
Prefaţă la ediţia a II-a 


Cât adevăr emană existența unui om cuprinsă între două 
coperţi de carte? Câtă minciună și câtă disperare? Cât, este, în 
realitate, suferință și cât mistificare? Şi ce te faci atunci când, la 
un pas de fericire, constaţi că totul se năruie și te prăbușești de 
pe soclu, în noroi? Că în loc de a primi certificat de zeu, ți se 
aruncă în față un statut de paria? 

Victor Mitran a trăit, în scurta sa carieră de ofițer de 
securitate, între extaz şi agonie. 

Pe mine, de atunci de când l-am cunoscut - prin toamna lui 
"91, m-a împresionat profund drama acestui om. Mai puţin latura 
de spectaculos din cariera sa. Nu am avut și nu am vreun 
sentiment agreabil pentru ceea ce a însemnat aparatul de 
Securitate. De aceea, în loc să continui cu volumul al II-lea, așa 
cum promisesem la finalul primului, am preferat să reiau şi să 
completez tot materialul în volumul de față, extinzând paralela 
dintre instituția Securităţii deceniului al optulea și aceea din 
deceniile al cincilea și al șaselea. Din același motiv fac referiri la 
evenimente pe care le-am trăit direct sau indirect eu însumi în 
deceniile al optulea și al noulea. De aceea am venit cu unele 
documente până la zi, pentru că nu e de neglijat prelungirea unor 
mentalități - recte ale unor politicieni - cea mai gravă fiind 
ciopârțirea celebrei legi „Ticu Dumitrescu”, al cărei conţinut se 
află în Anexe. 

Dar am încercat să pun accentul în acest volum pe traiectul 
lui Victor Mitran. Un om este un univers complex, indiferent de 
profesie sau ce convingeri are. 

În toţi aceşti ani s-au spus fel de fel de lucruri despre el. 


Cred însă că puţini dintre cei care i-au urmărit drumul - adesea 
mediatizat - s-au întrebat câte alte cazuri, atât de spectaculoase 
există în istoria pro și postdecembristă a fostei Securități? Câţi 
ofițeri din aparat au avut curajul ori nebunia să facă jocul pe care 
l-a făcut Mitran? Mai mult. Câţi din aceștia - dacă, repet, au 
existat, au urmărit cu înverșunare să intre și să reintre în lumea 
din care au fost goniţi? 

Cred că şi acum, în anul 2000, Mitran refuză să accepte că 
nu mai există pentru el cale de întoarcere ACOLO. 

Chiar şi un novice și-ar da seama că, pentru serviciile 
secrete româneşti, dar și pentru cele străine, Mitran nu mai 
prezintă niciun interes. Visul lui de a fi un celebru agent dublu a 
rămas doar un vis. Dar înverşunarea lui, în a dovedi că nu este 
terminat ca ofițer de profil, este impresionantă, măcar pentru un 
ziarist şi cred, şi pentru tine, cititorule. 

La sfârșitul aceste cărși, ne vom despărţi de Victor Mitran. 
Doar Dumnezeu știe dacă va izbândi în demersurile sale. Și dacă 
nu va reuşi, va avea mereu unde să se întoarcă și să-și reîncarce 
bateriile: la Vera şi la Edi. 

Adică la familia sa. 

Cu bine, Victor! 

PROLOG 

Când l-am cunoscut pe Victor Mitran și i-am ascultat 
povestea vieţii, am gândit, iniţial, să scriu o carte care urma să 
surprindă latura de spectaculos a perioadei cât a activat în 
aparatul de Securitate. Tentaţia era direct proporțională cu 
gradul de ocultare în care ni se înfățişase nouă, muritorilor de 
rând, acest aparat. 

Până în 1989, doar gândul că ai putea avea de-a face cu 
această instituţie crea fiori și teroriza marea parte a populaţiei. 

Personal, nu avusesem niciun contact direct cu Securitatea 
Statului şi nici nu avusesem „onoarea” să cunosc vreun 
reprezentat al acesteia. Doar că - şi asta am aflat-o mai târziu -, 
numele meu și cele afirmate de mine în varii ocazii au fost 
vehiculate în timpul unei anchete, desfășurate, cred, în 1992. Ce 


se întâmplase? 

Un grup de literați timişoreni avuseseră, inițiativa 
inființării unei publicaţii, al cărei titlu urma să fie „Libertatea”. 
printre ei se aflau Nicolae Stoia , Gheorghe Pruncuţ, Teodor 

Nicu Stoia, astăzi cadru universitar în Germania, un erudit, 
a fost extrem de marcat de ancheta aceea. L-am cunoscut prin 
1976 şi, cu timpul, am ajuns foarte buni prieteni. Era muzeograf 
şi student la Filologie. Aveam, aşadar, ce discuta, ore în şir. 

Eu am lipsit, apoi, doi ani. În 1983, când am revenit în 
Timișoara, printre primii prieteni pe care i-am sunat, a fost Nicu 
Stoia. L-am întâlnit, într-o după-amiază mohorâtă de noiembrie, 
în fața Bisericii Piariştilor, cum este cunoscută de timişoreni. 
Numai că Nicu era atât de schimbat, încât am avut un şoc. Îi 
dispăruse acea volubilitate, privirile îi erau speriate. Efuziunii 
mele i-a răspuns cu răceală, în vreme ce ochii iscodea în jur, 

Purice și un oarecare Traian Pascu, devenit după 1990 un 
fel de leader sindical și apoi arestat. Aceștia se întâlneau la 
Cătălin Isman, unde își citeau propriile creaţii, discutau pe teme 
culturale și, din discuţii a rezultat probabil ideea înființării 
„Libertăţii”. Cineva „a turnat" și a început ancheta. În timpul 
cercetărilor, Traian Pascu, pe care eu nu îl cunoscusem, - 
întrebat, fireşte dacă existaseră şi alți „dizidenţi”, a pronunţat 
numele Crăciun, spunând că, prin 1979, la o masă pe terasa unui 
restaurant timişorean, eu aș fi persiflat activitatea ştiinţifică a 
Elenei Ceaușescu, numind-o în gura mare CODOI. 

Cert este însă că nu am fost deranjat niciodată de vreun zeu 
al zilei, şi nici n-am avut curiozitatea, în anii aceștia din urmă, să 
văd ce conţine dosarul meu. 

Dar să revenim la Mitran: transcriind casetele înregistrate, 
mi-am dat seama că, dincolo de elementele de senzaţional, de 
nume care odinioară ne produceau în suflete spaimă și teroare - 
prezente în acest volum în cantitate deloc neglijabilă -, dincolo, 
deci, de toate acestea, viața acestui - de-acum - personaj este 
extrem de convulsionată, extrem de complexă, un amestec de 
eşecuri şi - mai puţin - de izbânzi - este, la urma urmelor, 


destinul unui om devenit victimă nu doar a sistemului, ci și a 
propriilor sale imagini eronate despre sistemul comunist. 
încercând să descopere o ameninţare ascunsă. l-am spus că 
auzisem de anchetă și i-am cerut detalii. Mi-a răspuns că ar fi 
bine să nu ne mai vedem... 
A fost o întâlnire tristă, ca şi acea zi posomorâtă de 
noiembrie. 


Capitolul I 
EXTERMINÂND POPORUL, ÎI APĂRĂM CUCERIRILE 
REVOLUȚIONARE ! 


Anul 1948 înseamnă în istoria României încheierea unui 
ciclu, şi anume acela al suprimării tuturor elementelor care 
constituie fundamentul unui stat de drept și instaurarea 
regimului totalitar; din punctul de vedere care ne interesează, 
până atunci fuseseră desființate Poliţia, Jandarmeria și Siguranța, 
locul lor fiind luat de Miliție și, mai apoi, de Securitate, ambele 
după model sovietic și ambele cu scopul declarat „de a apăra 
cuceririle revoluționare ale poporului, de a contracara acțiunile 
serviciilor străine, de spionaj ale imperialismului occidental”. 

În numele construirii noii societăţi - comunismul* - și al 
creării omului nou, au fost exterminați zeci de mii de români, 
începând cu liderii partidelor istorice și terminând cu ţăranii care 
s-au opus cu înverșunare procesului colectivizării forțate. N-au 
scăpat de teroare capi ai bisericii, oameni de știință, cărturari, 
militari de carieră, studenţi etc. „Cine nu e cu noi e împotriva 
noastră!” iată principiul care funcționa implacabil și care a 
condus, prin zelul lucrătorilor aparatelor de represiune, la crime 
abominabile, la acte de teroare inimaginabile ce, din nefericire, 
pot concura monstrozitățile comise în lagărele naziste de 
exterminare. „Deseori hazardul încearcă popoarele, așezând la 
cârmă conducători nedemni... Important e să-i descoperim la 
timp, spre a-i așeza la stâlpul infamiei, pentru ca mai târziu, să nu 
fim obligaţi, să folosim drept altare buturugi. 


Uimirea că prin satele românești, locuite de «oameni- 
memorie», ţărani simpli. trecea trenul ororii, din care erau 
azvârlite cadavre de copii și femei îngheţate, este imensă și gravă. 
Această realitate nu poate fi interzisă. 


lată ce gândea, la data de 19 febriarie, 1948, Alice 
Voinescu, despre această molimă: „Comunismul s-a născut din 
indignare, din răzvrătire, o acțiune a sclavului înlănţuit plin de 
resentimente acumulate și când acţionează - lovește - (nu poate 
construi ceva nou decât material) -cultural, spiritual nici nu a 
ajuns să trăiască încă pentru ca spiritul începe de la creaţie”, de la 
«act» liber - tot ce e reacțiune e încă lume fizică, iresponsabilă. 
Comunismul propagă o cultură întemeiată pe ură. Ura de clasă e 
fundamentul ei. Dacă desființarea diferenţelor de clase e o ideea 
pozitivă a democraţiei, comunismul a preschimbat-o într-una 
negativă: desființarea oamenilor din anumite clase. de ce 
comunismul nu poate crea o cultură nouă? Numai aparent răsare 
o lume nouă. Politicul e un mijloc, Creşterea unui om nou - omul 
colectiv. Dar mai ales proletarul. Aici e buba și se trădează 
ne-umanismul. Nu îl interesează Omul, nici chiar Omul colectiv, ci 
proletariatul - adică o clasă de oameni. Lupta de clasă nu are 
caracter constructiv decât în scopuri adaose, ca o justificare în 
fața propriei lor conştiinţe. Oare nu sunt așa toate revoluțiile.” 

(Alice Voinescu, Jurnal, caiet XXI, apud. Stelian Tănase, 
Anatomia mistificării, 1944-1989, Bucureşti, Ed. Humanitas, 
1998, p.16). 


Halucinantele imaginii în care haite de câini sfârtecau 
trupuri, sunt de neînchipuit... Închisorile erau pline, ţara gemea, 
în timp ce undeva, în lume, soarta naţiunii era deja pecetluită.” 
(Emil Constantinescu). Imitarea modelului stalinist devenise în 
acei ani o obligaţie, altfel „marele prieten de la Răsărit” îți putea 
întoarce spatele. Generalul Pacepa consideră că „Fenomenul 
secolului 20, ce a fost cunoscut sub denumirea de comunism, a 
fost atât de ambiguu şi nedefinit, încât a putut fi mulat ca o 


plastilină, după bunul plac al promotorilor săi. Dacă sistemul 
comunist ar fi ajuns la Putere în Franţa sau Gemania, el ar fi luat, 
fără îndoială, forma unei Comune din Paris, sau a unui stat militar 
de tip neoprusac. Dar comunismul a învins într-o ţară feudală, cu 
o istorie multiseculară ca stat polițist, şi a generat o societate 
feudalo-poliţistă. În autocratica Rusie ţaristă, comunismul - care 
a debutat ca o mișcare ideologică de mase - s-a transformat 
treptat într-o dictatură totalitară a unui singur om care, ca şi țarii 
de dinaintea lui, a condus ţara cu ajutorul poliției secrete și a 
serviciilor de spionaj.” (Moștenirea Kremlinului, p.23.24). 

Vor trece mulți ani pănă se va putea găsi un răspuns 
întrebării care a condus și la scrierea acestei cărți: cum a fost 
posibilă nașterea acestui aparat monstruos într-o ţară ca 
România, al cărei popor este cunoscut prin bunătate, toleranţă, 
generozitate, prin iubirea de semeni?” Chiar dacă, la început, șefii 
Securităţii au fost importați din URSS (P. Bodnarenko, A. 
Nicolski); chiar dacă la sfârșitul deceniului V și la începutul anilor 
"50 au fost introduși în aparat evrei, maghiari, ba şi țigani - 
indivizi care nu simțeau româneşte: chiar dacă, tot în acei ani, din 
nevoia de cadre, au fost făcuţi peste noapte ofițeri de securitate 
oameni fără școală, luaţi din sate, aşa-ziși expoatați - în realitate 
indivizi (majoritatea) fără căpătâi, fără demnitate, care s-au trezit 
că poziţia lor socială s-a modificat cu 180 de grade; ei bine, în 
ciuda acestor posibile scuze, rămâne o acuză fundametală: 
aparatul Securităţii a continuat să funcționeze și după perioada 
stalinistă şi a continuat să facă victime! După 1965, când 
„duşmanii interni ai poporului” au fost anihilaţi ori pur şi simplu 
exterminați, Securitatea şi-a urmat, în linii generale, direcţiile de 
până atunci, e drept, cu mijloace perfecţionate, unele diabolice 
prin rafinament şi pentru că, după anii "70, „cuceririle 
revoluționare” nu mai erau atât de vulnerabile, obiectul de 
activitate al acestei instituţii de represiune a devenit apărarea 
conducătorului statului şi camarilei sale: Ceauşescu! În anii care 
s-au scurs până la Revoluţia din Decembrie 1989, Ceaușescu, 
unul dintre ultimii regi comuniști, era identificat cu Partidul 


Comunist. Aşadar, cine nu era de acord cu Ceaușescu, automat 
devenea dușmanul partidului care, în Constituţie, era denumit 
unica forță politică conducătoare din România. 

Începând cu mijlocul deceniului al optulea, teroarea 
Securităţii a devenit cvasi oficială: oricine putea avea dosar, 
oricui îi puteau fi interceptate convorbirile telefonice, oricine 
putea avea în casă o „ploșniță”, orice imobil putea fi violat; 
plecarea peste granițele ţării nu era apanajul oricui, pentru asta 
trebuia să ai dosar „curat”; unele facultăţi, precum cea de științe 
juridice, îşi recrutau studenţii tot pe bază de dosar; susținerea 
unui doctorat trebuia să aibă și semnătura securistului instituţiei 
unde îţi desfășurai activitatea; totul, toată existența românului 
trecea şi pe la Securitate! 

După evenimentele din Decembrie 1989, soldate cu 
prăbuşirea sistemului ceaușist, au apărut mai multe lucrări care 
tratează aspecte „picante” privind aparatul Securităţii. Unele au 
bază reală, altele sunt rodul risipei de imaginaţie, dar şi al 
defulării: în timpul regimului ceaușist, în jurul acestei instituţii 
s-a creat o aură de mister bine întreținută. În fond, ocultarea 
activității sale ținea tot de scenariul menţinerii teoriei, cadrele 
Securităţii erau considerate - şi se considerau - așa cum afirma 
în titlul acestei lucrări un fost ofițer care a ajuns până în serviciul 
generalului lon Pacepa - Zeii zilei! Lor le era permis totul, lor li se 
deschideau toate uşile, ei erau, în realitate, stăpâni pe destinul 
poporului român! 

Paginile care urmează sunt realizate pe baza mărturiilor 
unui fost ofițer al Securităţii Statului, a cărui carieră, sfârşită la fel 
de spectaculos precum a început, poate releva câteva aspecte 
esențiale și, în același timp, inedite, pentru conturarea profilului 
acestei instituții: mai mult, ele încearcă să contureze psihologia 
unui individ, fascinat la început de ideea muncii în acest aparat, 
fiindcă ea are multe elemente comune cu aventura, cu 
temeritatea, care fac şarmul romanelor polițiste. 

Că, în realitate, lucrurile sunt mai complicate, că activitatea 
de ofițer în Securitate angajează o complexitate de factori, cu 


consecințe de cele mai multe ori dramatice, dacă nu tragice, 
pentru personajele care au nefericirea de a intra în raza de 
acțiune a acestuia - iată situaţii care vor face obiectul acestei 
cărți. 

Și dacă la sfârşitul lecturii, cititorul a înţeles că scopul 
lucrării noastre nu este neapărat unul senzaţional, ci acela de a 
atrage atenția asupra necesităţii ca niciodată, în nicio ţară, să nu 
se mai nască asemenea aparat monstruos, atunci vom avea 
mulțumirea că munca noastră nu a fost în zadar! 

Capitolul al II-lea 

UN FOST SECURIST CU FIGURĂ DE ACTOR 

Prin luna septembrie a anului 1991, în redacția 
cotidianului „Timișoara” şi-a făcut apariția un bărbat aflat în 
plină maturitate. Semăna - și asta m-a izbit de la bun început - 
foarte bine cu actorul Vladimir Găitan. Părea să aibă în jur de 
patruzeci de ani, era bine făcut, înalt de aproximativ 1,85 metri. 
Era îmbrăcat într-un hanorac albastru, destul de uzat. Avea alură 
mai degrabă de funcționar. Prezenţa lui era destul de discretă, 
vorbea extrem de încet, parcă se temea de cineva. Privire de om 
hăituit. Încruntat tot timpul. Când stătea pe scaun, parcă se 
simţea descoperit, fără apărare, aşa că avea o poziţie oarecum 
ghemuită. şi când mergea, mergea puţin aplecat, cu mâinile în 
buzunare şi cu umerii aduși în faţă. 

Peste câteva zile aveam să aflu cine este, fapt care m-a 
blocat, fiindcă nu mai avusesem ocazia să mă aflu în preajma unui 
asemenea personaj, sau cel puţin n-o ştiusem: am aflat, deci, că 
este un fost ofițer de Securitate, că a lucrat în Direcţia de 
Informaţii a generalului Ion Pacepa şi că este dispus să ne dea 
anumite înformațţii privind activitatea Serviciului Român de 
Informaţii (SRI) în scopul discreditării Societăţii „Timișoara”. 
Dealtfel, Societatea „Timişoara” s-a aflat în atenţia SRI încă de la 
înființarea acesteia, în martie, 1990. Impactul Proclamaţiei de la 
Timișoara a fost atât de puternic asupra populaţiei țării, mai ales 
celebrul punct 8, încât întreg sistemul de propagandă al puterii 
de atunci şi-a concentrat tirul asupra discreditării documentului. 


O sintagmă - „autonomia Banatului” - folosită de Lucian 
Vasile-Szabo cu sens economic, de descentralizare, a fost 
interpretată voit ca o propunere de secesiune. 

Rănită în sentimentul naţional, mare parte a populaţiei, 
neinformată corect, a avut o reacţie de respingere. S-au scris mii 
şi mii de articole în care Proclamaţia şi membrii Societăţii 
„Timişoara” au fost împroşcaţi cu noroi, culpabilizaţi. 

Mare parte dintre cei care au aderat la ideile Proclamaţiei 
au revenit asupra hotărârii lor de la început, anunțându-și 
desolidarizarea de aceasta. Ca o replică la documentul 
timișorean, CFSN-ul a lansat, în disperare, Proclamaţia de la 
Podul înalt, dar care a avut un ecou insignifiant, în Moldova. Mai 
mult, sosit în ţară să participe, în aprilie, la Alianța Naţională 
pentru „Proclamaţia de la Timișoara”, lui Doru Braia nu i se 
permite de către autoritățile române, trecerea punctului de 
frontieră de la Stamora Moraviţa. 

În perioada Mineriadei din 13-15 iunie, toate punctele de 
fontieră din vestul țării au primit lista cu membrii Societății 
„Timişoara” şi ordin precis de a nu i se permite niciunuia să 
părăsească ţara. Venirea și în Timișoara a minerilor părea 
iminentă, iar membrii Societăţii „Timișoara” urmau să-şi 
primească, după modelul Pieței Universităţii din București, 
pedeapsa binemeritată pentru că au destabilizat țara şi au arătat, 
cu o clipă mai repede, înspre pericolul neocomunist care, aşa cum 
s-a putut constata în anii care au urmat, a reușit să înfunde 
România în marasm. 

Dar despre perioada cât Mitran s-a aflat între membrii 
Societăţii, ambiguităţile şi semnele de întrebare constatate 
ulterior plecării sale de acolo, vom vorbi într-un capitol separat. 
De altfel, aceste date aveau să apară peste câteva zile în 
cotidianul „Timișoara”, într-un interviu alcătuit din mai multe 
episoade. (vezi Anexa 1). 

Nu fără un soi de repulsie, am făcut cunoștință cu acest om. 
De fapt, sentimentele mele oscilau între respingere şi curiozitate: 
nu e puţin lucru să stai de vorbă cu un ofițer de Securitate, chiar 


dacă în acel moment nu mai era activ. Dar el făcuse parte din 
casta cea mai ocultată, el era unul dintre aceia despre care știam 
cu toţii că există, dar pe care soarta a vrut să nu-i întâlnesc până 
atunci. Mi-am luat inima-n dinţi şi l-am invitat la o cafea. Am 
încercat să aflu câte ceva despre el şi am aflat că suferea: dorise 
cu orice preţ, după evenimentele din Decembrie ‘89, să fie 
reîncadrat în noile structuri ale serviciilor de informații, că s-ar fi 
mulțumit și cu un loc în Poliţie, dar cererea sa fusese respinsă 
deocamdată, că i s-ar fi cerut anumite compromisuri pentru a fi 
reîncadrat și că el nu le accepta. Spunea că, din păcate, deși 
Ceaușescu a fost lichidat, situaţia nu s-a schimbat în România. Era 
nemulțumit că multe din fostele cadre ale Securităţii au rămas pe 
posturi, deşi erau compromise. lar lui, care iubește munca pentru 
care s-a format, nu i se dădea șansa de a activa efectiv. Într-un 
cuvânt, mă aflam în fața unui dezamăgit, a unui învins al soartei. 
După câteva întâlniri, am început să simt un fel de compasiune și, 
chiar, înțelegere, pentru acest personaj. Românul este tolerant, 
este răbdător. Îmi părea rău că nu are slujbă, că nu are mijloace 
de existență. Soţia lui nu lucra nici ea. Aveau un copil de nici trei 
ani, care, oricum, nu era vinovat de nimic fiindcă se născuse 
dintr-un tată securist. 

Brusc, mi-a venit ideea de a iniţia un șir de discuţii cu acest 
ex-ofițer, al căror subiect să fie Securitatea, și care, ulterior să 
devină o carte. Nu e puțin lucru să afli detalii despre acest aparat 
de la un cadru care a activat în el, care s-a aflat șapte ani în 
miezul evenimentelor și care a parcurs toate treptele meseriei, 
de la ofițer de filaj-investigaţii până la cea de spion (alias agent 
extern), care a fost pe punctul de a fi condamnat la moarte pentru 
crimă de înaltă trădare față de statul socialist; care din zeul zilei 
avea să devină hamal; pe care l-a părăsit prima nevastă; care a 
făcut joc dublu în spionaj: care a fost obligat să-și schimbe 
identitatea și să ducă, ani de zile, o existenţă dublă. Și câte altele! 

l-am comunicat propunerea mea şi a acceptat-o fără 
ezitare. 

Am luat hotărârea să înregistrăm dialogul nostru. 


Trei luni de zile ne-am întâlnit aproape regulat. Din aceste 
întâlniri s-au născut înregistrările pe baza cărora este alcătuită 
această carte. 

Apoi, brusc, drumurile noastre s-au despărţit. Pentru o 
neînțelegere provocată de el - mult mai târziu am ajuns la 
presupunerea că prezenţa lui printre noi a fost un scenariu al 
unor forțe oculte, în prelungirea acțiunii de discreditare a 
Societăţii „Timișoara”, ex-ofițerul şi ex-partenerul meu de dialog 
a trecut de partea celor care susțineau puterea de atunci a 
României. A acordat interviuri în presa Puterii, în care, făcând 
multe afirmaţii fără acoperire, lovea la rândul său în corpul 
redacțional al ziarului „Timișoara”. Şi, la fel de brusc cum a 
apărut în existența mea, a dispărut. Din informaţiile pe care le 
dețin, actualmente trăiește într-un orășel de munte. Este posibil 
să fi răspuns propunerilor Partidului Socialist al Muncii - noua 
titulatură a Partidului Comunist - de a lucra pentru el, cu gradul 
de general. În ianuarie 1992, a şi cerut o audienţă la București, la 
leaderul PSM, fost prim-ministru în timpul lui Ceaușescu, Ilie 
Verdeț. 

Cu două săptămâni înainte de a ne despărți, am simțit că 
urmează ceva. Poate intuiţia mea de ziarist mi-a spus-o. I- am 
cerut atunci o declarație prin care să stipuleze că, orice s-ar 
întâmpla, oricare vor fi relațiile dintre noi, nu se va împotrivi la 
apariția acestei cărți. Declarația a fost scrisă atunci, pe loc şi ea 
poate fi citită în anexa acestei cărți. Am dorit acest lucru în ideea 
pe care o enunțam mai sus, aceea ca oamenii, indiferent de 
naționalitate, indiferent de convingeri politice, indiferent de țara 
în care trăiesc, să cunoască monstruozitățile aparatelor de 
represiune din fostele țări comuniste, între care Securitatea 
Română a deţinut un trist loc I - şi, cunoscând adevărul, să facă în 
aşa fel încât ca aceste orori să nu se mai repete niciodată. 

Aşadar, să pornim la drum! 


Capitolul al III-lea 

SECURITATEA STATULUI - O SINTAGMĂ 
ELECTRIZANTĂ 

Se numeşte Victor Mitran și s-a născut în data de 18 
aprilie 1949, în București, într-un cartier mărginaş, cunoscut sub 
numele de Mandravela, pe strada Stânei. La distanță de trei 
străzi, pe celebra Mărşișor, locuia marele poet Tudor Arghezi, în 
grădina căruia Victor şi prietenii săi descindeau adeseori la furat 
cireşe și căpşuni. Nu pentru că părinţii nu ar fi avut bani să-i 
cumpere fructe, deşi erau o familie modestă, în care, până târziu, 
a muncit doar tatăl. Dimpotrivă, viitorul ofițer de Securitate 
considera că există în toate o predestinare și că el a fost 
predestinat riscului. Așadar, dintr-un sentiment al riscului, al 
aventurii, pătrundea el în grădina poetului. Arghezi simțea o 
deosebită plăcere de a sta ore în şir, ascuns în boschețţi și de a 
vâna. Avea o puşcă încărcată cu sare și, într-o bună zi - fapt 
necunoscut până acum - unul dintre copiii „agresori" a fost atins 
în picior de „muniţia” poetului. A rămas infirm pentru toată 
viața... 

În familia Mitran, Victor este mijlociul dintre cei trei frați. 
Părinţii se numesc Mircea Mitran şi Georgeta Mitran. Până la 
intrarea ruşilor în România, în 1944, tatăl a lucrat ca strungar la 
patron. Apoi a făcut războiul, pe care l-a terminat cu gradul de 
sergent. A luptat la antiaeriană. A fost solicitat să între în 
Securitate, după obiceiul vremii, în anul 1950. Spre deosebire de 
alții, care s-au ridicat până la gradul de general, Mircea Mitran a 
refuzat să devină cadru în acest aparat. Mult mai târziu avea să 
declare că ideea de a face parte din Securitate îi producea şi 
teamă, dar şi repulsie. Îşi iubea meseria de strungar. După 
naţionalizare, au vrut să-l facă secretarul comitetului de partid, în 
fabrica unde lucra. A refuzat și de astă dată. 

Când Victor a împlinit zece ani, mama sa, Georgeta, a fost 
nevoită să se angajeze la Fabrica de Țigarete din București, 
fiindcă salariul tatălui nu mai ajungea. 

Fratele mai mare al lui Victor, Alexandru, este contabil în 


București. Sora lui, mai tânără cu șase ani, a lucrat în proiectare. 
La data când realizam înregistrările, devenise şomeră. 

lată, pe scurt, datele copilăriei lui Victor Mitran. După 
şcoala primară, devine elev al Liceului nr.130 din București. Este 
un școlar bun. Nu excelează, dar nici nu este printre ultimii. Face 
sport, mai ales fotbal. 

În clasa a XI-a, Victor Mitran se pregătea, aidoma colegilor 
săi, pentru susținerea examenului de bacalaureat și pentru 
admiterea într-un institut de învățământ superior. Nu-și pierduse 
gustul pentru aventură, citise între timp multe cărţi polițiste, era 
fascinat de acest domeniul care, din nefericire, părea intangibil. Și 
iată că, atunci când se aştepta mai puţin, minunea s-a produs! 


Capitolul al IV-lea 
MAIORUL MARIN INTRĂ ÎN SCENĂ 


La câteva zile după începerea cursurilor clasei a XI-a, mai 
precis în septembrie 1967, trei elevi, printre care și Victor 
Mitran, sunt chemaţi la cabinetul directorului liceului. Nu ştiau 
atunci cei trei că ei erau aleșii, după multe și extrem de severe 
verificări: rezultate la învățătură, familie „fără pată”, rude 
„curate” până la gradul IV. Sunt detalii pe care Victor le va afla 
mai târziu. 

Intrând în biroul direcțiunii, Mitran, colegul său de clasă, 
Meianu, un elev sclipitor, și încă un băiat, al cărui nume 

Victor nu și-l mai amintește, văd în locul directorului un 
individ de circa 1,50 metri, fără un ochi și care s-a recomandat 
„maiorul Marin”, ofițer de cadre în Securitatea Statului . A 
accentuat pe ultimele două cuvinte. A mizat pe efectul lor și pe 
tinereţea celor trei. Și a mizat bine, fiindcă Mitran s-a simţit ca 
paralizat. De plăcere. Electrizat. Mai ales în momentul următor, 
când mr. Marin a scos de sub veston un pistol Makarov, l-a pus pe 
birou, apoi, după câteva clipe de tăcere, timp în care i-a studiat pe 
cei trei, i-a întrebat: „Vă place?“ şi continuă: „Ei bine, şi voi puteţi 
avea unul la fel!” Apoi le comunică faptul că el personal s-a 


ocupat de selecţie și că doar ei trei au fost aleși. Că doar de ei 
depinde să intre în Securitate. „Este o muncă extraordinară, veți 
putea fi agenţi, spioni, veți putea anihila duşmanii României, 
interesele ţării voi le veți apăra...” Este lesne de înţeles ce 
importanţi s-au simţit cei trei. 

Mitran a prins învățământul preuniversitar cu 11 clase. 

Activitatea de recrutare de cadre se desfășura și la alte 
nivele. Eu însumi am fost ţinta unui astfel de demers: eram 
student în anul al IV-lea. Într-o dimineaţă, în pauza de ora 9, 
secretara facultății îmi spune să mă prezint în biroul decanului. 
Au mai fost convocați alţi trei colegi. Ajuns acolo, nu mică mi-a 
fost mirarea să văd pe scaunul decanului un individ necunoscut, 
de aproximativ 40 de ani, destul de corpolent, chel şi cu ochi 
iscoditori: „Tovarășul Crăciun?” „Da”, zic. Fără a-şi declina 
identitatea, mi-a spus că a venit din București, de la UASCR şi că 
doreşte să afle ce vreau să fac după absolvire. l-am spus că m-am 
îndrăgostit de meseria de ziarist, că eram colaborator de trei ani 
la postul de Radio Timișoara și că mi-ar place să rămân acolo, dar 
că asta nu e posibil fiindcă, aşa este legea, trebuie să funcționez 
trei ani ca profesor. „Şi dacă ar fi posibil?, a replicat el. În 
Timișoara sau altundeva”, a continuat el. „În Timişoara, fiindcă 
sunt singurul copil al părinţilor mei, iar un elementar bun simţ, 
îmi spune că va veni vremea să-i întrețin eu!” „Vă rog să vorbiţi 
mai încet, a zis el, apoi a continuat: la urma urmelor, i-aţi putea 
întreține din oricare punct al Pământului!” Atunci am priceput: 
„Din câte înţeleg, dumneavostră, domnule, nu sunteţi de la 
UASCR!” Nu mi-a răspuns. l-am mai pus că îi mulțumesc pentru 
ofertă, dar nu mă interesează. „Vă salut!” „La revedere!” mi-a 
răspuns pe un ton neutru. 

În clipa aceea erau convinşi că destinele României vor 
depinde, în mare măsură, de ei. A lovit cu precizie mr. Marin! 
„Cine dintre voi doreşte, a continuat el, să-mi spună acum, fiindcă 
trebuie completată o fişă de cadre”. Această fişă era o nouă 
verificare, la sânge, gen verificările care se făceau la Comitetul 
Central al PCR. Bineînţeles, tinerii nu posedau în clipa aceea 


atâtea date despre bunici, unchi și mătuși, cumnaţi etc. 

Dintre toţi, doar Victor Mitran a spus Da. Ceilalţi doi au 
refuzat. Mr. Marin l-a invitat a doua zi la Direcţia de Cadre a 
Securităţii Statului, al cărei sediu se afla pe Calea Rahovei, 
spunându-i să aducă toate datele pentru completarea fişei. 

Ceea ce s-a şi întâmplat. După ce a intrat în posesia datelor, 
mr. Marin i-a spus lui Mitran: „Stai liniștit, până termini liceul: Eu 
te voi anunţa când să vii la vizita medicală. Apoi, în iulie, te 
prezinţi la examenul de la Facultatea de Drept. Dacă reușești, 
imediat vei da restul de examene la Școala de Ofiţeri de la 
Băneasa.” 

Dar toate acestea se vor întâmpla abia în 1969. În acest 
interval, Mitran, jucând fotbal, are un accident, soldat cu o 
fractură gravă, care îl va ţine la pat mult timp. 

Capitolul al V-lea 

ELEV ÎN ȘCOALA DE OFIŢERI DE SECURITATE 

In tot acest timp, Mitran nu a mai avut nicio legătură cu mr. 
Marin. L-a căutat abia prin aprilie-mai 1968, știind că sar putea 
să fie respins şi simțindu-se vinovat că nu mai dăduse niciun 
semn de viață. L-a găsit pe maior, care i-a spus că-l înţelege, dar 
nu prea știe ce să facă, deoarece sectorul de partid al serviciului 
cadre nu mai are încredere în Victor; ori, fără acceptul partidului, 
este exclusă intrarea la Școala de Ofițeri. „Dar, mai spune mr. 
Marin, lasă-mă pe mine să mă ocup de cazul tău, eu te înţeleg, îmi 
eşti chiar simpatic și voi încerca să- ţi strecor dosarul.” Şi maiorul 
a reușit să facă acest lucru. 

În februarie "69, Victor este chemat pentru vizita medicală, 
pe care o trece cu bine. În iulie susține examene la Facultatea de 
Drept şi reuşeşte. Imediat este chemat la Școala de la Băneasa, 
unde, împreună cu ceilalți candidaţi, este încartiruit. Încep testele 
psihologice - unul din examene a fost mărturia sub stare de 
hipnoză! — apoi urmează cele sportive. Regimul este absolut 
cazon. În fond, şi aceasta este o probă, candidaţii având 
posibilitatea să vadă dacă se acomodează sau nu cu viața 
militară. Este interesant de menţionat că în anul acela, 


concurenţa la Şcoala de Ofițeri a fost mai mare (12 candidaţi pe 
un loc) decât la Facultatea de Drept, celebră prin numărul mare 
de pretendențţii (doar 9 candidași pe loc). 

A fost un singur incident demn de semnalat: Mitran avea cu 
aproximativ 20 de kg sub limită, raportat la înălțimea sa. Motivul 
era suficient pentru a fi respins. În ciuda acestui fapt, a obţinut 
rezultate foarte bune la probele sportive. Într-o atare situaţie se 
mai aflau câţiva candiaţi. S-a format o nouă comisie. Tinerii au 
fost puşi să se dezbrace, pentru a fi văzuţi cum arată. Din fericire 
pentru ei, în anul acela, comandant al școlii a fost numit 
colonelul, devenit imediat general, Ion Budişteanu, care până 
atunci activase ca șef de reţea în Franţa și căruia tocmai în căzuse 
rețeaua. Conform uzanțelor, numirea lui ca șef al școlii însemna 
trecerea pe linie moartă. Am spus „din fericire”, fiindcă, venit cu 
idei de afară, din Occident, generalul Budişteanu, un foarte bun 
profesionist, eludează regulamentul şi dă dispoziţie să se teacă 
peste acest handicap al greutăţii, așa încât cei cinci sunt declarați 
admiși. De acum, nu mai era niciun obstacol. 

Pe data de 1 septembrie, Victor Mitran se prezintă la sediul 
din Băneasa, alături de viitori săi colegi. Primesc haine militare, 
cele civile sunt puse în saci și trimise familiei. Li se explică 
regulamentul interior. Fiecare an de studiu era organizat sub 
forma unei companii: anul III - compania I, anul II - compania a 
Il-a şi anul I - compania a III-a. Comandantul companiei a III-a 
este numit un militar de carieră, venit chiar în acel an în școală: 
căpitanul Jean Chelariu. După primele ore de instrucție cu acest 
ofițer, mitul Școlii de ofițeri de Securitate se pulverizează. Tinerii 
elevi își imaginaseră că altfel va fi pregătirea pentru munca de 
informaţii” Printre altele, cpt. Chaleriu cerea ca „barba, să, fie 
zilnic, rasă cu doi milimetri sub piele!” Orice putea deveni pretext 
pentru a li se refuza elevilor plecarea în oraș: dacă boneta, spre 
exemplu, nu stătea corect. patru săptămâni nu se ieșea din 
cameră. Dacă un nasture nu era încheiat, se mai adăugau patru 
săptămâni. 

După o lună de școală, Mitran, asemenea colegului şi 


prietenului său cel mai bun, George Berbecaru, se simte 
deprimat. Alături de milităria la sânge, cele mai chinuitoare sunt 
orele de pregătire politică. „Dar noi n-am venit aici ca să devenim 
secretari de partid”, exclamau ei consternaţi. Îndoctrinarea 
ideologică avea să rămână disciplina cea mai importantă de-a 
lungul celor trei ani de şcoală. 

Acum, la peste douăzeci de ani de la absolvire, Mitran 
consideră că regimul aspru la care au fost supuşi avea un scop 
bine precizat, în sensul că un ofițer de contrainformaţii trebuie să 
fie pregătit să îndure chiar şi cele mai cumplite frustrări, cele mai 
dificile situaţii. Ceea ce părea ilogic atunci, acum are explicaţii. 
Circula o glumă: „De ce trebuie păzită Școala de Ofiţeri?” și 
răspunsul era: „Trebuie păzită ca nu cumva să pătrundă logica!” 

Şcoala de Ofiţeri Băneasa este plasată cam la jumătatea 
distanţei între aeroporturile Otopeni și Băneasa. În anul 1969, 
corpurile de clădire aveau aspectul unor cazarme, cu două nivele. 
Peste doar un an, s-a construit un bazin olimpic, foarte modern, 
realizat de italieni, cu dotări de ultimă oră. 

Până în 1972, Școala de Ofiţeri de la Băneasa nu pregătea 
decât cadre de Securitate. De la acea dată au fost școlarizaţi și 
tineri. 

Efectivul școlii era relativ redus, numărul elevilor din cei 
trei ani de studii oscilnd în jurul cifrei de 200. Numărul cadrelor 
era cam tot de 200, deci, în total, aproximativ 400. 

Dormitoarele erau alcătuite din douăsprezece paturi, cu 
rare excepţii, când erau și camere cu paturi suprapuse. 

Mâncarea era adaptată normelor speciale, în jur de 4500 
calorii /persoană/zi. lată, de pildă, meniul pe o zi: dimineaţa - 
ceai cu unt, dulceaţă, brânză, salam sau alte preparate din carne 
(de menționat că ceaiul conţinea bromură); la ora 10 - brânză 
topită cu preparat de carne; la prânz - ciorbă cu carne, șniţel sau 
friptură cu piure de cartofi, torturi sau prăjituri foarte 
consistente. Seara: mâncare gătită, ceai. Ofițerii mâncau aceleași 
feluri. Situaţia aceasta s-a dereglat la începutul anului al III-lea, 
când, într-un context național mai larg, în locul cărnii de vită sau 


porc, a fost introdusă în meniu cea de oaie, adusă din țara lui 
Mao. La două zile după introducerea ei în rația de masă, toată 
şcoala mirosea a carne de oaie. Cursurile nu se puteau ţine din 
cauza mirosului care devenea insuportabil pe măsură ce se 
apropia ora prânzului. Protestelor pașnice ale elevilor, cadrele le 
răspundeau dur, atrăgându-le atenţia că este regim de armată și 
că nu e bucătăria de acasă. După care urmau amenințările. Câţiva 
elevi din anul al III-lea au hotărât atunci să organizeze un soi de 
grevă de protest. Ei se numeau: Victor Mitran, Mihai Uţă, Ionel 
Popteanu, George Berbecaru. Lucrurile s-au întâmplat astfel: în 
ziua cu pricina, conform programului. după cursurile de 
dimineaţă, urma apelul în careu, apoi elevii se îndreptau spre 
sala de mese. Numai că, în ziua aceea, când au ajuns în dreptul 
sălii de mese, viitorii ofițeri au făcut un mic ocol, în cea mai 
deplină ordine, fără nicio vorbă, și s-au îndreptat către dormitor. 
Eu au gândit că, la urma urmelor, nimeni nu poate fi obligat să 
mănânce dacă nu doreşte și, în consecinţă,. nu poate fi pedepsit. 
Ceea ce nu prevăzuseră cei din anul III a fost că exemplul lor va fi 
urmat de colegii lor din anii I şi H. 

E de nedescris ce proporții a luat întâmplarea. Imediat, cei 
aflaţi în dormitor au fost izolaţi. Generalul Budișteanu fiind plecat 
în acel moment din unitate, adjuncţii său nu ştiau ce măsuri 
punitive să ia. Ameninţările curgeau. Cazul era fără precedent! 
Unde s-a mai pomenit ca tocmai cei care se pregăteau pentru a 
apăra securitatea statului, adică cei mai fideli apărători ai 
regimului, să comită o asemenea rebeliune? În niciun caz în 
România ceauşistă! 

A doua zi, a venit comandantul Budișteanu. Greviștii au 
fomat o delegaţie care a cerut să fie scoasă la raport la general. 
Au fost refuzaţi, dar li s-a promis că la masa de prânz va veni 
comandantul în persoană, la sala de mese. Ceea ce s-a și 
întâmplat. Fin psiholog, Budișteanu s-a adresat statului major 
care îl înconjura, în prezenţa elevilor: „Dacă vă prind că dați 
copiilor mei asemenea mizerie de mâncare, vă zbor pe toţi afară!” 
Apoi a promis că va face o anchetă, pentru a depista cine este 


vinovat de introducerea cărnii de oaie. Ambele tabere au rămas 
stupefiate! Din ziua următoare s-a revenit la meniul normal. 

În ceea ce priveşte procesul de învățământ ca atare, trebuie 
menționat că, în paralel, se făcea pregătirea pentru munca de 
informații, dar şi specializarea în ştiinţe juridice. profesorii de la 
Facultatea de Drept erau aduși să predea în cadrul școlii. 

În ceea ce priveşte specializarea pentru cariera de ofiţer, 
iată, în mare, structura celor trei ani de studiu: 

— În anul 1 se făcea o pregătire generală, care consta în 
prezentarea ansamblului aparatului de Securitate, a direcțiilor de 
activitare, a obiectivelor muncii, a mijloacelor de îndeplinire. 
Erau prezentate Direcţiile și obiectul lor. Se mai făcea instrucție 
militară cu aplicaţie în teren, bazată pe principiile activităţii de 
comando. Un loc important îl ocupa procesul de însușire a artelor 
marțiale, condus de un colonel posesor al centurii negre 3 dan, 
obținută în Japonia. Orele de box erau foarte dure. 

— Anul al II-lea însemna începutul pregătirii pe 
specialităţi. În anul I, cadrele au început studierea elevilor în 
parte, pentru a le testa aptitudinile, în scopul specializării pe 
diferite tipuri de activitate. Anul doi începea cu o 
compartimentare strictă a pregătirii. Strictă şi, în același timp, 
secretă. Dacă un elev începea specializarea pe contraspionaj, 
acestuia îi era interzis să discute problema de specialitate cu un 
coleg care se pregătea pe linia de filaj-investigaţie. Intră acum în 
scenă cadrele specializate care ţin cursuri, urmărite cu răsuflarea 
tăiată de către viitorii ofiţeri. Sunt cadre superioare. cu multă 
experienţă, foarte bine pregătite, aşi în domeniul lor. O dată pe 
lună se făceau aşa-numitele informări, cu durata între două-trei 
ore. Excela și aici generalul Budişteanu, care prezenta teme de 
contraspionaj. Cazurile prezentate erau concrete, erau analizate 
succesele, erau analizate eșecurile. 

Victor Mitran este repartizat pe domeniul filaj- investigaţie. 
Începe activitatea „pe viu”. La început, elevii ajută echipele de 
ofițeri din serviciul respectiv. Munca de investigație este extrem 
de grea, pentru că ea reclamă culegerea de informaţii diverse, 


implică situaţii diferite, uneori neașteptate, și lucrul acoperit, 
adică fără să-ți declini calitatea. 

— Anul al III-lea însemna începutul muncii pe cont propriu 
şi cu obiective reale. Prima acțiune „pe viu” la care Victor Mitran 
participă, are darul să-l uluiască. Era prima dată când înţelege 
putere fantastică a acestui aparat în care, nu peste mult timp, va 
intra. 

În 1972, toată grupa de filaj-investigație este convocată şi i 
se comunică că va primi o misiune foarte importantă la Casa 
Scriitorilor din București. Ce se întâmplase? Un grup de tineri 
scriitori au înaintat o notă de protest conducerii Uniunii, după 
care și-au adus corturi, s-au instalat în curtea instituţiei și au 
declarat greva foamei. (Pe doi dintre aceşti scriitori i-am 
depistat: ei se numesc Gabriel luga și Grişa Gherghei și poate află 
acum, citind această carte, se ce întâmpla atunci în jurul gestului 
lor, ce mișcări de securitate au declanșat!). Cum locul grevei se 
afla în preajma ambasadei URSS, indicaţia clară era să se lucreze 
cu multă discreție şi fără incidente. Toate grupele de 
filaj-investigație din Bucureşti erau  masate în preajma 
obiectivului. La acțiune participa și Miliția, care avea misiunea de 
a-i scoate pe scriitori, fără acte de violenţă, din parcul Uniunii și 
de a-i arunca în stradă. După aceasta, greviştii trebuiau, în mod 
firesc, să plece fiecare pe unde dorea. În acest moment intrau în 
acțiune trupele de filaj-investigație care îi „luau în primire”, 
trebuind să-i urmărească nu numai pe scriitori, dar şi toate 
persoanele contactate de aceștia în drumul lor. Acestea aveau să 
fie urmărite de alte echipe, așa încât, în scurt timp să fie depistaţi 
toţi cei care ar fi avut legătură cu actul dezidențţilor. Totul era atât 
de bine pus la punct, încât nu putea scăpa nimeni. Puteau să se 
ivească tot felul de situaţii. De exemplu, obiectivul urmărit nu 
avea de gând să meargă acasă și îşi „plimba coada” ore în șir. 
Atunci se apela la un milițian întâlnit pe stradă, căruia i se cerea - 
şi trebuia să se execute - să găsească o modalitate de a-l legitima 
pe cel urmărit, ca să-i afle domiciliul. 

Mitran primește misiunea să urmărească o femeie care a 


schimat câteva cuvinte cu unul dintre greviști. O „duce” până în 
cartierul Balta Albă. Întră în bloc cu ea, o ajunge în vreme ce 
deschide uşa apartamentului şi merge un nivel mai sus, ca şi cum 
ar fi mers în vizită la cineva din acel imobil. Apoi, odată reţinut 
numărul apartamentului, coboară şi identifică persoana după 
tabelul cu numele locatarilor, aflat în holul blocului. Pentru a fi 
sigur că persoana locuieşte acolo, se duce la administratorul 
blocului, care avea cartea de imobil. Victor Mitran declară că 
fiecare administrator era informator al Securităţii, cu angajament 
scris. Era, deci, din acest punct de vedere, o personaă de 
încredere. A confruntat datele și i s-a confirmat că persoana 
urmărită locuieşte acolo. După care a făcut raportul de urmărire 
şi l-a înaintat superiorilor. 

În 1972, după susţinerea lucrării de diplomă, având ca 
subiect Metode de filaj-investigație în cartierele mărginașe 
(conducător de lucrare fiindu-i generalul Grigore, șeful 
disciplinei Filaj-Investigaţie), Mitran devine absolvent al Școlii de 
Ofiţeri Băneasa și, în cadrul ceremoniei de încheiere, este avansat 
la gradul de locotenent. Din acel moment, el și colegii lui devin 
cadre active în aparatul Securităţii Statului Român. O noua 
generație de ZEI ai ZILEI îşi ia zborul! 

Capitolul al VI-lea 

PE CINE SLUJIM : 

PATRIA SAU CONDUCĂTORUL ? 

Ce poate gândi un tânăr de 23 de ani, proaspăt ieşit de pe 
băncile Şcolii de Ofiţeri, cu gradul de locotenent, posesor al unei 
legitimaţii în fața căreia nicio uşă nu rezistă, convins că el este 
unul din acei aleşi de care depinde securitatea și (în ultimă 
instanță) soarta ţării. Ce simte un tânăr care, cu puţini ani în 
urmă, considera că un ofițer de Securitate este un lucru atât de 
grozav, încât nici nu îndrăznea să spere că într-o bună zi el va fi 
unul dintre aceștia, deşi era convins de chemarea lui pentru 
această carieră? 

În clipa când a păşit în meserie, Victor Mitran nu era 
conștient doar de valoarea lui profesională ridicată. El trăia cu 


iluzia că, în ciuda procesului intens de îndoctrinare politică la 
care a fost supus în școală, generația din care face parte este 
hotărâtă să o rupă atât cât se poate cu amestecul politicului în 
munca operativă propriu-zisă; că el și colegii lui sunt, întâi și 
întâi, profesioniști, politicul fiind mai puţin important; el şi colegii 
lui par a fi convinși că rolul unui ofițer de Securitate este acela de 
a apăra țara de pericole posibile, nu de a fi nişte roboţi care 
execută orbește ordine al căror scop este menţinerea puterii 
ceaușiste.* 

De aceea, amintirile sale despre cadrele din Școala de 
Ofiţeri” se împart tranșant: el vorbește cu silă despre o aripă 
dură, ai cărei reprezentanţi au fost comandantul de companie 
cpt. Chelariu şi comandantul batalionului, mr. Răbăcel (ajuns 
înainte de revoluţie şeful adjunct al şcolii, mâna dreaptă a lui 
Andruţa Ceaușescu, fratele dictatorului). 

Ceilalţi, cadrele de specialitate, erau total diferiţi. ţinuta lor 
profesională impunea. Aveau avantajul că lucrau direct în 

Din nefericire pentru această ţată, lucruile au „evoluat” 
exact invers. După vizita în China, Ceaușescu a realizat, probabil, 
ce armă teribilă este îndoctrinarea, ce mijloc eficace de a conduce 
România este politicul. Totul, în anii care au urmat, s-a 
subordanat ideologiei. Aşa încât, nici cadrele din Securitate nu 
puteau fi exceptate. 

Problema este însă că unii securiști au fost extrem de zeloşi 
în a conjuga munca de specialitate cu politicul. lar când statul a 
ajuns să se confunde cu Ceaușescu, paranoia, megalomania și 
sentimentul îmbătător al puterii i-au transformat pe mulți în 
slujitori fanatici ai cuplului ceaușist, mai puțin a Camarilei. S-a 
ajuns astfel, paradoxal, după o „relaxare” de aproximativ un 
deceniu (1965-1975) la reinstaurarea, cu mijloace, evident, mai 
rafinate, a psihozei anilor "46- "60. Încetul cu încetul, spaima, 
teroarea au pus din nou stăpânire pe România. 

Dintr-o instituţie care, în mod normal avea ca scop 
apărarea națiunii, Securitatea a ajuns să lupte împotriva 
propriului popor. Cel puţin aceasta a fost este și probabil, va 


rămâne, percepţia românilor despre acest aparat. 

aparatul de Securitate, așadar nu erau doar niște 
teoreticieni. Nu lipsesc numele: col. Gheorghe Petrof - şeful 
Serviciului Investigaţii, generalul Grigore - șeful Direcţiei de 
Filaj-Investigaţii. Erau captivanţi în expunerile lor, erau și buni 
psihologi. 

Mai era, totuşi, o a treia categorie, de profesori fără 
personalitate, care țineau cursuri destul de plictisitoare, pe care 
elevii trebuiau să le tocească. 

lată care era fondul, încărcătura sufletească pe care Victor 
o avea atunci când intra efectiv în munca operativă. 

Din punct de vedere psihic, tânărul ofiţer era convins - 
fiindcă așa fusese dirijat în şcoală - că el, casta lui, erau o anumită 
parte a baricadei, că tot ce intra în obiectivul Direcţiei în care va 
lucra este automat împotriva regimului, împotriva „cuceririlor 
revoluţionare ale poporului”. Din start, în aceste categorii intrau 
membrii fostelor partide politice, foști legionari sau simpatizanți ai 
mișcării legionare, chiar dacă ei erau de-acum în majoritate 
bătrâni şi inofensivi; absolut tot ce venea din Occident, intra 
automat în atenţia Securităţii, pe baza principiului repetat mereu 
că „tot răul din Occident ni se trage”, fiindcă cei din afara lui ar 
încerca, prin orice mijloace, să atenueze la marile cuceriri ale 
poporului român etc. Şi mai era ceva: intervenţia lui Ceaușescu 
împotriva invadării Cehoslovaciei de către trupele Pactului de la 
Varşovia îşi prelungesc ecourile până în 1972. Persista încă un 
sentiment de admiraţie față de curajul aporoape nebunesc al lui 
Ceaușescu de a înfrunta Moscova în fulminantul discurs din 
august "68. Tinerii ofițeri de atunci erau gata să se angajeze 
într-un război al întregului popor, fiindcă circulau zvonuri că 
URSS este pe punctul de a pedepsi printr-o invazie şi România! 

În concluzie; ţara este plină de dușmani, la graniţe pândeau 
ungurii și rușii gata să ne invadeze, imperialiștii fac tot posibilul să 
submineze România. Psihopza pericolului iminent funcţiona din 
plin. lar Victor Mitran era convins că ţara e în pericol. Și că el este 
unul dintre aceia în puterea cărora stă salvarea neamului. Cum îşi 


pune în aplicare metodele de „contracarare” a acţiunilor 
așa-zişilor duşmani ai poporului, vom vedea în continuare. 

Capitolul al VII-lea 

PRIMA MISIUNE LA „FILAJ-INVESTIGAȚII” 

Printre ideile care li se inoculaseră insistent în școală era şi 
aceea că posesorul legitimaţiei pe care scria Securitatea Statului 
era, în raporturile cu oricine, de la simplul cetățean până la 
ministru, un privilegiat. Actul acela îi conferea tânărului ofițer 
puteri nelimitate. Dacă, spre exemplu, un director de 
întreprindere refuza să servească un cadru de securitate, a doua 
zi, fără niciun fel de probleme, putea fi destituit. Singura instituție 
căreia aparatul de Securitate i se subordona era partidul, prin 
Comitetul Central. 

În vremea aceea, șeful Consiliului Securităţii Statului era 
lon Stănescu, despre care tinerii ofițeri aflaseră că este in 
profesionist de super clasă, un fel de erou. Când apărea în Școala 
de la Băneasa, elevii îl priveau ca pe un zeu! Legendele în jurul 
şefilor Securităţii se țeseau insistent și eficient. Ei erau prezentaţi 
ca nişte ființe cu putere de muncă ieșită din comun, care 
acționează 24 de ore din 24, care noaptea, când lumea se 
odihneşte, construiesc fel de fel de capcane în jurul spionilor care 
ar fi invadat România. 

În repartizarea  proaspeţilor ofițeri la diferite 
compartimente s-a ţinut cont, în primul rând, de lucrarea de 
diplomă. Obţinând nota maximă -10 -, lt. Victor Mitran este 
repartizat la Direcţia de Filaj-Investigație, condusă de generalul 
Grigore, cel care, dacă ne amintim, îi fusese și conducătorul 
lucrării de diplomă. 

Imediat după prezentarea la Direcţie, generalul Grigore îi 
spune lui Mitran: „Vei intra de îndată în luptă. Avem o lucrare 
extrem de grea la ambasada Marii Britanii!” Se ţinuse cont în 
repartizarea misiunii că Victor cunoştea bine limba engleză. 

Odată cu începerea misiunii la ambasada Marii Britanii, 
Victor a trecut, de-a lungul a mai bine de şase luni, foarte rar pe 
acasă, deși în 26 octombrie 1972 se căsătorise cu o tânără pe care 


o cunoștea din copilărie. Uneori, ajungea acasă după o 
săptămână! 

Acţiunea de filaj de la ambasada britanică avea la bază 
informații clare că un membru al acesteia desfășoară, cu ajutorul 
unei reţete bine puse la punct, acţiuni precise și eficace de 
spionaj. Supravegherea era permanentă: mergea diplomatul 
englez într-un alt oraş, trebuia urmărit. Urmărirea era dificilă, 
fiindcă maşina sa, era net superioară celor aflate în dotarea 
Securităţii. 

Dar merita efortul, dacă ne gândim că atunci, în 1972, 
retribuţia pe care o primea Mitran era de 2700 lei, în vreme ce 
salariul mediu pe economie era în jur de 1200 lei, În plus, 
beneficia şi de anumite avantaje: maşină la dispoziţie (garajul se 
afla pe str. Brâncoveanu), posibilitate de aprovizionare cu 
alimente de la magazine speciale etc. 

Cazul diplomatului englez era de resortul Direcţiei de 
contraspionaj. Dar, în rezolvarea lui erau angrenate și alte 
servicii. Rolul filajului era acela de a raporta toate mișcările în 
teren ale obiectivului, toate contactele cu alte persoane cât și 
identificarea acestora. Tehnica operativă - celebrul serviciu - 
avea misiunea de interceptare a convorbirilor telefonice şi de 
înregistrare a discuţiilor din ambasadă, cu ajutorul microfoanelor 
instalate acolo. 

Deci Mitran avea misiunea de a-l urmări pe diplomat, de a 
fotografia toate persoanele contactate. Fotografirea se făcea cu 
ajutorul unui aparat Pentacon, amplasat înt-o servieta tip 
Diplomat, prevăzută cu o porţiune transparentă în dreptul 
obiectivului aparatului și cu un sistem declanșator plasat în 
partea de sus, lângă mâner. Prin exerciţii îndelungate, se ajungea 
la „prinderea” obiectivului din mers. 

După şase luni de activitate susținută, lui Mitran i se 
comunică faptul că misiunea sa s-a încheiat, deoarece diplomatul 
englez a fost preluat de alte servicii. 

„Baza”, adică unitatea unde se retrăgea Victor se afla pe str. 
Cihoski, în spatele Academiei de Studii Economice. Acolo se afla 


celebra  Direcţie de  Filaj-Investigaţii. Și aici funcționa 
compartimentarea muncii: nu era permis ca echipele să cunoască 
altceva decât obiective specifice. Principiul strict secret 
funcționa din plin. Mitran activa în echipa repartizată pe spaţiul 
englez. Sediul operativ se afla la etajul I al Teatrului „Ion 
Creangă”, din Piața Cosmonauţilor, situat foarte aproape de 
ambasada Marii Britanii. Servicii speciale mai funcționau pentru 
ambasadele Germaniei, Franţei şi SUA. Aceste baze se numeau în 
limbaj cifrat „prăvălii”. Ele erau fixate de aşa natură încât ofițerul 
să se poată deplasa imediat pe urmele obiectivului, când acesta 
părăsea clădirea ambasadei. În orice moment, în perimetrul bazei 
se aflau obligatoriu minim patru ofiţeri. În camera de filaj se afla 
permanent un ofițer, dotat cu staţie de emisie-recepţie Storn, de 
producție suedeză, şi cu două aparate, unul fotografic, folosit la 
orice mișcare a obiectivelor și unul de filmat, care funcţiona 
întruna. Toate persoanele care au avut contact cât de mic cu 
ambasada respectivă își aveau fotografia în fototecă. Nu scăpa 
nimeni şi nimic. 

Fiecare echipă dispunea, de regulă, de două autoturisme. 
Dacă se constata că unul e deconspirat, obiectivul era preluat de 
celălalt. În situații deosebite, se puteau schimba numerele. Pentru 
aceste autoturisme, criza de carburant, care a afectat atât de 
dureros populația României, nu exista. Dacă obiectivul era 
extrem de important, se forma o echipă de patru autoturisme. 
Nimic nu era precupeţit. 

În ciuda acestor dotări, uneori apăreau insuccesele. Așa, de 
pildă, s-a întâmplat în 1972, când „obiectivul” nu era altul decât 
celebrul tenisman Ion Țiriac, venit în ţară, după ce începuse să 
trăiască mai mult în Occident. Cu toate eforturile disperate ale 
ofițerilor de la filaj, Țiriac a fost pierdut deoarece autoturismul 
lui, tip Sport, avea performanţe net superioare. Se întâmpla 
astfel: după ce demara, Țiriac era ținut sub observaţie până la 
ieşirea din Băneasa. În stații se auzea: „În avem, îl avem!”, şi asta 
până în zona Otopeni, când brusc vocea devenea impacientată, 
apoi dezumflată: „Nu-l mai avem!” și dus era! 


Munca aceasta de filaj nu este deloc simplă, nu doar 
datorită aspectului de uzură fizică, datorată zecilor, poate sutelor 
de ore de stat la pândă, ori de deplasare pe post de „remorcă” 
după obiectiv. Filajul, zice Mitran, este un război al inteligenţei, al 
nervilor, între minimum doi adversari - urmărit și urmăritor - 
care cunosc foarte bine regulile jocului. 

Câștigă cel care dovedeşte mai multă stăpânire de sine, 
care are nervii mai tari. 

Unul din principiile acestei munci este acela de a urmări 
cât mai mult un obiectiv, fără ca acesta să observe, nu pentru a 
vedea doar ce face el, cum acționează, ci, mai ales, pentru a-i 
descoperi, acolo unde ea există, rețeaua, complicii. Sunt puse la 
bătaie, de-o parte şi de alta, mijloace extrem de diverse. 

lată unul dintre ele: depunerea materialului în secret sau 
legătura impersonală. Este un procedeu care foloseşte anumite 
acunzători naturale sau provocate: o gaură într-un zid la un colț 
de stradă, o groapă în asfalt, o scorbură de copac etc. Obiectivul 
trece pe lângă această ascunzătoare şi „scapă” în ea un container 
sau un alt obiect, de dimensiuni foarte mici. Dacă ofițerul de filaj 
nu prinde acest moment, al „depunerii”, acţiunea riscă să fie 
compromisă. El continuă să-şi urmărească obiectivul și, deși are 
date precise, constată mirat că acesta nu ia contact direct cu 
nimeni. În schimb, la un anumit interval „legătura” ajunge la locul 
cu pricina, ridică obiectul, şi îşi vede liniștit de treburi. Și mai era 
ceva: în clipa când cel care este „obiectiv filat” își dă seama că are 
„coadă” , când îl depistează pe urmăritor, el este un om fericit! 
Situaţiile cele mai grele sunt cele inverse, când ştie că este 
urmărit, dar nu depistează persoana care îl urmăreşte. Asta îl 
poate enerva, îl poate face să comită greşeli. 

Se poate întâmpla și invers: obiectivul să depisteze „coada”, 
ofițerul respectiv să sesiseze că a fost descoperit şi, din orgoliul 
sau din teamă, să nu raporteze superiorilor. Este o altă variantă 
care poate duce la compromiterea acţiunii. Erau și situaţii 
comice: urmăritul se putea întoarce, aşa, de-al naibii, şi îl întreba 
ceva pe ofițerul desconspirat, orice, dar care îl făcea pe ultimul 


să-şi dea seama că adversarul îşi bate, pur și simplu joc de el. 

O altă etapă a muncii de filaj, după ce ofițerul ieșea din 
schimb, era alcătuirea raportului de filaj. El trebuia să conțină 
datele constate de acesta minut cu minut. Asta dura, după 
încheierea misiunii multe ore şi făcea ca ziua de muncă să se 
prelungească, adesea, după miezul nopții. 

În cazul diplomatului de la ambasada Marii Britanii, de fapt 
agent al Inteligence-Service-ului pentru România, s-a aplicat 
metoda, relativ modernă, a filajului de așteptare. Lui „Peter” - 
acesta era indicativul de urmărire - i se cunoşteau destul de bine 
traseele. În această situaţie, echipele nu se mai plimbau după el, 
ci îl aşteptau în diferite puncte. După mai multe săptămâni de 
folosire a acestui tip de filaj, s-a ajuns la concluzia că „Peter” nu 
avea contacte în București, ci acţiona în zona Prahovei, cu centru 
la Ploieşti. Englezul acționa pe linie economică, obiectivul lui 
fiind industria petroliferă din acea zonă. Dintre persoanele pe 
care le-a contactat, niciuna nu era pretabilă la a fi considerată 
„egătură”; contactele sale se desfăşurau absolut pe linie de 
servici. Lipsa aceasta de probe a dus la iritarea Serviciului Român 
de Contraspionaj, care avea date certe că englezul face spionaj. 
S-a ajuns la concluzia că practică legăturile indirecte, folosind 
acele CPI „căsuțe poştale impersonale" - despre care am vorbit 
mai sus. 

S-a bănuit că mesajele erau plasate de către „Peter” în 
timpul week-end-ului, când acesta manifesta o plăcere deosebită 
de a se plimba prin pădurea din jurul cabanei diplomaților 
englezi din Predeal. Au scotocit securiştii români toată pădurea, 
au luat la cercetat fiecare copac, dar le-a fost imposibil să 
găsească acea probabilă „căsuță poștală”. Roşcatul englez era un 
profesionist. 

Filajul - activitatea cu care Mitran şi-a început cariera este 
o acțiune de urmărire în secret a unei persoane bănuite că 
desfăşoară o activitate al cărei scop este aducerea de prejudicii 
unor instituţii sau unui stat. El are niște reguli de bază foarte 
precise: conspirativitatea, înregistrarea vizuală sau auditivă a 


oricărei acțiuni a persoanei urmărite, și care devine probă 
incriminatorie, descoperirea și identificarea tuturor persoanelor 
contactate de către cel vizat și, foarte rar, intrarea în acţiune în 
caz de flagrant delict. De obicei, această ultimă etapă ținea de 
competențele altor servicii. 

Primul moment al unei activităși de filaj este prezentarea 
fotografiei obiectivului, pe care ofițerul trebuia să o studieze cu 
mare atenţie, pentru a-și fixa toate detaliile fizionomice. Urma 
adresa celui vizat, unde se deplasa de obicei, pentru a nota 
detaliile topografice în scopul așezării cât mai eficace a echipei în 
perimetrul respectiv. În aceste situaţii se uza de informatorii 
cunoscuți, care erau obligaţi să pună la dispoziţie o încăpere de 
unde se ţinea în observaţie ieşirea imobilului în care locuia 
obiectivul. Uneori mai exista o ieșire de serviciu, care trebuia 
pusă şi ea sub observaţie. Etapa următoare cerea înregistrarea 
tuturor persoanelor care erau în legătură cu cel vizat, cât şi a 
dreselor acestora. Trebuie precizat că aceste adrese erau luate de 
pe computer de la Direcţia de Informare și Documentare unde, 
după cum declară Mitran, „toţi aveam fișă”. Se luau apoi detalii 
despre locul de muncă al persoanei vizate. Totul trebuia pregătit 
atât de bine, încât obiectivul să nu aibă nicio posibilitate să se 
sustragă urmăririi. 

Urma apoi declanșarea acțiunii. Şeful echipei hotăra: 
„Mâine dimineaţă, la ora 6, îl preluăm!” Din acel moment, cel 
vizat devenea obiectiv biped, a cărui existență era înregistrată 
secundă cu secundă, în cele mai mici detalii. Urmărirea se făcea 
pe jos, cu mijloace de transport în comun, cu mașinile Securităţii. 
Pentru a nu fi depistaţi, ofițerii aveau fixate zone de acțiune cu 
punctele de preluare și punctele terminus. Când ofițerul simţea 
că a fost descoperit, cerea, de regulă, schimbarea, oriunde se afla. 
Era un apel codificat prin staţia „Storn”, aflată asupra lui, în 
genul: „Sunt 1, vine 2!” Apelul, cât mai scurt posibil, era însoţit de 
o tuse, de un strănut, pentru a nu atrage atenția persoanelor 
dimprejur. 

În cadrul operaţiunilor din filaj de mai lungă durată, alături 


de aparatura din tehnica propriu-zisă, ofițerii apelau și la alte 
mijloace : mai multe schimburi de haine și de pantofi, perucă, 
mustață, trusă de machiaj. Aşa se face că la nevoie, în maximum 
cinci minute ofițerul în cauză devenea absolut o altă persoană. 
Mare atenție se acorda pantofilor, care puteau duce 
deconspirare. Se mai practica şi deghizatul maşinii, care consta în 
schimbarea numerelor, aplicarea unor abţibilduri sau a unor 
firme gen Taxi. 

Aşadar, după şase luni de muncă de filaj, Victor Mitran este 
chemat de șeful Direcţiei, generalul Grigore, care îi comunică 
hotărârea sa ca tânărul ofițer să lucreze la serviciul de 
investigașii, al cărei şef ea col. Gheorghe Petrof. 

Obiectivul acestui serviciu era acela de a supraveghea 
întreaga capitală, din toate punctele de vedere. Serviciul era 
împărţit în opt birouri, fiecare birou corespunzând unui sector al 
Bucure știului. Victor este repartizat la Biroul 8, al cărui șef era lt. 
col. Gheorghe Grigorescu. 

Serviciul de Investigaţii era unul din acele compartimente 
ale Securităţii Statului care teroriza prin strângerea de informaţii 
din cele mai diverse despre fiecare, sau aproape fiecare cetățean. 
Aceste date erau obţinute, în mare măsură, cu ajutorul vastei 
rețele de informatori. Vastă și, cum vom vedea în continuare, 
extrem de bine pusă la punct şi de puternică. De altfel, una din 
obligaţiile de serviciu ale ofițerilor din această direcție consta în 
îmbogățirea reţelei pe care o conduceau. 

Până la evenimentele din decembrie '89, sediul 
Investigaţiilor se afla în clădirea Direcţiei a V-a, clădire care a fost 
distrusă în timpul Revoluţiei. 

Unul din principiile acestui Serviciu era păstrarea ofițerilor 
cât mai mult aici, pentru cunoașterea amănunţită a reţelei de 
informatori și, implicit a sectorului de care răspundeau. Mitran a 
întâlnit aici ofițeri care lucrau de mai bine de douăzeci de ani în 
același birou şi care erau atât de acomodaţi cu munca lor, încât 
făceau tot posibilul să amâne data pensionării. 

La subsolul serviciului se afla o arhivă extrem de vastă, 


care cuprindea date complexe despre toate reţelele, ordonate pe 
sectoare. De asemenea, aici se aflau fișele tuturor persoanelor 
care au avut de-a face cu Securitatea, din diverse motive. 

Dosarele erau atât de complete, încât într-o jumătate de 
oră se putea afla totul despre o persoană. Dacă ofițerul voia să 
recruteze un nou informator, apela tot la această arhivă pentru a 
verifica dacă persoana vizată nu a fost deja recrutată. 

În obiectivele acestui serviciu intrau: sectele religioase, cu 
accent pe cele interzise, partidele politice istorice, legionari, 
persoane care după instalarea comunismului au fost considerate 
de acest sistem drept indezirabile, foştii deținuți politici, 
personalități dizidente precum și cei bănuţi că desfăşoară acţiuni 
contra statului român. 

Persoanele din aceste categorii erau urmărite toată viața și 
aveau dosarul la zi. Datele despre ele erau completate lunar, sub 
forma unor informări. 

În situaţia când o persoană aflată în „parohia” unui ofițer 
trebuia să plece în străinătate, fie pe linie de servici, fie pur și 
simplu ca turist, Serviciul de Pașapoarte cerea informaţii despre 
respectivul de la Investigaţii. În funcţie de aceste informaţii 
cetățeanul primea sau nu pașaport” 

Momentul când Mitran vine în Biroul 8, „parohia” 
Bucureștii Noi-Chitila era fără stăpân, fiindcă ofițerul care s-a 
ocupat de ea ieşise la pensie de patru luni. Sectorul fusese preluat 
de un ofițer care la rândul său avea deja „parohie”. De la acesta va 
prelua Mitran zona,. de la cpt. Teodorescu. Acest ofițer, spre 
deosebire de alţii, care manifestau o plăcere diabolică de a da cât 
mai multe informaţii negative despre persoanele aflate în 
obiectiv, manifestau discernământ în aprecieri. Era mai uman, 
după spusele lui Mitran. la polul opus, se afla adjunctul şefului 
Biroului 8, mr. Arghir Ungureanu, un individ devenit securist 
peste noapte, în anii "50. Acest ofițer, incult și ranchiunos, era 
ținta ironiilor colegilor. Dincolo de aceste trăsături, dovedea şi 
incompetență profesională: în dorința de a se evidenția, încărca 
dosarele unor persoane cu date pur imaginare. Aşa s-a ajuns la 


situația ridicolă că, fiind bolnav și preluându-i colegii munca în 
perioada cât acesta a lipsit, ce-au constatat? Trei persoane care 
figurau în fişele maiorului ca fiind foarte active în manifestările 
antiromâneşti (fişele fiind la zi), decedaseră în urmă cu trei-patru 
ani! lată un exemplu: despre unul din cei decedați se spunea în 
fișă că în urmă cu două săptămâni se deplasase la o anumită 
adresă, unde contactase o anumită persoană și că întreprinde 
acțiuni de regrupare a forțelor antinaționale! Mitran şi colegul 
său Teodorescu, rămân stupefiați! Aşadar, acest Ungureanu, care 
se lăuda mereu cu meritele sale de luptător în munți împotriva 
legionarilor, lupte în timpul cărora fusese și rănit, el care, deși în 
vârstă, ia zilnic contactul cu reţeaua, lucrează până noaptea, 
urmărindu-și persoanele vizate, spre deosebire de cei tineri, care 
nu fac nimic, care nu-şi fac nici informarea lunară obligatorie - ei 
bine, tocmai el era cel care mistifica datele, creând informaţii din 
imaginaţie! Mai trebuie spus că aceste informaţii erau încărcate 
de ură la adresa foştilor membri ai partidelor istorice! 

Se cuvine să punctăm aici două aspecte, destul de frecvent 
întâlnite nu doar în cadrul acestei instituţii. 

zelul - o formă de exces, invită din obsesia multor români, 
cu scopul clar de a-și păstra locul călduţ dobândit, indiferent că 
actele, gesturile lor ar putea afecta statutul social al altora, poate 
chiar viața. Este o formă gregară a luptei pentru supravieţuire, 
care și-a pus și va continua să- și pună amprenta asupra 
civilizației noastre. 

superficialitatea, pris-ul a la legere, munca de mântuială. 
„Nu contează realitatea, contează rezultatele scriptice, să avem 
acoperire în hârtii.” Mult vehiculata idee - din interior - cum că 
Securitatea a contribuit la căderea sistemului ceaușist, poate fi 
susşinută din acest punct de vedere. 

Cei doi ofițeri îl informează pe șeful biroului, col. Petrof 
care, la rândul său rămâne stupefiat. La reîntoarcerea din 
concediul medical, mr. Ungureanu este pus în discuţie. În mod 
surprinzător, în apără col. Popa, secretarul organizației de partid. 
Col. Popa era un alt vechi, din linia conservatoare, care, dacă 


ajungea să te ia în obiectiv, nu se lăsa până nu te desființa. Era 
tipul politrucului, de o duritate extremă. Ulterior, Mitran și 
Teodorescu au aflat în ce încurcătură intraseră, deoarece Popa şi 
Ungureanu erau camarazi vechi, luptaseră împreună în anii "50 
împotriva grupurilor de rezistență anticomunistă. Efectele 
gestului nesăbuit al celor doi se văd imediat: peste două zile, lui 
Mitran i se face o verificare la sânge privind munca desfăşurată în 
sectorul său. Acţiunea este luată pe cont propriu de însuși mr. 
Ungureanu, care intră în rețeaua lui Mitran şi constată că doi 
informatori de bază nu fuseseră contactaţi de multă vreme, de 
mai bine de trei luni. 

A fost suficient pentru ca Ungureanu să facă un tapaj 
enorm, să-l acuze pe Mitran că nu se achită de sarcinile de servici 
- uitând să menţioneze că informatorii nu au fost contactaţi 
fiindcă fuseseră plecaţi din București - și, în consecinţă, să ceară 
sacționarea acestuia. 

Lt. Mitran este chemat imediat la col. Popa, care îi spune: 
„Ai noroc că nu eşti membru de partid, altfel luai o sancțiune să-ți 
ajungă multă vreme!” Degeaba a încercat Mitran să-i spună 
adevărul! A fost dat afară din birou! Nu înainte de a i se comunica 
sancţiunea administrivă: trei zile de arest cu prestare de serviciu. 

Sectorul de care răspundea Mitran, fiind mărginaş, 
predominând muncitorii, nu a avut ceea ce astăzi numim 

Dealtfel, și în anii de după 1990, cadrelor din sistemul de 
interne, li se cer rapoarte la sânge: dacă cifrele la zi nu sunt 
superioare celor din perioada anului anterior, există riscul 
sancționării: altfel spus, cadrele ar trebui să provoace actele 
infracţionale, în loc să lupte pentru diminuarea lor! 

personalităţi dizidente. Stăpânea, în schimb, o reţea de 
informatori bine pusă la punct. 

A avut un caz ceva mai deosebitL un student la Filologie, pe 
nume Ion Mârţ, zis Nelu, domiciliat pe strada Laminorului, la nr. 
164. Mitran primește de la Direcţia I o notă, prin care i se aduce 
la cunoștință că acest Ion Mârţ scrie literatură cu tentă 
anticomunistă. 


În consecință, hotărăşte să-l cunoască direct. Studentul îi 
face o impresie bună și ofițerul se decide să-l racoleze. Nu se 
prezintă de la început ca locotenent de securitate, ci ca ofițer de 
miliţie. 

După mai multe întâlniri, care s-au întins de-a lungul a 
două luni de zile, Mitran, încălcând regula conspirativităţii, își 
declină adevărata identitate, fapt care îl impresionează evident 
pe tânăr. Între timp s-au împrietenit, o metodă sigură de a câştiga 
încrederea celuilalt. I-a spus chiar că sunt în facultate anumiși 
„prieteni” care l-au turnat şi că este în atenţia aparatului de 
Securitate. Chipurile, Mitran îi face un serviciu comunicându-i 
lucrurile acestea, dar dacă se află, riscă să fie dat afară din aparat. 
Şantaj sentimental! „Merită să risc, îi spune ofiţerul, însă îmi pare 
rău, fiindcă mi-am dat seama că eşti un tânăr inteligent şi de 
calitate!” şi îi avansează propunerea sub forma contraserviciului: 
„Dacă accepţi să faci parte din reţeaua mea de informatori, cazul 
tău va fi uitat.” Mârţ îi cere timp de gândire. Mitran este de acord, 
cu codiția ca studentul să gândească singur, adică fără a se 
consulta cu alte persoane. 

Mitran a mizat pe împrejurarea că el apărea în fața 
studentului ca un salvator. 

În paranteză fie spus, cei tineri aplicau metode mai rafinate 
de recrutare a informatorilor. Stilul celor bătrâni era mult mai 
dur. Mergeau la persoana vizată, puneau legitimaţia pe masă și îi 
comunicau că dacă nu semnează angajamentul, refuzul poate 
avea repercursiuni asupra familiei, asupra situaţiei la servici etc. 
Bineînţeles, i se aduceau la cunoștință şi avantajele care 
decurgeau dacă accepta: o posibilă avansare, şansa de a primi o 
locuință mai bună, de a putea pleca peste hotare etc. Totul, însă, 
se petrecea fără eleganţă, fără a ţine cont de psihicul celuilalt. În 
cele din urmă, omul semna angajamentul, numai ca să scape de 
amenințări. Și mai exista un risc: nefiind informator din 
convingere, persoana „încărca” de obicei informațiile cu date 
fabricate de el, fără temei real, ceea ce îngreuna munca ofițerului. 

Generaţia celor mai tineri aplica o tactică mai subtilă: se 


umbla la suflet, se umbla chiar la sentimentele naţionale fără a se 
neglija, fireşte, și viitoarele avantaje. Erau puse la bătaie 
cunoştinţe de psihologie dobândite în şcoală, se uza de un anume 
nivel de cultură în funcţie de cea a partenerului. Se conferea 
calității de informator o tentă ocultă. 

Recent venită din Moldova, familia studentului Mârț a 
întâmpinat greutăţi în încheierea contractului pe locuință. Aflând 
aceasta, Mitran le obține contractul peste numai două zile. Cine 
spunea nu în fața unui ofițer de Securitate?! Probabil şi această 
demonstraţie de putere a cântărit în hotărârea lui Mârţ de a 
semna angajamentul de informator. Mai târziu a fost răsplătit, în 
sensul că, având sprijinul Securităţii, fostul student ajunsese să 
ocupe o funcţie destul de mare în cadrul aparatului propagandei 
de partid. Mitran l-a reîntâlnit în vara lui ‘89, când fostul ofițer 
rămăsese fără servici fiindcă devenise, la rândul său din 
urmăritor - urmărit de aparatul de represiune. Mârţ avea în acel 
moment o poziţie foarte bună, după spusele lui o relaţie foarte 
puternică la Comitetul Central și s-a oferit să-l ajute pe Mitran. 
Serviciu contra serviciu... 

Intrat în rolul de informator, Mârţ a dat dovadă de mult zel. 
Chiar când era în joc familia lui. Când a fost pe punctul să se 
căsătorească, a aflat că tatăl fetei, preot din Ploiești, fusese 
legionar. Mai mult, constată că el, Nelu Mârţ, nu era singura 
iubire a fetei, dimpotrivă, domnişoara cocheta şi cu alţii. În aceste 
condiţii, se produce ruptura între cei doi. Nu fără consecinţe 
pentru fată. Astfel Mârţ îl informează pe Mitran că fratele tinerei 
este căsătorit cu o crainică din Televiziunea Română. Plin de elan 
patriotic, dar şi de răzbunare, îi cere ofițerului să facă demersuri 
pentru ca tânăra crainică să fie dată afară, lucru care nu s-a 
întâmplat, ea fiind şi acum pe același post. Mitran îi sugerează, 
cazul nefiind de competența sa, să ia legătura cu securistul 
televiziunii. Mârț procedează în consecință şi se alege, după 
absolvire, cu un post în TV, post care era de fapt pentru munca de 
supraveghere a ex-cumnatei. Din acel moment el a fost transferat 
din rețeaua lui Mitran în cea din TVR. Așa a început ascensiunea 


lui. N-a mai ajuns scriitor - visul său din studenţie -, în schimb a 
devenit un tovarăş onorabil în aparatul de propagandă. E de 
presupus că după evenimentele din decembrie s-a transformat în 
democrat și promovează principiile statului de drept... 

Și fiindcă am prezentat mai sus cazul informatorului lon 
Mârţ, să trecem în revistă în continuare ierarhia civilă a unei 
rețele de informatori. 

Sursele de informaţie sunt inerente muncii aparatului de 
securitate, lucru care se învaţă încă din primul an de şcoală. 

Sursa de informaţie este persoana contactată prin diferite 
mijloace. Să presupunem că trebuia contactată o persoană 
dintr-un imobil oarecare. Ofiţerul de securitate își făcea planul de 
acțiune, care începea prin cunoașterea detaliată a topografiei, a 
biografiei persoanei respective, a profesiei și a locului de muncă 
etc. Fireşte, era contactat administratorul imobilului, care oferea 
detalii pe baza cărţii de imobil și a datelor cunoscute de el. 

La rândul său, ofițerul de securitate trebuia să-și 
confecționeze propria legendă. De obicei, se prezenta ca lucrător 
în Miliție. Pretexte de a suna la ușa apartamentului cu pricina 
erau nenumărate. 

Se producea primul contact, urmat de o discuţie, în care 
ofițerul pomenea mai multe nume de persoane care locuiau în 
imobil, pentru a vedea care este reacția persoanei vizate față de 
vecini. Conta mult dacă persoana contactată era vorbăreaţă, dacă 
avea posibilități informative. Unii au o adevărată înclinaţie în a 
afla cât mai multe detalii despre vecini și acest element era 
speculat de securist. 

Urmau şi alte întâlniri, în care ofițerul se convingea dacă 
persoana putea deveni informator sau nu. 

Ca tipologii sociale şi de vârstă, erau preferați pensionarii, 
cunoscută fiind înclinația lor spre a afla cât mai mult, dar și 
disponibilitatea lor de a circula mult, pe la diferite cozi, ușurința 
de a intra în dialog cu alţii. Ei, precum și femeile casnice, aveau 
avantajul timpului liber. 

Deci, aceste prime obstacole fiind trecute, sursa putea 


deveni colaborator. Prin diferite mijloace, ofițerul trebuia să-i 
creeze certitudinea că organele de stat apreciază în mod deosebit 
persoana respectivă prin calitățile dovedite până atunci. Trebuia 
vorbit foarte frumos, cu multă convingere, pentru ca partenerul 
să „descopere” atunci ce multe calităţi (pe care, eventual, nu și le 
cunoştea) posedă. Orgoliul său era excitat în cel mai înalt grad. 
Apoi ofițerul cerea permisiunea (dacă fireşte, nu deranja) de a 
reveni şi cu alte ocazii. Sigur că nu deranja, cum să deranjeze un 
om atât de politicos, atât de manierat! 

Și ofițerul revenea în vizită, o dată, încă o dată, până când 
avea convingerea că se putea discuta mai tranșant cu persoana. 

Atunci erau etalate meritele, dar şi exprimată convingerea 
că un asemenea cetățean, cu atâtea calităţi, cu un așa spirit de 
observaţie etc., ar putea fi mai util societăţii, deci țării, mai ales în 
condiţiile în care atâția dușmani din afară încearcă prin orice 
mijloace să ne facă rău, să saboteze economia, să compromită tot 
ce este mai valoros în România! 

Gargară, cu alte cuvinte, dar care „prindea”. Colaboratorul 
era cuprins de mândrie patriotică, se trezeau în el sentimente de 
revoltă față de dușmanii poporului și, inevitabil, dorinţa de a face 
şi el ceva în lupta aceasta împotriva răului care ne pândește pe la 
toate colțurile! 

Și urma întrebarea: „Nu sunteţi de acord să începeţi și 
dumneavoastră să sprijiniți munca de anihilare a răului?” 

Nu era nevoie de mult timp de gândire: omul spunea da. În 
cazul acesta, era rugat ca, în situaţia când ar afla date în legătură 
cu cele de mai sus, să sune la un anumit număr de telefon care îi 
era scris pe un petec de hârtie. Dar, atenţie, acest număr era strict 
secret: era un număr de telefon de la - și acum urma bomba 
finală! — Securitatea Statului. Efectul era, de cele mai multe ori, 
cel scontat. Proaspătul colaborator se angaja că va păstra în cel 
mai mare secret numărul. 

Urma apoi așteptarea, așa-numita perioadă de studiu. De 
cele mai multe ori, colaboratorul suna el, nu era nevoie ca ofițerul 
să se deplaseze la domiciliul aceluia. 


După cinci-șase luni, timp în care colaboratorul oferise clar 
dovezi de fidelitate, fie că ele erau infomaţii orale, fie că erau note 
scrise, ofiţerul care l-a racolat se prezenta, cu dosarul persoanei 
la şeful de birou, propunând „avansarea la înaltul grad de 
informator.” 

În general, avansarea avea o aură de festivitate. Pentru a 
încărca afectiv momentul acesta, ofițerul mergea însoţit de şeful 
de birou, om mai în vârstă, îmbrăcat la costum și cravată. Pe un 
ton reţinut, dar cu atât mai de efect, se făceau prezentările: „Tov. 
colonel Grigorescu, şeful nostru!” Gazda aducea imediat cafele, 
uneori o gustare, însoţite de un coniac. Atmosfera devenea 
deosebită, se creau premisele pregătirii ultimului act: pe un ton 
sobru, calculat, şeful explica importanţa activităţii desfășurate de 
colaborator până în acel moment pentru statul român care, prin 
cei doi ofițeri, îi este recunoscător. De aceea, dacă persoana are 
vreo problemă, este rugată să o comunice, ea va fi rezolvată 
imediat, deoarece statul român știe să îi răsplătească pe cei mai 
devotați cetățeni. Atmosfera devenea din ce în ce mai solemnă, 
deși totul era spus cu vocea blândă, afectuoasă. Chiar când se 
vorbea despre legionari, apăreau în glas înflexiuni de milă, în 
niciun caz de ură. Firește, nu era doar un monolog al șefului, era o 
discuţie ca de la om la om, părerea „obiectivului” conta extrem de 
mult pentru cei doi securi ști. Ei se „mirau” din când în când de 
maturitatea şi originalitatea ideilor partenerului. 

După cum se poate deduce, regia era fără cusur. O oră de 
spectacol profesionist, la care puţini rezistau. 

Era prevăzută şi scena în care interlocutorul își spunea 
necazurile: ba că șeful lui îl persecuta, ba că gunoiul din jurul 
imobilului nu este luat cu săptămânile, ba că vecinul de deasupra 
nu-l lasă să se odihnească fiindcă ascultă noaptea radio „Europa 
Liberă” etc. Ce doi ofereau pe loc soluţii sau promiteau că a doua 
zi problema va fi soluționată. 

Urma actul propriu-zis, al angajamentului scris. „Este doar 
o formalitate, n-aveţi de ce vă teme, nimeni nu va ști de acest 
angajament, în afară de noi trei: și de fapt, acest angajament scris 


vi se cere în ideea păstrării în cel mai strict secret al colaborării 
dumneavoastră cu aparatul nostru...” Ofițerii încercau pe cât 
posibil să prezinte acest acord nu ca pe un pact cu Diavolul - cum 
era, de fapt —, cu ca pe o banală acceptare scrisă. lacă cum suna 
un astfel de angajament: „Subsemnatul (..) domiciliat în 
localitatea, str. nr. născut la data de... mă angajez să colaborez în 
secret cu aparatul Securităţii Statului în vederea depistării 
persoanelor care atentează la cuceririle revoluţionare ale 
poporului, etc. etc... 

Imediat, i se făcea botezul, adică i se dădea numele de cod, 
numele pe care-l va folosi atunci când îi va căuta la telefon pe cei 
doi ofiţeri, în situaţia când avea de făcut comunicări urgente. În 
mod curent, întâlnirile periodice urmau să aibă loc la domiciliul 
informatorului, în intervale când acesta era sigur, fiindcă, în ideea 
de secret, era de preferat ca ofițerul paroh să nu fie văzut de 
ceilalți membri ai familiei, aceste întâlniri putând naște tot felul 
de întrebări nedorite. 

Dacă întâlnirile la domiciliu nu erau posibile, i se comunica 
adresa casei de întâlniri secrete, zilele şi orele când ofițerul putea 
fi găsit acolo. În fiecare „parohie” existau două- trei asemenea 
case de întâlnire. 

În încheiere, i se ura succes în munca nobilă pe care din 
acel moment, o va desfășura conştient în slujba poporului român! 

În ceea ce priveşte sistemul de recompensare, iată cum 
stau lucrurile: informatorilor foarte buni, care dădeau note 
eficiente pentru munca serviciului de investigaţie, care făceau 
muncă de calitate, la erau afectate, odată sau de două ori pe an 
premii în bani, în valoare de aproximativ 500 de lei, fiecare. 
Apăreau şi aici situaţii hilare: unii dintre informatori se simțeau 
jigniți, refuzând banii, pe motiv că ei desfăşoară activitatea 
aceasta din convingere și nu aşteaptă asemenea recompense. 

Recompensa consistentă nu era însă cea bănească; ea 
consta în ajutorul pe care cadrele de securitate îl ofereau acestor 
informatori pentru rezolvarea anumitor probleme personale sau 
familiale, probleme de nerezolvat pe cale oficială. 


În clipa când Mitran a preluat reţeaua de informatori din 
zona sa de acțiune, această rețea număra circa 60 de informatori 
și aproximativ 500 de colaboratori! Numărul este incredibil și 
justifică ironia amară cuprinsă în expresia. „De ce să nu moară și 
capra vecinului, dacă a mea e moartă!” Fără a încerca să 
culpabilizăm, nu putem să nu observăm ușurința manifestată de 
atâţia indivizi în a-şi vinde propria conștiință. Sigur, unii au 
făcut-o forţat - zic ei -, unii au făcut-o în situaţii limită; dar, în 
general, cel mai mulți au făcut-o în cunoștință de cauză, devenind 
astfel complicii actelor de violență și de teroare îndreptate 
împotriva propriilor rude, prieteni, conaționali. Să mai facem o 
mențiune: membrii de partid nu puteau fi racolaţi de către 
aparatul de Securitate. Multă vreme a persistat ambiguitatea în 
legătură cu această dispoziţie. Să fi fost la mijloc „puritatea 
morală” a posesorului carnetului roşu? Nici vorbă de aşa ceva şi 
Mitran explică situaţia: „Nu aveam voie să racolăm membri de 
partid fiindcă, prin însuși statutul partidului, un membru de-al 
său avea obligația oficială de a furniza astfel de date organelor de 
Securitate!” Altfel spus, calitatea de membru de partid o implica 
şi pe aceea de colaborator sau informator. Furnizarea de 
informaţii la solicitarea organelor Securităţii era sarcină de 
partid! Nu degeaba repeta Ceauşescu la fiecare cuvântare că 
Partidul Comunist este cea mai avansată forță politică 
conducătoare din lume! 

Deci, având în vedere situaţia aceasta, fostul „paroh șef” al 
cartierelor Bucureştii Noi şi Chitila, Victor Mitran, apreciază că 
mai mult de jumătate din locuitorii perimetrului său de 
activitatea colaborau, direct sau indirect, cu Securitatea, raportul 
informatori-populaţie pasivă era de 1/1! 

După o lungă perioadă de observare a muncii 
informatorilor, ofițerul de Securitate trebuia să aleagă pe câţiva, 
cei mai buni (a se citi cei mai zeloși), dintre cei mai buni, iar 
dintre aceștia să numească un rezident. 

Rezidentul este gradul cel mai mare dintr-o rețea de 
informații şi care se obține după o îndelungată muncă în reţea. 


Din punct de vedere al cunoștințelor, al metodelor de lucru, al 
eficienței și al competenţei, un rezident ajungea aproape la 
valoarea unui ofițer de Securitate. El efectua o muncă super 
calificată. După câte sarcini executase, pătrunsese aproape toate 
tainele meseriei, 

Ţinând cont de toate acestea, ofițerul avea dreptul să-i 
predea rezidentului o parte din rețea. Asta înseamnă că facilita 
întâlnirea câtorva informatori - conform regulii conspirativității, 
- întâlnirile se organizau pentru fiecare în parte - care îi prelua și 
cărora le devenea şef nemijlocit. El coordona partea de reţea 
preluată, el aduna informaţiile la sfârșitul lunii și le preda 
personal „parohului șef". 

Am încercat să facem un top al informatorilor, ţinând cont 
de nivelul lor de școlarizare. A rezultat că procentul cel mai mare 
îl reprezentau cei cu studii medii, deci absolvenţi de liceu. Cel mai 
mic procent era reprezentat de intelectuali. În majoritate, aceştia 
reacționau la tentativele de racolare cu repulsie, lucru pe care 
ofițerii îl observau şi, de regulă, renunțau. Vom prezenta, în 
continuare, un caz de recrutare a unui intelectual, cu mențiunea 
că, așa cum se va putea observa, acceptul acestuia a avut la bază 
un anume interes. 

Încă de la preluarea reţelei, printre informatorii cu 
angajament se afla o femeie mai în vârstă, casnică, domiciliată în 
str. Coteşti. Acest informator, care se dovedise util prin 
procurarea de informaţii extrem de diverse, se numea loana 
Popescu, avea fiică și aceasta era căsătorită cu un arhitect. 
Printr-o coincidenţă, ginerele se numea tot Popescu şi lucra, 
împreună cu soția, la un institut de proiectări de Bucureşti. 

La recrutarea lui, Mitran a făcut o derogare de la indicaţiile 
generale, care nu permiteau recrutarea mai multor membri ai 
aceleași familii, fiindcă exista pericolul încălcării principiului 
conspirativităţii. Însă ofiţerul de investigaţii avea dreptul, atunci 
când considera util acest lucru, să se abată de la regulă. 
Constatase el, Mitran, în timpul câtorva întâlniri, că acest arhitect 
era o persoană foarte interesantă, știe multe lucruri și este și 


foarte inteligent. Nici nu visa la început că îl va avea ca 
informator şi, poate acesta ar fi fost cursul firesc, dacă Serviciul 
Paşapoarte ar fi avizat cererea soţilor Popescu prin care aceștia 
solicitau aprobarea pentru efectuarea unei excursii în Elveţia. 

După mai multe răspunsuri negative, arhitectul și soţia 
sunt extrem de nemulțumiți, sunt consternaţi, cu atât mai mult cu 
cât aveau un copil de vreo şapte ani, care urma să rămână în ţară, 
ceea ce pentru regimul ceaușist însemna un fel de garanţie a 
reîntoarcerii părinţilor acasă. 

În timpul unei discuţii, fără ca acest Popescu să știe ce 
hram poartă oaspetele întâlnit la ei în casă, îi spune lui Mitran 
of-ul său și al soției sale. De cealaltă parte, ofițerul rămâne și el 
consternat, fiindcă cei de la Paşapoarte, nu-i ceruseră relaţii, 
conform uzuanţelor, despre soţii Popescu. 

Situaţia aceasta se transformă într-o mană cerească pentru 
Mitran, care îl luase mai de mult în studiu pe arhitect, dar nu 
găsise metoda optimă de a-l aborda. Ofiţerul îi sugerează să mai 
facă o cerere la Paşapoarte mai mult, îi spune că el l-ar putea 
ajuta dacă Popescu ar fi dispus că-l ajute la rândul lui. „Cum?”, 
întreabă acesta? „Foarte simplu”, zice "parohul" acceptând o 
colaborare cu el! Prins în situația dată, Popescu acceptă și, la a 
doua întâlnire, semnează angajamentul. În nicio lună, soţii 
Popescu aveau pașaportul pentru Elveţia! 

Cu trei zile înainte de a pleca, Popescu este căutat de 
Mitran. Discret, acesta îi sugerează să nu se mai întoarcă în ţară, 
fapt care îl consternează pe arhitect. Credea că e o provocare! De 
fapt nu era vorba despre asta! Victor Mitran, la rândul său, era în 
perioda de teste pentru trecerea la serviciul generalului Pacepa. 
Ştia că peste puţin timp va fi unul din norocoșii căruia destinul îi 
hărăzise să lucreze la cea mai râvnită Direcţie din Securitatea 
Statului: Direcţia de 

Informaţii Externe, care avea regim de stat în stat! 
Prevăzător, Mitran se gândea că, lucrând ca agent extern va avea 
„afară” nevoie de oameni pe care să se poată baza. și, în virtutea 
serviciului făcut lui Popescu, acesta putea fi unul dintre acei 


oameni! 

Un alt caz, relevant pentru puterea de care dispunea un 
ofițer de Securitatea Statului, este și următorul: Berta 
Stănciulescu, domiciliată în strada Oastei, unul din oamenii de 
bază ai reţelei, care excela prin cantitatea și diversitatea 
informaţiilor, avea un fiu, Jean Stănciulescu, barman. Prins în 
flagrant delict - lipsă la gramaj și băuturi diluate - Jean este 
arestat de Miliția Capitalei, secția economică. Disperată, mama, 
Berta, îl sună pe Mitran la servici şi îi cere să-i salveze fiul. În anii 
aceia - facem menţiunea aceasta - serviciul economic al Miliției 
Capitalei era vestit pentru duritate și inflexibilitate: odată intrat 
acolo, șansele de a fi „scos” erau minime! Şeful serviciul era col. 
Niculescu, despre care circula zvonul că era atât de dur, încât 
dacă și-ar fi prins mama în culpă, ar fi arestat-o fără să clipească. 

Mitran urcă în mașină și în cinci minute se afla în biroul 
colonelului. „De ce n-aţi verificat pe cine arestați?”, i se adresează 
Mitran acestuia. „Credeam că relaţiile dintre noi sunt de 
înțelegere şi colaborare , iar dumneavoastră arestați oamenii 

Care colaborare și înțelegere, când este ştiut faptul că între 
majoritatea cadrelor din Securitate şi cele din fosta Miliție 
existau sentimente de neagreere, chiar de ură. Cele dintâi aveau 
privilegii de care celelalte nu beneficiau. Securiştii reprezentau o 
castă privilegiată: salarii mai mari, facilități materiale, tehnică din 
dotare superioară, neobligativitatea uniformei, etc. 

„Discreţia” de care dădeau dovadă, îi expunea, pe de o 
parte, mai puţin vederii populaţiei; pe de altă parte acţiunile lor, 
din umbră, însă cu atât mai înspăimântătoare, aveau un efect 
zdrobitor asupra oamenilor. Ce poate fi mai cumplit decât 
conștiința faptului că ești permanent în vizor, că trebuie să fii 
atent la ce spui, cu cine vorbeşti, ce gesturi faci; orice putea fi 
interpretat ca un atac direct la adresa sistemului, a cuplului 
dictatorial. Securiștii aveau puteri discreționare. 

Dealtfel, titlul cărţii, s-a născut în timpul discuțiilor și 
înregistrărilor, când Mitran a exclamat: „Ce vorbeşti, dom-le, noi 
eram nişte zei!” 


lată şi confirmarea grl. Pacepa: „Pentru a menţine 
loialitatea acestei armate secrete, Ceaușescu le-a acordat 
privilegii materiale mult mai mari decât cele primite de ofițerii 
din armată şi de activiştii de partid. În 1978, ultimul an petrecut 
în România, salariul meu total a fost mai mare decât cel a 
ministrului Apărării sau al unui secretar al Comitetului Central, şi 
numai cu puţin mai mic decât al primului ministru.” 

(1.M.Pacepa, Moștenirea Kremlinului). 

noștri de bază?” Era o minciună sfruntată, Jean nu era 
colaborator, era mama lui, dar Mitran mințea cu aprobarea 
şefului său! Discuţia nu a durat un sfert de oră în urma căreia 
Jean a fost pus în libertate, iar notele de constatare a delictelor 
comise de el au fost luate de Mitran. Se ştergea, astfel, orice urmă 
a vinovăţiei unuia din miile de barmani corupți și hoţi. Dar ce mai 
contează când la mijloc sunt interesele Securității Statului?! 

Capitolul al VIII-lea 

SECURITATEA: STRUCTURĂ, OBIECTIVE, LUPTE 
INTESTINE 

În capitolul care urmează ne vom ocupa mai detaliat de 
structura Departamentului Securităţii Statului. Facem aceasta, 
deoarece cititorii vor observa mai bine elementele de forță care 
au stat la baza acestui aparat extrem de complex (situaţie 
specifică unui stat condus de un regim totalitar) pe de o parte, 
dar şi pentru a observa luptele pentru putere din interior, lupte 
ale căror victorii depindeau în bună măsură nu de argumentele 
logice, ci de modul în care părțile reușeau să-l câştige de partea 
lor pe Ceaușescu. Pentru dictatorul român, eficacitatea aparatului 
acestuia a ajuns în final după 1975, în a se măsura prin toate 
metodele (şi nu de orice fel) eficace de protecţie a lui şi a 
camarilei din jurul său. Cei care doreau să-l aibă de partea lor 
puteau obține supremaţia manifestând mult zel organizatoric şi 
investind cele mai sofisticate metode de apărare a sistemului. 
Într-o ţară în care, în ciuda unor principii mereu arborate, dar 
false, unde partidul se suprapunea perfect satului, unde partidul 
era forța conducătoare unică în stat, iar partidul - recte statul - 


însemna secretarul general - recte preşedintele republicii - totul 
a sfârşit prin a raporta persoana dictatotului. Cultul personalităţii 
era principiul forte, dar, paradoxal, şi călcâiul lui Ahile. 

Să nu se înțeleagă de aici că reprezentanţii de frunte ai 
direcțiilor Securităţii erau niște indivizi limitați, orbiți, asemenea 
conducătorului suprem, de setea de putere. Dimpotrivă: mulți 
dintre ei erau indivizi dotați, capabili, excelenți profesioniști, cu 
succese notabile în palmares. Poate de aceea erau și mai 
periculoşi: aveau în mână un aparat atât de bine pus la punct, 
poate cel mai bine organizat şi dotat, pentru care nu se făcea 
economie la nimic. Ne putem face așadar cât de cât o părere 
despre acuitatea confruntărilor din interior. Una dintre 
confruntările care au zdruncinat puternic aparatul în discuţie a 
fost cea dintre serviciile care aveau ca obiectiv spionajul extern. 

Departamentul Securității Statului era împărțit în 
celebrele, de acum - Direcţii. Despre ele s-a scris mult în 
literatura apărută după evenimentele din decembrie 1989. S-ar 
putea spune că despre ele se știe totul, mai ales despre Direcţiile I 
şi a Il-a. De aceea nu vom începe prezentarea noastră cu acestea 
două, ci ne vom opri direct la Direcţia a III- a, şi iată de ce: 

În 1976, personajul acestei cărţi, tânărul ofițer de 
Securitate Victor Mitran era obiectul unui complex proces de 
recrutare pentru a fi trecut în rândurile cadrelor celebrei DIE 
"Direcţia de Informaţii Externe" condusă de - la fel de celebrul - 
general lon Pacepa. Și pentru a fi cât mai la obiect, vom folosi în 
continuare reproduceri exacte ale afirmațiilor lui Victor Mitran, 
cel care a cunoscut din interior evenimentele. „În 1976, generalul 
Pacepa, deranjat de succesele aparatului de contrainformaţii, 
care obținuse câteva succese în spionajul din exterior şi, implicit, 
punea în umbră Direcţia pe care o conducea el, dar și datorită 
faptului că aflase că generalul Neagu Cosma, fără să-i comunice 
lui Ceaușescu, intrase pe o filieră și adunase probe care îi 
cristalizaseră bănuiala că Pacepa face joc dublu, el Pacepa, 
hotărăşte să dea lovitura: astfel pune la cale căderea în lanţ a 
rețelei românești de spionaj extern. Mai trebuie spus că începând 


cu acel an, Pacepa era omul nr. 1 al lui Ceaușescu, așa încât 
generalul Cosma  dovedise curaj nebun angajându-se în 
dărâmarea celuilalt. Pacepa nu avea de ales , așa încât hotărăște 
sacrificarea 

„„ când am cerut azil politic în Statele Unite, scrie Pacepa, 
DIE avea 560 de ofiţeri legali, ilegali şi deplin conspiraţi, și 1100 
colaboratori numai în sistemul comerțului exterior. Aproximativ 
70% din salariaţii agenţiilor şi birourilor comerciale ale 
României din țările capitaliste și ale lumii a treia erau ofiţeri 
acoperiți de informaţii iar restul, cu puţine excepţii erau 
colaboratori ai DIE sau DIA. În Ministerul Comerţului Exterior 
propriu-zis, cinci miniştri adjuncţi şi unsprezece directori erau 
ofițeri acoperiţi ai DIE; direcția de personal a ministrului și 
Institutul de Conjunctură erau încadrate în totalitate cu ofițeri 
DIE, Direcţia Generală a Vămilor, condusă de un ofițer acoperit, 
era sub totalul control al DIE; 38 din cei 41 directori ai 
întreprinderilor de comerț exterior, eram ofiţeri acoperiţi sau 
colaboratori ai DIE; iar Terra, o întreprindere de comerţ exterior 
pentru "export de mărfuri" devenise o filială a DIE, folosită 
pentru trafic de arme şi droguri. 

agenţilor români din străinătate. Dezastrul se produce la 
scurt timp și avea să afecteze foarte serios interesele țării. Mulţi 
din agenții români, serviţi pe tavă, sunt arestaţi fără să aibă timp 
să se dezmeticească. Apoi, într-una din discuţiile cu Ceaușescu, 
Pacepa i-a insuflat acestuia convingerea că principalul vinovat 
pentru dezastrul produs nu poate fi decât generalul Cosma, 
fiindcă numai el cunoștea reţeaua. Convins că acesta e adevărul, 
Ceușescu dispune demiterea generalului Cosma, degradarea la 
gradul de soldat şi declanșarea acţiunii de cercetare penală în 
stare de arest. A fost cercetat sub acuzaţia de înaltă trădare și 
toată lumea se aștepta să urmeze condamnarea la moarte. După 
patru luni de cercetare, când s-a ajuns la concluzia că nu există 
probe împotriva lui, a fost pus în libertate, dar bănuielile au 
rămas. A fost trecut, cum se spune, pe liber. Avea să fie reabilitat 
abia după plecarea lui Pacepa, în 1978, în sensul că i se propune 


de către Ceauşescu să preia din nou conducerea Direcţiei 
Generale de Informaţii Externe, dar refuză. Va fi numit 
vicepreședinte al Automobil Club Român (ACR). De menţionat că 
în perioada accea, președinte onorific al ACR era... soţia 
dictatorului, Elena! (Sic!). 

Sintetizând, să punctăm că Direcţia a III-a avea ca obiective: 
supravegherea ambasadelor și a întregului personal al acestora, 
cât şi supravegherea întregii activități de turism, cu multele 
forme pe care acesta le implica. După scandalul cu Neagu Cosma, 
la conducerea Direcţiei va veni lulian Vlad, generalul pe care 
Revoluţia din Decembrie '89 îl găsește în funcția de șef al 
Departamentului Securităţii Statului. 

(Ion Mihai Pacepa, Moștenirea Kremlinului) 

Toate aceste armate acoperite de ofițeri de informaţii, 
răspândite peste cele cinci continente, erau remunerate de DIE 
cu dolari cash sau cu salarii în lei depuse pe cecuri secrete, cu 
posturi în țări vestice şi promovări în funcții.” 

La capitolul profesioniști, trebuie amintit şi generalul 
Doicaru, cel care, până în 1977 a fost şeful direct al lui Pacepa. În 
atribuţiile Direcţiei a III-a intra, într-un cuvânt, supravegherea 
tuturor persoanelor străine care călcau spaţiul românesc. 

Ce mai rău văzută de Direcţie, chiar şi din interiorul 
aparatului, era Direcţia a IV-a - Contrainformațţii Militare. Era şi 
cea mai temută! Avea ca obiective supravegherea Ministerului de 
Interne - deci, inclusiv Securitatea! — și a Ministerului Apărării 
Naţionale. În atenţia Direcţiei se afla întreg personalul din cele 
două ministre, indiferent că erau cadre militare sau civile. 

Fiecare persoană avea dosar. Printr-un soi de ironie, cei 
mai supravegheați erau cei care lucrau în Securitate, pentru 
supravegherea lor se foloseau mijloace tehnice sofisticate. Toate 
aceste acțiuni aveau ca scop contracararea tentativelor serviciilor 
străine de a recruta cadre din aparat. 

De altfel, Direcţia a IV-a avea câte un reprezentant în 
fiecare unitate, cunoscut de toată lumea și urât de toată lumea: 
era Cl-stul unităţii. El avea putere mai mare chiar decât 


comandantul respectivei unităţi. Purta uniforma unităţii pe care 
o deservea. Dacă era unitate de marină, de exemplu, acest 
securist purta uniformă de marină. Atâta timp cât Mitran a fost 
ofițer activ, el a simțit urmărirea discretă - asemeni tuturor 
cadrelor - dar abia când a depus actele pentru a emigra în Anglia 
i-a simţit forța şi duritatea, prin reprezentantul ei, col. Radu 
Nicolae. Dar să nu anticipăm. 

Direcţia a V-a - Direcţie de pază şi gardă a demnitarilor. 
Şeful acestei direcții și implicit, aghiotant personal al lui 
Ceauşescu, era generalul Marinescu. 

Această direcţie avea ca obiective paza Comitetului Central, 
a tuturor sediilor partidului cât şi paza caselor de oaspeţi. Paza 
era efectuată numai de ofițeri, recrutați în majoritatea dintre 
absolvenţii Școlii de la Băneasa, grupele destinate trupelor de 
securitate. Acești ofițeri fuseseră pregătiți în şcoală pentru 
intervenţii operative speciale, cu un grad înalt de dificultate. 

Mai trebuie făcută aici precizarea că Direcţia a V-a nu era 
același lucru cu USLA - unitatea specială de luptă antiteroristă, 
așa cum multă lume mai crede şi în prezent. 

Aceeași direcție asigura protecția demnitarilor pe timpul 
vizitelor oficiale cât şi a ceremoniilor de sosire-plecare. 

În anii de după plecarea lui Pacepa, când obsesia 
atentatelor pusese stăpânire pe Ceaușescu, acesta lărgise 
atribuţiile Direcţiei a V-a, dispunând ca toate persoanele din jurul 
lui să fie supravegheate la sânge, de la primul ministru până la 
ultimul consilier. Curios, această supraveghere se făcea „pe față”: 
fiecare demnitar avea permanent cu el un ofițer din direcţie, 
inclusiv la domiciliu, cu scopul „declarat de asigurare a 
protecţiei persoanei respective. În realitate, prezenţa lor avea un 
cu totul alt scop, cunoscut de toată lumea, dar toţi se complăceau 
în acest joc de-a șoarecele și pisica. lată un exemplu: 

Un fost coleg de grupă cu Mitran, pe nume Gheorghe Udrea 
- personaj despre care interlocutorul meu își aminteşte cu silă, 
deoarece, încă din școala militară, acceptase să fie recrutat de 
către Direcţia a IV-a şi să furnizeze informaţii despre colegii lui, 


culmea, viitori ofițeri de informaţii. Așadar, acest Udrea primise 
în sarcină supravegherea fostului ministru Gheorghe Oprea, pe 
care îl însoțea peste tot, şi în ţară și în străinătate. „Bodyguard'-ul 
Udrea, foarte zelos, a început să strângă tot soiul de observaţii 
„negre” despre persoana demnitarului: că îi place să bea, că în 
țara cutare a participat la un chef mai deșuchiat, că îi plac femeile 
ş.a.m.d. Din fericire pentru el, ministrul era prieten cu fostul 
ministru de interne, Tudor Postelnicu, care îi comunica faptul că 
dosarul lui se îngroaşă într-un ritm accelerat cu informaţii de la 
Udrea. Furios şi speriat, Udrea îl cheamă pe ofițer, îi scuipă şi 
apoi face demersurile spre a se debarasa de el. Udrea a sfârșit 
prin a face de pază pe culoarele Comitetului Central. 

După anii "80, paza clădirii Comitetului Central se făcea la 
vedere: cei care treceau pe lângă această clădire, puteau vedea că 
de jur-împrejurul acesteia, la distanță de aproximativ 30 de metri 
unul de celălalt, erau așezați băieţii tineri, ce păreau traşi la 
indigo: tunşi scurt, îmbrăcaţi în costume negre, cămăși albe, 
cravate asortate, bine făcuţi. Stăteau acolo și, văzuţi separat, cei 
mai mulţi, relativ tineri, păreau că își așteaptă prietena ori 
logodnica. Erau „băieţii” Direcţiei a V-a... 

Viaţa lor nu era deloc lejeră. Din mărturiile unui ofițer care 
până în 1987 a fost șeful pazei la intrarea B a Comitetului Central, 
aflăm că pregătirea ofițerilor era destul de dură şi ea se făcea sub 
conducerea unor foste glorii ale sportului românesc: box cu 
celebrul Vasile Monea, lupte cu o altă stea - campionul lon 
Ţăranu etc. Să nu mai amintim de antrenamentul de tir cu 
pistolul sau cu pistoul automat; un asemnea ofiţer, trebuia să 
poată acționa fulgerător, să tragă din orice poziţie. Deşi când se 
aflau în post, aceşti „îngeri păzitori” erau blindaţi cu armament, 
ordinele precizau ca acesta să nu fie ținut „la vedere”, probabil în 
spiritul ideii de ocultare,. când se ştie că orice formațiuni similare 
din lume poartă armamentul „pe față”, lucru, de altfel, absolut 
normal. 

În ultimii ani, Direcţia a V-a a folosit Serviciul Special 
Antiterorist a cărui prezenţă îi dădea dictatorului un coeficient în 


plus de siguranță. Comandantul acestui serviciu nu era altul 
decât fostul coleg de grupă cu Mitran, Zaharia Enciu, zis Harry. 
Pregătirea acestora era competitivă la nivel mondial. Au avut 
succese deosebite în rezolvarea actelor de terorism comise 
împotriva ambasadelor Israelului și Irakului. Din momentul 
trecerii în preajma lui Ceaușescu, aceşti băieți aveau sentimentul 
clar că pierd timpul de pomană; doar în mintea bolnavă a 
dictatorului exista pericolul ca el să fie ținta unor atentate venite 
din partea ruşilor, cel puţin până spre anii "88, '89, şi ungurilor. 
Dar prezenţa serviciului condus de Enciu îl mai liniștea. 

Un serviciu cu statut aparte în cadrul Direcţiei a V-a era cel 
informativ, al cărui obiectiv de bază era pregătirea vizitelor lui 
Ceaușescu în străinătate. 

Ofiţeri din cadrul acestui serviciu se deplasau cu 
aproximativ două săptămâni înainte în ţara care făcea obiectul 
vizitei dictatorului. Aveau asupra lor un set de informaţii 
obținute în timp de la agenţii români care activau în zona 
respectivă. Ceea ce vizau, însă, în primul rând ofițerii serviciului 
informativ erau anumite grupuri de români care, la venirea lui 
Ceauşescu și de-a lungul desfășurării vizite, era posibil să comită 
o serie de acte care să îi lezeze personalitatea și să compromită 
imaginea lui în fața opiniei publice din statul respectiv. 

În consecință, contactau poliţiile din oraşele cuprinse în 
itinerar şi le cereau colaborarea în sensul prevenirii 
evenimentelor de mai sus. Nu numai atât: ofițerii români, care 
cunoşteau în general persoanele apte de a crea evenimente, le 
puneau numele pe tapet, rugând poliția să ia măsuri în scopul 
evitării apariţiei lor pe traseu. În situaţia când poliţia respectivă 
refuza reținerea persoanelor indicate de români, era posibilă 
chiar contramandarea vizitei, lucru care nu s-a întâmplat de 
multe ori. În general se ajungea la un anume nivel de colaborare, 
şi era firesc să fie aşa, atâta vreme cât erau în joc şi interesele 
țării-gazdă. 

Se întâmplau şi evenimente nedorite. Unul dintre acestea 
s-a produs cu ocazia vizitei lui Ceaușescu, prin 1972, în 


Germania. Un grup de foşti legionari, care locuiau în acel moment 
pe teritoriul Spaniei, au pregătit din timp un atentat al cărui scop 
era asasinarea dictatorului, Întâmplător, serviciul nostru de 
informaţii captează informaţia și le-o prezintă colegilor germani 
care, în ciuda faimei servicilor lor de informații, habar nu aveau 
de ceea ce urma să se întâmple! A fost unul din momentele când 
Pacepa a lovit în plin: s-a prezentat la şeful poliţiei din Minchen 
şi i-a prezentat toate datele problemei: cartier, nume de 
persoane, chiar două din adresele unde se aflau câţiva atentatori. 
S-a analizat imediat riscul acestei tactici şi - fiindcă poliţia 
germană căuta dovezi - imediat au fost rechemațţi la bază trei 
agenți români, extrem de activi în Germania, care furnizaseră 
informaţiile respective. 

În cele din urmă, după multe tratative şi garanţii, poliţia 
mincheneză, deplasându-se la una din adresele indicate de 
general, i-a luat pe atentatori, în cadrul unei acțiuni-fulger - ca 
din oală. Erau acolo indivizi dotați cu arme cu lunetă și cu 
provizii. Se întâmpla cu două zile înainte de sosirea lui Ceaușescu 
în Germania. 

Nu mai insistăm asupra reacției de uluire pe care a afișat-o 
şeful poliţiei mincheneze, obligat să recunoască superioritatea 
românilor. Ca să nu mai vorbim de faptul că acţiunile lui Pacepa 
la Ceauşescu au înregistrat o creştere uluitoare! 

Direcţia a Vl-a - Cercetări penale, își avea sediul pe Calea 
Rahovei. Avea ca obiectiv tot ceea ce era dovedit penal că lezează 
securitatea statului: dizidenţi, opozanți de diferite culori, spioni, 
trădători de ţară. După opinia lui Mitran, această direcţie era o 
anomalie, pentru că existenţa ei, specializată pe ceea ce era 
infracțiune prevăzută de Codul Penal, însemna o încălcare 
flagrantă a ideii separaţiei puterilor în stat. Era o sfidare adusă 
ideii de magistratură. „Dacă intru în mâna aparatului represiv şi 
mă cercetează tot el, e normal că, prin metodele deloc ortodoxe, 
acesta mă face să recunosc tot ce vrea el. Mai ales că, rezistența 
unui "individ" cercetat în cadrul acestei Direcţii, cu metodele 
"specifice", are o limită...” 


Direcţia a Vl-a era alcătuită, în majoritate, din magistrați 
care terminaseră Facultatea de Drept cu rezultate excepţionale, 
care aveau un doctorat, alții chiar două; deci oameni capabili, 
profesioniști de prima mână. 

Se cere în acest punct al lucrării noastre o mică paranteză. 

Începând cu anii "70, Partidul Comunist, la dorinţa lui 
Ceaușescu, a dus o politică fermă de recrutare pentru 
Învățământul superior cu profil militar a cadrelor celor mai 
valoroase din toate domeniile de activitate: medicină, științe 
juridice, cibernetică, inginerie, sociologie, chiar domenii care 
țineau de para-știinţă. Nicio instituție din România ceaușistă nu 
putea concura în ceea ce priveşte sumele alocate de la bugetul 
statului cu instituţiile militare. Unii cercetători ai fenomenului au 
remarcat discrepanța dintre ceea ce se vehicula și ceea ce se 
întâmpla în realitate: lupta pentru pace prin întărirea capacităţii 
de apărare, deci prin continua dezvoltare a instituţiilor militare! 

Aşa încât nu ne surprinde că Direcţia a Vl-a era alcătuită 
din absolvenţi de elită ai institutelor de profil. Ei reprezentau 
însă o categorie conştientă că de rezultatele muncii lor depinde, 
în mod absolut, soarta ţării! Diferenţa între aceşti magistrați şi 
cei civili, era că militarii acționau numai la ordin, în vremea ce 
categoria cealaltă își mai permitea luxul, din timp în timp, de a 
respecta legea. 

„Dacă aveau ordin să te distrugă, zice Mitran, te distrugeau! 
Adunau date cu atâta râvnă și profesionalism, încât atunci când și 
le puneau în față, ajungeai să te îndoieşti de tine, chiar dacă știai 
că nu ești vinovat.” Nu cu multe pagini în urmă am prezentat 
cazul generalului Neagu Cosma, victimă a mașinațţiilor lui Pacepa. 

Trebuia să se demonstreeze că eşti trădător al statului 
socialist? Nicio problemă, se demonstra! Deveneai indezirabil şi 
trebuia să se demonstreze înalta ta trădare față de România? Era 
şi acest lucru posibil! Nimic nu era imposibil! 

În fond, cu toată adierea de „liberalism” de după moartea 
lui Dej, anchetatorii deceniilor opt și nouă erau urmașii - e drept. 
mai stilați, mai rafinaţi - ai acelora care în anii "50, "60 au avut o 


contribuţie esenţială la decapitarea elitei intelectuale. lată ce își 
aminteşte, din perioada anchetelor, Al. Paleologu: 

„[.] era unul Onea Mircea... mai era un maior evreu, nu știu 
dacă nu Simon. Era un imbecil. și aici a fost marea mea 
dezamăgire. Crezusem - după ce citisem prin cărţi - că a avea 
anchetatori înseamnă a discuta cu ei chestiuni de ideologie, de 
filosofie... Am avut de-a face cu un anchetator de o criminalitate 
totală. Era complet tâmpit, care te găsea vinovat cu orice 
mijloace.” (Stelian Tănase, op.cit, p.274-275). lată declaraţia 
Siminei Mezincescu; anchetată în aceeași perioadă: 

„Anchetatorul era tânăr. Se purta variat. Avea diferite faze. 
Întâi o ironie insultătoare; și jignitoare foarte des. Încerca să mă 
scoată din sărite. Câteodată era patetic. Ameninţa. M-a brutalizat 
o singură dată. Dar ce a făcut la sfârșit, e de neiertat. Cuprins de 
furie, m-a luat şi m-a dat cu capul de pereţi, până a căzut 
tencuiala şi s-au văzut cărămizile.” (Stelian Tănase, op.cit, p.275). 

Alături de aceste Direcţii, de la I la VI, mai erau câteva pe 
„nedrept” numite auxiliare: Direcţia de Filaj-Investigaţie, care le 
deservea pe toate și despre care am vorbit când am prezentat 
perioada 1973-1976 petrecută de Mitran aici. 

Mai exista și Direcţia de Tehnică Operativă, alcătuită, în 
general, din persoane recrutate după absolvirea institutelor 
tehnice, trecute șase luni prin cursuri de specializare, și încadrate 
imediat aici. Deși era tot o direcție auxiliară rolul ei era, în multe 
situaţii, de primă mână. Ne-am referit şi la această Direcţie, cu 
ajutorul căreia erau interceptate convorbirile telefonice, ai cărei 
lucrători ne instalau în locuinţe celebrele microfoane-ploşniță 
despre care unii din noi habar nu aveau: mai mult, odată cu 
perfecționarea tehnicii, se foloseau aparate care captau discuţiile 
noastre din vibrația geamurilor. Ca să nu mai pomenim 
perfecțiunea la care ajunsese înregistrarea video. 

Însă, cea mai teribilă Direcţie, era Direcția de 
Dezinformare! Când se va cerceta de-o manieră amplă - și asta se 
va întâmpla peste cine știe câţi ani - întregul aparat de Securitate 
- se va afla, poate, întreg adevărul despre cea mai misterioasă și 


cea despre existenţa căreia nu au știut decât cei implicaţi solid în 
Securittate. Suntem în situaţia de a afirma că nicio Direcţie din 
cadrul Departamentului Securităţii Statului nu a făcut atâta rău 
poporului român cât a făcut acesta. De aceea, existenţa ei a fost 
atât de bine ascunsă! Inclusiv faptul că totul se punea pe seama 
celorlalte direcţii - era semnul că dezinformarea existăl 
Zvonurile lansate aveau scopul de a deruta populaţia, de a o 
zăpăci! Şi ce zvonuri! 

În ultimii ani, când până şi Ceaușescu avea semnale că 
populaţia e nemulțumită, erau lansate tot felul de informaţii, de 
la cele mai domestice și „pro dictator”, de genul „Ceauşescu se 
trezește la ora 6 a dimineţii, face sport, are un regim de viață 
super auster”, până la cele „pe dos” de genul luării în răspăr a 
persoanei dictatorului, a cuvântărilor sale, a documentelor de 
partid, batjocorirea camarilei sale. 

Aceste zvonuri „pe dos” culminau cu bancurile împotriva 
regimului, lansate tot de Direcţia în discuţie, al căror scop era ca 
cetățenii de rând să vadă totuşi că în România exista dreptul la 
opinie, chiar dacă asta era antiprezidenţială. Culmea, dintre civili, 
mulţi profesori universitari, lectori ai Comitetului Central făceau 
acest joc. Este celebră persoana fostului conferenţiar de la 
universitateea din Timişoara, William Marin, care, la orele de 
curs (Istoria patriei și a partidului) lansa atacuri vehemente ori 
ironii foarte dure la adresa rudelor lui Ceaușescu și a camariei 
sale, atacuri care trezeau admiraţia studenţilor față de 
„curajosul” profesor. Abia mai târziu, unii dintre ei au aflat că 
distinsul profesor era lector al Comitetului Central și că diatribele 
sale împotriva regimului țineau de un scenariu extrem de precis. 

CID-ul - centru de Informare și Documentare nu era 
propriu-zis o Direcţie, deși ca dimensiune, era mult mai mare. 
Aici era înmagazinată toată munca organelor de Securitate, 
începând cu 1945. Deci cu trei ani înainte ca acest aparat să se fi 
înființat oficial. Acolo, un ofițer de securitate găsea tot ce îl 
interesa. Dacă voiai să „lucrezi” pe cineva, acolo aflai dacă fusese 
sau nu vreodată în obiectivul aparatului. 


O parte din această arhivă a ars - intenţionat sau nu - în 
timpul evenimentelor din decembrie, ‘89. Altă parte a fost 
îngropată în localitatea Berevoiești de aparatul care a urmat 
Securităţii, actualul Serviciu Român de Informaţii. S-a încercat 
astfel pierderea urmelor unor foști informatori din Securitate. 

Sediile Direcţiilor erau: Direcţiile I, a Il-a, a Il-a şi a IV-a pe 
strada Beldiman. Direcţia a V-a îşi avea sediul în acutuala Piaţă a 
Victoriei, vizavi de fostul sediu al Comitetului Central, iar Direcţia 
de Cercetări Penale pe Calea Rahovei. Cea de Tehnică Operativă 
se află împreună cu Centrul de Informare și Documntare, într-o 
clădire aflată în spatele CC-ului. 

Capitolul al IX-lea 

DRUMUL SPRE „ÎNALTA SOCIETATE” 

În anul 1975, în biroul în care lucra Mitran, Biroul 8 al 
Direcţiei de Investigaţii, este adusă o femeie, cu grad de 
locotenent major. Prezenţa acestei femei, cu înfăţişare modestă, a 
trezit îndoieli printre ofițerii din birou, toţi ajungând la concluzia 
că ea era o „pilă” a generalului Grigore. Se numea Rodica Pop. 
Întrunea toate calitățile unui „om la locul lui”, în sensul că-și 
vedea de treabă conștiincios, cu discreţie și fără să deranjeze pe 
nimeni. Au mai fost niște semne de întrebare, când s-a aflat că 
femeia, deşi avea grad de lt. major, ca studii nu avea decât 
bacalaureatul, în vreme ce restul de ofițeri erau absolvenţi ai unei 
facultăți, de regulă - ai celei de Drept. 

Venirea femeii în Biroul 8 le pica bine ofițerilor, în sensul 
că acesteia i se repartizează o „parohie” alcătuită din „bucăţi” 
rupte din „parohiile” celorlalţi, care erau destul de întinse și 
reclamau un volum mare de muncă în teren. 

Această activitate de predare avea să deschidă calea unor 
raporturi mai apropiate între Mitran și Rodica Pop, lucru care 
inițial l-a mirat pe acesta. Mult mai târziu avea să afle scopul 
prezenţei femeii în Biroul 8. 

Timp de o lună nu s-a întâmplat nimic. Până într-o zi, când, 
împins de curiozitate, Mitran încearcă să afle chiar de la femeie 
motivele prezenţei ei la acest serviciu. Femeia îi răspunde cu 


dezinvoltură că, într-adevăr, a venit pe bază de „pile” mai precis 
că tatăl ei ar fi prieten bun cu generalul Grigore. Imediat, Rodica 
Pop aruncă „momeala”: „Tatăl meu lucrează în cadrul Direcţiei de 
Informaţii Externe, în subordinea lui Pacepa”. Declaraţia aceasta 
l-a răscolit pe Mitran, al cărui vis, mărturisit doar lui însuși, era să 
devină lucrător acolo. Visul oricărui ofițer de Securitate era să 
ajungă în acel „top”, treapta supremă a muncii lor. 

Paradoxal este că femeia îi oferea cu multă largheţe date 
despre activitatea în DIE. Încetul cu încetul, Mitran începe să 
priceapă adevărul: „se prinde” că femeia este introdusă acolo cu 
scopul de a-l recruta. Așa încât ofițerul hotărăște să intre şi el în 
joc. 

Prin luna aprilie, 1975, ca din întâmplaree, femeia îi spune 
lui Mitran că, de fapt, nu tatăl ei lucrează în direcția lui Pacepa ci 
soțul ei, că acesta este mai mult plecat în străinătate, că are o 
meserie extrem de periculoasă căreia nu-i pot face față decât 
oameni deosebiți și ea considera că Victor este unul din aceşti 
oameni. Îi mai promite că va face tot ce-i stă în putință pentru ca 
el să ajungă să lucreze acolo, mai ales că-și dă seama ce fascinaţie 
exercită acea Direcţie asupra lui, 

Din acest momnt lucrurile sunt clare, iar anumite bănuieli, 
cum că femeia s-ar fi agăţat de Mitran cu alte scopuri, cad. Făcând 
o analiză a întâlnirilor cu Rodica Pop, Mitran ajunge la concluzia 
că toate informaţiile pe care aceasta i le dăduse, fuseseră 
coordonate de cineva. Scopul lor fusese verificarea modului în 
care ofițerul va reacţiona. Așa încât, la rândul său, începe și el să 
dirijeze anumite informaţii către „sursa” pe care, deocamdată, nu 
o cunoştea. 

În acest context, survine o întâmplare; o tânără aflată în 
„parohia” lui Mitran urmează să se căsătoreească cu un diplomat 
de la ambasada Germaniei. Conform uzanțelor, Direcţia a III-a îi 
cere lui Victor relații despre Monica Georgescu. Profitând de 
acest caz, ofițerul aruncă și el un „cârlig” în ciuda regulii 
conspirativității. Chiar face pe nemulțumitul că este obligat să 
facă această muncă de rutină, când el simte că dacă ar lucra 


dincolo ar putea avea şi rezultate și satisfacţii mai mari. lată o 
situaţie când s-ar putea lucra profesionist, în sensul recrutării 
Monicăi Georgescu şi de ce nu, a viitorului ei soţ, diplomatul 
german. Este momentul în care Rodica Pop „muşcă”, arătându-se 
extrem de interesată de ceea ce aude. 

După aproximativ după săptămâni, Rodica Pop îi spune lui 
Mitran: „Mâine avem și noi o petrecere în familie și dacă nu ai 
altceva în program, te invităm cu soţia la noi. Și bărbatul meu 
doreşte să te cunoască, mai ales că noi nu prea avem prieteni!” 

Mitran simte că se apropie momentul pe care-l visa de ani 
de zile. Avea impresia că până a doua zi este o veșnicie. S-a dus 
acasă, i-a spus soţiei despre invitaţie şi i-a atras atenţia că este un 
moment dosebit, rugând-o să păstreze totul în cel mai strict 
secret. 

A venit și a doua zi. Familia Pop locuia undeva în apropiere 
de locul unde a copilărit Mitran. Ulterior avea să se mute în 
cartierul Balta Albă. 

Contactul cu colonelul Pop a avut un impact deosebit 
asupra lui Victor: Era un individ de aproximativ 1,70 m, blond, cu 
un început de chelie, bine legat. Imediat, tânărul ofițer înțelege că 
are în fața sa un tip excepțional, extrem de inteligent, calculat, 
stăpân pe sine, dar în acelaşi timp şi foarte modest. Întrunea 
toate trăsăturile care alcătuiau portretul agentului extern, așa 
cum și-l construise Mitran în mintea sa. Vorbea la perfecţie 
german, engleza şi franceza. Mihai Pop era un timp bonom - nu 
umbla niciodată la cravată, preferând ţinuta sport - avea 
numeroși prieteni printre artiști, dintre care îl menționăm aici pe 
Dumitru Fărcașş. 

După o perioadă de tatonare reciprocă - niciunul dintre cei 
doi nu atacă în conversaţie alte subiect decât cele curente - 
Victor își ia inima în dinţi şi îi spune colonelului că visul lui este 
să lucreze la celebra Direcţie a lui Pacepa. Pop îl aprobă, și chiar 
se arată interesat când Mitran îi afirmă că are cazuri în sectorul 
lui care ar putea interesa DIE-ul. Chiar i le prezintă în linii 
generale: cazul arhitectului Popescu pe care l-am discutat mai 


sus şi cazul Monicăi Georgescu. Pop Mihai îi răspunde: „Dacă 
reușeşti să-l recrutezi pe diplomatul de la ambasada Germaniei, 
ai asigurată trecerea la Direcţia noastră.” Cazul era pentru Pop cu 
atât mai interesant cu cât, lucru pe care Mitran la aflat ulterior, 
acesta era specializat pe spaţiul german. Ca un detaliu trebuie 
menționat faptul că în deplasările pe care le efectua în Germania, 
Pop se folosea de un pașaport italian - vorbea și italiana perfect - 
din care rezulta că are domiciliul în Bologna. 

S-au despărțit cu promisiunea colonelului că îl va căuta pe 
Mitran la telefon, după ce se va întorce de la München unde urma 
să plece chiar a doua zi. Acesta era un amănunt care pe moment 
l-a frapat pe Mitran, dar care în acelaşi timp îl încuraja în 
speranţele sale gândind că iată, ditamai „spionul” nu se fereşte a-i 
comunica asemenea date. 

Peste aproximativ o lună, Pop Mihai îl sună pe Mitran și îi 
dă întâlnire la restaurantul Doina din Bucureşti. Îi spune că a 
prezentat acest caz Direcţiei care, după ce a luat relaţiile de 
rutină, i-a transmis că sunt șanse foarte mari de rezolvare 
favorabilă. l-a mai spus că verificarea în sine va dura, din acel 
moment, aproximativ 6 luni doarece trecerea în cadrul Direcţiei 
respective se constituie ca o nouă angajare. Totodată, i-a 
recomandat ca în perioada următoare să nu facă niciun fel de 
greșeli. Mitran mai află în cadrul acestei întâlniri că Direcția 
preluase, pe baza informațiilor de la el, cazul Monica Georgescu și 
acesta se afla deja în lucru. 

În săptămânile imediat următoare, Mitran trebuie să intre 
în partid, condiţie inerentă muncii în DIE. În consecinţă, face 
cerere şi în cca 4 luni intră în posesia carnetului roșu. Nimic 
de-acum înainte nu părea să poată întrerupe ascensiunea lui 
înspre „Înalta societate!” Cel puţin aşa credea în acel moment! 

Capitolul al X-lea 

ÎNCEPE DELIRUL ! 

Ceremonia investirii cu înalta calitate de membru al 
partidului a fost o simplă formalitate, cu elemente de operetă, nu 
numai datorită preţioaselor indicaţii pe care le-a primit la început 


de drum ci, mai ales datorită persoanei care conducea acest circ, 
şi anume generalul Geică cu figura sa de țigan, care avea la bază, 
în cel mai bun caz, meseria de lăcătuș. lată un fragment din 
discursul lui: „Dumneata ești un element tânăr, bine pregătit în 
care noi ne punem toate speranţele și bazele că vei fi devotat 
partidului şi că vei executa toate sarcinile pe care le vei primi 
etc...” Tot ceea ce a făcut Mitran atunci a fost să dea din cap și să 
spună repetat „Da, să trăiţi”, fiindcă fusese prevenit că generalul 
Geică nu suportă păreri personale și, cu atât mai puţin, întrebări, 
deoarece nu știa să dea răspuns la ele. Era și normal să fie așa, 
fiindcă, asemeni maiorului Ungureanu și a colonelului Popa, 
Geică se remarcase în luptele din munţi împotriva legionarilor; 
aceasta fiind „școala” pe care el o absolvise. 

În luna august are loc o nouă întâlnire între Mitran și Pop 
Mihai, tot la restaurantul Doina. Ultimul îl aștepta el pe Mitran, în 
fața unei mese încărcate regeşte; nici nu se aşeză bine tânărul la 
masă, că Pop ridică paharul cu whisky și îi spune: „Te felicit, 
dosarul tău a fost aprobat și mâine te vei întâlni cu şeful cel mare, 
colonelul Marinescu, pe adevăratul său nume Mateescu”. 

A doua zi, tot la restaurantul Doina, are loc întâlnirea în 
trei. După servirea mesei, se deplasează la casa de întâlnire. 
Această situaţie este nouă pentru Mitran, deoarece, așa cum avea 
să afle ulterior, DIE nu avea un sediu propiu-zis sau, dacă exista, 
foarte puţini știau unde se află. 

Casa de întâlnire a lui Mihai Pop se afla pe Splaiul 
Independenţei într-un bloc obișnuit, locuința ca atare fiind o 
garsonieră, mobilată cu tot ce era necesar. I se comunică acum că 
se discutase cu generalul Grigore, șeful Biroului 8, acesta era 
singurul care ştia unde va lucra Mitran. În decursul unei 
săptămâni, Victor urma să predea altui ofițer „parohia” 
Bucureștii Noi-Chitila. Pentru eventualii curioși interesați de 
plecarea lui Mitran acesta trebuia să se eschiveze de la un 
răspuns precis, urmând să spună că și-a găsit o „pilă" care îi 
aranjase un post mai bun. Până și colonelul Grigorescu, șeful 
direct al lui Mitran, ştia doar că acesta urma să lucreze undeva, 


într-un birou al Departamentului Securităţii Statului. Era intrigat 
doar de faptul că primise ordin să-l ajute pe Mitran să predea 
rețeaua cât mai repede, adică într-o săptămână, când era ştiut 
faptul că o asemenea acțiune durează de la o lună în sus. Ca 
amănunt mai deosebit, să reținem că Mitran a predat rețeaua 
colegei sale, Rodica Pop. 

Şi ca totul să fie în ordine, în data de 23 august 1975, 
Mitran este avansat, în cadrul unei festivități la gradul de 
locotenent major. 

Începând cu data de 1 septembrie, se declanșează procesul 
de construire propriu-zisă a viitorului agent. Până urma să i se 
amenajeze o casă de întâlnire nouă, Victor avea să lucreze în 
garsonieza lui Mihai Pop. De altfel, Pop fusese numit „profesorul” 
lui Victor, în sensul că urma să-l introducă în tainele muncii de 
informaţii externe, care este total diferit de ceea ce făcuse până 
atunci proaspătul locotenent major. 

Primul lucru care i se comunică lui Mitran este legat de 
calitatea sa, și anume acea de agent de legătură, ceea ce 
presupunea că el va prelua o parte din rețea aflată pe teritoriul 
altui stat, de preferință unul din spaţiul englez. Odată preluată 
rețeaua, sarcina ofițerului era de a mări și de a o îmbunătăţi 
calitativ. Fireşte, rolul esenţial al lui era de a coordona această 
rețea. 

A fi ofiţer de legătură era o muncă și periculoasă şi în 
același timp foarte importantă, fiindcă dacă această persoană era 
capturată, automat cădea rețeaua sau partea de rețea respectivă. 

Primul lucru pe care trebuia să pună accentul în cadrul 
procesului de pregătire era să-şi însuşească la perfecție limba 
teritoriului pe care urma să acționeze, în cazul său, limba engleză. 
În consecință acesta a găsit o profesoară pensionară, foarte bine 
pregătită. I s-a spus să accepte orice preţ, deoarece banii nu 
reprezentau o problemă pentru Direcţie. Preţul unei ore cu 
această profesoară era de 60 de lei, o sumă destul de mare pentru 
1976. 

Paralel cu aceste cursuri intensive, Mitran a trebuit să 


studieze structura societăţii engleze din toate punctele de 
vedere: civilizație, cultură, economie, politică, geografie etc. Se 
accentua mult pe obiceiuri, pe elemente de tradiţie, specifice 
zonelor celor mai importante din țara respectivă. Trebuia să 
cunoască până şi specificul bucătăriei anumitor regiuni. În 
pregătirea aceasta, Mitran a beneficiat de un material extrem de 
vast, începând cu tratate de politică, economie, și terminând cu 
înregistrări audio şi pliante. Nu erau scăpate din vedere nici cele 
mai mici detalii: de exemplu, în clipa când agentul s-ar fi aflat în 
Germania, nu era recomandabil că sune la ușa unui neamt în ziua 
de sâmbătă. Se mergea până acolo încât se încerca identificarea 
cu psihologia specifică etniilor respective. 

Un rol important îl avea cunoașterea topografiei locurilor, 
a amplasării diferitelor instituţii: de exemplu; un agent trebuia să 
ştie să evite așa numitele zone-capcană; el trebuia să ocolească 
bunăoară, locurile caselor de toleranţă sau pe cele unde circulau 
prostituatele, deoarece aceste perimetre sunt, de regulă, 
încadrate de cordoane de poliție, așa încât riscul de a intra în 
obiectivul adversarilor era, evident, mai mare. O posibilă 
legitimare implica riscul de a fi descoperită falsa identitate. 

Următoarea etapă a pregătirii viza deprinderea metodelor 
specifice muncii în exterior: Pop Mihai a început prin a-l învăța 
pe Mitran cum să-şi creeze și să-și folosească căsuţele poştale 
impersonale, unde se depune și de unde se ridică materialul 
obținut. Aceste căsuțe sunt puncte vitale, din cauza cărora poate 
să cadă o reţa. Acum Mitran se afla în situaţia inversă celei în care 
fusese atunci când lucrase la Serviciul Filaj; de acum înainte el 
avea să fie cel urmărit. De aceea, Pop Mihai nu s-a mulţumit doar 
cu pregătirea teoretică, ci i-a cerut lui Mitran să execute 
asemenea căsuțe poștale în Bucureşti, să depună materialul ori 
să-l ia de acolo şi să demonstreze cu fotografii locurile alese. 

S-a perfecționat în tehnica descoperirii filajului. 
Dificultatea consta în faptul că nu era o acțiune programată la 
anumite ore, așa cum se făcuse în şcoala de ofiţeri, ci avea un 
caracter permanent. Victor era, cum se spune, tot timpul în priză; 


ştia că filajul este continuu, iar a nu aduce probe în acest sens 
putea duce la descalificarea lui. De aceea, există câteva "legi" care 
trebuie respectate cu sfințenie: a) să nu intri niciodată într-un 
loc, fără a-ți asigura şi ieşirea; b) adversarul aflat în spate e de 
trei ori mai periculos. Ca atare, trebuie să ai permanent „ceafa” 
vizibilă; c) să evite spaţiile mici, cu vedere limitată. Ceea ce ochiul 
nu "filmează", poate să-ţi fie fatal.” El era obligat să prezinte 
periodic rapoarte de activitate în care, printre altele, urma să 
specifice că în data cutare, în orele cutare și cutare, pe o anumită 
porțiune a traseului, fusese urmărit, trebuind să dea și detalii 
despre ţinuta și fizinomiile celor care îl filau. La sfârşitul 
pregătirii a constatat că de-a lungul acestei perioade a fost de 
zece ori luat în obiectiv de către urmăritori. Nu este exclus ca 
numărul acestor acțiuni de filaj să fi fost mai mare. 

După mai bine de 6 luni de pregătire intensă și după ce Pop 
Mihai a considerat că „elevul” trecuse cu bine o primă etapă, a 
urmat o alta, al cărei ţel era construirea unei noi identități a lui 
Victor Mitran și deprinderea cu cele mai sofisticate tehnici 
specifice muncii în spionaj. 

În munca unui agent extern, o pondere deosebită o are 
cunoașterea amănunțită a tehnicii şi a mijloacelor care îi sunt 
indispensabile. Bunăoară, în problema microfilmelor existau 
anumite tehnici care trebuiau să micşoreze până la eliminare 
riscul deconspirării. Odată filmul preluat, agentul apela la o serie 
de substanţe care desprindeau de pe celuloid pelicula de gelatină, 
aşa încât, prsupunând că materialul ar fi fost descoperit, el nu 
conținea niciun element compromițător. Pelicula de gelatină - ne 
referim aici la așa numitele filme moi - era redusă la dimensiunea 
unui bob de fasole și plasată de așa manieră încât să nu poată fi 
detectată. La revenirea în ţară, agentul introduce „boaba de 
fasole” în substanţe specifice, şi aceasta își redobândeșşte forma şi 
proprietăţile inițiale. 

„Profesorul” lui Mitran din această perioadă se numea loan 
Roman fratele colonelului Răbăcel, cel despre care am vorbit în 
alt capitol. 


Între timp a fost gata şi noul domiciliu - casa de întâlnire a 
lui Mitran. Acesta se afla într-o vilă, pe strada Arhitect Radu 
Boiangiu nr.17, et. II. Odată ajunşi aici ne vedem obligaţi să ne 
despărțim de numele Victor Mitran și să operăm cu cel care 
legitima noua identitate a personajului: Mircea Mirea. Acesta era 
numele trecut în actul de identitate pe care loan Roman, alias 
Răbăcel, i l-a dat viitorului agent. În mod firesc, va apărea şi o 
nouă profesiune: așadar Mircea Mirea este economist, diplomat, 
lucrează în Ministerul Comerţului Exterior şi are toate atu-urile 
pentru a poseda pașaport de serviciu care-i dă dreptul să 
efectueze dese vizite în străinătate. Despre noul său profesor, 
Mitran consideră că, vizavi de această nouă și complexă etapă de 
pregătire, era mai slab din toate punctele de vedere decât 
predecesorul său, Mihai Pop. 

De acum, Mitran, alias Mirea va începe să ducă o viață 
dublă. Sunt luate în calcul toate elementele care ar putea periclita 
această existență. Trebuie să-şi creeze meticulos și cu grijă 
legenda. Deoarece seara mergea de-acasă, trebuia ca noi săi 
vecini să nu se mire de absenţa locatarului noaptea. Așa încât 
Mirea a avut grijă să prevină aceste întrebări lansând ideea că 
lipseşte de acasă, fiindcă lucrează la servici mai ales atunci când 
este liniște, adică noaptea. În timpul zilei, el stătea înăuntru 
continuându-și pregătirea teoretică. Nu se punea problema 
banilor, atât a celor românești, cât şi a valutei, fiindcă la instalare, 
Roman îi dăduse niște sume frumoase, care urmau să-i asigure o 
existență confortabilă. Fireşte, aceste sume erau în afară de 
salariul propriu-zis, care în acel moment se ridica la 4.500 de lei. 

Paralel cu activitatea de pregătire, Mirea avea şi sarcini 
concrete. De exemplu, trebuia să caute persoane - de regulă din 
sfera tehnicului - care erau apți pentru a putea fi recrutaţi de DIE 
şi, în consecinţă, de a fi lansați în exterior pentru a face spionaj 
economic. Pentru contactarea acestora nu se precupeţea nimic. 
Presupunând că Mitran a întâlnit un asemenea personaj, el îl 
putea invita pentru testare, pentru discuţii, la un restaurant unde 
tot el achita consumaţia. Nu era obligat să prezinte nota de plată, 


ci, în rapoartele pe care le făcea, spunea doar cât a costat 
consumațţia, banii fiindu-i aduși imediat. 

A sosit şi vremea ultimului și celui mai important examen. 
În luna august a aceluiaşi an lui Mirea i se comunică să se 
pregătească pentru ca în scurt timp va fi lansat. Spre deosebire 
de o misiune reală, această misiune școală avea scopul de a testa 
absolut toate reacţiile ofițerului aflat pentru prima dată pe teren 
străin şi cu acte care, la o privire foarte atentă, se observă că sunt 
false. 

Peste o săptămână, Roman vine în casa de lucru a lui Mirea 
şi îi comunică ţara în care va fi lansat și misiunea pe care o va 
avea de îndeplinit. Va fi trimis în lugoslavia, cu acte false, iar ca 
misiune avea de realizat în orașele Blegrad, Zagreb şi Ljubliana 
căsuțe poștale impersonale. Aceste căsuțe trebuiau apoi 
fotografiate, urmând a fi folosite de spionii români care activau în 
spațiul iugoslav. Fireşte, cele care vor rezista analizei 
specialiștilor din aparat 

lată-l, aşadar, pe tânărul agent român în rapidul de 
Belgrad, într-o seară a lunii octombrie, 1976. Avea asupra lui un 
pașaport turistic și era îmbrăcat ca orice om care pleacă într-o 
excusie. În cuşeta în care avea loc se afla doar un iugoslav, iar pe 
drum avea să constate un lucru care nu-l avantaja deloc, și anume 
că tot vagonul era populat numai cu străini. N-a dormit toată 
noaptea fiindcă nu ştia dacă vecinul de cușetă era un simplu 
călător sau altceva. 

Singurul bagaj al lui Victor era o geantă turistică cu fund 
dublu, primită de la Roman. În acel fund dublu se aflau 10.000 de 
mărci și câtva sute de dolari. Această ascunzătoare era prevăzută 
cu pereţi dintr-un metal special pe care numai detectoare 
sofisticate le puteau sesiza. 

Cu gândul la vecinul lui și la comoara din geantă a ajuns 
dimineaţa în punctul de frontieră de le Stamora Moraviţa unde, în 
mod cu totul neprevăzut, a trebuit să facă față unei situaţii 
aparent hazlii, dar care putea să compromită misiunea chiar de la 
început. Ce s-a întâmplat? În momentul în care Mitran iese din 


cuşetă să vadă cum se desfășoară controlul vameșilor, constată 
că tocmai șeful acestora, un locotenent major, era un fost coleg 
de-al său din Școala de Ofiţeri. Prima reacţie a fost de panică; 
apoi Mitran intră în cușetă, se întinde și simulează că doarme, 
aşteptând întâlnirea. Se gândea intens la „legenda” pe care 
trebuia să și-o fabrice pe moment și pe care s-o folosească în 
situaţia când celălalt ar fi intrat la bănuieli. 

Se deschide ușa, vameșul îl vede pe Mitran are un moment 
de scormonire în memorie și îi spune „Domnule, eu te cunosc. De 
unde ești!”, continuă el cu întrebările. „Din Bucureşti”, răspunde 
Mitran, fără a schiţa vreun gest că l-ar cunoaște la rândul lui pe 
vameș. Mirarea acestuia crește când Victor îi spune că lucrează la 
Ministerul Comerțului Exterior. „Imposibil, zice el, te cunosc de 
undeva şi încă foarte bine!” Știind că trebuie să câştige partida, 
Mitran plusează întrebându-l pe vameș, chipurile, unde a făcut 
şcoala. Normal, acesta îi răspunde: „Băneasa”. Mitran îşi 
aminteşte fulgerător că în timpul școlii erau organizate întâlniri 
şi seri distractive cu studenţi de la alte facultăți. „Sigur că mă 
cunoaşteţi, răspunde Mitran, eu sunt acela care aduceam la voi, la 
Şcoala de Ofiţeri, multe colege de-ale mele de la Studii Economice 
la serile de dans”. Vameșul înghite nu fără rezerve, explicaţia lui 
Mitran, dar mai face o observaţie de profesionist: „Ceea ce mi se 
pare ciudat este faptul că sunteţi singurul român din tot 
vagonul!” Și când totul părea rezolvat, vameşul revine și îi cere 
lui Mitran paşaportul, pentru a-l verifica. După o jumătate de oră 
s-a întors mai mirat de cum plecase: Mitran ştia că pașaportul lui 
este unui eliberat de DIE şi ca atare nu figurează la Direcţia 
Generală a Pașapoartelor. Ca atare, cuvintele vameșului explică 
într-un fel situația: „Domnule, mie tot nu mi-e clar, dar trebuie să 
vă las să treceţi!” 

Trecerea vamei iugoslave nu a prezentat niciun obstacol 
pentru Victor Mitran în pașaportul căruia funcţionarii nu au pus 
nici măcar viza. 

Sosit în capitala Iugoslaviei, ofițerul român încearcă să 
găsească o cameră într-un hotel, dar nu reuşeşte, fiindcă tocmai 


în acele zile Belgradul găzduia Conferința Europeană pentru 
Securitate Post-Helsinki. Menţionând faptul că, după îndelungi 
căutări, hotărăște să-și înceapă misiunea oficială în orașul 
Zagreb, scop în care se deplasează la agenţia de voiaj și își 
cumpără bilet de tren pentru acel oraș, vom opri pentru moment 
derularea evenimentelor și vom încerca în cele ce urmează să 
pătrundem în interiorul personajului nostru, marcând punctele 
esențiale ale stării lui de spirit din acel moment. 

Capitolul al XI-lea 

CÂTĂ DEGRADARE MORALĂ POATE ÎNDURA UN OM! 

Constatăm, trecând în revistă anii de formaţie în Școala de 
Ofiţeri de la Băneasa, că Victor Mitran şi colegii lui fuseseră ținta 
unui proces extrem de intens și sistematic de îndoctrinare 
politică. Erau conștienți că de modul în care ei îşi vor îndeplini 
misiunile încredințate va depinde în ultimă instanţă, soarta ţării. 
Este adevărat că numele lui Ceaușescu și ideologia partidului în 
fruntea căruia acesta se afla, ocupau un loc de bază în cadrul 
orelor de pregătire politică, dar viitorii ofițeri erau convinşi, încă, 
de importanţa covârșitoare a laturii profesionale. 

Din nefericire, odată ajunși la locurile de muncă, constată 
că toate acțiunile aparatului de Securitate aveau ca scop apărarea 
sistemului de dictatură. În consecință, mulţi din ei, după o 
anumită perioadă, încep să se scârbească de ceea ce erau obligați 
să facă şi, în consecinţă, să realizeze că lucrează într-un semieșec. 
Perioada aceasta, de modificare a conștiinței, în rândul 
majorităţii cadrelor este apreciată de către Mitran, în medie, la 2 
ani de la absolvirea şcolii. 

În cazul personajului de care ne ocupăm, această 
„iluminare” s-a produs la vreo patru ani după ce a trecut în cadrul 
Biroului 8, de investigaţii. E drept că până atunci, prin misiunile 
pe care le-a îndeplinit în cadrul Serviciului de Filaj, unde avusese 
ca obiectiv diplomatul de la Ambasada Marii Britanii, nu-i 
creaseră lui Mitran o imagine globală asupra dedesubturilor 
aparatului pe care-l servea. Abia când a trecut „paroh-şef”, în 
sectorul Bucureştii Noi-Chitila, când a constatat că individul 


uman este redus la un simplu robot a cărui viață personală nu 
contează, când a sesizat că mai mult de jumătate din populaţia 
peste care „stăpânea” era dispusă și colabora efectiv cu acest 
aparat odios, abia atunci a înțeles mizeria muncii pe care o 
desfășura. Abia atunci a înţeles că risca să devină, la rândul lui, 
un automat obligat să execute orbeşte ordinele superiorilor, 
obligat să-şi reprime propria-i personalitate. Inteligența şi 
inventivitatea meseriei nu funcționau aşa cum era normal, în 
plan profesional, ci în cadrul unui proces diabolic de 
transformare a populaţiei într-o turmă lipsită de viață proprie 
aflată la cheremul unei mâini de oameni. 

Este, aşadar, explicabil, având în vedere cele de mai înainte, 
de ce Mitran dorea cu atâta înverșunare să treacă la Direcţia de 
Informaţii Externe: nu numai pentru tenta de aventură și de risc, 
ci, poate, pentru a încerca să se salveze de la o inerentă prăbușire 
în plan moral. La urma urmelor, ca agent de legătură acea contact 
doar cu forţele din exterior care atentau la securitatea statului 
român. 

Pe acest fond s-a mai întâmplat ceva în timpul perioadei de 
pregătire conduse de maiorul Pop Mihai. 

Printre temele ce alcătuiau procesul formării sale ca agent 
extern, lui Mitran i s-a vorbit şi despre ceea ce, în limbaj specific, 
se numeşte tehnica infiltrării și jocul dublu. Din cele ce-i spunea 
instructorul său, elevul a dedus că acestea reprezintă nivelul 
maxim de competență profesională spre care tinde orice agent 
din lume. 

Infiltrarea, a aflat Mitran, se poate pe față, cu toate datele 
pe masă, tehnică ce presupune o sinceritate totală, deoarece este 
limpede că, într-o atare situaţie, serviciul de spionaj căruia i s-a 
făcut oferta va face verificări extrem de riguroase. Datele false 
sunt excluse. Așadar, ofițerul care aplică această variantă trebuia 
să-şi decline identitatea reală și toate datele privind locul de 
muncă, şefi, obiective, într-un cuvânt, toate secretele în posesia 
cărora se află. Sigur că ofițerul nu dădea - în ideea că nu era 
dispus că facă joc dublu - decât secretele de mai mică importanţă 


şi pe care, se presupunea, le cunoaște și serviciul advers. Esenţial 
era ca datele furnizate să fie reale şi, deci, verificabile. 

A doua modalitate de infiltrare era aceea a tehnicii ascunse, 
ceea ce presupunea inventarea tuturor elementelor, începând de 
la cele biografice şi terminând cu informațiile furnizate. Metoda 
aceasta era mult mai riscantă, deoarece e greu de conceput că un 
individ îşi poate construi atât de bine o identitate nouă, o nouă 
biografie, încât servicii precum CIA-ul sau Intelligence Service să 
nu descopere în cele din urmă cacealmaua. Dificultatea acestei 
metode ţinea, în primul rând, de lipsa posibilităților materiale, 
fiindcă a crea un agent nou, era o chestiune extrem de 
costisitoare şi care presupunea o perioadă de aproximativ 7 ani. 
Și asta, chiar în condiţiile în care, pentru îndeplinirea unei 
misiuni, acest serviciu nu se zgârcea. 

Rezulta deci, că prima metodă era mai eficientă și, fireşte, 
mult mai rapidă. 

Exista riscul, în situaţia infiltrării pe faţă, ca agentul să fie 
respins sau chiar să se reîntoarcă - în cazul nostru, în România - 
plutind pe Dunăree cu burta în sus, deci să fie suprimat. Un alt 
risc, în cazul unui eşec, era deconspirarea agentului care pentru 
serviciul de spionaj dn ţara lui devenea ineficace şi ca atare era 
trecut într-un birou, adică pe linie moartă. 

Să revenim la maiorul Mihai Pop. Mitran a fost surprins de 
insistențele cu care instructorul său vorbea despre acest joc 
dublu. E drept, aceste discuţii nu aveau niciodată loc în casa de 
întâlnire, ci numai în mașina maiorului, unde pericolul de a fi 
interceptat dialogul lor era minim. Așadar, Pop spunea adesea că 
cel mai important lucru în cadrul misiunilor cu obiective bine 
precizate de la bază era încercarea agentului de a se infiltra în 
rândurile serviciilor străine. Şi nu numai. Este un lucru cunoscut 
de acum că ani de zile, ținta predilectă a spionajului românesc era 
infiltrarea în rândurile personalului postului de radio „Europa 
Liberă”. Sunt cunoscute agresiunile ale căror victime au fost unii 
redactori de la acest post, așa încât nu mai insistăm. Ceea ce 
aflase Mitran atunci, în 1976, de la Pop Mihai, era faptul că nu se 


reuşise infiltrara agenţilor acolo, deoarece, nu este un secret 
pentru nimeni, „Europa Liberă” era apărată de agenţii CIA-ului. 
Nu este exclusă nici varianta ca Pop Mihai să fi vrut să-i spună lui 
Mitran adevărul, ştiut fiind faptul că în munca aceasta legea 
compartimentării activităţii acționa intransigent. 

Tentat de sugestiile lui Pop, Mitran începe să pună 
întrebări. Prima: dacă acest lucru este permis. Mihai Pop îi 
răspunde că în niciun caz șefii nu vor aproba acest lucru, dar că 
orice agent care se respectă face o asemenea încercare pe cont 
propriu. Doar că în situaţia unei infiltrări reușite, agentul urma să 
comunice ierarhiei superioare acțiunea sa, urmând ca aceasta să 
decidă asupra continuării sau nu a jocului. 

lată şi confirmarea lui Pacepa: „.. Gheorghe Șerbănescu, un 
ofițer DIE de tristă amintire, care funcționase ca agent de 
legătură cu grupele teoretice ale Organizaţiei de Eliberare a 
Palestinei [...] a instruit personal echipa de teroriști OEP care - 
conform ordinului lui Ceaușescu - avea sarcina să o bată pe 
Monica Lovinescu în aşa hal încât „să nu mai fie în stare să scrie şi 
să vorbească pentru tot restul zilelor ei.” Operația a avut loc. în 
apartamentul Monicăi Lovinescu din Paris, unde făptașii au intrat 
cu ajutorul unui alt terorist palestinian, deghizat ca poștaș 
francez.” 

(1.M.Pacepa, op.cit., p.493) 

A intra într-un asemenea joc dublu presupunea, după 
spusele lui Pop, să joci corect numai pentru una din părți. Şi, cum 
în obiectivul Serviciului Român de Spionaj era CIA-ul, spre 
uluirea lui Mitran care începe să înțeleagă realitatea, Pop Mihai 
face afirmația în doi peri că dacă el ar fi în situația de a juca 
dublu, ar lucra corect pe partea americană. Afirmația aceasta nu 
este deloc hazardată, fiindcă de nenumărate ori maiorul își 
exprimase nemulțumirea şi dezacordul față de politica regimului 
Ceauşescu. O făcea, repetăm, atunci când erau numai ei doi, în 
afara riscului de a fi ascultați şi fără ocolișuri. La început, Mitran 
a crezut că este un fel de testare a convingerilor sale politice, dar 
a înţeles destul de repede că maiorul vorbea cinstit. 


Trebuie să nuanțăm în acest moment puţin lucrurile. Pop 
Mihai făcea de fapt un joc obşnuit de aproape toată Direcţia lui 
Pacepa. El delimita clar între interesele ţării și interesele clanului 
dictatorial. 

După nenumărate asemenea schimburi de păreri, lui 
Mitran i se cristalizează clar convingerea că o mare parte din 
cadrele DIE fac joc dublu pentru partea americană. Pop Mihai era, 
cert, unul dintre ei. Ținând cont de faptul că aceasta se întâmpla 
nu cu mult timp înainte de plecarea lui Pacepa, pare veridică 
împrejurarea că agenţii români care lucrau în serviciile străine, 
nu lucrau împotriva ţării, ci împotriva sistemului comunist al lui 
Ceauşescu. Această realitate este argumentată şi de evenimentele 
care au survenit fugii lui loan Mihai Pacepa, când, o mare parte 
din agenții români nu s-au reîntors în ţară ci, după cum afirmă 
Mitran „s-au dus la ei acasă”. 

Fără a dezvolta acum subiectul Pacepa, am reţinut una din 
afirmațiile lui Mitran, și anume că personalul Direcţiei al cărei șef 
era generalul a adus o contribuţie extraordinară la dezvoltarea 
economică a României, în condiţiile în care fondurile alocate 
acestei Direcţii, deși mari, erau cu mult sub necesar. Informaţiile 
obținute de Pacepa erau mai mult pe bază de simpatie reciprocă 
decât bazate, efectiv, pe activitatea de spionaj. Trebuie ținut cont 
că a introduce, de exemplu, un agent în concernul Siemens, 
implica nişte cheltuieli la care bugetul Direcţiei nu se putea preta. 
Cât priveşte racolarea unui agent neamţ de către serviciile 
noastre, aceasta era exclusă. Așa încât, inevitabil se ajunge la 
concluzia că datorită demersurilor lui Pacepa, a relațiilor 
complexe şi deocamdată doar parțial cunoscute nouă, pe care le 
avea cu serviciile străine, s-au putut obține aceste avantaje. 

În discuţiile pe care le-am avut, Mitran a reluat insistent 
subiectul Pacepa și întrebarea care a frământat ani de zile 
conștiința românească: „A fost sau nu Pacepa un trădător?”. „Ca 
unul care am lucrat în preajma lui, consider că nu a fost un 
trădător, iar dacă a trădat pe cineva, l-a trădat pe Ceaușescu, iar 
nu ţara!”, afirmă tranșant Mitran. Așadar, în schimbul trădării 


dictatorului, s-a ajuns de acord asupra unui soi de troc: noi îl 
trădăm pe Ceaușescu, iar voi, serviciile străine de spionaj, 
închideţi ochii şi mai ciupim şi noi câteva secrete economice. 

În acei ani, multe cadre din acest aparat ajunseseră la 
concluzia că Ceaușescu nu este România. Sigur, afirmația nu este 
valabilă pentru toţi, fiindcă o mare parte dintre ofițerii de 
securitate au acceptat să își cultive un soi de fanatism, de care nu 
erau întotdeauna ei înșiși convinşi, dar care, pus în practică, le 
asigura o poziție confortabilă, venituri direct proporționale cu 
gradul de supunere oarbă și, în timp, ascensiunea în aparat. 
Aceştia au rămas fideli dictatorului până la evenimentle din 
Decembrie, 1989, și poate şi în continuare. 

Revenind la maiorul Pop Mihai, luând în considerare 
concluzia că acsta lucra pntru serviciul american și ținând seama 
de faptul că el este cel care l-a recrutat pe Mitran, în mod clar se 
conturează ultima parte a silogismului că Victor Mitran a fost 
premeditat recrutat pentru a face la rândul său joc dublu, 
activitatea corectă vizând CIA-ul. Personajul nostru face chiar 
afirmația îndrăzneață că această premeditare s-a făcut cu avizul 
lui Pacepa care dorea să întărească tabăra fidelă lui cu elemente 
tinere și bine pregătite. 

Cu trei zile înainte de a pleca spre Belgrad, Mitran se 
întâlnește cu Mihai Pop și îi comunică acstuia hotărârea lui de a 
contacta în capitala lugoslaviei ambasada americană, spre a 
încerca să-și ofere serviciile CIA-lui. Pop Mihai îi încurajază; mai 
mult îi spune și cum să procedeze, optând pentru metoda 
infiltrării pe faţă. Îi dă undă verde să comunice tot ce ţine de 
meseria lui, inclusiv date privind casa de întâlnire, familie etc. 

Se despart cu promisiunea din partea maiorului că va 
păstra secretă hotărârea fostului său elev. 

L-am întrebat pe Mitran în timpul înregistrărlor care este, 
după opinia sa, gradul de credibilitate pe care un agent, aflat în 
situaţia de a-și oferi serviciile altei ţări, îl prezintă. A răspuns că 
este o problemă extrem de complexă, deoarece niciodată vreun 
serviciu de spionaj nu poate afla, cu toate verificările pe care le 


face, întreg adevărul despre un agent, cu atât mai puţin ceea ce 
gândeşte el. Oricum, metoda cea mai întrebuințată este cea 
verificărilor permanente. Principiul de bază este acela că „odată 
şi odată, în situaţia jocului dublu, agentul respectiv va greşi, iar 
serviciile de spionaj au, în general, multă răbdare. Așteaptă. 
Întind tot soiul de capcane. Oferă informaţii false care, dacă se 
află, se presupune că nu pot proveni decât de la persoana vizată. 
Intervin de asemenea uzura, oboseala; oricât ar fi de stăpân pe 
sine, este imposibil ca într-o bună, zi agentul să nu greşească. 


Capitolul al XII-lea EXCITAȚIA JOCULUI DUBLU 


Să ne reîntoarcem în Belgrad, primul obiectiv al 
misiunii-școală a lui Mitran. Să recapitulăm: agentul român avea 
ca obiective trecerea graniței cu acte false, organizarea de căsuțe 
poştale impersonale, depunerea și preluarea de material 
compromițător şi fotografierea acestor căsuțe. 

Ne dăm seama, în același timp, că Mitran, alias Mirea, avea 
gândul ascuns, dar care pusese stăpânire pe el, de a încerca 
prima mare lovitură a carierei sale. 

Chiar dacă el nu și-a putut începe misiunea oficială în 
Belgrad așa cum era programat, am văzut că şi-a cumpărat bilet 
de tren pentru Zagreb, urmând ca a doua zi să se deplaseze acolo 
şi să-şi înceapă misiunea din acel punct. 

Să ni-l imaginăm pe Victor Mitran în acea zi de septembrie 
a anului 1977, plimbându-se aparent dezinvolt pe Bulevardul 
Tito din centrul metropolei iugoslave, apropiindu- se de clădirile 
care adăposteau Consulatul și Ambasada Statelor Unite ale 
Americii. Ce gândea el în acele clipe? Era emoţionat, era indecis, 
sau dădea dovadă de nonşalanța marilor agenţi, alături de care 
visa să fie pus într-o zi. A primat această din urmă dorință care 
i-a dat lui Mitran impulsul necesar de a se opri la ghereta în care 
se afla un militar iugoslav, comunicându-i acestuia că doreşte o 
audiență la consul. După câteva minute tensionate - foarte 
aproape se afla și Ambasada României - la poartă se prezintă un 


oficial american care îl conduce în biroul viceconsulului. Este 
invitat să ia loc şi să spună care este scopul prezenţei lui acolo. 
Mitran își declină identitatea, ofițer român de informații, moment 
în care viceconsulul îi face semn, ducând arătătorul în dreptul 
buzelor să tacă: îl roagă să aștepte câteva minute, cheamă un 
soldat din Marina Americană, care îi va ţine companie lui Mitran 
cât timp el va fi plecat, apoi dispare. După aproximativ cinci 
minute revine însoţit de o altă persoană. Totul se derulează ca în 
filmele mute: la rândul ei, aceasta a doua persoană îi face semn 
lui Mitran să nu scoată un cuvânt şi să-l urmeze. Îşi ia la revedere 
de la viceconsul și pornește străbătând o serie de culoare spre 
biroul celuilalt, aflat în clădirea Ambasadei. Tot prin gesturi îi 
face semn să ia loc, scoate dintr-un dulap un magnetofon, îl 
aşează pe birou, pune o bandă pe el şi îl declanșează. Mitran, 
după primele clipe, a avut sentimentul că se află în sediul bursei 
din Tokio, fiindcă din difuzor se auzeau foarte multe voci care 
vorbeau deodată și care produceau o impresie de vacarm. Era 
clar că oficialul american recurge la acest procedeu pentru a 
anula interceptarea convorbirii dintre ei. Apoi a început 
confesiunea. 

Mitran nu se îndoia că omul din faţa sa, un bărbat înalt, 
blond și cu barbă era reprezentatul serviciului pe care îl viza. 
Toată „spovedania” românului a durat aproximativ 40 de minute, 
timp în care americanul nu a scos un cuvânt, mulțumindu-se doar 
să noteze din când în când anumite lucruri. Pe baza celor notate a 
început să-i pună lui Mitran un şir lung de întrebări al căror scop 
vădit era de a face o primă confruntare între cele declarate mai 
înainte şi cele repetate acum de către Mitran. 

În mod inevitabil, oficialul american a pus și întrebarea „De 
ce”? Mitran a răspuns: „Suntem mai mulţi ofițeri care nu mai 
acceptăm să servim regimul comunist al lui Ceaușescu, împotriva 
căruia suntem hotărâți să luptăm prin orice mijloacee; în 
consecință ne-am gândit că, un mijloc eficace al luptei noastre ar 
putea fi cooperarea cu serviciul american de informaţii, în scopul 
grăbirii schimbării regimului din România!” 


Pe fața diplomatului american nu se citea nici mirare, nici 
surpriză, chiar şi atunci când a aflat că Mitran lucrează la Direcţia 
lui Pacepa. Nu i-a tresărit niciun mușchi atunci când Mitran i-a 
prezentat întreaga structură a aparatului şi a nominalizat toți 
şefii. S-a mulțimit să pună întrebări și să noteze răspunsurile. 

În încheierea întâlnirii, americanul i-a spus clar că va 
verifica toate informaţiile primite. L-a întrebat cât stă în 
Iugoslavia şi i-a dat întâlnire peste exact o săptămână, la ora 17 
în faţa intrării B a ambasadei. 

Misiunea lui Mitran la Zagreb, Ljiubliana și Belgrad a 
decurs fără niciun fel de incidente, conform indicaţiilor primite. 

În zilele care au urmat, ofiţerul român a încercat să-și 
clarifice sieși ceea ce simțea față de gestul de a contacta 
Ambasada Americană. Era hotărât să joace corect de partea 
serviciului american. „Dacă mi-ar fi spus: în clipa asta iei avionul, 
pleci la Washington şi începi acolo lupta, aş fi făcut-o fără 
ezitare!” Lui Mitran i-ar fi plăcut ca imediat să primească o 
misiune, deoarece, după spusele sale, este omul care atunci când 
„a schimbat macazul” este gata să înceapă imediat acțiunea în 
sensul respectiv. 

Din păcate, pentru setea lui de aventură, lucrurile n- aveau 
să urmeze cursul dorit. 

Exact peste o săptămână, la oar 17, Mitran s-a prezentat la 
intrarea indicată unde, într-adevăr, îl aștepta oficialul american. 
Au urcat în același birou, s-a repetat scena cu magnetofonul, 
după care americanul i-a comunicat că au fost verificate toate 
datele şi că a fost programat să lucreze în România. Mitran 
încearcă să plusese și afirmă că dacă e nevoie, e pregătit să 
înceapă lupta și din afară, adică să activeze într-un spaţiu 
occidental. Opţiunea lui n-a avut niciun ecou, americanul i-a 
repetat că va lucra în ţară și că prima regulă de care trebuia să 
țină cont era aceea prin care i se interzicea orice fel de contact cu 
Ambasada Americană din București sau dintr-o altă țară 
socialistă. În momentul în care va primi misiune în Occident, va 
lua legătura după următorul sistem: în situația când se va afla în 


Europa, în orice ţară în afară de Anglia, va da telefon în orașul 
Frankfurt pe Main la nr. 559920 şi, când i se va răspunde, va 
spune următoarele: „I'm Pierre, for mister Phillips”, după care 
urma să se comunice un nume de oraș, o dată și o oră. 
Presupunând că s-ar afla în Anglia, urma să sune la Londra, la nr. 
6294503, lăsând acelaşi mesaj. Numele orașului, data și ora pe 
care trebuia să le comunice, însemnau că la data respectivă şi la 
ora propusă se va afla în fața poștei centrale din orașul respectiv. 

Instrucţiunile au continuat astfel: în clipa când Mitran 
ajungea în ţară, la ora pe care o stabilea el pe loc, urma să 
parcurgă un traseu. Pe fondul acestor explicaţii, americanul 
scoate din birou o șapcă în carouri şi două fulare, unul cu culorile 
alb-roșu şi altul cu culorile alb-negru. Mitran este invitat să 
aleagă unul dintre cele trei obiecte şi el alege fulatul alb-roșu. 
Echipat cu acest fular, a doua zi după sosirea în ţară, el avea de 
realizat următorul traseu: să pornească din fața Academiei de 
Științe Economice, să intre pe str. M. Eminescu și să circule pe 
partea stângă, apoi să facă dreapta, spre strada pe care se afla 
Consulatul Iugoslaviei. Asta în situaţia în care la revenirea în țară 
nu ar fi fost descoperit de colegii săi români. 

Dacă nu putea în ziua respectivă, întreg scenariul cu 
itinerariul aferent urma să se repete exact peste o săptămână şi 
exact la ora 12. 

Apoi i se oferă lui Mitran o coală de hârtie și i se cere să 
treacă pe ea un nume și o adresă din București. Ce înseamnă 
aceasta? În situaţia când CIA-ul avea să-i comunice ceva extrem 
de important, Mitran urma să primească o scrisoare semnată cu 
numele trecut pe foaia de hârtie - numele ales a fost Mihai 
Nicolescu, un prieten din copilărie - la adresa pe care a propus-o 
el, aceasta fiind str. Lăstarului nr. 27, o zonă liniștită, unde locuia 
o mătuşă a soției lui. În clipa când va primi această scrisoare, care 
avea să conțină un mesaj totalmente banal, trebuia să introducă 
hârtia respectivă într-un vas cu apă rece. După câteva minute, pe 
acea hârtie avea să se releveze conținutul mesajului destinat lui. 

Ultima întrebare pe care i-a pus-o americanul a fost dacă 


are sau nu nevoie de bani, ei fiind dispuși să-i ofere o sumă 
oarecare. Mitran a refuzat oferta, spunând că are suficienţi. Asta a 
fost tot, americanul i-a urat succes și s-au despărțit în termeni 
favorabili. Impresia pe care a dus-o Mitran cu sine a fost aceea că 
manifestă încredere față de el, fireşte în măsura în care există 
încredere în relaţii de asemenea tip. 

Dimineaţa, Victor Mitran avea să ia de pe aeroportul din 
Belgrad avionul care îl va duce în Bucureşti. Pe aeroportul 
Otopeni îl aştepta lon Roman, alias Răbăgel, care, după ce 
observă nonșalanţa cu care Mitran trece prin filtrul verificărilor 
vameșilor români, îl felicită pentru modul cum și-a îndeplinit 
misiunea. 

Capitolul al XIII-lea 

MĂRIREA ŞI DECĂDEREA SPIONAJULUI ROMÂNESC 

Am promis, în capitolele anterioare, că vom detalia cazul 
generalului loan Mihai Pacepa și vom face acest lucru 
referindu-ne la luptele care s-au născut în interiorul Direcţiei 
Generale de Informaţii Externe prin acţiunea de cucerire a 
supremaţiei de către acest stat în stat care era Direcţia de 
Informații Externe, condusă pe hârtie de către generalul Nicolae 
Doicaru, dar, de facto, de către adjunctul său loan Mihai Pacepa. 

Puţine personaje din istoria contemporană a României au 
beneficiat de o asemenea atenţie precum celebrul Pacepa. Și 
chiar mai puţini au reușit să creeze în jurul lor scandaluri de 
proporţia celui declanșat de plecarea lui. 

Atâtea legende s-au construit în jurul acestui personaj încât 
nici chiar cărțile pe care el le-a publicat, „Orizonturi roșii" şi 
„Moștenirea Kremlinului" nu reuşesc să clarifice lucrurile. Ca în 
cazul marilor spioni, este indubitabil că însuși Pacepa a 
contribuit la țesătura de legendă al cărei scop ultim era 
acoperirea perfectă prin pierderea urmelor originii lui. Varianta 
că el s-ar fi născut într-un sat din Nord care ar fi fost 
completamente distrus de germani la finele celui de-al doilea 
război mondial, că întreaga populaţie a acelei aşezări a fost rasă 
de pe fața pământului şi că el a scăpat ca printr-o minune, aflat în 


ziua aceea undeva în împrejurimi, nu rezistă la o analiză mai 
atentă. Altfel spus, suntem în fața a ceea ce numeam într-un 
capitol anterior schimbarea totată a biografiei şi identităţii 
personajului. 

Persoane care au lucrat în preajma lui Pacepa, printre care 
şi Victor Mitran, susțin că el ar fi fost parașutat de către CIA în 
România la sfârșitul deceniului V, prin anii 1948-1949. Suntem în 
fața unei situații mai puţin obişnuite, care implică multă răbdare, 
mult timp și, bineînţeles, multe resurse materiale. Scopul final, 
cum e lesne de dedus, era acela al formării unui agent care să 
reziste la toate tipurile de verificare şi care să fie cât mai puternic 
şi cât mai la vârf infiltrat în serviciul român de spionaj. 

Se pune o întrebare firească: ce interese aveau Statele 
Unite să întreprindă o acțiune de o asemenea anvergură pe 
teritoriul unui stat mic și care nu prezenta aproape din niciun 
punct de vedere un interes pentru colosul de peste ocean. După 
cel de-al doilea război mondial, România s-a trezit și cu bruma de 
potenţial economic avut în perioada interbelică distrus. În plus, 
împrejurarea că România nu a fost considerat stat beligerant, 
după ce dăduse atâtea jertfe umane pe fronturile războiului, e o 
lovitură de pe urma căreia avea să-și revină în foarte mult timp. 
Alături de situația economică, și celelalte laturi deveniseră 
dezastruoase. Viața politică tindea să devină apanajul unui singur 
partid, instalat de forțele de ocupaţie sovietice, cele care au ucis 
sistemul democratic pluripartid din România interbelică. 

Țara aceasta care a sucombat economic, a sfârșit, la câțiva 
ani după terminarea războiului, prin a deveni un umil și sărac 
satelit al URSS-ului. 

Acesta este raționamentul pe care cei ce acceptă versiunea 
plasării lui Pacepa în deceniul V pe teritoriul României îl folosesc 
în argumentarea poziţiei lor. Așadar, rolul lui Pacepa nu era de a 
furniza neapărat informaţii de pe teritoriul românesc, ci acela de 
a pătrunde, via România, în interiorul colosului rus de la răsărit. 
Versiunea poate dobândi o notă în plus de autenticitate, dacă ne 
gândim că Pacepa a ajuns la începutul deceniului VII nu doar 


şeful neîncoronat al spionajului românesc, ci omul de bază al 
României în cadrul Pactului Militar de la Varșovia. 

De la un anume punct, în special după vizita din 1971 în 
China a lui Ceaușescu și importarea forțată a modelului revoluţiei 
culturale de acolo, atenţia lui Pacepa începe să vizeze tot mai 
insistent persoana Dictatorului. În această acţiune de sabotare a 
politicii ceauşiste, era necesar ca Pacepa să ajungă cât mai 
aproape de persoana tiranului. Şi, aşa cum vom vedea, uneori 
întâmplarea joacă un rol esențial. 

S-a întâmplat în timpul vizitei lui Ceaușescu în Japonia, mai 
precis la întâlnirea cu directorul general al celei mai mari 
corporaţii nipone de produse electronice. La un moment dat, cei 
din jurul dictatorului văd că acesta devine iritat, dă semne de 
nervozitate. Care era cauza? De mai bine de un sfert de oră, 
Pacepa conversa lejer în japoneză cu directorul general al firmei, 
care la un moment dat, apelând la translator, i se adresează lui 
Ceaușescu și îi spune: „Domnule președinte, constat cu uimire că 
în România este cunoscută tehnologia de ultimă oră în materie de 
electronică!" Mânia dictatorului se stinge brusc, el îşi umflă 
pieptul cu mândrie. Nu contează acum ce stupizenie o fi conținut 
răspunsul său, contează faptul că din acel moment a început 
ascensiunea lui Pacepa înspre cucerirea ultimei redute: 
încrederea totală a lui Ceaușescu, nu doar pe linia asigurării 
securității acestuia, dar şi într-o largă arie de subiecte. Mai mult, 
Pacepa devine omul nr.1 al casei, intrând în grațiile Elenei 
Ceaușescu. Nu vom insista asupra detaliilor privind această 
relație în trei, deoarece cele mai multe fac obiectul cărţilor 
ex-generalului român. 

Din punctul de vederea care ne interesează, ne vom opri 
asupra războiului, uneori fățiș, dintre Direcţia pe care o conducea 
generalul Neagu Cosma și Direcţia rivală al cărei şef, cum 
spuneam mai sus, de fapt, era Pacepa. 

De la bun început trebuie spus că Pacepa a fost - lucru 
recunoscut şi de detractori şi de admiratori - un 
superprofesionist. Cunoștea întregul personal al tuturor rețelelor 


româneşti de spionaj din străinătate. Cunoștea fiecare obiectiv în 
parte și detaliat. Era unicul care aproba intrarea unui nou cadru 
în DIE şi cel care dădea vize pentru plecarea agenților în 
străinătate. În plus, manifesta o corectitudine excepţională în 
raporturile cu subordonații săi. Pleca de la principiul că în 
această muncă extrem de de complexă nu trebuie să conteze 
decât valoarea individului, pregătirea sa şi nu sentimentele 
personale. În acest context trebuie, anticipând puţin, să marcăm 
câteva din momentele imediat următoare fugii lui în America. 

Plecarea generalului Pacepa a avut consecințe din cele mai 
neașteptate. La început, datorită unicităţii situaţiei, nimeni nu a 
ştiut cum să reacționeze. Pacepa luase cu el toate fotocopiile 
documentelor aflate sub semnul strict secret. În acel moment, 
lucrul cel mai grav care se putea întâmpla era arestarea 
agenturilor române din străinătate. În consecință, la două luni 
după eveniment, când capii DGE își mai reveniseră din 
damblageala care-i paralizase, au fost chemaţi toți agenţii de 
legătură şi li s-a spus să plece afară şi să încerce să recupereze 
ceea ce a mai rămas din rețele respective. Exista aproape 
certitudinea că Pacepa, odată plecat, avea să deconspire aceste 
rețele. 

Nu a fost nimic precupeţit pentru acțiunea de recuperare a 
agenților din străinătate: s-au pus la dispoziție pașapoarte false, 
bani şi alte documente considerate utile. 

Printre agenţii de legătură care urmau să se deplaseze în 
străinătate se afla şi colonelul Sălăjan, adjunctul şefului 

Direcţiei de linie din DGE, generalul Manea. Reţeaua 
colonelului Sălăjan era formată din cca. şapte agenţi de bază care 
activau în Germania. Ajuns acolo, colonelul Sălăjan reuşește să-și 
contracteze oamenii, le dă actele necesare și se îndreaptă 
împreună către România. Au trecut cu bine granița dintre 
Germania și Austria, dar la punctul de frontieră dintre Austria și 
Ungaria s-a întâmplat o scenă din care cei opt au tras câteva 
concluzii: au trecut primii șapte, cu formalitățile de rigoare, a 
venit şi rândul colonelului Sălăjan care, fireşte, avea cu el şi acte 


false. Ajungând în fața vameşului, i-a întins pașaportul. Acesta l-a 
luat, l-a introdus în computer, apoi a început să-și plimbe 
privirile, de la colonel la computer şi invers. Îl privea pe Sălăjan 
cu disprețul cu care priveşti un infractor de ultima speţă. Toată 
scena a durat vreo două minute, timp în care ofițerul român a 
făcut eforturi fantastice să nu se deconspire. deşi era clar că 
vameșul ştia cu cine are de-a face. Şi pentru ca să nu mai rămână 
nicio urmă de îndoială, în clipa când i-a întins pașaportul, 
vameşul austriac i-a spus într-o engleză perfectă „Vă doresc 
drum bun, domnule colonel!". 

S-a tras atunci pe moment concluzia că generalul Pacepa a 
aranjat lucrurile de aşa natură încât foștii lui subordonați să nu 
fie arestați. Era şi acesta un argument în favoarea celor de mai 
sus, că generalul lovise în sistemul ceaușist, nu în statul român. 

Dintre consecinţele locale, plecarea lui Pacepa a dus la 
căderea câtorva capete: ca urmare a „lucrăturii" ex-generalului, 
în 1971, şeful acestuia, generalul Doicaru, a fost trecut temporar 
la pensie și apoi făcut ministru al turismului. După fuga mult 
discutată,  Doicaru este imediat destituit şi arestat 
considerându-se că el nu este străin de activitatea 
antiromânească a fostului său subaltern. După câteva săptămâni, 
în clădirea Direcţiei a Vl-a, de cercetări penale, s-a ajuns la 
concluzia că Doicaru nu ştie nimic și ca atare a fost socotit 
nevinovat. 

Spuneam la începutul acestei cărți că vom reveni asupra 
modului în care, datorită rivalităţii care se crease între cele două 
Direcţii, generalul Pacepa l-a lucrat pe şeful Direcţiei a III-a, 
generalul Neagu Cosma. Dincolo de inteligenţă şi de o anume 
valoare profesională, este clar că Neagu Cosma a fost un produs 
al sistemului comunist pe care l-a servit cu mult zel și din 
convingere şi pe care-l serveşte chiar și în prezent, în calitate de 
director al ziarului „Spionaj contra spionaj", făcând jocul 
neocomuniștilor, prin publicarea unor dosare furnizate de 
aparatul în discuție având scopul prim de apărare a sistemului 
comunist și a fruntașilor lui 


În acest moment al discuţiilor, Victor Mitran acreditează 
ideea care, după părerea lui, scuză acţiunea lui Pacepa, și anume 
că Direcţia condusă de Neagu Cosma apăra efectiv comunismul, 
în vreme ce rivala ei apăra interesele economice ale statului. 

Picătura care a umplut paharul a fost Neagu Cosma, având 
informaţii despre jocul lui Pacepa, începuse să îl lucreze pe 
acesta. Deconspirarea lui Pacepa însemna prăbuşirea întregului 
plan pe care el şi-l construise meticulos de-a lungul a aproape 
trei decenii. În aceste condiții nu exista decât o singură variantă, 
dură, e adevărat, dar care îl putea salva pe Pacepa și ducea la 
scoaterea definitivă din scenă a lui Neagu Cosma. Așa s-a ajuns la 
împrejurarea că Pacepa a deconspirat toată rețeaua română din 
afară, fapt care a condus la căderea ei şi arestarea unui mare 
număr de agenți. Bineînţeles - și la arestarea şi cercetarea lui 
Neagu Cosma și apoi la degradarea sa de la general la gradul de 
soldat. După aceste evenimente, Pacepa a devenit șeful absolut al 
Serviciilor Române de Spionaj, Direcţia cealaltă fiind obligată să 
lucreze numai pe teritoriul românesc și să se ocupe de 
persoanele străine care activau aici. Abia după fuga lui Pacepa, 
din iulie 1978, Neagu Cosma a fost reabilitat. 

Dar despre consecinţele fugii generalului Pacepa asupra 
întregului sistem şi, implicit asupra destinului lui Victor Mitran 
vom vorbi în capitolul următor. 

Capitolul al XIV-lea 

O DIRECȚIE DESFIINŢATĂ CU UN SINGUR AGENT 
nEdECONSPIrAt 

Misiunea-școală pe care Mitran a avut-o de îndeplinit în 
Iugoslavia era ultima încercare dinaintea examenului propriu-zis, 
examen care se susținea individual, în fața generalului Pacepa. 

Aceasta însemna confirmarea sau infirmarea înaltului titlu 
de agent în spionajul românesc. Din fericire (sau din nefericire) 
pentru el, Mitran n-a mai avut posibilitatea să susțină acest 
examen, deși cum s-a văzut până în acest capitol, el începuse să 
lucreze efectiv în rețeaua serviciului românesc de spionaj; mai 
mult, el a încercat - printr-o lovitură riscantă - să facă joc dublu, 


în favoarea serviciilor similare americane. 

Mitran nu a avut nicio vină că nu a fost confirmat la nivelul 
cel mai înalt, deoarece, aşa cum am arătat, Pacepa avea să fugă, 
adică să se reîntoarcă la „bază”. 

Despre această încercare prin care trecuseră toți agenții 
români care activau deja, se crease o altă legendă, născută, fără 
îndoială, din realitate. 

S-a aflat că Pacepa introdusese o manieră, originală pentru 
noi, dar firească dacă ne gândim la specificul activității unui 
agent: candidatul intra prima oară - şi în cele mai dese cazuri 
ultima - în biroul gneralului care, extrem de amabil, îl invita să ia 
loc, apoi îi oferea o băutură - whisky sau coniac Napoleon - în 
funcție de preferințele celuilalt. Nu este nicio îndoială că, la ora 
acelui examen, Pacepa ştia totul despre candidat. Așa încât, cele 
ce urmau păreau niște banale discuţii între doi indivizi care - 
trebuie menționat acest lucru - conversau lejer într-o limbă 
precum engleza, germana, fanceza, italiana sau rusa. E lesne a 
deduce că însăşi această conversaţie era pentru Pacepa 
semnificativă, fiindcă ea demonstra nivelul la care viitorul agent 
a ajuns în cunoașterea respectivei limbi. Dacă Mitran ar fi 
raportat în septembrie '77 despre contactareea CIA-ului, este de 
presupus că întâlnirea cu Pacepa ar fi avut loc imediat. Însă, 
viitorul agent ţinea să păstreze, deocamdată, secretul acestui 
contact, fiindcă nu ştia în ce mod vor evolua relaţiile lui cu cei 
care urmau să-l contacteze în Bucureşti. În același timp, 
presupunând că Mitran ar fi raportat lui Pacepa această situaţie, 
neștiindu-se încă atunci cu certitudine că generalul este omul 
spionajului american, exista riscul ca, odată intrat în 
interogatoriile CIA- ului, acesta să deconspire şi cazul Mitran. Or, 
generalul neştiind nimic în această direcție, nu avea cum să o 
facă, ceea ce însemna un coeficient de credibilitate mare pentru 
Mitran. 

Spuneam că, din clipa în care s-a constatat fuga lui Pacepa, 
DIE a trăit efectiv o stare de paralizie. Mulţi refuzau să creadă 
ceea ce s-a întâmplat, dar cu toții se simțeau anulaţi, în 


imposibilitatea de a lua vreo decizie. La rândul său, Ceaușescu, 
aflat în stare de demenţă, a dat ordin ca imediat această Direcţie 
să fie desființată, lucru inutil, de altfel, ţinând cont de faptul că 
Pacepa ştia absolut totul despre fiecare și că luase cu el 
documentele cele mai importante. Era de la sine înţeleasă ideea 
acestei autodesființări. 

Paradoxal, din întreaga Direcţe, singurul care nu era 
deconspirat era Victor Mitran. Îl avantaja sau nu această situație? 
Este întrebarea pe care şi-a pus-o și el atunci și, nefiind în stare 
să găsească răspunsul, s-a adresat din nou primului său 
„Profesor", maiorul Mihai Pop. l-a povestit acestuia tot ceea ce 
întreprinsese pe cont propriu în capitala iugoslavă. Maiorul îi 
propune să meargă la generalul Manea - facem mențiunea că 
acesta a activat ca agent sub numele Maxim - şi să-i prezinte 
situația. Argumentele lui Pop sunt următoarele: de vreme ce 
cazul nu era cunoscut de Pacepa, era clar că serviciul american 
nu se îndoia de loialitatea lui Mitran. Așa încât, acesta era 
singurul agent român nedeconspirat, care își putea duce planul 
mai departe. Se pare că în acest punct, Mitran a păstrat totuși o 
marjă de secret, ncomunicându-i lui Pop intenţia sa reală. În plus, 
acest caz era un argument în favoarea celor doi de a rămâne în 
aparat în condiţiile în care aproape tuturor cadrelor și se pusese 
în vedere ca în termen de șase luni să-și caute alte slujbe. 

Prin intermediul lui Pop este organizată o întâlnire între 
generalul Manea și Mitran, care îi prezintă situația. Manea îi cere 
un răgaz de două zile. După acest termen, se reîntâlnesc și Manea 
îi cere lui Mitran planul după care consideră acesta din urmă că 
ar fi bine să acționeze. Planul prezentat era următorul: Mitran 
cerea un paşapoort diplomatic cu ajutorul căruia să plece în orice 
țară ar dori Manea, să contacteze CIA-ul - numerele de telefon și 
codul le-am prezentat mai sus - urmând „să înceapă lupta de 
acolo", chipurile pentru români. Răspunsul lui Manea a fost 
următorul: „Din acest moment nu te mai duci la casa 
conspirativă, locuiești numai la tine acasă, unde vei primi și 
salariul și aştepţi semnalul meu". 


Din august și până în decembrie Mitran a stat şi a tot 
aşteptat vreun semnal de la general. Lunar, lon Roman, alias 
Răbăgel, venea şi îi aducea plicul cu cei 4500 de lei, cât era 
salariul lui. În luna decembrie, același Roman, aducându-i 
salariul, îi comunică vestea dezastrului: D.G.L.E. nu mai exista! 
Degeaba încearcă Mitran să-i spună că vorbise cu generalul 
Manea, că exista un plan etc. Roman îi răspunde sec că nu mai 
exista niciun general Manea și că e de dorit ca Mitran să facă 
demersurile pentru a-şi găsi un serviciu. Până atunci va fi plătit în 
continuare. Problema rămânerii lui Mitran în aparat era și mai 
dificilă în condiţiile în care - lucru cunoscut de toată lumea - în 
1978 s-au produs restructurări masive la nivelul întregii ţări. La 
aceasta se adăuga și furia ceauşistă față de elementele Direcţiei 
recent desființate şi căreia, în consecinţă, Dictatorul îi suprimase 
fondurile. Roman îi mai comunică lui Mitran că singura favoare 
de care beneficiază fostele cadre este aceea de a li se da transfer 
la locul de muncă pe care îl vor găsi ele însele. 

La nici treizeci de ani, Mitran este un om ambițios. El nu 
concepe ca exact în clipa când îşi văzuse visul realizat acesta să se 
risipească. Pune mâna pe telefon și sună la fostul său coleg şi bun 
prieten, Uţă Mihai, ofițer de contraspionaj, care urcase fulgerător 
în ierarhia Direcţiei a III-a, fiind un individ extrem de capabil. În 
demersul lui Mitran exista un risc foarte mare, acela ca Direcţia 
de contraspionaj să-i facă dosar dacă s-ar fi aflat că el contactase 
Ambasada Americană, ceea ce însemna automat spionaj contra 
României, dar Mitran își asuma acest risc și, în acest punct al 
relatării noastre, trebuie să facem precizarea că el nu renunțase 
la gândul ascuns, acela de a intra în serviciile americane. Şi, cum 
scopul scuză mijloacele, el a considerat că şi-ar putea atinge țelul 
chiar prin intermediul activităţii sale în contraspionajul 
românesc. 

Tot ceea ce știe cititorul până acum, îi comunică Mitran și 
lui Uţă Mihai, care rămâne uluit. Fireşte, acesta nu află și de 
intenţia de joc dublu a prietenului său. Întâlnirea avusese loc la 
Hanul lui Manuc, acolo unde Mitran considerase că nu se află pe 


urma lui vreo „coadă'. Uţă îi promite că imediat se va prezenta la 
directorul adjunct al Serviciului unde lucra şi va relata cazul. l-a 
spus lui Mitran să-l aştepte la masă. S-a reîntors după mai bine de 
o oră, l-a luat pe prietenul său și au plecat împreună să se 
întâlnească cu înaltul personaj, în fața sediului fostului Centru de 
Informare şi Documentare al Departamentului Securității 
Statului. Este o secvenţă ca în filme. Cei doi s-au întâlnit în fața 
clădirii; la un moment dat a apărut personajul, un colonel, a 
trecut pe lângă ei, a revenit după câteva minute şi i-a făcut, din 
mers, un semn lui Uţă Mihai, care l-a urmat imediat. După trei 
minute, acesta revine şi îi comunică lui Mitran că șeful lui nu 
doreşte să stea de vorbă cu el. Era clar că respectivul colonel îl 
cunoştea de undeva și sfatul lui Uță de a merge acasă şi de a 
aştepta un semn în ideea că el va încerca să-l ajute, nu l-a prea 
încântat pe Mitran, care a avut în acel moment premoniţia 
eșecului. 

Întâmplarea aceasta nu putea să-l lase indiferent şi, după o 
serie de deducţii, de conexiuni, ajunge la concluzia clară că este 
„lucrat" de Serviciul de Contraspionaj. Aceasta se confirmă după 
două zile când, părăsind imobilul în care locuia și căutând, 
dintr-un reflex format deja, vreo „coadă", constată că este filat. 
Mașinile echipei de urmărire erau așezate după un tipic pe care îl 
folosise şi el în activitatea de la începutul carierei. Probabil că se 
plictisiseră în cele două zile de când îl așteptau să iasă din bloc, 
încât păreau că „au pus-o de mămăligă", ceea ce în limbajul lor 
însemna că erau deconspiraţi. Mitran urcă în autobuz și îi vede 
cum se agită în mașinile lor, cum comunică prin staţiile „Storn'. 
Amuzat de  diletantismul urmăritorilor, simțindu-se brusc 
superior lor, Mitran își propune să se distreze, așa că începe să-i 
plimbe prin tot orașul. Pe tot traseul s-au schimbat vreo șase 
băieţi, le-a înregistrat îmbrăcămintea, pantofii, numerele de 
maşini. În zona bifurcaţiei de metrou de la Unirii, după un traseu 
în care i se pierde urma, Mitran iese pe o altă stradă și ajunge 
lângă băieți în clipa când aceştia îşi schimbau numerele de 
mașină. Și, ca distracţia să fie completă, a doua zi Mitran face un 


raport după toate regulile filajului, cu toate datele pe care le 
înregistrase, inclusiv numerele noi de maşini și îl duce 
prietenului său Uţă Mihai, rugându-l să-l predea directorului său, 
cu mențiunea că „e păcat să se facă atâta risipă de bani și de timp 
pentru urmărirea unei persoane neimportante ca el". A mai 
comunicat că nu are de gând că contacteze niciun agent străin. 

Dar lucrurile nu puteau continua astfel. Mitran era pe 
punctul de a claca psihic. Începea să realizeze că tocmai aparatul 
pe care îl slujise îl avea în vizor şi i se cristaliza convingerea că 
intrase în „moara" din care nu se putea ieși decât într-un fel: 
distrus. 

Erau două metode. Una, directă, suprimarea fizică, Alta, 
diabolică, profesionistă; şi care produce un impact dezastruos 
asupra „ţintei": „lucrarea" dosarului personal; Parte din biografia 
individului este întoarsă la 180°. Aceasta declanșează procesul 
lent, dar sigur, al distrugerii personalităţii. 

După sărbătorile de iarnă, la începutul lui ianuarie '79, 
întocmește două memorii ample, unul adresat secretarului 
general al PCR, iar altul preşedintelui republicii, deci pe linie de 
partid, respetiv pe linie de stat. Asta - în condiţiile în care, cum 
bine se ştie, cele două funcţii erau cumulate de același Ceaușescu. 
Memoriile acestea conțineau protestul lui Mitran față de faptul că 
un profesionist, aşa cum se considera el, este înlăturat din 
activitatea pe care visa să o facă, precum o măsea stricată după ce 
s-a investit de către statul român atât de mult în pregătirea sa ca 
specialist. În final, era formulată afirmaţia următoare: „În 
condiţiile în care nu se mai poate conta pe mine, solicit, împreună 
cu întreaga familie, să fiu expulzat din țară, să mi se dea paşaport, 
fiindcă eu doresc să emigrez'. 

A aşteptat vreun semn până în luna aprilie '79, dar în 
zadar. Așa încât, obosit și hărțuit, Mitran ia hotârârea să se 
prezinte la Ambasada Marii Britanii și să solicite formulare de 
plecare în această ţară. Se săturase să mai apeleze la mila 
partidului şi guvernului, relaţiile familiale au început să se 
altereze datorită stării de stres în care trăia, deși problema 


materială nu se punea încă, fiindcă avea să primească salariul 
până în luna iunie a aceluiași an. 

După o perioadă lungă de aşteptare, Mitran îşi găseşte de 
lucru pe un post la serviciul personal, la Staţia de Utilaj Greu și 
Transport din strada Robescu din capitală. Director era un 
inginer tânăr, cumsecade, pe nume Grigoraş. Mitran îi prezintă 
situația lui şi este angajat imediat de acest Grigoraș care îi și 
spune: „Dumneata eşti omul de care aveam nevoie”. Îi explică 
câte ceva despre specificul acestei munci de șantier și își exprimă 
convingerea că prezența lui Mitran ar putea contribui la 
diminuarea debandadei existente acolo. Mitran nu se mai 
osteneşte să-i spună că el nu avusese în activitatea lui de-a face 
cu astfel de situaţii care ţin de competenţa organelor de miliţie, 
nu de securitate. Important era că, iată, avea un post destul de 
comod, care îi oferea perspectiva de a-şi asigura existenţa. 

În atribuţiile postului de şef serviciu personal-retribuţie- 
învățământ intra şi una specifică activității desfășurate de 
această instituție, şi anume colaborarea în domeniul 
construcțiilor cu țările arabe. Ca atare, Mitran urma să se ocupe şi 
de verificarea muncitorilor care urmau să se deplaseze la muncă 
pe şantierele din aceste țări. În acest sens urma să alcătuiască 
dosarele respectivelor persoane și să le înainteze spre aprobare 
securistului unităţii, unul din cadrele celebrei Direcţiei a II-a. 

După trei luni de activitate, Mitran reuşeşte să se 
evidenţieze chiar, dovadă că în septembrie primește un premiu 
de 3000 de lei, ceea ce însemna atunci destul de mult. 

Dar nici de data asta norocul nu ţine cu fostul agent, la 
patru luni de la angajare, în urma unificării instituţiei cu o alta, 
postul lui se reduce. Stânjenit, Grigoraş îi comunică faptul că 
superiorul lui, un anume director general Dumitriu, îi impune 
aducerea pe postul de şef serviciu personal a altcuiva. Nu ar fi 
fost ceva ieșit din comun, dacă tot în cadrul aceleiași discuţii, 
Grigoraș nu i-ar fi spus că ideea aceatsa, a „trecerii pe tușă" a lui 
Mitran îi fusese sugerată lui Dumitriu de un anume Radu Nicolae, 
„cineva de pe acolo, de la voi de la Securitate”. 


Când a auzit acest nume Mitran nu a reacționat; nu ştia 
cine este şi nici nu bănuia ce rol acea să joace acest personaj în 
existenţa lui ulterioară. 

Capitoul al XV-lea APROAPE 

DE CONDAMNAREA LA MOARTE 

În această situație, Mitran cere audienţă la generalul Ion 
Stănescu, şeful DSS care în timpul şcolii îi păruse un om de 
calitate și la care, spera, va găsi înțelegere. Este primit. Alături de 
general se afla şi șeful personalului din Ministerul de Interne, 
care, desigur, îl informase în legătură cu dosarul Mitran, deoarece 
Stănescu a dat dovadă de multă răceală, dorind vizibil să pună cât 
mai repede capăt întrevederii. Aşadar - din nou un eșec! 

Neprimind niciun răspuns de pe urma memoriilor depuse 
la cele mai înalte organe de partid şi de stat, Mitran hotărăşte, în 
aprilie 1980, să ceară Ambasadei Marii Britanii documente 
pentru a emigra împreună cu familia. Este important de 
menționat că înainte de a fi primit de oficialul de la această 
ambasadă, pe formularele care se completează la intrare, în 
dreptul rublicii „motivul dorinței de emigrare" Mitran a scris 
„angajare la Interpol”. De bună seamă că aceste cuvinte au avut 
efect şi asupra funcţionarului, așa încât discuţia a durat mai bine 
de o oră, fără translator. Din nou, Mitran îşi face - a câta oară, 
Doamne? — un curriculum vitae, menţionând în final că este un 
ofițer român dezamăgit de actualul sistem, pe care nu dorește 
să-l servească, deoarece el vrea să-şi facă meseria. A primit 
imediat spre completare formularele, după care i s-a comunicat 
că în termen de 30 de zile va sosi răspunsul. 

Încă de la ieşirea din Ambasadă, Mitran este preluat de doi 
băieţi, invitat să urce într-o mașină şi condus pe Calea Rahovei. 
Este invitat într-un birou şi după câteva minute apare căpitanul 
Pârvulescu, procuror-anchetator în cadrul Direcţiei a Vl-a 
Cercetări Penale. După ce a comandat cafele, așa ca între colegi, 
procurorul i-a spus: „Tovarăşe Mitran, deoarece trebuie să 
lămurim mai multe probleme, veţi rămâne aici mai mult timp." 
Întrebat dacă s-a emis vreun mandat de arestare, Pârvulescu îi 


sugerează lui Mitran să nu interpreteze astfel prezenţa sa acolo și 
să judece ca un profesionist, care trebuie să lămurească 
împreună cu un alt profesionist anumite probleme care par a 
afecta interesele aparatului Securităţii Statului, implicit, ale ţării. 
A început ancheta. Nu i-a permis lui Mitran să anunţe familia de-a 
lungul celor trei zile cât a stat acolo, dar el a dedus că au făcut-o 
cei care îl interogau. 

Interogatoriile urmau un tipic clar: Pârvulescu le începea 
citindu-i lui Mitran partea specială a Codului Penal în care se 
vorbește despre trădarea de patrie, apoi îi repeta: „Din cele ce 
cunoaştem până în prezent, se pare că dumneata te încadrezi la 
acest articol". La început, Mitran punea întrebări, cerea dovezi, 
dar asta nu a durat mult pentru că Pârvulescu şi-a pierdut din 
amabilitate și i-a atras atenţia că el este cel care pune întrebări şi 
Victor cel care răspunde. 

Ancheta s-a orientat în special asupra perioadei cât Mitran 
a lucrat la Direcţia lui Pacepa. S-a insistat asupra momentului 
Belgrad, încercându-se acreditarea ideii că Mitran ar fi avut 
complici în ţară şi că actul lui de a contacta CIA-ul fusese 
premeditat. Mitran a negat sistematic afirmând adevărul, că totul 
fusese o acțiune luată pe cont propriu. Tactica folosită de 
căpitanul procuror, consta în prelungirea peste limită a timpului 
de interogatoriu, fapt care îl obosea pe Mitran, dar el ştia că 
scopul urmărit este acela de a-l conduce spre concluziile dinainte 
stabilite. Lupta era foarte dură, iar miza extrem de mare, fiindcă, 
la urma urmelor, după toată această poveste, el risca să fie 
condamnat la moarte pentru infracțiunea de înaltă trădare. Mai 
mult, i se sugera să accepte varianta că inițiativa lui fusese în 
realitate dirijată de Pacepa: concluzia ce urma era, deci, că Mitran 
ar fi fost lăsat aici ca să facă jocul generalului pentru servicile 
americane. Mitran ştia, i se comunicase în decembrie '79, că 
raționamentul pentru care a fost dizolvată DIE - sau unul din 
raționamentele principale - a fost bănuiala că Pacepa lăsase „un 
urmaş" şi acesta era imposibil de descoperit. lată că, fără să vrea, 
Victor fusese „botezat" de către Direcţia a Vl-a drept urmașul 


generalului. Şi mai era ceva: organele Direcţiei de Cercetări 
Penale aveau de aproape doi ani în lucru dosarul Pacepa, dar 
nicio probă în afară de cele pe care deliberat acesta le lăsase la 
plecare. Deci, descoperirea presupusului urmaș ar fi însemnat o 
izbândă pentru cercetări penale, izbândă care ar mai fi potolit şi 
furia (ce nu se stinsese încă) lui Ceaușescu. 

Din 24 de ore, Mitran dormea aproximativ 4, în rest era 
ținta atacurilor anchetatorului. 

După trei zile, Pârvulescu îi permite lui Mitran să sune 
acasă spre a-i confirma soţiei faptul că nu i s-a întâmplat nimic, 
„că a avut treabă, că nu a putut să-i dea telefon și că, în după- 
amiaza aceleiaşi zile va ajunge acasă". Acestea sunt cuvintele pe 
care i le-a dictat Pârvulescu. 

Aşadar, după-amiaza celei de-a treia zi, ancheta ia sfârşit. 
Mitran, înainte de plecare, îl întreabă pe Pârvulescu cum să 
procedeze în problema Ambasadei Engleze. Spre surprinderea 
lui, procurorul îi oferă toată libertatea de acțiune, lucru 
extraordinar și care îl surprinde pe celălalt. Mai mult, îl face să 
creadă că i se întinde o cursă, în condiţiile în care ancheta, 
încheiată brusc, nu a părut să releve concluzii privind vinovăția 
sau nevinovăția lui, ori, poate, anchetatorul nu a vrut să i le 
comunice. Un singur lucru i-a spus Pârvulescu la despărțire: „Ai 
grijă să nu încalci legile țării, fiindcă altfel intri din nou pe mâna 
noastră și atunci nu ştiu cum va fi. Ba chiar te sfătuiesc ca după ce 
ieşi de la Ambasada Marii Britanii să treci pe la mine şi să-mi spui 
ce rezultat ți-au dat." Asta a fost tot. 

Pe data de 4 iunie 1980, Mitran intră în ambasadă, 
împreună cu soţia și fiul . Sunt primiţi de consul care le comunică: 
„Guvernul majestăţii sale a apreciat cu simpatie cererea dvs. de 
plecare şi aveţi acordul. Dar pe moment nu veți lucra în Marea 
Britanie, ci într-una din țările Comonweath- ului, unde este o 
mare nevoie de cadre: Australia, Noua Zeelandă, Canada etc. 
Așadar, aveţi viza de intrare, dvs, urmează să vă prezentaţi cu 
pașaportul..." Apoi consulul a vorbit într-un fel anume. Știa el ce 
ştia. 


Știa şi Mitran că de la acest pașaport va începe tot 
balamucul? 

Abia a păşit pragul apartamentului, că telefonul a și sunat. 
Era căpitanul Pârvulescu, care se interesa de rezultatul 
convorbirii. Nu i-a venit să creadă atunci când Mitran i-a 
comunicat acceptul de emigrare al Guvernului englez. 

A doua zi, firesc, Mitran împreună cu soția sa se deplasează 
la Miliția sectorului de care aparțineau și depun actele necesare 
obținerii paşaportului. Nu se stinsese încă euforia zilei 
precedente și, ca atare, nu-și dădea seama ce încurcate sunt căile 
de a obţine aceste documente. 

Au urmat zile și zile de aşteptare, dar degeaba. Încetul cu 
încetul dispare şi euforia. Nu dispare însă ambiția de a-și duce 
planul la capăt. 

Cam la o lună de la depunerea actelor de pașapoarte, 
Mitran primeşte un telefon de la Radu Nicolae și este invitat la 
Direcţia Securităţii Statului de pe strada Beldiman. Acest Radu 
Nicolae avea grad de locotenent colonel, era șeful Serviciului de 
Contrainformaţii și i-a comunicat lui Mitran că dosarul lui se află 
în lucru acolo. Radu Nicolae era un ofițer extrem de stăpân pe 
sine şi pe situaţie, conștient de puterea pe care o are. Vom 
încerca, în cele ce urmează, să reproducem câteva din frazele pe 
care acesta i le-a adresat lui Mitran în cadrul primei întâlniri. 
Zicem „primei întâlniri", deoarece o bună parte din anii care vor 
urma își va derula secvențele în funcţie de persoana acestui 
ofițer. Începutul a fost ca aşa: „Ai acte de emigrare în Anglia. Fă 
ceva și retrage-le. Tu chiar îţi baţi joc de noi! Ai produs deja o 
iritare fantastică la Secţia Militară a Comitetului Central." Mitran 
a încercat să explice că gestul său nu este decât consecința 
piedicilor ce i s-au pus în exercitarea meseriei și a indiferenţei cu 
care memoriile sale au fost tratate. În aceste condiţii, văzând că 
țara nu mai are nevoie de el, Mitran a considerat oportun 
demersul său către Ambasada Engleză. „Tu eşti nebun? Tu nu-ți 
dai seama că ceea ce faci nu cadrează cu fosta ta calitate de ofițer 
de informaţii? la uite, domnule, vor zice ei: până şi un ofițer din 


Securitatea Statului se dezice de sistemul comunist! Nici să nu-ţi 
treacă prin minte că vei primi vreodată aprobarea! Bă, tu ești un 
tip foarte încăpățânat, dar uiţi faptul că ai un copil. Vreau să spun 
că te cunosc foarte bine, cam știu ce e în capul ăla al tău şi nu 
încerca să mă duci pe mine cu povestea asta cu Interpolul! Ţin 
să-ți atrag atenţia că dacă vei continua pe linia asta, intri pe laba 
noastră şi te împușcăm!" Mitran îndrăznește să-i atragă atenţia 
că, în confirmitate cu Codul Penal infracțiunea de trădare de 
patrie mărturisită înainte nu mai are valoare penală. Colonelul 
Radu Nicolae a răspuns: „Bine mă, oi fi tu şmecher, dar de ce mă 
faci să-ți reamintesc anumite modalități de lucru ale noastre. 
Ce-ar fi să te trimit la şantierul de la Râul Mare, ca să faci un baraj 
pentru victoria socialismului unde, cum bine știi, se mai întâmplă, 
accidente: mai cad unii în prăpastie, mai se defectează vreo 
direcție la mașină şi câte, și cu câte alte accidente neprevăzute..." 
În timp ce spunea aceste lucruri, colonelul Radu Nicolae zâmbea, 
dar Mitran simţea că-i îngheaţă şira spinării. „Mi-e milă de tine, a 
mai zis Radu Nicolae, te văd băiat tânăr, ai un copil de crescut, de 
ce nu-ți vezi tu de treburile tale?!" 

Culmea este, că în ciuda ameninţătorilor proferate, 
colonelul a reușit să se apropie de sufletul lui Mitran care, 
înțelegând ce putere teribilă dispune celălalt, şi-a dat seama că ea 
ar putea fi folosită în direcţia redresării situaţiei lui. Așa că a 
încercat să pluseze: „Bine, domnule colonel, îmi retrag actele, dar 
cu condiția să-mi lăsaţi familia în pace. (Colonelul Nicolae 
avusese grijă să-l atenționeze pe Victor că o dă și pe soția lui 
afară din serviciu, aşa că îi va lăsa muritori de foame dacă el nu se 
va potoli). În al doilea rând, vreau să muncesc!" „Nicio problemă, 
răspunde colonelul, îți dau imediat un servici, te numesc consilier 
juridic principal la Uzinele „23 August" pe problemele de China!" 
„Vă mulţumesc mult că vreți să-mi rupeţi gâtul, răspunde Mitran. 
Sau să mă faceţi să mi-l rup singur, să ajung să-mi semnez singur 
condamnarea la moarte. În calitatea aceasta, eu va trebui să 
avizez nişte contracte economice despre care habar n-am şi care 
pot fi catastrofale. Și veniți dumneavoastră după doi ani şi îmi 


spuneţi tu ești pornit rău de tot împotriva noastră, după ce ai 
încercat să faci spionaj și nu ţi-a reușit, acuma subminezi economia 
națională! Ce simplu puteți dumneavoastră să-i rupeți gâtul unui 
om dându-i un post foarte important!" Colonelul Radu a început 
să râdă, apoi a spus: „Bine mă, văd că îţi umblă mintea, așa că 
spune, unde vrei să-ți dau un post?" „Vreau să lucrez în comerț!" 
răspunde Mitran. Colonelul s-a încruntat. „Mai precis, vreau să 
mă fac cârciumar" a continuat Mitran. Reacţia celuilalt a fost de 
stupoare: „Bă, tu ești tâmpit? Cu hoţii ăia vrei tu să lucrezi, vrei să 
înveţi să furi şi tu ca leprele alea?!?" 

A urmat spovedania lui Mitran: „De ce nu, domnule 
colonel? Din clipa când mie mi s-a interzis să-mi fac meseria, în 
viaţa asta nu mai am niciun ideal!" Au urmat câteva clipe de 
tăcere, după care Nicolae s-a hotărât și a pus mâna pe telefon. Din 
ceea ce a urmat, Mitran își dă seama încă o dată ce putere 
fantastică are acest aparat, că atunci când sunt în joc interese de 
ordin superior, nicio barieră nu este insurmontabilă, nicio verigă 
a lanţului acestuia nu se mișcă.. 

„Da, tovarăşe colonel!, a răspuns Mitran. Am ajuns la 
treizeci de ani şi mie mi s-a prăbușit scara de sub picioare. Unii 
dintre colegii mei au înnebunit, eu mă mențin încă. În fiecare 
noapte mă gândesc că acum un an trebuia să plec la Copenhaga și 
acum trebuie să râm pământul prin București. Adică, brusc, 
nu-mi mi găsesc loc în țara mea. Puneţi-vă în locul meu! Așa că, 
mai bine cu chelnerii. Bem, f... m. Familia mea a început să se 
destrame, nevastă-mea e hotărâtă să ne despărțim!" A pus, deci, 
mâna pe telefon și a cerut serviciul economic al Miliției Capitalei, 
pe șeful acestuia în persoană, colonelul Niculescu, un ofițer 
celebru prin intransigența sa, care ar fi fost în stare să- și 
aresteze şi mama - aşa cum afirmam într-un capitol anterior - 
dacă aceasta era vinovată. N-au trecut nici trei minute și marele 
Niculescu intră în biroul lui Radu Nicolae, ia poziția 
regulamentară şi i se adresează ca de la inferior la superior, deși 
era mai mare în grad şi avea funcția aceea atât de importantă. 
După cum i-a răspuns şeful Serviciului de 


Informaţii, Mitran abia s-a stăpânit să nu izbucnească în 
râs, dat fiind comicul scenetei la care asista. „Fii atent, i-a spus lui 
Niculescu Radu Nicolae, am aici un prieten d-al meu, a lucrat și el 
la noi, dar şi-a rupt săracul o mână și nu mai poate trage cu 
pistolul, așa că trebuie să-l ajutăm. Apoi către Mitran: Unde zici 
că vrei să lucrezi?" Situaţia devenise atât de ridicolă, încât Mitran 
şi-a permis să se joace şi el: „Domnule, știu un restaurant foarte 
frumos, unde îmi plăcea şi mie să trag câte una mică. Este 
restaurantul „Primăverii”, care ţine de IAPL, sectorul I. Acolo aș 
dori să lucrez." Colonelul Nicolae către colonelul Niculescu: 
„Domnule, îl cunoști pe șeful de acolo?" „Permiteţi să raportez, a 
răspuns precum un soldat instruit colonelul Niculescu, se 
numește Gavril Albiter." „Atunci ia-l pe prietenul meu, du-l acolo 
şi rezolvă-i angajarea!" „Imediat, să trăiţi, mă duc să comand o 
mașină și în cinci minute plecăm! ", a mai spus Niculescu și a ieșit 
val-vârtej pe uşă. 

În biroul directorului Albiter s-a jucat o altă scenetă de 
acelaşi grotesc nelimitat. Întâmplarea a făcut ca directorul să fie 
în şedinţă cu şefii de unităţi, lucru care nu l-a împresionat pe 
colonelul Niculescu, redevenit acum șeful cel mare, spaima 
birtașşilor. A trecut de secretară ca şi cum aceasta nu ar fi existat, 
şi a deschis uşa de la direcțiune. Ceea ce a urmat a fost demn de o 
reprezentare scenică: când l-a văzut, directorul s-a ridicat de 
parcă avea resorturi sub el, i-a scos afară pe subalterni cât ai 
clipi, necontenind să-și ceară scuze, ca și când ar fi fost vinovat că 
îşi programase o şedinţă fără să anticipeze vizita colonelului. 

Mitran nu a solicitat întâmplător o unitate care ţinea de 
IAPL Amzei. Nu numai că avea mulţi prieteni printre cei care 
lucrau acolo, deci nu intra într-o lume necunoscută. Văzând că 
are posibilittea să „pulseze", el cere o slujbă în cadrul instituţiei 
conduse de Albiter, amintindu-și că în urmă cu niște luni fusese 
personal la acest director care, când a văzut ce scrie în cartea de 
muncă a lui Victor - „șapte ani lucraţi în cadrul Ministerului de 
Interne" - i-a spus de la obraz că nu are niciun post liber. „Cum 
adică, dumneata ai lucrat în Miliție şi vrei să te angajezi la noi?!?" 


Era bine cunoscută „simpatia" dintre lucrătorii din comerț și 
organele de miliţie! 

De data aceasta, în prezența colonelului Niculescu, 
directorul Albiter era de nerecunoscut. A comandat imediat 
cafele, whisky, i-a invitat pe cei doi să ia loc, într-o stare de 
agitație deosebită. „Ce vă aduce pe la noi, tovarăşe colonel, cu ce 
vă putem servi?" „Angajaţi-l pe băiatul ăsta, a lucrat la noi, a avut 
un accident de mașină și trebuie să trăiască și el. Știu că a mai 
fost pe la tine, l-ai refuzat, te-a speriat cartea lui de muncă. Fii 
liniștit, băiatul a lucrat la Securitate. Şi dacă vrem noi să vă 
băgam unul de-ai noştri, ştim cum s-o facem, nu așa pe față!" 
„Cum să nu-l angajăm, tovarășe colonel, nu e nicio problemă, se 
rezolvă imediat!", răspunde Albiter, fericit că Niculescu n-a venit 
în urma vreunei sesizări. Pune mâna pe telefon și îl cheamă pe 
şeful serviciului personal. „Angajază-l!" îi spune directorul. 
Mitran merge în alt birou şi, în jumătatee de oră, toate formele de 
angajare erau gata! O singură ezitare a avut şeful personalului, 
atunci când a auzit că este vorba de restaurantul „Primăvara". În 
cele din urmă s-a aranjat și asta. Victor revine în biroul lui Albiter 
care, extrem de amabil, se oferă să-l ducă personal cu mașina și 
să-l prezinte colectivului. 

Capitolul al XVI-lea DIN AGENT, ȘEF DE BIRT 

La „Primăvara', şeful unităţii era Ilie lonașiu, vechi în 
meserie și uns cu toate alifiile. Un adevărat rechin! Mituise tot, de 
la Comitetul Central până la lucrătorii de miliție. Era, pe vremea 
aceea, milionar. „Tovarășul Mitran va fi coleg cu dumneata, te rog 
să ai grijă de el, are o pregătire mai multă ca mine!” a spus 
directorul Albiter. În fond, Mitran nu avea studii economice, era 
absolvent de ştiinţe juridice şi el însuși ştia că angajarea pe acel 
post era o ilegalitate. 

Primul contact cu lonașiu a însemnat și primul conflict! 
Asta s-a întâmplat după ce Albiter discutase cu el în particular, 
înformându-l desigur, pe şeful de unitate ce hram poartă Victor. 
Numai că lonașiu nu s-a speriat. L-a chemat pe acesta în birou, i-a 
comunicat programul: Mitran lucra dimineaţa,  lonaşiu 


după-amiaza! Primul refuză şi propune ture zilnice alternative. 
Celălalt insistă să lucreze după-amiaza, știut fiind faptul că e 
perioada când se câștigă cel mai bine! În cele din urmă, discuţia a 
rămas în coadă de peşte, cel puţin aparent. În două-trei zile, 
Mitran şi-a dat seama că personalul, instruit desigur de lonaşiu, îl 
tratează cu aversiune. Toţi erau convinşi că el fusese infiltrat spre 
a-i prinde cu nereguli. Așa că toţi executau orbește ce li cerea, dar 
atât! Toată lumea se ferea, toată lumea îl ocolea. Salariul de şef de 
unitate era de 1500 lei. Se știa că personalul din acest domeniu 
îşi „completează" veniturile. Că la sfârșitul zilei fiecare depunea 
„cota" de şef. Că se mai putea lua pentru acasă o bucată de carne, 
o sticlă de băutură, o țigară bună. Lui Mitran nu i-a oferit nimeni 
nicio cafea! A discutat el cu alți colegi, șefi de unități 
asemănătoare, cărora nu le venea să creadă că el nu beneficiază 
de niciun fel de avantaj, că nu i se dădea „dreptul". Regula Mafiei 
era clară: ai intrat în joc, de aici mănânci, de aici îţi iei tainul! 

Situaţia aceasta a durat cam două săptămâni, până când 
miliția a organizat o descindere la „Primăvara'. În restaurant au 
pătruns circa 20 de milițieni înarmaţi. Trebuia făcută aici 
precizarea că restaurantul se afla pe bulevardul „Dorobanțţi”, 
unul din traseele de rezervă ale lui Ceaușescu. De această 
porțiune răspundea un maior din cadrul Direcţiei al V-a pe nume 
Dăceanu, care îl contactase deja pe Mitran şi îi solicitase să 
furnizeze informaţii în eventualitatea când vreunul din salariaţii 
de la acest restaurant ar fi avut manifestări anticeaușiste sau 
împotriva ordinii socialiste. 

În clipa când milițienii au intrat în unitate, Mitran se afla în 
birou. Ușa s-a deschis brusc şi un ospătar, alb ca varul, îi spune: 
„Şefu'”, am dat de belea. Au năvălit milițienii cu mitralierele în 
mână, au blocat toate căile de acces și au început să legitimeze 
lumea de la mese!" Mitran este șocat, cu atât mai mult cu cât 
„Primăvara" era un local de lux, în care nu aveau acces borfași, 
clientela sa fiind compusă din scriiori, ziarişti, artişti plastici, 
chiar de oficialități. Mitran merge în sală şi nu-şi crede ochilor: 
parcă toată unitatea era arestată, consumatorii priveau uluiţi la 


ceea ce se întâmplă! Unii nu aveau buletinul de identitate la ei și 
urmau să fie duși la miliție. Mitran vede printre cei care au 
năvălit, pe un locotenent care venea destul de des în acel 
restaurant. Află de la el că operaţiunea este condusă de 
comandantul de la circa întâi de miliţie, colonelul Năstase. Acesta 
se afla la etajul I, unde funcționa un snack-bar, Mitran urcă după 
colonel, se prezintă și îl întreabă care este motivul acelei razii. 
Răspunsul vine scurt și agresiv: „Nu te interesează pe dumneata!! 
În Mitran, acest răspuns trezeşte vechea aversiune pe care 
ofițerii de Securitate o aveau față de cadrele din Miliție: „Cum nu 
mă interesează, dacă sunt şeful unității?" zice el, văzând negru în 
fața ochilor de nervi. În primul rând, conform legii, continuă el, 
dumneata trebuia să treci pe la mine înainte de a declanșa 
acțiunea!" Năstase i-a replicat : „Șterge-o de aici, că dacă nu, te 
iau şi pe tine!" Ceea ce a urmat, aminteşte de filmele cu gangsteri: 
Mitran l-a luat pe Năstase, un tip mic de statură, s-a îndreptat cu 
el pe sus către ferestrele glisante care erau deschise și a strigat 
către ceilalți: „Dacă nu ieșiţi, îl arunc pe ăsta în cap!" S-au 
executat în câteva secunde, iar Victor i-a cerut barmanului să 
închidă toate ușile. Ultima a fost intrarea de serviciu, prin care l-a 
azvârlit pe colonelul Năstase. Afară, milițienii încadraseră toată 
zona şi aşteptau să iasă personalul cu șeful lor în frunte. Ceea ce 
ar fi urmat, era lesne de înţeles! 

Mitran se duce în birou, pune mâna pe telefon și îl sună pe 
Radu Nicolae: „Tovarăşe colonel, am pus-o de mămăligă!" „Ce-ai 
făcut, mă?", zice celălalt. „L-am dat afară pe colonelul 

Năstase, care a venit cu o trupă de milițieni să legitimeze 
oamenii de la mese, au creat agitație, lumea a început să strige 
']os Ceaușescu!, Jos regimul! - ultimele afirmaţii aparţinându-i 
lui Mitran, ştiind că Nicolae era sensibil la asemenea evenimente 
nedorite -, şi toate, a continuat el, din cauză că vagabonzii ăștia 
de milițieni i-au ameniţat cu mitralierele și cu arestul! Nu vă mai 
spun că acum ne pândesc la ieșiri, tot colectivul e terorizat, nu se 
mai poate lucra, doar știți foarte bine că unitatea se află pe 
traseul de rezervă al tovarăşului etc..." „Stai cuminte până sosesc 


eu acolo", i-a răspuns colonelul Radu Nicolae. A sosit în zece 
minute. S-a legitimat şi a cerut să se prezinte cel mai mare în 
grad. Colonelul Năstase a plecat, aşa că plăcerea a căzut pe capl 
unui căpitan care a înlemnit când a auzit „Radu Nicolae, 
contrainformaţii"! Colonelul le-a ordonat să plece, apoi a mers în 
biroul lui Mitran, l-a sunat pe colonelul Năstase: „Ce faci, dom-le, 
cum îți permiţi să intri cu mitralierele în restaurante, să agresezi 
lumea?" „Să trăiţi, dar ăla de acolo e nebun - se auzea în receptor 
- a vrut să mă arunce pe geam!" „Băi colonele, avem şi noi un om 
pus aici şi tocmai de el ţi-ai găsit să te iei? Să provoci lumea să 
strige 'Jos Ceaușescu!" „Vă raportez că nimeni nu a strigat așa 
ceva, vă minte ăla." „Gata, a mai spus Radu Nicolae, conflictul s-a 
închis, pe viitor nu mai daţi pe aici!" Apoi întorcându-se către 
Mitran: „Bă, tu eşti nebun? Dacă eram acum plecat, sau în spital 
cu un picior rupt, ce mă-ta faceai? Te băteau ăștia de-ţi săreau 
capacele! Fii atent, dacă te mai iei vreodată de miliţieini, te chem 
din nou pe Calea Rahovei, lucru pe care nu ţi-l doresc! Dacă-ţi 
faceau ăștia un dosar şi te trimiteau în justiție? De acolo nu mai 
puteam să te scot." 

Mitran a închis unitatea în acea seară mai devreme și a stat 
de vorbă, la un whisky cu Radu Nicolae. „Tu ai fost ofițer de 
contrainformaţii, a început colonelul, așa că o să fiu clar. Chiar 
dacă eşti în rezervă, asta nu te scuteşte de nişte obligaţii să 
semnalezi anumite probleme care pot face bine Securităţii 
Statului. Să-ţi fie clar, pe mine nu mă interesează găinările. Pe 
mine mă intersează domeniul de care mă ocup cu cadrele din 
armată și miliţie..." Mitran a acceptat, mai mult, avea să furnizeze 
informaţii despre ofiţerii de miliție care veneau să bea bere și nu 
plăteau, dar a simţit că l-a deranjat pe colonel. Printre cei mai 
„activi” era un locotenent major Sâsu. „Ce prăpăd făcea ăsta, 
exclamă Mitran. Un șpăgar nenorocit, care pleca mereu cu plasa 
plină, dar, când trebuia să te ajute, nu te cunoştea!" Foarte mulți 
veneau, beau și mâncau pe gratis. Unii nici nu mai scoteau 
legitimaţia, fiind foarte cunoscuți", adaugă el. Însă. cel mai 
frecvent şi mai activ client era colonelul Iorgovan, pe care Mitran 


l-a 'depistat' după revoluţia din Decembrie, ca fiind şeful de ţeavă 
al Direcţiei Economice din Poliţie. Ăsta, când intra la Primăvara”, 
striga de la ușă: „Pune, bă, sticla de whisky pe masă" „Ce, crezi că 
am venit să mă uit la tine?" Mitran l-a sesizat pe colonelul Radu 
Nicolae în legătură cu pretențiile lui Iorgovan. „Mi se pare 
exagerat ca un om atât de important să aibă pretenţii atât de 
costisitoare, mai ales că, dată fiind funcţia lui de atunci, era exclus 
să nu „mulgă" şi de la alţii. „Ascultă, băiețaş, i-a replicat Nicolae, 
nu ne-am înţeles. Ce vi tu să-mi spui mie de ăsta, care la urma 
urmelor, e băiat bun: ba chiar ar trebui să te bucuri că vine la 
tine, ceea ce înseamnă că nu are de gând 'să te calce'!" 

Dar să revenim la seara când milițienii conduşi de 
colonelul Năstase au efectuat razia extrem de dură și care s-a 
soldat cu darea lor afară din unitate. 

Colonelul Radu Nicolae a plecat după vreo duă ore. Abia 
după aceea a început dezmăţul. Personalul restaurantului și-a 
schimbat atitudinea față de Mitran cu 180 grade. Nu mai ştiau cu 
ce să-l servească, nu mai ştiau cum să-i intre în voie. Elogiile nu 
mai conteneau: „Şefu' ești mare, ne pare rău că ne-am purtat aşa 
până acum cu dumneavoastră! ne-am purtat ca porcii! Dacă era 
lonașiu, ne lăsa pe fâşie şi el o tulea primu’! 

Aşa a făcut de fiecare dată! El ne mulge, şi, când e să te 
prindă gaia, el o şterge cu puţin timp înainte de sosirea 
sticleților!" S-au interesat cine fusese personajul care băuse 
înainte cu Mitran. „Mare de tot", a răspuns acesta, plusând 
acțiunile’. E din secția militară a Comitetului Central!" 

Din ziua aceea, lonaşiu nu mai primea „partea" decât de la 
tura lui, fapt care l-a iritat foarte mult. A început să umble cu 
manevre pe la tot felul de șefi. 

A venit toamna, a venit și iarna lui 1980, dar neînțelegerile 
cu lonașiu persistau. Prin decembrie, un ofiţer de la Miliția 
Economică îi semnalează lui Mitran că pe masa șefului 
economicului Capitalei se află o sesizare, potrivit căreia, în tura 
lui se introduce masiv băutură cumpărată de la alimentară, 
pentru a fi revândută la preţ de restaurant Debarcarea unei 


echipe a miliției era iminentă! Mitran îi mulțumește ofițerului, 
dar îi spune că în tura lui nu se fac asemenea manevre. Discutase 
cu echipa, toată lumea fusese de acord că se putea „ciupi" la alte 
porduse, fără să fie necesară întroducerea băuturilor cumpărate 
la un preţ mai mic. În plus, ciubucurile erau destul de consistente, 
lumea era „bună", aşa că ar putea trăi fără complicaţii de acest 
gen. 

Oricum, sesizat, Mitran cere personalului să verifice stocul 
de marfă şi... stupoare. Barmanul găseşte în plus zece navete de 
vin care urmau să fie introduse în vânzare, fără să apară în vreun 
act. Imediat, Mitran a înţeles: în tura de dimineaţă, lonașiu le 
introdusese, urmând ca tura de după- amiază să fie prinsă în 
flagrant delict! 

Marfa este scoasă imediat in unitate, apoi este sunat 
directorul Albiter, sprea a convoca pentru a doua zi dimineaţă o 
şedinţă cu întreg personalul. Şedinţa s-a ţinut abia peste o 
săptămână, pe motiv că, brusc, lonașiu a anunţat că s-a 
îmbolnăvit, Mitran urmând să lucreze în ambele ture. Bine 
gândit! A fost anunţat din nou Radu Nicolae, Victor luându-și 
toate măsurile de prevedere! În săptămâna care a urmat, nu s-a 
produs nicio „debarcare" a miliției, semn că ori a „transpirat" 
informaţia, ori colonelul Nicolae a blocat acțiunea. 

Peste o săptămână, la şedinţă, Mitran a declarat: „Tovarășe 
director, colegul meu lonaşiu lucrează cu miliția!" Apoi a explicat 
toată povestea, acuzându-l pe celălalt de cele zece navete de vin 
introduse premeditat în stoc, pentru compromiterea lui. lonașiu 
a rămas paralizat! Mitran a continuat: „Din acest moment, eu nu 
mai lucrez ca șef de unitate la 'Primăvara'. Sunt la dispoziția 
conducerii şi aştept să- mi găsiți dumneavoastră altceva de 
lucru!" S-a ridicat și a plecat! 

A doua zi, în biroul directorului Albiter a avut loc o discuţie 
între acesta și Victor. Primul a recunoscut că nu are ce să-i facă 
lui lonașiu, date fiind relaţiile pe care le cultivă. Mitran a rămas la 
hotărârea anterioară, Şi-a exprimat dorinţa de a lucra întrun bar, 
eventual disco-bar, oricum o unitate unde să nu mai aibă 


probleme cu servitul mâncării. Aşa a aflat că o mână de băieţi 
s-au apucat să facă o discotecă într-un subsol din pasajul Victoria, 
un spațiu extrem de interesant, dar care la ora aceea era un loc 
de depozitare a gunoaielor. Băieții erau conduși de un tânăr 
energic, Valentin Ene, zis Valy Valone, barman cu calificare 
internaţională. 

Când a ajuns la locul cu pricina, lui Victor nu i-a venit să-și 
creadă ochilor. Pe moment, a gândit că din mizeria de acolo nu va 
ieşi în veci un bar. Dar s-a împrietenit repede cu Valone și ai lui şi 
s-a pus pe treabă. Între timp, au luat relații despre el. Printre cei 
care le-au furnizat, a fost şi Jean Stănciulescu, cel pe care Mitran îl 
scosese din ghearele colonelului Niculescu. Era o carte de vizită 
bună! 

Interesant a fost faptul că, dincolo de aprobarea pentru 
amenajare, dată de IAPL, sector I, tot ce s-a făcut în acel subsol 
s-a făcut cu banii grupului de băieți. Fiecare a pus la bătaie tot ce 
a avut. 

Au muncit o lună întreagă, zi şi noapte, dar a meritat! După 
ce a fost gata zugrăveala, Valy Valone - actualmente patron de 
restaurant în SUA - a decorat cu mâna lui barul. Avea o 
imaginaţie pe linie de comerț deosebită! În seara când s-au 
aprins luminile, echipa avea senzaţia că se află într-un bar din 
Occident. Au instalat aparatura video, jocuri de lumini, jocuri 
mecanice! Când au venit şefii, în frunte cu directorul general al 
IAPL București, Tănase, nu au contenit cu exclamaţiile de mirare, 
cu laudele. Nu le venea să creadă! Li sa promis imediat băieţilor 
că vor beneficia de marfă de import, pentru ca în felul acesta să-și 
poată recupera banii investiţi. Acolo găseai whisky, vodcă 
rusească, alune, ciocolată și țigări din China, etc. Era perioada 
când în restul unităţilor aceste produse deveniseră niște amintiri 
frumoase! 

Disco-barul era cu plată la intrare - 15 lei - și era 
frecventat de tineri de toate categoriile, inclusiv de străini, 
prioritatea deținând-o arabii. Și orarul de funcţionare era special 
- de la 20 la 24 - în perioada în care se introdusese ora 22 ca 


limită maximă în toate unităţile din ţară, ceea ce însemna că, la 
ora 21, chelnerii veneau şi-ţi luau fața de masă, strigându-ţi 
obraznic: „Ora închiderii"! 

Personalul era alcătuit din doi barmani. La poartă stătea 
Viorel Zamfir, fost boxer de categoria grea la clubul „Steaua", 
după 1990 patron al barului „Mercur”, situat deasupra fostului 
disco-bar despre care este vorba aici. Măsura de a avea o „gorilă" 
nu era ceva neobișnuit pentru o discotecă în care se consuma și 
alcool. Cel mai adesea, conflictele se declanșeau pentru fete. Când 
apărea Zamfir, sentimentele belicoase ale tinerilor combatanți 
încetau. 

Mitran și Valone se ocupau de partea de protocol. Situaţii 
au fost, Mitran îşi aminteşte că printre oaspeţi s-a numărat și 
„Saragosa Band”. veneau ziarişti, actori, sportivi. Dar dincolo de 
protocol, cei doi trebuiau să asigure fondul de marfă bună, deci 
vandabilă. Și aici era nevoie de relaţii, pe care ei, în special 
Valone, le aveau. Așadar, lucrurile mergeau pe un făgaș cât de cât 
normal, în sensul că avea din nou o sursă de existenţă și că-i 
plăcea ce făcea. 

Asta a fost în 1981, anul de pornire, a venit 1982, an în care 
Valone a plecat în SUA, an în care prima soţie a lui Mitran a 
hotărât să intenteze acțiune de divorţ. În scurt timp aveau să se 
despartă, ea păstrând copilul. 

A mai avut Mitran contacte cu instituția de unde și-a luat 
zborul, visând să urce spectaculos în TOP, instituție care ia 
întrerupt activitatea şi, la fel de spectaculos, cariera? 

S-a mai întâlnit cu Radu Nicolae, care locuia chiar lângă 
Disco-bar. Acesta venea și cumpăra de acolo tot felul de produse, 
şi, în ciuda insistențelor lui Mitran, nu a acceptat nimic pe gratis! 
L-a sfătuit pe Mitran să nu se mai lege de milițieni - vechea lui 
antipatie! Deşi aceştia continuau să ceară de băut fără să 
plătească; mai mult, la plecare luau și fete cu ei, mai 
convingându-le, mai cu forța, mai cu şantajul Dacă o tânără dansa 
cu un arab, după dans i se vâra o legitimaţie sub nas și I se 
spunea: dacă nu vii cu mine, te bag la Școala de corecție! Și 


tânăra, decât să ajungă acolo sau decât să mai afle și părinţii, 
accepta „iertarea " miliţianului. 

Și cum barul era aproape de Inspectoratul Securităţii 
Muncipiului Bucureşti (de pe strada Beldiman), încetul cu încetul 
şi-au făcut apariția şi securiştii. Cel mai frecvent venea Petru 
Pavel Mircea, un ofițer, absolvent al Școlii de la Băneasa la vreo 
cinci ani după Mitran. Fusese boxer la clubul „Dinamo". „În 1982, 
declară Mitran, aparatul de Securitate își deplasase obiectul de 
activitate vizibil de la scopul iniţial înspre dominanta represivă. 
Devenise extraordinar de represiv! Începuseră să lucreze pe faţă. 
Te luau de pe stradă, dacă erau informaţi că ai făcut anumite 
afirmaţii. Erau tot mai des legitimările pe stradă, mai ales când 
intersectai anumite trasee din București. Dacă nu aveai la tine 
legitimaţia de servici, te luau pe sus, te duceau la prima secție de 
miliţie şi stăteai acolo până când verificau dacă este adevărat că 
lucrezi la întreprinderea cutare. În acelaşi timp, admiterea la 
Băneasa nu mai era condiționată de admiterea la Facultatea de 
Drept, aparatul recrutând elemente cu înclinații belicioase, mai 
agresive şi mai puţin cultivate. Genul acesta de ofițer de 
Securitate era perfect întruchipat de acest Petru Pavel Mircea.. 

La primele vizite la Disco-barul lui Mitran, acest locotenent 
a fost destul de cuminte, mieros, „nu s-a dat mare" cum zice 
Victor. Cu toate acestea, întreg personalul avea sentimentul 
incomod al unei permanente supravegheri. Era clar că avea 
sarcina de a sta cu ochii pe Victor. Când ţi-era lumea mai dragă, 
hop şi Pavel Mircea la Disco. Stătea, stătea, apoi începea discuţiile 
cu Mitran. Aceste discuţii, zice Victor, nu aveau niciun haz, vădite 
fiind intenţiile celuilalt de a-l trage de limbă, dar şi lipsa lui de 
experiență, dacă nu chiar de inteligență. Dar era incomodă 
prezenţa lui acolo. 

În 1983 vizitele sunt tot mai dese și conversațiile tot mai 
insistente. Cu toate acestea, viața curge înainte, barul merge bine 
şi poate ar fi funcționat şi astăzi dacă... 

„„ dacă nu ar fi venit ziua, mai precis seara, de 11 martie, 
1984! 


Capitolul al XVII-lea REPRESIUNE PE FAȚĂ 


In data de 11 martie, 1984, în jurul orei 22, fiindcă nu mai 
erau clienți în bar, Mitran și băieţii lui se pregăteau să închidă 
unitatea și să meargă spre case. Atunci a apărut locotenentul 
Petre Pavel Mircea, însoţit de alți doi ofițeri, pe care acesta i-a 
prezentat ca fiind șefii lui - un maior și un căpitan. Firește, de 
Securitate. „Vrem să bem ceva, a zis Petre Pavel, am avut o 
acțiune şi suntem obosiţi!" „Bine', le-a răspuns Mitran, 
învitându-i în salon. „Ce doriţi să beţi?" S-au hotărât să consume 
rom „Havana Club". Le-a pus sticla pe masă, le-a pus pahare, apoi 
şi-a cerut scuze, dar trebuia să facă stocul barului, deoarece 
barmanul plecase mai devreme. 

Zis şi făcut. Mitran s-a apucat de treabă, cei trei au mai 
cerut o sticlă. Pe gratis, fireşte! 

Pe la 22,30, Petru Pavel intră în birou și-i spune lui Mitran: 
„Scoate legitimaţia tovarăşului maior!" Acesta a cosiderat că 
locotenentul face o glumă și a râs. „Ce legitimaţie?" Pavel a zis: 
„Bă, tu nu te juca cu mine. Scoate legitimaţia, că tu i-ai luat-o!" În 
momentul acela au apărut şi ceilalți doi. „Vă rog să încetaţi cu 
înscenarea asta porcească!, a replicat Mitran. Ce legitimațţie vreţi, 
eu am stat cu voi la băutură? Cum am putut eu să-ți iau 
legitimaţia, de aici, din birou?",„Deci nu vrei să scoţi legitimaţia!", 
a spus Petre Pavel și în momentul acela pumnul lui de fost boxer 
a pornit înspre capul lui Victor, care nici nu a avut timp să se 
ferească. O lovitură neanunţată, cum zice el. L-a prins în barbă, în 
plin! Lovitură de profesionist! Mitran a zburat efectiv pe spate și 
a căzut cu capul de calorifer. A auzit cum îi trozneşte cutia 
craniană. A încercat să se ridice, a reuşit şi a pus mâna pe o sticlă. 
Era, însă, prea năucit ca să mai aibă puterea și iuțeala de a lovi. 
Cei trei au început să-l toace cu picioarele. Îl loveau în plex și în 
coaste. A gândit, fulgerător, că securiştii, fiind într-o avansată 
stare de beţie, îl vor ucide. Simţea că nu mai poate respira. Avea o 
singură soluţie. Să joace puţin teatru. Așa încât, s-a prăbuşit pe 


parchet, moale, ca şi cum şi-ar fi dat duhul. Figura a prins, fiindcă 
cei trei s-au speriat. Maiorul a strigat: „Opriţi-vă că l-am omorât. 
Am dat de belea! Hai, roiu' urgent!" Au luat-o pur şi simplu la 
fugă. 

Mitran a mai stat căzut vreo cinci minute; dacă fusese o 
stratagemă din partea lor şi acum îl pândeau?! lar dacă îl vedeau 
că se ridică, „distracţia" putea să reînceapă! 

S-a ridicat, în sfârșit, a pus mâna pe o bucată de fier, a mers 
în salon. Nu era nimeni. Ușa de la intrare era deschisă! Sa privit în 
olgindă și nu s-a mai recunoscut. Sângele îi şiroia din cap, faţa îi 
era tumefiată. Și în vreme ce își lingea rănile, după spusele lui, a 
apărut o patrulă de milițieni. Văzuseră ușa deschisă și li s-a părut 
ciudat. Șeful patrulei, un locotenent foarte tânăr, mai să leşine 
când l-a văzut pe Mitran în ce hal era. „Ce s-a întâmplat", a 
întrebat el cu voce pierită. Victor i-a spus că este șeful unităţii, că 
au venit la el trei ofițeri de securitate care, după ce s-au îmbătat, 
l-au adus în starea în care se află. Foarte amabil, locotenentul îi 
dă lui Mitran numărul de telefon al ofițerului de serviciu pe 
Ministerul de interne. Acesta sună și, în câteva vorbe îi comunică 
aceluia ce se întâmplase. Apoi cere să se trimită un echipaj, care 
să constate la fața locului situaţia. Când ofițerul află că unul 
dintre agresori se numea Petre Pavel Mircea, exclamă „E o 
informaţie foarte bună!" Vechea ură dintre Securitate și Miliție 
lucra și de data aceasta din plin. Apoi îi cere lui Mitran să aștepte, 
promițând că îl va anunţa și pe șeful Inspectoratului de 
Securitate al municipiului Bucureşti, ceea ce a făcut. 

Și tot așteptând așa, a venit şi seara de Înviere,. dinaintea 
Sfintelor Paști, adică data de 20 spre 21 aprilie 1984. 

Ofiţerul USLA care răspundea de acest disco-bar, colonelul 
Dragnea, îi comunică lui Victor dispoziția conform căreia, în seara 
aceea unitatea trebuia să se închidă la ora 22. la mai spus, ca unui 
ofițer de securitate, că există informații potrivit cărora, în seara 
aceea urmau să aibă loc niște dispute - nu verbale - între 
grupurile de iranieni și irakieni, aflaţi la studiu în Bucureşti, pe 
fondul declanșării războiului dintre Iran și Irak. Ofițeul a precizat 


că nu se ştie unde aveau să izbucnească aceste dispute, de aceea a 
luat hotărârea ca toate localurile să se închidă la ora aceea. 

Unde-i ordin nu-i tocmeală - așa că pe la ora 21,30 clienţii 
au fost anunţaţi că se apropie ora închiderii. Tinerii români s-au 
retras fără comentarii, îndreptându-se spre o biserică aflată în 
apropriere, pentru a participa la slujba 

Învierii. Am spus „tinerii români", fiindcă în bar se mai afla 
şi un grup alcătuit din trei arabi. Ospătarii îi comunică lui Mitran 
că grupul refuză să părăsească unitatea, semnalându-i încă un 
detaliu ciudat: celor trei le sticleau ochii de-o manieră 
neobișnuită, deşi personalul știa că ei nu consumă alcool. Unul 
dintre ospătari a presupus că arabii s-ar afla sub influența 
drogurilor. 

Victor iese din birou pentru a-i convinge pe cei trei să 
părăsească localul. Ajunge la masa lor, începe să le explice cum 
stă situația. Un arab pune fulgerător mâna pe un scaun şi vrea 
să-l lovească în cap. Mitran se fereşte și, în clipa următoare, îi 
pocneşte pe agresor, care se prăbuşeşte. În apărarea lui au sărit 
ceilalți doi, dar au intrat în „ring" și ospătarii. Totul s-a desfășurat 
destul de repede, fără sânge, fără mese sparte. l-au luat pe sus, 
i-au scos în stradă, apoi au închis ușa. După care au început să 
facă ordine. 

La circa un sfert de oră, Mitran, aflat în birou, unde încheia 
situația actelor din acea zi, aude o plesnitură, apoi un zgomot 
înfundat, urmat de vociferări care nu i-au creat dubii în privința 
limbii: araba. A înţeles că se va întâmpla ceva foarte grav. A dat să 
iese din birou, dar ospătarii nu l-au lăsat: „Șefu', intră repede 
înapoi, că vor să te taie. Nu au nimic cu noi, întreabă numai de 
şef!" Toţi aveau în mâini bisturie! Erau într- o stare de excitație 
maximă. Numărul se ridică la 15. „Şansa mea a fost aceea că am 
reținut în local cinci prieteni, toți sportivi la cluburile „Steaua" și 
„Dinamo", declară Mitran. 

Patru din aceştia, boxeri, împreună cu trei ospătari şi doi 
disk-jockey au făcut cordon în fața arabilor încercând să-i 
respingă. Arabii au fost „tocaţi”. Dintre apărători - unul a fost 


rănit cu un bisturiu, dar superficial. Au capturat doi agresori, 
ceilalți au fugit. Cei doi au fost legaţi, iar un ospătar a plecat să-l 
aducă pe ofițeul USLA. Acesta a chemat un echipaj, i-a îmbarcat 
pe arabii care s-au îmblânzit brusc. Ştiau că riscă expulzarea în 
țara lor, ceea ce echivala cu trimiterea lor pe front, în linia întâi. 

Uşa de la intrare spartă, un sfert din local distrus după a 
doua încăierare: în consecință - nimeni nu a plecat în noaptea 
aceea acasă, au sărbătorit Învierea acolo. S-au așezat la mese şi 
şi-au deschis câte o bere. Credeau că măcar pentru câteva ore vor 
avea puțină linişte. Așa credea şi Mitran. Numai că, odată 
începute, belele se ţin lanț. 

N-a trecut nici jumătate de oră de la plecarea arabilor în 
duba miliției, că în bar și-a făcut apariția un timp îmbrăcat 
modest, de statură mijlocie, care părea că a nimerit întâmplător 
acolo. „Un tip șters", zice Victor. S-a apropiat de un ospătar și l-a 
întrebat cine e şeful unităţii. Acesta l-a arătat pe Mitran. 

Capitolul al XVIII-lea ÎNCEPUTUL SFÂRȘITULUI 

Dacă individul care tocmai a intrat în bar s-ar fi prezentat, 
ar fi urmat poate o discuţie cât de cât civilizată. Acesta, însă, i s-a 
adresat lui Mitran arogant: „Auzi, bă, tu eşti șeful unităţii?" Dădea 
impresia că se află sub influenţa alcoolului. Sau că nu e întreg la 
minte. Victor nu i-a răspuns, ci s-a adresat ospătarilor: „V-am 
rugat să asiguraţi intrarea, iar voi perimiteţi oricărui beţiv, 
oricărui golan să intre în unitate!" Reacţia celuilalt a fost 
explozivă, s-a înroșit, a avut un gest să caute ceva sub haină, dar 
s-a abținut. A spus: „Mă faci tu beţiv pe mine, bă, nenorocitule? Ei 
las’ că te aranjz eu, te fac eu om din neom!" 

Asta a pus capac la toate. După încăierările de mai 'nainte, 
după ce barul a fost distrus, după ce fuseseră obligați să rămănă 
acolo, în loc să fie cu familia de Paști, iată, vine un derbedeu care 
îl amenință pe Mitran. Acestuia i s-au întunecat minţile. S-a 
ridicat încet, cu acel calm care precede furtuna și s-a adresat 
celuilalt: „la ascultă, mă, tu cine paştele mă-tii eşti?" Răspunsul 
celuilalt nu s-a lăsat așteptat: „Colonelul Năstase, de la circa |, 
Miliție, Bucureşti." Apoi a dus mâna la buzunar și a scos 


legitimaţia. 

„Eu sunt şeful unităţii de aici. Sper că ai auzit bine. Aici eu 
sunt comandant!" a răspuns Victor, după care l-a luat de umeri, 
l-a întors, a făcut un pas înapoi și i-a tras două șuturi în dos, l-a 
luat apoi de mână și l-a aruncat înspre scări. Este inutil să 
reproducem şi înjurăturile care au pigmentat toată secvenţa. 
Mitran îşi pierduse controlul. 

Celălalt n-a mai ripostat. A plecat fără să scoată un cuvânt. 

După cele întâmplate cu nicio oră mai-nainte, asta mai 
lipsea. 

Băieţii din bar încep să realizeze, încetul cu încetul, 
dimensiunile catastrofei. Cu atât mai mult cu cât, circa I Miliție, 
unde funcționa Năstase, era aflată în zona specială de protecţie a 
lui Ceauşescu. 

Aşteptau, tensionat, să vină patrula să-l ridice. Dar nu a 
venit nimeni. Au stat până dimineaţa, când doi ospătari au găsit 
un geamgiu care a pus la loc geamurile sparte. Apoi au plecat pe 
la casele lor. Urmau să se întâlnească seara, odată cu deschiderea 
barului. 

Aşa s-a și întâmplat. Mitran a venit, a deschis unitatea. Era 
mirat că nu-l căutase nimeni, că nu fusese arestat. Aproape 
începuse să uite incidentul. Duminică noaptea totul a mers bine. 

A doua zi, luni, Victor a ajuns la bar în jurul orelor 18. A 
găsit personalul în fața uşii. Intrarea era sigilată. „Ce s-a 
întâmplat?" „S-a închis unitatea șefu'" a răspuns unul. „Ordinul a 
venit de la miliție, a completat altul, și directorul vă caută de 
azi-dimineaţă." 

Ce mai era de făcut la ora aceea târzie a după-amiezii? 
Mitran înţelegea situația în care se aflau băieţii lui. Închiderea 
barului însemna, de fapt, pierderea slujbelor. I-a îndemnat să 
ducă acasă, urmând ca a doua zi, la prima oră, să meargă la 
directorul Albiter, să vadă ce se întâmplase, cine intrase pe fir, cât 
era de gravă situația? 

Şi situaţia era foarte gravă. Mitran a aflat a doua zi de la 
director că Năstase făcuse raport la primul secretar al sectorului 


1, în care declara că fusese bătut în bar de mai mulţi indivizi beţi. 
„Cine-i teroristul ăla care-și permite să bată un ofiţer superior de 
miliţie?”, l-ar fi întrebat primul secretar pe Albiter, care era 
complet depășit de evenimente. I-a spus lui Victor că nu îl poate 
ajuta şi că îl sfătuieşte să apeleze la „zeul său protector" - Radu 
Nicolae. Degeaba a încercat Mitran să se disculpe, să-i 
povestească directorului cum s-au petrecut cu adevărat faptele. 
Albiter o ținea una și bună, că situaţia este foarte gravă, că a luat 
o turnură politică şi că nu vrea să-și piardă slujba. 

Mitran l-a căutat pe Radu Nicolae la telefon, dar i s-a 
răspuns că nu e la serviciu. L-a vizitat acasă, l-a găsit, dar lovitură 
de teatru: colonelul fusesee trecut în rezervă. „Îmi pare rău, 
Victore, dar de data asta nu mai am cum să te ajut!" 

A doua zi, la întreprindere, Mitran găseşte invitația pentru 
circa I Miliție. S-a dus acolo și a fost primit chiar de colonelul 
Năstase, în biroul acestuia. Năstase afișa o politețe ieșită din 
comun. Era de o amabilitate suspectă, după cele întâmplate în 
noaptea de Înviere. „Vă rog să luaţi loc în fotoliu”, zice el. ÎI 
serveşte pe Victor cu o țigară, apoi îi pune în mână un proces 
verbal: „Vă rog să luați la cunoștință de amenda în valoare de 
20.000 lei." Cu aceeaşi politețe desăvârşită. „De ce?", întreabă 
Victor, uluit de severitatea amenzii. „V-au găsit cu unitatea în 
funcțiune după ora închiderii", a răspuns colonelul. „Ştiți foarte 
bine că unitatea nu funcționa la ora aceea!", a ripostat celălalt. 
„Poţi să contești ce scrie aici?", l-a întrebat Năstase. „Și sper că 
vezi că eu nu te bat în biroul meu!", a continuat el. „Dar nici eu 
n-am venit să vă spun că vă dau afară din biroul ăsta", a replicat 
Victor. „Și nici nu înţeleg de ce jucaţi toată comedia asta!" Năstase 
nu și-a piedut amabilitatea: „Ei, o să înţelegi dumneata mai 
multe... Şi nici de lucru nu o să mai ai". După care a încheiat scurt 
şi brutal: „Şi cu asta am terminat! La revedere!" 

Nu mai era nimic de zis. Era ceva de făcut în situaţia aceea? 

Lui Mitran i-a trecut prin minte să se ducă la Judecătorie şi 
să încerce o contestaţie a amenzii. Dar nu cunoştea pe nimeni. 
Sau așa credea. 


„Dar există totuși un Dumnezeu!", exclamă el povestindu-și 
viața, pentru că la Judecătorie îl întâlneşte pe fostul său coleg de 
an la Școala de Ofiţeri, Stelian Chiosa, despre care știuse că lucra 
în cadrul USLA, pe linie informativă. De puţin timp trecuse în 
avocatură. 

Victor i-a povestit ce i s-a întâmplat și Chiosa s-a oferit să-i 
preia cazul, i-a întocmit pe loc toată documentaţia. „De acum 
înainte eu mă ocup de cazul tău, cu condiția să-mi aduci patru 
martori. Unul din personalul angajat și trei dintre consumatori”. 

Ce a urmat, nici Victor nu cunoaște în detaliu. Destul că 
amenda i-a fost anulată, dar și unitatea unde fusese șef era 
pierdută. Cu alte cuvinte era șomer. 

Aşadar, șomer şi fără familie. Şi fără nicio perspectivă. 
Civilii se fereau de el pentru că lucrase în Securitate, iar 
reintegrarea acolo nu mai era posibilă. Patria avea nevoie de 
ofițeri devotați ei şi, mai ales, unicului conducător, cel mai... 

Capitolul al XIX-lea 

ANI DE CĂUTĂRI, ANI DE EŞECURI 

Au urmat săptămâni și luni lipsite de perspective, iar 
ofertele de serviciu erau derizorii. Ce slujbă i se poate oferi unui 
fost ofițer de informaţii, care în viaţa civilă poate prezenta 
diploma de absolvire a Facultăţii de Drept? Mai ales în perioada 
'85-'90, când a găsi o slujbă era pentru un intelectual o himeră. 
lar dacă găseai, obținerea ei se făcea la „licitaţii” la negru, pe care 
le câștigau cei care aveau și „decartau" nu doar bani, ci şi ţigări 
Kent, băuturi fine și cafea. 

Lui Mitran i s-a oferit, în urma unei audienţe la Ministerul 
Muncii, post de muncitor necalificat la Combinatul Siderurgic 
Galați. 

A urmat o audienţă, intermediată de un fost coleg de Școală 
Militară care lucra la fostul Comitet Central și care se numește 
Iosif Câmpeanu, la ministrul adjunct al Turismului un anume 
Smeu, după spusele lui Mitran, „Un tip foarte cumsecade". Numai 
că, ajuns la fostul director al ITHB, o celebritate pe atunci, pe 
nume Popa, acesta , văzând cartea de muncă, i-a spus-o la obraz: 


„Nu avem locuri de muncă pentru foştii lucrători din Ministerul 
de Interne! Şi dacă te-a trimis ministrul Smeu să-ţi dea el de 
lucru!" 

Mitran s-a întors la Smeu. Acesta părea dezamăgit, dar nu 
avea pare-se nicio putere față de acel Popa, care lucra mâ- nă-n 
mână cu Elena Ceaușescu. 

Aşa s-a ajuns la varianta Băile-Heculane. Victor era dispus 
să lucreze oriunde, dar să lucreze. Smeu a pus mâna pe telefon și 
a vorbit cu directorul stațiunii, Cristescu. I l-a recomandat 
acestuia pe Mitran drept o rudă. 

La Heculane nu erau posturi în acel moment, iar în aprilie, 
când a revenit, la sugestia aceluiași Cristescu, acesta i-a răspuns 
că nu are aprobarea ministrului pentru post de director. 

A urmat un nou drum la adjunctul Smeu. De acolo, Mitran 
se întoarce cu documentul solicitat de Cristescu. Acesta îl 
angajează ca... barman la restaurantul „Șapte izvoare". drept 
cazare, Cristescu i-a oferit o. baracă fără geamuri și uşi., 

De acolo, ajunge şef de sală la restaurantul Hercules. Până 
în iarna lui '85. A revenit în primăvara lui '86, când i s-a 
repartizat un bufet din incinta unităţii „Service”. Mai rău nici că 
se putea. 

La o lună, o cunoaște pe actuala lui soție, Vera. Peste încă o 
lună, aveau să se căsătoarească. Vera lucra la „Shop'-ul de la 
hotelul Roman, 

Prin relaţiile Verei, Mitran obţine un post de jurist- consult 
la UJCAP Domașnea-Bozovici. „O muncă, zice Victor, de unde luai 
banii degeaba... nu aveai nimic de făcut.. 

În 1987, Cabinetul II - alias Elena Ceauşescu declanşează în 
stațiunea Herculane o operaţiune „de curăţire". Operaţiunea era 
îndreptată împotiva directorului Ilie Cristescu. Acesta, în dorința 
de a acapara puterea și de a-și crea relaţii cât mai putenice la 
nivel foarte înalt, îi facilita Zoei Ceaușescu toate capriciile, 
dezmățurile și orgiile în stațiune. Locul preferat al Zoei era 
hotelul „Diana". Acolo își satisfăcea toate poftele. Aceste „partide 
orgiastice" erau de notorietate în toată zona Herculanelor. Era, 


aşadar, imposibil ca acest lucruri să nu ajungă la urechile Elenei 
Ceușescu. Temându-se că Ilie Cristescu o compromite și o 
şantajează pe Zoe, Elena Ceauşescu a declanșat acțiunea de 
terminare a acestuia. 

În 24 de ore este adus un nou procuror-șef adjunct la 
Caraş-Severin - un oarecare Rădulescu. Fireşte, din dispoziția 
Elenei. 

Au începu arestările în Băile Herculane. A fost o perioadă 
de teroare. Nu conta că era femeie sau bărbat, nu conta că aveau 
copii sau nu, că erau în vârstă sau tineri. Pedepsele propuse de 
Procuratură erau incredibile. A fost arestată și soţia lui Victor. A 
fost şi ea una din victimele acestui uragan. Dar probe împotriva 
ei nu existau. 

Capitolul al XX-lea ȘI A VENIT 1989... 

Evenimentele din decembrie '89, au găsit familia Mitran în 
oraşul Băile Herculane. Deşi impactul asupra lui Victor, precum 
asupra a milioane de români a fost năucitor, el percepe şi înţelege 
mai mult ca alţii. E convins că evenimentele au fost conduse de 
serviciiile secrete sovietice în cooperare cu șefi ai Securităţii și ai 
Ministerului Apărării. 

Dar, în același timp, renasc speranţele. Odată cu prăbușirea 
dictaturii, el, fostul ofițer de securitate ar putea să-și valorifice 
experiența, oferindu-și serviciile puterii nou instalate. Și cum 
Securitatea fusese - cel puţin formal - desființată, iată-l 
încercând să se reîncadreze în Ministerul de Interne, mai ales în 
condiţiile în care şeful din '90 al I.G.P.ului, generalul Jean 
Moldovan acuza numărul redus de profesioniști în comparaţie cu 
explozia infracțională. 

Stupoare: prin adresa nr. 51697/8.03.1990 (vezi anexele), 
lui Mitran i se răspunde „Nu s-a aprobat reîncadrarea întrucât nu 
sunt funcţii vacante." 

O nouă lovitură, post-decemnbristă de astă dată. Câtă 
răbdare mai are personajul nostru? Are, și încă multă. Răbdare, 
dar mai ales speranţe. 

Aşa încât, la sfârşitul lui martie, '90, se deplasează la 


Ambasada SUA din București, unde are o convorbire cu 
viceconsulul Mark Sullivan. Îi povesteşte acestuia aproape totul 
despre contactele avute în 1977 la Belgrad își exprimă 
convingerea că în noile condiţii este posibilă cooperarea cu nou 
înființatul S.R.I. în care, el, Mitran, încearcă să se reintegreze. 
Sulivan îi comunică faptul că, în condiţiile în care angajarea se va 
produce, el este abilitat de partea americană să înceapă 
negocierile. 

La scurt timp după revenirea la Herculane, Mitran se 
întâlnește cu maiorul SRI, Ladislau Miller, căruia îi comuncă 
hotărârea şi dorinţa de a fi angajat în nou creata instituţie, și prin 
intermediul căruia trimite o cerere scrisă în acest sens. Nu omite 
să precizeze contactele pe care le-a avut şi le poate dezvolta cu 
partea americană, convins că orientarea serviciilor noastre 
secrete trebuie dirijată spre Occident. 

La nici două luni, colonelul Dorin Biriş, adjunct al SRI 
Timișoara soseşte la Herculane dându-i lui Victor vestea cea 
mare: cererea este aprobată, urmând ca in luna iunie acesta să 
înceapă, ca sarcină de serviciu - procesul de negociere privind 
cooperarea cu serviciile americane. Mai mult: Mitran va lucra sub 
acoperire, neavând voie să intre în vreun sediu SRI, omul său de 
legătură fiind maiorul Miller. Din iunie '90, Mitran este maior 
SRI, dovadă fiind chiar legitimaţia pe care o primeşte. 

Ce frumos pare totul acum! Cel puţin deocamdată. Apare, 
însă, prima fisură în acest scenariu excitant, prezentată de 
cererea superiorilor ca Victor să poarte asupra lui un aparat de 
înregistrat atunci când se întâlneşte cu viceconsulul american. De 
ce oare? Rapoartele pe care le-ar putea scrie agentul nostru nu ar 
inspira încredere superiorilor? 

Mai mult: pe urmele celor doi apăruse filajul? O nouă 
dovadă de neîncredere. Dacă Sullivan observa „coada", nu s-ar fi 
dus totul pe apa sâmbetei? A doua fisură! 

A treia: în luna august, lui Mitran i se cere ca, înainte de 
următoarea întâlnire cu americanul, să-i facă o vizită ataşatului 
rus la Bucureşti, mai vechea sa cunoștință, Fiodor Botnari. De ce? 


întreabă Mitran. „Ca să-i întindem o cursă rusului!! „Toată logica 
aceasta era prea subțire! Cineva din SRI vrea să-l vâre pe rus în 
povestea asta", spune Mitran care, în cadrul întâlnirii nu-i 
pomenește nimic acestuia despre relaţia sa cu americanul. 

În timpul întâlnirii din septembrie, apare un prim element 
care va dovedi, în lunile ce vor urma, că Mitran a fost folosit ca un 
fel de pion în încercarea de discreditare a serviciilor americane, 
dar mai ales a „Societăţii Timișoara" 

Capitolul al XXI-lea AGENT DE MUCAVA 

Așadar, în cursul întâlnirii din septembrie, '90, SRI-ul îi 
comunică lui Mark Sullivan, prin intermediul lui Mitran, 
„îngrijorarea" produsă de faptul că un congresman american, 
Agatha Kuperman, de origine maghiară, s-ar întâlni cu membri ai 
„Societăţii Timişoara" prin intermediul cărora ar incita la 
manifestări de violenţă și de destabilizare într-o zonă „sensibilă" 
precum Timișoara. Şi că exista pericolul izbucnirii, în acest oraș, 
unor conflicte interetnice (sic!) 

Se cuvine să ne reamintim că, mai ales în anul 1990, 
„Societatea Timişoara" reprezenta pentru puterea de atunci un 
coșmar. În jurul membrilor săi, s-au adunat sute de mii de 
oameni care nu mai doreau să aibă de-a face cu orice mirosea a 
comunism, cu ceea ce făceau structurile neocomuniste instalate 
atunci, în frunte cu Ion Iliescu, în „vidul de putere”. După jertfele 
umane din decembrie '89, timişorenii nu puteau accepta 
schimbarea unei garniturii de comunişti cu alta. Timişorenii erau 
îndureraţi, dar lucizi. Erau euforici, poate, dar fermi. În 
Timișoara, prin celebra „Proclamaţie" s-a tras un prim semnal de 
alarmă asupra molimei neocomuniste pe cale să se instaleze 
atunci şi care avea să împiedice progresul ţării. 

Proaspăt înfiinţatul SRI, care făcea, evident, jocul puterii, a 
avut permanent în obiectiv „Societatea Timişoara", considerată, 
probabil, ca un element periculos pentru siguranța națională. Cu 
o imensă silă îmi amintesc câteva dintre mârșăviile prin care, noi 
membrii ai Societăţii eram împroşcaţi cu noroi: că am fi fost 
vânduți ungurilor, că am fi dorit autonomia Banatului, că 


răposatul Ion Raţiu ne dădea dolari să facem manifestații, etc. Nu 
a fost nimic precupeţit pentru discreditarea noastră. Dar, şi mulți 
au observat asta, scenariile care se construiau în jurul Societăţii, 
manipulările populaţiei împotriva noastră semănau izbitor cu 
repetoriul și metodele obsedantului deceniu. Cine nu e cu noi, e 
împortiva noastră! 

Pe acest teren mlăștinos, intră în scenă Mitran. De bună 
seamă că Mark Sullivan a înţeles jocul murdar făcut, prin Victor, 
de SRI, atunci. Și, desigur, a înţeles că partenerul român este o 
piesă fără importanţă, un agent de mucava, ori poate un pion de 
sacrificiu, de care nu le păsa șefilor săi ierarhici. 

În mod sigur, acestea sunt motivele, iar nu războiul din 
Golf, pentru care Mark Sullivan îl anunță pe Mitran că vor 
întrerupe orice contact, transmițându-i, politicos, mulțumirile 
Washington-ului pentru bunele intenții. 

Încetul cu încetul, Mitran se dezmeticește: înțelege ce rol a 
avut. Se înscrie în audienţă la şefii SRI-ului, ajungând până la 
Virgil Măgureanu. Pricepe că „aceeaşi" Mărie, şi-a schimbat doar 
pălăria. Generalul Diaconescu îi vorbeşte cu același limbaj şi pe 
același ton ca înainte de '89. 

Luni de zile de dezamăgiri. Presa centrală refuză să-i 
publice povestea, sau o face trunchiat. Foarte puţini, în vâltoarea 
lui '90, '91 au timp și poate, chef, să-l asculte. Sau, poate se 
îndoiesc de credibilitatea lui. Unii nici măcar nu-l bagă în seamă. 
Unii... 

Aşa se face că în vara lui '91 a bătut la ușile - culmea! — 
Societăţii și ziarului „Timișoara”. 

Care, Societate şi ziar i-au întins o mână, atunci când era pe 
drumuri, fără nicio sursă de subzistență, debusolat și fără nicio 
perspectivă. atunci când toate uşile îi erau închise. 

Capitolul al XXII-lea 

Pe la sfârşitul lui august, 1991, colegul meu de ziar, George 
Lână, a devenit foarte misterios, dispărea din redacţie des și, 
inexplicabil, cel puţin pentru mine. Era clar că lucra la ceva, că 
avea, în limbajul nostru, un „tromf'. 


Abia mai târziu aveam să aflu că se întâlnise cu un individ 
mai „special", care lucrase în fosta Securitate şi care iar fi 
comunicat că a fost însărcinat de SRI cu o misiune de discreditare 
a Societăţii şi cotidianului „Timişoara". Mai precis a câtorva 
dintre membri și redactori. 

Apoi, prin septembrie, l-am văzut pe Mitran. Mai mult, 
aflasem că fusese angajat, fără ca noi cei din Consiliul de 
conducere al Societăţii și ziarului să fim anunţaţi. Atunci când am 
cerut explicaţii mi s-a spus că, în condiţiile în care suntem ţinta 
unor atacuri concertate ale Puterii, când în jurul nostru se țes tot 
felul de scenarii și diversiuni, prezenţa unui om care ar putea 
aduna informaţii utile prevenirii celor de mai sus, este 
binevenită. 

Cele mai sus aveau să fie confirmate de interviul apărut în 
trei episoane (vezi Anexele) în numerele din 23, 25 şi 27 
noiembrie, 1991 ale cotidianului „Timișoara" sub titlul Cum 
intenţiona SRI-ul să discrediteze Societatea „Timișoara'. 

Întrebat de reporter care a fost motivul venirii la ziarul 
„Timişoara", Mitran răspunde: „Am plecat în căutarea unei 
publicaţii dispuse să ducă totul până la capăt". Cât despre SRI: „Ni 
se pregăteşte un aparat mut mai perfid decât fosta Securitate". 

În săptămânile care au urmat angajării lui Mitran, am 
început să discut cu el despre fosta lui profesie, despre 
evenimentele care se derulau cu repeziciune, despre apropierea 
alegerilor. Încet-încet, am ajuns la ideea înregistrării istoriei lui şi 
apoi la aceea a publicării unei cărţi (vezi declaraţia lui în acest 
sens în Anexe). Eram atât de incitat de povestea lui Victor, încât 
am lucrat și în ziua de 25 decembrie, 1991, până la ora 14. 

În aceeași perioadă, primeam informaţii potrivit cărora în 
jurul P.S.M. ului lui Ilie Verdeț se grupează ofițeri, în special 
generali de armată. Informaţii care ne speriau. Pe acest fond, în 
ianuarie, Mitran îmi comunică hotărârea lui de a se infiltra - 
chipurile, oferindu-şi serviciile, în P.S.M., pentru a încerca să vadă 
cât de gravă e situația. Personal, am fost de acord. Am convenit ca 
la o anumită oră, a treia zi, să mă sune și să-mi comunice, 


codificat, dacă a reușit sau nu. Nu a reușit, sau nu a vrut. Acum 
are mai puțină importanţă. Mi-a făcut impresia că i-a fost teamă. 
Dar și că e posibil să nu joace cinstit. 

A revenit la București, iar de la sfârșitul lui ianuarie, 1992, 
nu a mai venit la servici. 

Mă gândeam că o fi găsit în capitală vreo altă publicaţie 
dispusă a-i publica povestea și să-l și plătească pentru asta. 

Cine avea să-și închipuie că Mitran, asemenea lui Iuda, avea 
să împroaşte cu noroi în cei ce i-au întins o mână la greu? În data 
de 8 februarie, bomba a explodat: în cotidianul 

„Renaşterea bănățeană" apare prima parte a unui interviu 
realizat de George Boieru, cu titlul Un alt membru al Societății 
„Timișora" se destăinuie. (vezi Anexele). „Mai bine sap șanțuri [...] 
decât să continui într-o cloacă în care îmi compromit numele, 
efectiv” zice Mitran referindu-se la redacţia cotidianului 
„Timişoara". Şi asta nu e nimic, față de partea a doua, apărută în 
același cotidian în data de 14 februarie. Câtă ură, cât dispreţ, câtă 
mocirlă verbală, câtă diversiune, câtă eludare intenţionată a 
adevărului, câtă rea- voinţă. Toţi redactorii au fost „tocaţi" 
mărunt și metodic. Pare incredibil cum un om, căruia îi faci bine, 
poate avea o gândire atât de viciată și poate purta în el atâta 
rea-credinţă! 

Chiar dacă în acel interviu eram singurul redactor pe care 
Mitran îl vorbea de bine, am hotărât să renunţ la orice contact cu 
el. Pentru totdeauna. 

lată însă că în data de 15 februarie, sosește în biroul meu 
un mesager care îmi comunică rugămintea lui Mitran de a ne 
întâlni în secret. l-am transmis refuzul meu categoric. Mesagerul 
a revenit: mi-a spus că viaţa lui și a familiei lui este în pericol. Că 
a fost agresat de nişte necunoscuţi. Că mă imploră să ne întâlnim. 
M-a împresionat, am cedat și am plecat la întâlnire. 

Acelaşi hanorac albastru, capul băgat între umeri, uşor 
încovoiat de spate şi cu o privire de animal hăituit. „Cum ai putut 
să faci porcăria asta, Victore?, l-am întrebat. Tu nu ai niciun 
Dumnezeu? Şi ce vor crede oamenii despre tine? Ce fel de om 


este cel care trădează de atâtea ori?" 

Întrebările curgeau șuvoi. Trăiam în acele clipe între 
revoltă şi compasiunee. Mi-a spus că nu realizează nici el însuși 
cum a putut face un asemenea gest. Că îl regretă, dar cale de 
întoarcere nu mai există. Că nu are din ce trăi şi că mă roagă să-l 
împrumut cu niște bani. 

Am convenit că după ce se va întoarce din Herculane, vom 
continua înregistrările pentru cartea ce urma să apară. 

Asta s-a şi întâmplat. 

Apoi ne-am întâlnit tot mai rar. 

Iar în ultimii ani deloc. 

Capitolul al XXIII-lea ÎNTREBĂRI DE FINAL 

Am în față o carte, semnată de chiar Victor Mitran: 
Blestemul Șarpelui. Mi-a căzut în mână la câteva săptămâni după 
ce am încheiat acest volum. 

Multe din lucrurile pe care mi le-a spus atunci, nu apar în 
cartea sa. Unele sunt schimbate, iar multe deturnate. De pildă 
începutul relaţiei dintre el și Ilie Cristescu apare acum într-o 
lumină idilică. În 1991-1992, lucrurile arătau altfel. Dar timpul 
este blând, şi dacă nu şterge, estompează. Că și aceasta e în firea 
omului: iertarea. 

Şi totuşi ceva mă intrigă: De ce, Victor Mitran, ai uitat 
perioada cât ai fost angajat al Societăţii şi cotidianului 
„Timişoara". E uitare, omisiune sau rușine? 

Orice ar fi, să nu uiţi, Victor Mitran, că toate câte le- am 
trăit ne aparțin şi nu le putem renega! 

CUM INTENȚIONA  S.R.L.-UL SĂ  DISCREDITEZE 
SOCIETATEA „TIMIŞOARA” 

— interviu realizat de George Lână, în cotidianul 
„Timișoara" 

cu Victor Mitran - , în numerele din 23, 26, 27noiembrie 
1991 

Spre C.I.A., sau dizidenţă în Securitate 

George Lână: Ce ați urmărit să realizaţi prin acţiunea de 
infiltrare în C.L.A., din 1977? 


Victor Mitran: Neagreând metodele K.G.B., precum și 
sistemul pe care îl apără, eu și instructorul meu, Mihai Pop, am 
căzut de acord să încercăm schimbarea de direcţie în sensul 
apropierii de C.I.A. Pentru materializarea acestei intenţii am 
hotărât ca în desfășurarea misiunii-școală pe care trebuia să o 
execut la Belgrad în 1977, urma să iau pe cont propriu încercarea 
de a intra în contact cu organele C.I.A., fapt pentru care m-am 
deplasat la Ambasada Americană din Belgrad, unde mi-am 
declinat identitatea reală și mi-am expus intențiile de colaborare. 
După verificările de rigoare mi s-a fixat modul de legătură, 
întâlnirile urmând să aibă loc numai în țări occidentale. pentru a 
depăşi vigilența organelor române de contraspionaj era vital să 
raportăm şefului Direcţiei, generalul Pacepa, la momentul pe care 
îl consideram cel mai potrivit, lucru care nu s-a întâmplat, Pacepa 
plecând din ţară. 

G.L.: Cum aţi procedat în situaţia nou creeată? 

V.M.: După plecarea generalului Pacepa ne-au parvenit 
informații certe că întreaga Direcţie de Informaţii Externe va fi 
sacrificată. În acest context, în mod conştient asumându-mi riscul 
de a suporta acuzaţia de trădare, am hotărât raportarea acţiunii 
generalului Manea, șeful Direcţiei de linie. Acesta a constituit o 
încercare limită de a ne menţine în aparatul de informaţii, având 
singurul atu că acțiunea nefiind cunoscută de Pacepa, ea avea 
şanse reale de a fi exploatată. Generalul Manea s-a arătat 
interesat şi mi-a propus să prezint planul de continuare, după 
care mi-a ordonat să aştept instrucțiunile acasă. 

Acceptat de INTERPOL, persecutat de Securitate 

G.L.: Și cât aţi așteptat? 

V.M.: Am fost plătit stând acasă până în iunie 1979, după 
care fiind anunţat că s-a desființat aparatul „Pacepa', m-am 
angajat la S.U.G.T.C. Bucureşti, şef birou personal. dar după 4 luni 
am pierdut postul prin comasare. La scoaterea în rezervă mi s-a 
atras atenţia să nu încerc să protestez, să stau cuminte întrucât EI 
pot oricând să-mi intenteze proces. În 1980, nu m-am conformat 
întrucât am rămas fără niciun mijloc de subzistență. Am depus un 


protest la C.C. după care neprimind niciun răspuns mi-am depus 
carnetul de partid.În paralel mi-am depus actele de emigrare în 
Anglia şi am completat formularele în scopul angajării în 
Interpol. După 30 de zile, prin Ambasada Marii Britanii, mi s-a 
adus la cunoştinţă că solicitarea mea de angajare în Interpol a 
fost acceptată. 

G.L.: De ce v-aţi oferit serviciile tocmai Interpolului? 

V.M.: Era un gând mai vechi al meu, mai exact din 1975, 
când generalul Pele, pe atunci şeful Biroului Interpol România 
mi-a propus încadrarea în acest organism internaţional la care, 
fiind afiliaţi, aveam obligaţia de a trimite 3 ofițeri care să lucreze 
la sediul din Saint-Claud (Franţa). În 1980 am hotărât să-mi ofer 
serviciile acestei instituţii, ştiut fiind că este apolitică, astatală și 
nu are nicio tangenţă cu serviciile de informaţii, eliminând astfel 
o eventuală speculație. 

G.L.: Care a fost reacţia organului de Securitate? 

V.M.: Imediat am fost arestat și anchetat 3 zile și 3 nopţi la 
Direcţia Cercetări Penale Securitate sub acuzaţia de trădare. Mai 
târziu, lt. col. Radu Nicolae din Direcţia a IV-a Contrainformaţii 
militare, m-a determinat să renunţ, amenințându-mă cu 
distrugerea familiei. 

G.L.: În ce împrejurări aţi fost eliberat? 

V.M.: Tatăl meu a protestat la C.C. solicitând explicaţii 
despre dispariția mea. 

G.L.: Ce a urmat după aceea? 

Împins spre marginea societății 

V.M.: M-am angajat în comerţ şi, împreună cu câţiva 
entuziaşti, am amenajat un disco-bar. În 1984 mi s-a făcut o 
înscenare, exact la o lună după ce am fost bătut crunt de 3 ofiţeri 
de Securitate. În disco-bar se regizează o încăierare între studenţi 
arabi şi personalul barului, Localul este închis iar eu sunt 
amendat cu 20.000 lei, iar primarul Bucureștiului dă o dispoziţie 
prin care să nu mai fiu angajat niciunde în București. M-am 
prezentat în audiență la Direcţia Forţelor de Muncă din 
Ministerul Muncii iar directorul mi-a dat o adresă semnată și 


parafată, în care se menționa că am fost repartizat ca muncitor 
necalificat pe un șantier din Călărași. 

G.L.: In 1985 v-aţi „pierdut" urma laHerculane... 

V.M.: Scârbit, am plecat într-adevăr la Băile 

Herculane, unde am lucrat în comerţ. În 1986 m-am 
recăsătorit iar în 1987 soția mea a fost arestată fără probe fiind 
acuzată de delapidare, cu toate că timp de 20 de ani cât a 
funcționat în I.B.T. Herculane ca gestionar în shop nu adusese 
niciun prejudiciu. 

K.G.B.ul intră în scenă 

G.L.: Aici sunteți contactat de Feodor Botnari, pe atunci 
prim-secretar al Ambasadei Sovietice la București... 

V.M.: Exact, şi el îmi propune ca sub aripa K.G.B, să reiau 
legătura cu C.I.A. promițându-mi că îmi va ajuta soția. Urma doar 
să cer reîncadrarea și în acest sens să fac raport la generalul 
Iulian Vlad, raport pe care nu l-am făcut. 

G.L.: De ce? 

V.M.: Din toată activitatea mea rezultă că nu agream K.G.B. 
şi sistemul pe care îl servea. 

G.L.: Ce s-a întâmplat după revoluţie? 

Profesioniştii nu au loc în Poliţie 

V.M.: În ianuarie 1990 fiul meu din prima căsătorie a 
emigrat în S.U.A. În februarie am depus o cerere la Ministerul de 
Interne prin care solicitam încadrarea ca ofițer de poliție dar mi 
se comunică oficial că nu mi s-a aprobat „întrucât nu sunt funcţii 
vacante". În martie, încercând să aflu amănunte despre fiul meu 
stabilit în S.U.A., am vizitat Ambasada Americană unde l-am 
cunoscut pe viceconsulul Mark Sullivan căruia printre altele, i-am 
vorbit despre contactul meu din 1977 cu C.I.A. și față de care 
mi-am exprimat părerea că ar putea fi în perspectivă, în interesul 
țării noastre o cooperare oficială, dintre serviciul nostru de 
informaţii și cel american. 

G.L.: Deși S.R.L. s-a înființat abia în aprilie, este interesant că 
vizitele d-voastră la Ambasada Americană nu au trecut 
neobservate. Sunt tentat să vă întreb dacă nu cumva S.R.I. v-a 


sugerat aceste vizite, cunoscând contactul dvs. cu C.LA. și 
exploatând plecarea fiului dvs. 3n S.U.A. 

Aparatul funcționa ca înainte. I se confecționa doar altă 
firmă 

V.M.: În martie 1990, când am vizitat pentru prima oară 
Ambasada Americană, Securitatea nu îşi montase încă noua 
firmă, dar aparatul funcţiona în punctele lui esenţiale. Că nu este 
aşa o dovedeşte acuzația pe care mi-a adus-o colonelul 
Diaconescu, adjunctul lui Măgureanu, pe atunci șeful Serviciului 
de contraspionaj pe spaţiul S.U.A., care era convins că eu aveam 
contacte cu americanii încă înainte de revoluție. Eram clar 
suspectat, iar din afimaţiile lui rezultă că din 1980 se ocupa de 
dosarul meu. 

Abia în luna mai am fost contactat de către „amicul" meu 
mr. Ladislau Müller de la Biroul S.R.I. Timișoara, care mi-a 
explicat că drumurile mele la Ambasada Americană erau 
cunoscute și mi-a sugerat reîncadrarea în aparat prin prisma 
interesului pe care îl prezentasem datorită relaţiei mele cu 
viceconsulul. Am afirmat că accept doar cu condiţia în care se 
dovedește realizarea unei cooperări oficiale. 

G.L.: Care a fost răspunsul lui Muller? 

„Colaborare oficială" cu C.I.A. 

V.M.: Respectivul a afirmat că asta se dorește și pentru 
lămurire mi-a propus să accept o întâlnire cu lt. col. Dorinel Biriș, 
adjunct al Șefului Biroului S.R.I. Timişoara, cu care mam întâlnit 
şi care mi-a sugerat să fac raport de reîncadrare către 
Măgureanu. Pentru a justifica şi urgenta reîncadrarea mea, 
Miller mi-a sugerat să prezint un material înregistrat pe bandă, 
dar să schimb sensul și să rezulte că americanii m-au contactat şi 
că ei se interesează de şansele mele de a fi reîncadrat în noul 
serviciu de informații. 

G.L.: Și domnul Măgureanu trebuia să înghită hapul? 

V.M.: Măgureanu era director, ceilalți erau 

„profesionişti”. Dacă lui îi convine să lucreze cu astfel de 
profesioniști, înseamnă că îi place să înghită. Maiorul Ladislau 


Miller la o săptămână mi-a comunicat că eram încadrat și că 
trebuie să-l contactez pe Feodor Botnari iar după o zi pe domnul 
Mark Sullivan. 

G.L.: Nu vi sa părut bizar că întâi trebuia să-l contactaţi pe 
F.B., cel cu propunerea din '87, și abia după aceea pe viceconsulul 
american? 

V.M.: Ba da! Am şi pus întrebarea aceasta iar răspunsul dat 
de Müller a fost că informaţiile de ultimă oră primite de la 
Botnari trebuia să le transmit domnului viceconsul a doua zi, 
crescându-mi astfel credibilitatea şi valoarea. 

G.L.: Viceconsulul nu bănuia că Botnari era K.G.B.- 

ist? 

V.M.: Eu îi comunicasem domnului viceconsul despre 
încercarea lui Botnari de a mă racola în 1987... 

G.L.: Cum v-aprimit domnul Sullivan? 

V.M.: Cu cordialitate. I-am adus la cunoștință că am fost 
reîncadrat şi că doresc să ţinem legătura. Pentru a evita o 
eventuală interceptare de către K.G.B., de comun acord, am 
hotărât să ne întâlnim pe stradă și numai în urma apelului meu 
telefonic. 

G.L.: Ce urmărea de fapt S.R.L. ul? 

Pe lista neagră a S.R.I. — Societatea „Timişoara” 

V.M.: Eu trebuia să câştig încrederea domnului viceconsul 
şi mi s-a sugerat să-i ofer date scrise. Primul material pe care l-am 
primit conţinea date despre întâlnirea dintre diplomaţii 
americani Agatha Kuperman Bodeen şi Fernandez şi membrii 
Societăţii „Timișoara" şi „CADA" (Vighi, Tolcea, Viorel Marineasa 
şi ziaristul Harsany), întâlnire care a avut loc într-un restaurant 
din Timișoara. Materialul i l-am predat domnului Sullivan. 

G.L.: Ce date conținea acest material? 

V.M.: În primul rând se menţiona că unul din subiectele 
importante ale discuţiei îl constituia intenția de organizare a 
unor manifestații antiguvernamentale în 

Timişoara. Apoi se accentua pe legătura de prietenie dintre 
Agatha Kuperman (cunoscută în evidențe ca fiind de origine 


maghiară) şi Harsany, la domiciliul căruia trăgea ori de câte ori 
vizita Timişoara. După cele spuse de mr. Miller, informaţia avea 
mare importanţă, pentru că trebuia să creeze neîncrederea 
viceconsulului în membrii Societăţii „Timişoara", sugerându- i-se 
în același timp că un membru al Societăţii „Timişoara" furniza 
informaţii S.R.I ului. 

Puterea se teme de Societatea „Timișoara” 

G.L.: Ce știaţi despre Societatea „Timișoara” la momentul 
respectiv? 

V. M.: Ceea ce am putut afla din presa scrisă și de la 
televiziune. Cunoșteam și textul Proclamaţiei. 

G.L.: Cel puţin prin Proclamaţie, Societatea 

„Timişoara” era deja cunoscută și apreciată în ţară și 
străinătate. Încercându-se discreditarea ei, chiar se putea câștiga 
încrederea viceconsului? 

V.M.: În contextul prezentării materialului, trebuia să 
accentuez pe faptul că informaţia fusese primită de către Biroul 
S.R.I. Timișoara din partea unui membru din conducerea 
Societăţii  „Timişoara"”. Nefiind nominalizată persoana, 
suspiciunea plana asupra oricăreia dintre aceste persoane. Era 
cunoscut că Societatea „Timișoara” se bucura de o mare 
apreciere în cercurile democratice occidentale și din ţară și, prin 
această acțiune specifică de intoxicare, se urmărea izolarea ei 
prin discreditare. Presupunându-se că, prin viceconsulul 
american, informaţia că în subteran Societatea „Timişoara 
colabora cu S.R.I. ajungea în S.U.A., efectul era cel scontat. În 
același timp se crea suspiciune şi în interiorul Societăţii, 
urmărindu-se destrămarea acesteia. 

G.L.: De ce credeţi că se teme S.RLI de Societatea 
„Timişoara”? 

V.M.: Nu S.R.I. se teme, ci Puterea. S.R.I. este doar 
instrumentul prin care Societatea „Timișoara" putea fi redusă la 
tăcere. S.R. ul fiind direct subordonat lui Iliescu, sarcinile 
veneau de acolo. Punctul 8 al Proclamaţiei irită în mod special și 
cadrele din conducerea S.R.l., acestea văzându-și periclitate 


privilegiile abia câştigate. 

G.L.: Cum a primit viceconsul informaţia servită? 

îngrijorarea viceconsulului Mark Sullivan 

V.M. A avut o evidentă reacție de îngrijorare întrebând 
imediat „Ce măsuri va întreprinde S.R.l. ul împotriva celor trei 
diplomaţi americani?" 

G.L.: înțeleg că S.R.L. urmărea și compromiterea celor trei 
diplomaţi americani. 

V.M.: Din conţinutul datelor obținute de S.R.I. rezulta clar 
că respectivii au participat la o întâlnire cu membrii Societăţii 
„Timişoara" şi „CADA", în care subiectul principal l-a constituit 
pretinsa incitare la destabilizare atât în rândul populației cât și al 
armatei. Ca urmare, cei trei diplomaţi americani puteau suporta 
rigorile legii şi oricând puteau fi expulzați tocmai datorită 
scurgerii acestor informaţii prin Societatea „Timișoara", scenariu 
confecționat în Birourile S.R.I. Timişoara în care Societatea 
„Timişoara" cădea vinovată. 

Eram împuternicit și i-am comunicat viceconsulului că 
având în vedere dorința de cooperare, S.R.I-ul nu intenţionează 
să ia nicio măsură, urmând ca pe viitor ei să aibă mai multă grijă 
cu cine stau de vorbă. 

G.L.: Cum a reacţionat domnul Sullivan? 

V.M.: Nepunând nicio întrebare, a schimbat subiectul. 

Filaj de înaltă clasă 

G.L.: Aveţi cunoștință cum i-au parvenit S.R.I ului datele 
despre întâlnirea dintre diplomaţii americani și membrii Societăţii 
„Timișoara"? 

V.M.: Discutând cu mr. Ladislau Miller referitor la felul în 
care au fost obținute informaţiile, acesta mi-a explicat că au fost 
folosiți cei mai buni profesioniști ai filajului S.R.I. București, 
precum şi mijloace tehnice de ascultare. Respectivul mi-a 
menționat că, în lipsa unor informaţii provenite direct de la 
Societatea „Timişoara", operațiunea de supraveghere a întrunirii 
respective a cerut înaltă calificare și aceștia s-au comportat 
perfect, neexistând pericolul deconspirării. Aprecierea a fost 


făcută pentru a mă convinge pe mine că viceconsulul va primi 
informaţia fără a avea motiv de suspiciune. 

G.L.: Apropo de tehnică, întâlnirile dvs, cu viceconsulul erau 
supravegheate? 

„Atât de rău s-au prezentat, încât se împiedicau în 
aparatură” 

V.M.: Da, şi mă simțeam suspectat. Atât de rău s-au 
prezentat băieţii, încât se împiedicau în aparatură. Am cerut 
să-mi fie ridicat filajul, întrucât consideram că într-o cooperare 
nu-şi avea sensul. Nu s-a jucat corect, motiv pentru care am cerut 
să fiu scos la raport la Măgureanu, căruia voiam să-i cer lămuriri 
despre scopul pe care îl urmărea. Dar nu am fost scos la raport pe 
motiv că acesta era plecat, ocupat ș.a.m.d. și am încercat să aflu 
de la Müller ce se urmărește. 

G.L.: A fost dispus că vorbească? 

V.M.: Da, la un pahar el devine mai vorbăreţ. Mi-a explicat 
că se urmărea compromiterea Societăţii „Timișoara". 

G.L.: Ce concluzii aţi tras? 

V.M.: Mirosea tot mai puţin a cooperare. De fapt încerca, în 
mod evident, compromiterea unor cercuri democratice care 
deranjau Puterea şi a unor diplomaţi care întreţineau legături cu 
ele. 

G.L.: Ce argumente mai trebuia să-i serviţi viceconsulului 
pentru a-l convinge de bunele intenţii? 

V.M.: Se mergea pe o convingere gradată. La întâlnirea din 
11 noiembrie, ultima, i-am predat un material scris cu mâna mea 
în care erau menționate nume și funcţii de ofițeri din biroul S.R.I. 
Timișoara. Tot atunci, domnul Sullivan m-a anunţat că întâlnirile 
noastre se sistează pentru 4 luni, din cauza conflictului din Golf. 

O dublă încercare de compromitere 

G.L.: Ce semnificaţie are sintagma „material scris cu mâna 
mea”? 

V.M. Din primul moment am avut obiecțiuni asupra acestei 
metode de transmitere de informații care, la prima vedere, putea 
să pară copilărească. Dar instinctul de conservare îmi semnala că 


aducea mai mult a încercare de compromitere a mea și a 
diplomatului. Mi s-au dat asigurări ferme de către Müller că 
aprobarea legăturii mele cu viceconsulul s-a dat numai cu scopul 
de a realiza o cooperare oficială. Tocmai această idee, şi pentru 
a-i întări americanului convingerea că suntem dispuşi la 
cooperare oficială şi nu în ascuns, mi-a justificat predarea 
materialului scris. 

Se simte spectrul K.G.B. ului 

G.L.: Făcând legătura cu încercarea lui Feodor Botnari de a 
vă racola în '87 și a lucra pentru K.G.B., nu aţi mirosit că ceva era, 
totuși, putred? 

V.M.: Tot timpul am luat în calcul faptul că mulţi dintre 
ofițerii fostei Securităţi, care în continuare acționau în S.R.. 
aveau legături vechi cu K.GB.ul și operau în sensul 
compromiterii cooperării. De aceea am însistat în cererea mea de 
a avea o discuţie personală cu directorul Măgureanu pentru a mă 
lămuri care este de fapt concepţia sa despre această cooperare. 
Fără a fi scos la raport, m-am prezentat din proprie iniţiativă la 
sediul S.R.I. din Strada Povernei și am solicitat să fiu primit de 
directorul Măgureanu. Acesta m-a primit, s-a eschivat de la o 
discuţie „la subiect", motivând că acţiunea este condusă de 
colonelul Diaconescu, cu care m-a pus în legătură. 

Fiind preluat de Diaconescu, acesta m-a dus la sediul 
fostului D.S.S. și m-a lăsat, circa o oră, în compania unui ofițer 
superior, probabil subalternul său direct, care cunoştea în 
amănunt misiunea mea. Încercând sâ aflu de ce nu se aprobă 
propunerile mele de analizare a acestei cooperări oficale, mi sa 
spus că de regulă o cooperare o realizează directorul personal. A 
şi încercat ceva în acest sens, solicitându-l pe William Webster, 
directorul C.I.A., dar a fost total ignorat. 

Exista riscul unui scandal de proporții internaţionale 

G.L.: Ce rol vi se atribuia, totuși, în istoria cu viceconsulul? 

V.M.: Exact aceeași întrebare am pus-o și eu, fiind total 
derutat. Mi s-a explicat că eu eram foarte important, urmând ca la 
ultima întâlnire să primesc un material scris, consistent, iar în 


momentul predării acestuia  viceconsului apăreau El. 
Viceconsulul urma să fie şantajat, iar mie mi se oferea un post de 
director de hotel. Dacă diplomatul nu accepta jocul, urma să fie 
expulzat, În viziunea mea, epulzarea lui declanşa un scandal care 
putea provoca prejudicii incalculabile pentru țara noastră. 

G.L.: Dacă ieșeam pățiți din această afacere, de ce se insista 
totuși? 

V.M.: Conducerea fostului D.S.S. era în mod evident sub 
tutela fratelui mai mare K.G.B. În actualul S.R.I. funcţionează 
aceiaşi oameni, cu aceleași concepții. Având o gândire îngustă, 
limitată, pentru aceştia dușmanul nr.1 a rămas Occidentul şi 
implicit S.U.A., iar orice persoană care încearcă apropierea de 
aceste sfere este calificat drept trădător. 

G.L.: Colonelul Diaconescu v-a rechemat? 

V.M.: După circa o oră de la discuţia cu subalternul său, am 
fost rechemat și întrebat dacă am înţeles ce am de făcut în 
continuare. Pentru a reuși să aflu cum gândeşte, l-am întrebat ce 
se va întâmpla cu mine, după. Mi-a explicat că va avea grijă să mă 
instaleze într-un post unde să pot câștiga bani mulți. 

Obiectivul lor: compromiterea viceconsului american 

G.L.: Ce dispioziție aţi primit de la col. Diaconescu? 

V.M.: Urma ca, în prima parte a lunii martie, să-i dau telefon 
viceconsulului pentru a fixa întâlnirea a doua zi. De asemenea, 
mi-a comunicat că materialul pe care urma să i-l predau era 
pregătit. Pentru mine era clar că obiectivul lor îl constituia 
compromiterea diplomatului american, și nicidecum realizarea 
unei cooperări. Am plecat fără alte comentarii. 

G.L.: Cum ați procedat în continuare? 

V.M.: Plecând de la întâlnirea cu această relicvă a fostului 
aparat, am hotărât să stopez intenţiilor lor. În acest sens, se 
impunea să-l avertizez pe viceconsul despre ceea ce i se pregătea. 
Știut fiind că era imposibil s-o fac în ţară, am hotărât să fac o 
excursie cu familia la Budapesta, în timpul căreia, la Ambasada 
Americană de acolo, am luat legătura cu domnul Barry Coleman, 
căruia i-am prezentat situația colegului său. Acesta a fost 


surprins şi, din surpriza sa, am înţeles că datele au fost foarte 
bine primite. M-am întors în ţară. În 5 martie am fost vizitat la 
Herculane de Ladislau Müller. Acesta mi-a comunicat că a primit 
ordin ca în aceeași zi să dau telefon viceconsulului prin care să-i 
cer ca a doua zi să ne întâlnim în București. Am refuzat să dau 
telefon şi, cerându-mi-se explicaţii, am motivat că nu pot să mă 
explic decât directorului Măgureanu. Mi s-a comunicat că voi fi 
scos la raport a doua zi, fapt pentru care ne-am deplasat la 
Bucureşti. 

„Am refuzat categoric să continui misiunea! 

G.L.: V-a preluat directorul Măgureanu? 

V.M.: Nu, am fost preluat de colonelul Diaconescu. Acesta a 
insistat să-i telefonez viceconsulului, de la el din birou, după care 
urma să mă scoată la raport la directorul Măgureanu. Col. 
Diaconescu a subliniat că Măgureanu, fiind foarte ocupat, îi lăsase 
inițiativa operaţiunii; viziunea sa, o întâlnire cu Măgureanu nu își 
mai avea, practic, sensul. 

În faţa col. Diaconescu am refuzat categoric să mai continui 
misunea, motivând că nu s-a respectat condiţia pe care am pus-o 
la reîncadrare. Diaconescu s-a înfuriat și mi-a replicat că „Eşti 
militar și trebuie să execuţi ordinele”. l-am răspuns că în 
activitatea mea am executat doar ordinele a căror utilitate am 
înțeles-o. S-a enervat şi mai tare: mi-a spus că-i pare rău că în 
1980, când s-a ocupat de dosarul meu, nu a insistat să fiu 
condamnat pentru trădare de patrie. De asemenea, și-a exprimat 
convingerea - afirmând că are și date în acest sens - că, încă 
înainte de revoluţie, eu mă aflam în contact cu organele C.I.A. M-a 
avertizat că, pe viitor, am obligația să informez imediat cel mai 
apropiat organ de Poliţie despre orice vizită primită din partea 
unui cetățean străin. Ne-am despărțit ameninţat că „a început să 
se strângă lațul în jurul gâtului tău". 

G.L.: Cum ați hotărât să acţionaţi după această discuţie? 

Singura soluţie - publicarea în presă; apar alte complicaţii 

V.M.: După avertismentul primit de la Diaconescu, lam 
avertizat la rândul meu că singura soluţie care mi-a rămas era să 


public în presă întreaga istorie. Ceea ce s-a și întâmplat! 

In continuare, S.R.L. ul află că dl. Mitran a predat spre 
publicare materialul unui săptămânal din capitală şi, în 
consecinţă, îl invită la directorul Măgureanu. Acesta îi cere ferm să 
renunţe la ideea publicării. Împreună cu soţia, Victor Mitran este 
convocat, peste 4 zile de către același domn Măgureanu și, pentru a 
rezista din punct de vedere material, primește din mâna col. 
Diaconescu 10.000 lei. Cei doi soţi se prezintă la întâlnirea fixată, 
unde, alături de col. Diaconescu, participă și ministrul adjunct al 
turismului de atunci. Este abordată posibilitatea de angajare a 
celor doi în turism, dar, angajarea în București se amână. Ținând 
cont de dorinţa celor doi de a se stabili în Timișoara, prin col. 
Diaconescu, Măgureanu îi dă dispoziţie șefului S.R.I. Timișoara. col. 
Vasile Bot, să rezolve problema; V.B. promite, fixează un termen de 
2 săptămâni, dar pleacă în concediu. 

O indiferentă calculată 

G.L.: Refuzând să continuaţi acţiunea cu viceconsulul și fiind 
ofiţer S.R.L, este ciudată blândeţea cu care ați fost tratat... 

V.M.: Cred că termenul cel mai potrivit este indiferență. Dar 
să judecăm logic: dacă s-ar fi urmat cealaltă cale, a colonelului 
Diaconescu de a-mi intenta un proces de trădare, aceasta ar fi 
dezvăluit adevăratele scopuri urmărite de S.R.I. în relația cu 
Ambasada S.U.A. 

G.L.: In viziunea lui Măgureanu, rezolvarea angajării dvs., și 
a soției era preţul tăcerii... 

V.M.: El s-a exprimat clar că dacă nu dau publicităţii datele 
pe care le deţin, ne va rezolva situaţia în modul în care dorim noi. 

G.L.: Admiţând că dl. Bot v-ar fi rezolvat angajarea, aţi fi 
lăsat totul baltă? 

„Nu puteam accepta compromisul" 

V.M.: Pentru mine era evident că orice rezolvare a S.R.I.ului 
era un simplu compromis de moment. În concepţia mea, un astfel 
de compromis era inadmisibil, dar eram curios să aflu până unde 
pot să meargă. 

G.L.: De ce inadmisibil? 


V.M.: Pentru că acceptarea compromisului însemna să 
renunţ la ideea, bine cristalizată în gândirea mea, că organul 
S.R.I., aşa cum se dezvăluia în acel moment, nu era decât 
continuatorul fostului aparat represiv - Securitatea. 

G.L.: Istoria d-voastră a mai apărut în „Lucifer" nr. din 1-15 
septembrie și în „Constrast", nr. 34-35 cu continuare în numărul 
36. De ce ați mai contactat și cotidianul „Timișoara"? 

„.. În căutarea unei publicaţii dispuse să ducă totul până la 
capăt" 

V.M.: În discuţiile cu Radu Preda de la „Contrast" 
insistasem pe importanța continuării materialului în serial 
pentru ca opinia publică să ia cunoștință şi să judece 
similitudinile existente între fostul aparat de Securitate și 
actualul S.R.. Întrucât, în mod surprinzător pentru mine, 
„Contrast". după publicarea celor două episoade nu a mai 
continuat. Am plecat în căutarea unei publicaţii dispuse să ducă 
totul până la capăt. 

G.L.: Ce reacţie a avut S.R.L. ul și cum credeţi că va reacţiona 
acum? 

V.M.: S.R.l.-ul a afișat o aparentă atitudine de ignorare, 
neluând nicio măsură fățişă. Singurul lucru pe care l-am simţit eu 
şi soția mea a fost că nu s-a dat niciun curs solicitărilor noastre 
de angajare. Este şi aceasta un argument în sprijinul afirmației 
mele că ni se pregăteşte un aparat represiv mult mai perfid decât 
fosta Securitate, prin schimbarea de metodă pentru pedepsirea 
nealinierii mele. De ce să-mi dea cu parul în cap dacă prin „grija” 
lor pot muri de foame? 

P.S. După dialogul nostru și în baza declaraţiilor domnului 
Victor Mitran (pentru care își asumă întreaga resposabilitate), am 
considerat că nu este deloc lipsită de importanţă punerea sa și a 
familiei sale sub protecţia forurilor internaţionale. Drept pentru 
care Comisia pentru drepturile Omului a Societăţii „Timișoara" a 
întocmit un dosar în cazul Mitran, și a sesizat deja Amnesty 
International și Comitetul „Helsinki" pentru apărarea drepturilor 
omului. 


„Timişoara” se 

Un (alt) membru al Societăţii destăinuie (1) 

(interviu realizat în cotidianul „Renașterea bănăţeană" de 
către George Boieru cu Victor Mitran), în numerele 8 și 14 
februarie 1992 

— Domnule Victor Mitran, înregistrăm această convorbire 
acum, 7 februarie, ora 15,20 (1992). Vreau să vă spun că voi 
transcrie integral de pe bandă convorbirea noastră și o voi publica, 
în ziarul de mâine. Mai înainte, însă, vă întreb încă o dată dacă 
sunteţi conștient de ceea ce veţi declara și de eventualele implicaţii 
ale publicării în ziar? 

— Sunt conştient de ceea ce urmează să declar și sunt 
conștient că a tăcea înseamnă a nu aduce la cunoștința publicului 
ce înseamnă o societate numită „Timişoara'", un ziar autointitulat 
democrat, care, de fapt, este, ca să spun în termeni destul de duri, 
o bandă de beţivi și de oameni fără niciun fel de căpătâi. 

— Deci sunteţi conștient de ce urmează să declaraţi? 

— Categoric. 

— Vă rog atunci, ca să lămuritm cititorii, să spune cine 
sunteți și în ce context ați ajuns în relaţii cu ziarul și cu Societatea 
„Timișoara"? 

— Pe scurt, până în 1978 am fost ofițer de informaţii, cu 
grad de locotenent major. Eu am lucrat la Direcţia Generală de 
Informații Externe, condusă de generalul Mihai Pacepa. În 1978, 
când generalul a plecat din țară, trădându-ne, aparatul a fost 
desființat la ordinul lui Ceaușescu, acesta nemaiavând încredere 
în nimeni. Fără nicio explicaţie privind desființarea noastră, am 
fost lăsaţi pe drumuri. După aceea, a început calvarul. În sfârşit, 
trecem peste perioada respectivă. Dacă vreţi, o dezvoltăm 
ulterior. În 1990 am fost cooptat de SRI, imediat după înfiinţarea 
lui, în luna mai, pentru o acțiune la Ambasada Americană, cu 
viceconsulul Mark Sullivan, iar pe scurt că spun, acţiune pentru 
care, în prima fază, mi s-a spus să propun cooperatrea, eu, oficial, 
între cele două servicii, ca efect al schimbărilor pe plan naţional. 

— Cooperarea între SRI și CIA? 


— Exact! Mi s-a propus o cooperare între cele două servicii 
de informaţii, în sensul de a ne restructura pe sistemul lor, 
pentru că, sigur, ştie toată lumea, până atunci fusesem sub umbra 
KGB-ului, care era depăşit deja. Acest lucru, din punct de vedere 
profesional, era foarte interesant. Pe parcursul misiunii, anumiţi 
ofițeri pe care i-am dezvăluit în presă, au deturnat această 
intenție bună, cred eu. Deci ideea a fost bună. Anumiți ofițeri pe 
care i-am numit, în principal col. Diaconescu, au deturnat 
acțiunea, probabil, din anumite instincte personale și au încercat 
compromiterea pe spinarea mea, cu diplomatul respectiv. Unul 
dintre ofițerii cu care am luat legătura mi-a spus: Am întrerupt 
acțiunea şi i-am spus că-l voi demasca în presă, pentru că eu nu 
cred că domnul Măgureanu (eu deja eram interzis să mai ies la 
raport la Măgureanu)... respectivul a spus că „treaba mea" şi 
ne-am despărțit printr-un „divorţ puţin cam violent, bineînţeles 
în cuvinte. M-am dus la ziarul „Expres", pentru că îmi plăcea stilul 
lui. Am luat legătura cu Dan Badea, am tras toate episoadele 
pentru a face un serial: în prima fază, Cornel Nistoreascu - 
directorul ziarului - a fost încântat, dar după o săptămână a spus 
că nu publică. De treaba aceasta a aflat şi domnul Măgureanu, 
m-a chemat la el și, în datele pe care le-am adunat eu, mi-am dat 
seama că de la Washington provine toată treaba, că nu-i 
convenea că, de fapt, diplomatul era dat în vileag acolo. 

— Erau deci niște dezvăluiri care se întorceau împotriva lor. 

— Exact, şi nu aproba Washington-ul. 

— Ați făcut multe dezvăluri până acum. Nu vă e, totuși, 
teamă? 

— Mi-e teamă pentru familie, atât. De fapt, din 1980 am 
intrat într-o bătălie surdă cu anumite părţi ale organelor de 
securitate. Unele m-au... în tăcere, alții... 

— Mă iertaţi că vă spun, dar trebuie să v-o spun: de arătat 
nu arătaţi grozav și oricine și-ar pune un mare semn de întrebare 
văzându-vă şi mai ales auzindu-vă. Știţi, probabil, cum e cu 
serviciile secrete, niciodată nu știi când lucrează pe faţă și când nu. 

— De beleaua asta mă lovesc peste tot şi deja din 


octombrie, înainte de a mă contacta ziarul „Timișoara, 
hotărâsem să plec din ţară cu toată familia, pentru că, la un 
moment dat, după cât am tras atâţia ani, în chiar mine a ajuns să 
nu mai aibă încredere noua societate, care se edifica. A trebuit să 
stau cu capul la fund pentru concepţiile mele de orientări total 
greşite. 

— Vă rog să continuaţi, să reînodați firul. 

— Deci, Cornel Nistorescu a spus că nu poate dă dea 
drumul la material, pentru că nu știe al cui joc îl fac. l-am răspuns 
că nu fac jocul numănui, numai pe al meu, pentru că eu totdeauna 
am jucat singur. Dan Badea, plin de solicitudine, m-a pus în 
legătură cu Preda, secretarul general de redacţie de la „Contrast". 
Ziarul „Contrast" a preluat imediat informaţia. Au publicat-o în 
două serii, sub formă de bombă, de senzaţie, de scandal, dar nu 
reieşea substanţa din informaţiile mele,. În septembrie s-a 
întâmplat treaba aceasta. Supărat, am luat hotărârea să plec din 
țară, împreună cu familia. Am luat legătura cu Ambasada Engleză 
din Budapesta, să cer azil politic. Întocându-mă, în luna 
octombrie, sunt chemat de ziarul „Timișoara", care mă căuta - 
mi-a spus George Șerban - prin George Lână. George Şerban mi-a 
spus că a fost la ziarul „Liberation", care organizase un schimb de 
experiență , se pare. Acolo s-a întâlnit cu Dan Badea, care i-a 
povestit despre mine, George Șerban s-a arătat entuziasmat la 
ideea de a avea un colaborator un fost ofițer de securitate. În 
momentul în care a luat legătura cu mine, mi-a propus să mă 
angajeze. Bineînţeles că am acceptat, eu neavând, în acel 
moment, loc de muncă. Am încheiat contractul de muncă, cu data 
de 6 noiembrie. Acum am aflat că, de fapt contractul de muncă 
pentru prestări servicii, ca documentarist, cu un salariu de 
aproximativ 15.000 lei. Am fost mulțumit, neavând nicio altă 
sursă de câştig. Împreună cu George Lână, am început să 
redactăm materialul. 

— E vorba de materialul în trei părţi care a apărut în ziarul 
„Timișoara" în noiembrie. 

— Da, în cele trei seriale. Ei mi-au spus de la început că din 


material trebuie să rezulte că ei au fost supravegheați şi sunt sub 
atenția SRI, pentru a le crește acţiunile. Le-am explicat că nu-i 
aşa. SRI-ul nici nu-i băga în seamă. Informaţiile pe care eu le 
dădeam consulului, printre altele, ca să-i câștig încrederea, era și 
aceasta că s-au întâlnit cei trei (Agatha Colerman - fost diplomat 
american de origine maghiară și foarte antiromân, Bodin și 
Fernandez - tot diplomaţi), cu Harsany, cu Marineasa Viorel, cu 
Vighi, Tolcea. Eu am primit informaţia, pentru a i-o livra 
consulului. La întâlnirea avută, au discutat să organizeze niște 
manifestații antiguvernamentale, antiprezidenţiale în Timișoara . 

— Dumneavoastră funizând această informaţie 
viceconsulului, prin aceasta îi câștigați încrederea? 

— Da. Aceasta era o informaţie cheie pe care eu o primeam. 
Ei au tras concluzia că, de fapt, Societatea „Timișoara" era sub 
supraveghere. Nu-i aşa, Din articol reiese clar că SRI încerca să 
dărâme Societatea „Timişoara". De fapt, nişte tâmpenii, căci nu 
este adevărat. Au deturnat, pur și simplu, ideea de bază a acţiunii 
respective. Eu le-am spus că dacă ei apreciază aşa, îi priveşte, căci 
eu n-am semnat nimic. Le-am propus să mă lase pe mine să 
public și semnez eu, însă nu mi-au dat dreptul la semnătură. 
Mi-au spus că este de importanţă pentru ei să apară sub forma 
aceasta și le-am replicat că este treaba lor. 

— Deci, trebuie să înţeleg că dumneavoastră eraţi mulțumit 
că aveţi un loc de muncă și un salariu. 

— Exact, şi ei au speculat o situaţie disperată. 

— Ce alte sarcini de serviciu aveaţi? 

— Imediat după aceea, George Șerban, care mi s-a părut 
foarte afectat, şi, pe undeva, mi se pare că are o obsesie că e 
atacat din toate părțile, că i se pregătește ceva... 

— De către cine? 

— De către adversar şi adversarul nr. 1 al lui este 
„Renaşterea bănățeană", nici nu trebuie să vă spun acest lucruri. 
Deci, George Șerban mi-a spus că mă angajează pentru că sunt 
specialist în. M-au verificat. meseria aceasta. să le aduc informații 
despre cei care-i atacă. Mi-a şi specificat că atacatorul nr. 1 este 


Someșan de la „Renaşterea bănățeană", care trebuie zdrobit prin 
compromitere. L-am întrebat dacă-și dă seama ce-mi cere. 
Întrucât eu n-am lucrat niciodată la vreun serviciu de verificări 
de cadre şi nu știu ce rost are. Eu am învăţat din literatura de 
specialitate străină, mai precis, din ziarele străine, că în 
momentul în care sunt atacat, mai bine tac, dacă eu mă simt 
curat. Mi-a spus că-mi dă date, că acesta a fost la Lugoj. L-am 
întrebat dacă nu i se pare că sunt un „superman', căci nu se pot 
afla informaţiile acestea. A lasat-o moartă, deși a luat contact cu o 
doamnă de la un muzeu de acolo, un om de-al lor, care a lucrat, 
probabil, tot în armată, care era în legătură cu Monoran, cu 
George Lână, s-a interesat şi n-a obținut nimic. Le-am spus că pot 
aduna informaţii despre cazuri grave de încălcare a drepturilor 
omului, despre oameni care au fost condamnaţi pe nedrept. 

— Dar nu-i interesau astfel de cazuri, 

— Nu. Eu am un reportaj care, dacă sunteţi de acord, o să-l 
studiem, un caz deosebit de grav din zona Herculane, în care a 
fost arestat fostul director Cristescu, cu toată echipa, fără nicio 
probă, pentru că i s-a pus pata lui Elena Ceaușescu că acesta 
trebuie terminat, de fapt, niște chestii politice. 

— Vom reveni pe parcursul discuţiilor noastre. Reveniţi, vă 
rog, la ideea anterioară. 

— Mereu trebuia să obţin informaţii despre ce sunt ei 
atacați. De exemplu, între altele, mi s-a spus de unul Iosif Turc 
sau Turcu, nici eu nu știau exact, inspector la Securitate cu ani în 
urmă, care, din informaţiile lor, ar fi în Securitatea FSN-ului. 
Ultima instrucţiune a fost să pătrund în PSM, să văd ce fac aceștia. 
Le-am răspuns că nu pot să-mi pun singur ştreangul de gât, căci 
cine îmi va acoperi familia. Să nu mai vorbim de faptul că 
cheltuielile de deplasare şi salariul nu justificau ceea ce mi se 
cerea mie. Aceasta-i politica ziarului „Timișoara”. 

— Dar cine face această politică? 

— Conducerea, mai precis creierul lui George Șerban, căci 
el conduce. La ora actuală, de la plecarea lui, se remarcă o 
debandadă, căci, totuși, acesta avea o mână forte în cadrul 


ziarului. Botoi, care a rămas la conducerea ziarului ca redactor 
şef, chiar azi îmi spunea că e total depășit de dimensiunile 
problemei. 

— De ce? 

— Pentru că fiecare face ce vrea. E o dezbinare fantastică. 

— George Șerban de ce a plecat? 

— A fost chemat de ziarul „Washington Post". După câte 
ştiu eu, sunt chemaţi periodic. Înainte a fost altul, un puşti tuns 
scurt, căuia nu-i ştiu numele. Sorin... 

— Sorin Bogdan? 

— Probabil, era şi corespondent, la un moment dat. A fost 
plecat la studii acolo, acum a plecat George Șerban 3 luni. 

— Cine-i cheamă, în ce context? 

— După câte am înţeles eu (căci, totuși, se feresc de mine), 
au un contact permanent cu „Washington Post" și chiar urmează 
să le vină acum tipografia, dotată de „Washington 

Post". Printre altele, vor să facă o carte despre aparatul de 
securitate, al cărei autor sunt, dar ei să o publice. Am stopat-o 

— Unde s-o publice, aici sau în America? 

— Aici. 

— Care este implicarea sau aţi dedus că este implicată 
Societatea „Timișoara" în campania electorală? 

— După ce l-au invitat acum câteva săptămâni pe Oancea la 
o şedinţă, în care i-au pus niște întrebări, e clar că toată forța 
Societăţii „Timişoara" şi tot creierul existent în redacţia ziarului 
„Timişoara" se axează pe propulsarea lui Oancea ca primar. Altă 
soluţie nu se admite. Pe ceilalți candidaţi urmau să-i compromită. 

— Prin ce metode, ce mijloace? 

— Sunt trimiși pe teren redactorii, pentru a aduna date şi a 
face interviuri, a aduna declaraţii din partea celor care dau rău de 
tot împotriva contracandidaţilor. Orice dată e valabilă. În general 
am remarcat cum fac reportajele. Sugerează oamenilor 
răspunsurile. 

— Cât aţi lucrat acolo? 

—Din 6 noiembrie până astăzi, când i-am depus 


legitimaţia. 

— Ce activităţi aţi mai desfășurat în această perioadă? 

— În general, am studiat presa, în general presa de opoziţie 
a lor, pentru a extrage materialele care-i ating pe ei. În principal, 
era urmărit ziarul „Renașterea bănățeană", dar acest ziar era citit 
de soţia lui George Şerban, nu de mine. Eu am comandat ziarele 
„Europa", „Spionaj, contraspionaj", „România Mare", deci profilul 
meu, din care puteam să extrag niște articole interesante de unde 
să poată şi ei dezvolta niște cazuri. „Renașterea bănățeană", 
repet, era studiată cu atenţie de soţia lui George Șerban, Liana 
Colceriu. 

— De ce se cheamă Colceriu? 

— Nu ştiu, dar Liana Colceriu o cheamă. 

— Continuați. 

— În toate aceste trei luni, am observat că, de fapt, este un 
fel de cloacă de oameni fără niciun căpătâi. Ei se numesc între ei 
„Măi, câine". Acolo este legea câinelui, Să muşcăm tot timpul, nu 
contează adversarul. Şi adversarul este opoziţia lor. Tot timpul 
trebuie să inventeze, să găsească ceva, să muşte, nu să facă un 
ziar sănătos. De la ora 12 sunt toţi beţi. Așa o cloacă nu cred să 
mai existe. Azi-dimineaţă venise Otiman, un profesor, se pare, cu 
un material la ziar, pentru a i-l preda lui loan Căciun, șeful secției 
unde lucram și eu. Era un reportaj- anchetă. Monoran zăcea pe 
birou - şi asta se întâmplă frecvent - și sforăia cumplit, lucru ce 
se întâmplă repetat şi nu numai cu el. Este drept că George 
Șerban le-a atras atenţia că s-a aflat în Timișoara că acolo este ca 
într-o cârciumă. Mi-am dat seama că rămânând acolo îmi pot 
rupe gâtul. Mă duc dracului. Mai bine plec şi lucrez, sap șanțuri și 
găsesc eu un contract de muncă în străinătate până trece valul 
ăsta, decât să continui într-o cloacă în care îmi compromit 
numele, efectiv. 

— Vă propun să ne oprim astăzi aici și continuăm în altă zi. 

— De acord. 

14 februarie 1992 

— Domnule Victor Mitran, am crezut, la un moment dat, că 


nu mai veniţi să continuăm dialogul nostru... Vă văd și puţin 
speriat... 

— În cursul dimineţii, eu am plecat la 8,30 de acasă, ca 
să-mi fac plimbarea de dimineaţă şi, pe stradă, mergând spre 
Badea Cârţan, am primit nişte ameninţări din partea unor 
cetățeni pe care nu-i cunoşteam. Mi-au spus că n-am ce căuta în 
Timișoara, din moment ce am publicat articolul respectiv în 
ziarul „Renaşterea bănăţeană". N-am luat în seamă amenințările, 
pentru că am fost obișnuit în decursul anilor cu amenințările... 
Aici trebuie să clarificăm cât am publicat. Aici am publicat 
articole în legătură cu SRI. 

— In „Timişoara"? 

— Da, şi în „Contrast'. Subliniez, articole dirijate (şi eu 
mi-am dat seama că sunt dirijate de anumite - le numesc aşa - 
formaţiuni), dar n-am primit nicio ameninţare. În momentul 
acesta, ca să revin la întrebarea dumneavoastră, e clar că 
ameninţarea vine de la. din partea Societăţii „Timișoara", dar nu 
e vorba de teamă, e vorba că, din nou, am sentimentul că lucrez 
singur împotriva unor forțe oculte şi am impresia că degeaba 
apelez la organismele statale. 

— Dar la cine aţi apelat? 

— La ora actuală, m-am axat pe ziarul „Renașterea 
bănățeană", în sensul că, cum să vă spun, este o alegere a mea. Eu 
am apelat la un ziar numai în sensul de a se afla situaţia în care 
mă aflu, de a se publica situaţia în care mă aflu. Probabil că o să 
revin la prima relatare că, în principal, am fost angajat ca să obțin 
informaţii despre ziarul „Renaşterea bănățeană" și numărul 1, 
era vizat acest colonel în rezervă Someșan, pe care eu nu-l 
cunosc, despre care trebuia să obţin date compromițătoare. În 
altă ordine de idei, trebuia să aflu cine furnizează informaţii 
pentru ziarul „Renașterea bănățeană" împotriva ziarului 
„Timişoara", în ideea faptului că apăruseră anumite articole cu 
grave greşeli - ca să le numesc așa - cum ar fi articolul 
„Comemorarea Zilei Naţionale”, o titulatură gravă, care imediat 
ziarul „Renaşterea bănăţeană" a sesizat-o şi remarcat-o, la care 


s-a tras concluzia că aici cineva e infiltrat, de s-a strecurat chestia 
asta. 

— S-a crezut că-i o greșeală intenţionată? 

— Da. După aceea, un articol publicat de un anume 
Mihalcea, șef de secţie la ei, acolo. Nu am pătruns prea. nici n-am 
vrut să pătrund prea adânc în redacţie, că deja era creată 
impresia că sunt infiltrat, dar pe Mihalcea îl cunoaște toată 
lumea, este cel care a publicat un articol preluat dintr-un ziar 
francez sub semnătura lui. Adică, un plagiat. 

— Pentru că tot vorbim de erori, vreau să vă spun că ni s-au 
făcut reproșuri că Liana Colceriu nu este nevasta lui George 
Șerban. 

— Eu ce să vă spun, asta nu era problema mea. Din 
moment ce ei spun că au un copil şi s-a prezentat Liana Colceriu, 
ca soţie a lui George Șerban, eu ce să mai zic. George Șerban mi-a 
spus că ea este omul lui de încredere și omul care sesizează și 
îndocumentariază toate ziarele de opoziţie. Există o secție acolo 
care se ocupă de toate ziarele care interesează redacţia 
„Timişoara". 

— Din câte aţi sesizat lucrând acolo, de unde credeţi că vine 
ostilitatea asta faţă de noi? 

— După părerea mea, s-ar putea să fiu acuzat și, în mod 
sigur, voi fi acuzat că, fiind fost ofițer, am fost infiltrat la ei, dar, 
după părerea mea de om care am stat 3 luni în această redacție, 
respectivii în mod clar încearcă să destabilizeze. Ăsta-i un cuvânt 
care este hulit de populație deja, că prea se afirmă în 
mass-media..., dar se pare că este prea blând. Românul încă n-a 
înțeles ce înseamnă destabilizare. Se pare că asta este tema lor şi, 
cum să vă spun eu, este ideea lor de bază, de destabiliza, în 
principal, axată pe orașul Timișoara. 

— Prin ce mijloace să producă destabilizarea? 

— Informaţii! Mass-media este cel mai. și-au dat seama că 
este punctul cel mai slab al populaţiei române. Populaţia română, 
națiunea noastră nu a fost obișnuită cu informaţii La ora actuală, 
primind informaţii șoc, foarte uşor românul care citeşte ziarul 


este dirijat, crezând că acesta este adevărul. Se speculează, în 
principal, foametea, situaţia asta a omului care nu are servici 
mâine-poimâine şi i se alimentează. Uite, noi avem dreptate, noi 
suntem cei care vrem să facem o altă societate și. E foarte 
complex fenomenul, e bine coordonat de ei, exact în ideea în care 
Vor. 

— Totuși, prin statutul său, Societatea „Timișoara” se 
declară apolitică. Credeţi că interesele vizibil deturnate ulterior 
sunt dirjate de anumite forțe interne sau externe? 

— Acum fac o afirmaţie care s-ar putea să mă coste 
libertatea, dar deja am intrat în joc. După convingerea mea (și 
datele o să le dau, probabil, altor organe), ziarul „Timișoara" este 
coordonat de Washington. 

— De cine de la Washington? 

— Aici e o întrebare care o puneţi pentru, eventual, pentru 
cei de la Washington, pentru că eu, până unde am ajuns cu 
informaţiile mele, îmi dau seama că ziarul este dirijat de 
Washington. Da ca să vă spun şi cine, este prea mult. 

— S-a tot vorbit de o campanie de denigrare a Societăţii 
„Timișoara”. Consideraţi afirmaţiile simple speculaţii? 

— Cunoscându-i din interior în cele 3 luni cât am 
funcționat la ei, mi-am dat seama de faptul că această societate, 
într-adevăr, nu reprezintă interesele naţionale. Este real, adică 
informaţiile apărute în presă la adresa lor sunt reale. Aici ar 
trebui să exemplificăm şi să-l analizăm pe fiecare în parte, dar nu 
ştiu cât timp am, adică cât spaţiu aveţi dumneavoastră. 

— Nu prea mult. 

— Dacă stăm să analizăm  „personalităţile” aceste 
societăți... Preşedintele Marcel Sămânţă este pus să nu spună 
nimic, pentru că atunci când îi dă telefon George Șerban el 
trebuie să execute tot: Vice, director adjunct cum ar fi, Sorincău, 
se pare că chiar cei din cadrul Societăţii „Timișoara" au informații 
exacte că ar fi fost informator al Securităţii sau, probabil, asta-i 
obsesia lor. Date exacte, nu are nimeni, Despre fiecare, dacă vrea 
cineva să te dărâme, spui că-i informator. Asta-i obsesia lor. 


— Se suspectează reciproc? 

— Da, se suspectează: asta m-a deranjat la început. Când 
m-au angajat, mi-au spus: „Noi suntemt penetrați și, încontinuu, 
suntem sub atenția „Renașterii bănățene" și a SRI- ului". 
„Renaşterea bănățeană" este categorisită la ei şi, probabil, v-aţi 
dat seama şi după cum scriu, că sunteţi ziarul SRI-ului. N-ar fi rău 
să fie așa, asta le-am spus și eu, doar SRI- ul este un organ al 
statului. În sfârșit, aici n-am intrat, nici nu puteam să intru în 
toate problemele, pentru că... 

— Aș reveni, totuși, pentru că s-ar putea spune că și ceea ce 
faceţi dumneavoastră acum este tot denigrare... 

— Dacă stăm să analizăm cuvântul, una este să denigrezi și 
alta să spui adevărul. De exemplu, eu, în toată perioada asta, am 
fost - subliniez treaba asta - am fost constrâns. La un moment 
dat mi s-a spus: „Domnule, noi nu îți dăm salariu dacă nu aduci 
informaţii despre „Renaşterea bănăţeană", Asta-i e o afirmaţie 
care o să mă ducă la Procuratura Militară, pentru că numai statul 
poate să aibă un serviciu de informaţii şi, deci, eu, la ora actuală, 
vă fac niște afirmații prin care recunosc faptul că am fost angajat 
ca să organizez un serviciu de informații în cadrul unui ziar. 

— Afirmația este... 

— Afirmația este împotriva mea, asta o susțin. Da, o susțin 
şi sunt de acord să apar în faţa instanţelor. 

— O să revin la această întrebare. In interviul anterior aţi 
afirmat că există orientări precise privind materialele care trebuie 
să apară. Cine impune aceste orientări? 

— Toate materialele trec prin creierul lui George Şerban 
(care acum este la Washington) pe la adjunctul lui, Doru Botoiu şi 
secretarul general Pop. 

— Care a fost angajatul nostru. 

— Am auzit că a fost angajat la fostul ziar, nu știu cum se 
numea, eu nu sunt din Timișoara, deci nu cunosc aspectele. Dar, e 
de meserie. Dintre toţi aceștia, mie mi s-a părut că e un băiat 
inteligent. 

— Dar pe el cum de nu-l suspectează? 


— Vă spun o chestie. Ei se suspectează fiecare. La un 
moment dat, George Șerban mi-a dat un scenariu, în care mi-a 
explicat că nu există om curat, deci pe toţi trebuie să-i 
supraveghez. La un moment dat, trebuia, în luna decembrie, a 
apărut un nume, Weisman sau Wisman, un nume de evreu... 

— Zimmerman? 

— Da, exact, Zimmerman, care a lucrat cu ei. Ăsta-i plecat 
acum şi el în Statele Unite. Când a apărut omul ăsta, George 
Șerban parcă a damblagit, efectiv. Ăsta-i cuvântul. Mia spus să-i 
iau în primire, să-l filez. Cum să-l filez, de ce, eu sunt serviciu 
independent. l-am explicat, domnule, am impresia că discutaţi 
nişte probleme care mă depășesc total. Îmi daţi 7 maşini la 
dispoziţie, ce să fac?, cum să-l.? 

— Vi s-au dat sarcini concrete în acest sens? 

— În principal trebuia să recrutez ofiţeri de poliţie, de SRI, 
eventual, de armată. l-am spus clar că sunt depășit de 
evenimente, că nu aş putea să fac singur așa ceva, să recrutez 
adică niște oameni, pe care să-i plătim să lucreze pentru 
Societatea „Timișoara". Le-am spus că ne expunem prea tare. 
Mi-au replicat şi mi-au menționat nominal că au oameni și în 
Procuratură. 

r — Pe cine? 

— Tot vorbesc, nu știu dacă e cazul acum, vedeţi 
dumneavoastră, dacă puteţi da publicităţii. E vorba de (.). Deci 
asta era prima sarcină a mea, să obțin informaţii și să recrutez 
oameni. În al doilea rând, să pătrundem în „Renașterea 
bănățeană'".Să fac un plan de bătaie pentru a vă supraveghea, cu 
mașini, cu niște chestii, într-adevăr de meserie. Să vă filmez, să 
filmez intrările, să încercăm interceptarea convorbirilor. Mi-au şi 
spus nişte nume din redacția dvs. pe care să le urmărim. După 
aceea, în paralel, următoarele sarcini pee care trebuia să le rezolv 
au fost să pătrund în PSM, să aflu ce structură de securitatea au 
formată, ce intenționează. Asta a fost ultima, când am fost trimis 
în București, între altele, să-i iau un interviu ministrului Babiuc. 

— Și sarcinile astea cine vi le dădea? 


— George Șerban, în principal, el comenta cu mine direct, 
iar după ce a plecat George Șerban, mi le-a dat Botoi. 

— Din toate sarcinile astea, aţi rezolvat ceva? 

— La un moment dat, vă spun o chestie, asta trebuie 
subliniat, m-am gândit să le fac jocul: Dar m-am răzgândit. În 
primul rând că n-am considerat normal ceea ce fac; mi-am dat 
seama că iar am intrat într-o lume anormală; mi-am dat seama că 
iar am intrat pe mâna unor oameni care vor să se folosească de 
mine într-o ideea care n-o înțelegeam. Și atunci, am fost 
constrâns și financiar (aici m-au speculat cel mai tare, v-am spus 
că am familie, dacă n-aveam familie, probail că ştiam eu să mă 
descurc, dar am familie și trebuie să-i asigur existența). Mi-au 
spus că dacă nu le dau informaţii nu mă plătesc. „Eşti plătit dacă 
dai informaţii, dacă scrii" - dar nu să public, informaţii care să le 
folosească ei. Și atunci am inventat nişte reguli care am simțit că 
le trebuie lor, ce vor ei. 

— Despre noi, de pildă, ce-aţi spus? 

— Să publice ei ce-am scris eu cu mâna mea și atunci o să 
demonstreze că ei m-au angajat ca să le fac un serviciu de 
informaţii. Am discutat astăzi cu procurorul șef Izdrescu despre 
treaba asta și a spus că mâine s-ar putea să plecăm la București, e 
o treabă mult mai complexă. 

— Spuneţi-mi, deci pentru un salar de 15.000 de lei trebuia 
să... 

— M-au plătit în firecare lună, 12.000 lei în mână. 

— Am reţinut prima oară când aţi venit că supărarea dvs, se 
datorează faptului că nu s-au decontat drumul la București. 

— În Bucureşti am fost trimis ca să pătrund în PSM. Acesta 
a fost obiectivul lor, nicidecum al meu. Mi-au dat delegaţie să-i 
iau interviu lui Babiuc, Acum o să vă explic de ce nu mi-au 
decontat. Mi-au dat un reportofon şi mi-au spus: pătrunzi în PSM 
şi când iei legătura cu Verdeț, îi dai drumul la aparat și vezi cum 
procedezi, că doar eşti meseriaș. N-am făcut gestul ăsta. Când 
m-am întors, le-am spus că n-am intrat pentru că mi-a fost frică. 
Mi-au spus că n-am adus nimic și nu-mi plătesc nimic. 


— George Lână, el care a publicat materialele dvs, a 
declarat în numele Societăţii „Timișoara" că s-au cheltuit sume 
modice, din buget, mult mai mici decât salariile. Atunci, totuși de 
unde sunt banii? 

— Din certurile (există divergențe mari şi în rândul lor) 
care le ascultam stând în redacție, mi-am dat seama că situația 
lor financiară era gravă, chiar foarte gravă. Se pare că... 

— Dar de unde au bani pentru atâtea deplasări în 
străinătate? 

— Vedeţi dumneavoastră dacă aș fi reușit să lucrez la 
serviciul contabilitate, poate îmi dădeam seama. De fapt, când 
m-am angajat la ei, nici nu mi-am propus acest lucru, vroiam să 
câştig doar un salar cinstit. Am remarcat că ei au o contabilă, o 
anume Corina, care toată lumea se poartă frumos cu ea şi care, 
după câte am aflat eu - m-am interesat şi eu în stânga şi în 
dreapta - e dirijată probabil de cei din conducere. Oricum, să 
revin la idee, eu nu sunt economist, nu mă pricep la finanţe, dar, 
vă spun, din câte s-a discutat în această redacție, situaţia se pare 
că este dezastruoasă. Asta rămâne de verificat. Eu nu vreau s-o 
lansez ca pe o acuzație. 

— Cine a avut ideea acelor acuzaţii că SRI-ul s-ar ocupa de 
Societatea „Timișoara "? 

— Păi ideea asta a fost a lui George Şerban. A spus că 
niciun acceptă altceva. Noi am discutat circa 3 săptămâni până 
s-a publicat acest articol în forma în care a dorit-o el. Eu ce aspect 
am vrut să arăt? Că un anume ofițer (probabil că orice cititor ar fi 
înțeles ceea ce doream să-i atrag atenția lui Măgureanu), un 
anume ofițer din aparatul SRI merge ca boul pe linia veche. Ceea 
ce n-am reușit. N-am reușit pentru că ziarele au fost coordonate 
spre alte interese. Eu n-am vrut să blamez un aparat întreg, că în 
aparatul ăla am lucrat și eu ştiu foarte bine că mi-am făcut 
datoria. Pe mine m-au ajutat, după ce am fost scos din Securitate, 
m-au ajutat o grămadă care au ajuns sus. Dar George Șerban voia 
neapărat să scoatem în evidență ideea precum că Societatea 
„Timişoara" este sub vizorul SRI-ului, este supravegheată ș.a.m.d. 


— Dumneavoastră, în momentul în care v-au angajat, știaţi 
că veți face compromisuri... 

— Cum să vă spun eu, pe mine nu m-au angajat jurist: au ei 
juristul lor. Între altele, bine că mi-aţi adus aminte, să vă 
povestesc ceva. Angajaseră la un moment dat un jurist, care a fost 
judecător în Timișoara, deci unul cu state de servicii. După trei 
zile i-au desfăcut contractul de muncă. 

— De ce? 

— Am citit, mi-a arătat Marcel Sămânţă de ce i-a desfăcut 
contractul de muncă, căci pe mine mă consulta Sămânţă, spunea 
că eu sunt securistul lor. Respectivul a cerut, cum a fost angajat, 
ca orice jurist, a cerut actele societăţii. Și, în principal, l-a 
interesat situația economică, ca pe orice jurist, ca să ştie cum să 
fie... anumite procese. Cerea niște documente economice, ca să 
ştie. Căci Societatea are o mulțime de procese pe rol. Imediat i s-a 
spus că „Dumneata ești trimis de poliţie? Eştie infiltrat de SRI?". 
Și i-au desfăcut contractul de muncă. 

— Domnule Mitran, mărturiile dvs. vor fi primite în diferite 
feluri, însă vor produce oricum un seism local. 

— N-are ce cutremur să producă, adică nu afectează 
structurile statale, dar îmi implică mie persoana şi, la ora actuală, 
repet, lucrez de unul singur. Eu sunt de acord să lucrez de unul 
singur, dar, spre neșansa mea, am o familie și un copil mic și n-aş 
vrea să apeleze la metode mafiote ca să-mi închidă gura. 

— Bine, dar credeţi că aceste dezvăluiri în presă sunt un 
procedeu bun? 

— Da, e un procedeu vechi. În momentul când ai încheiat 
cu serviciul de informaţii. De exemplu, cum am fost și eu... Eu am 
fost corect. Și când am încheiat cu redacţia „Timișoara", două zile 
le-am dat timp de gândire și am pus legitimaţie pe masă. 

— Să înțeleg că dacă ei vă decontau deplasarea la 
București... 

— Nu era vorba numai de decontare. 

— Ce v-ar fi putut determina totuși să rămâneţi acolo? 

— Vreţi să vă spun o chestiune care numai cu nevas- 


tă-mea am discutat-o? Din luna decembrie voiam să iau legătura 
cu dumneavoastră, deci numai la o lună după angajare, dar am zis 
că-mi asum un risc prea mare, pentru că ştiam, din ceea ce mi se 
cerea mie, că redacția dvs. este supravegheată, şi în această 
conjunctură, singur în oraș, fără niciun sprijin, am eliminat 
eventualul risc de a intra direct pe ușa din față. Am avut o 
discuție în trei, cu George Şerban și cu loan Crăciun, în care, la 
insistențele lui Șerban să-i prezint un caz de supraveghere, i-am 
prezentat o invenţie de-a mea, pentru că mi-a spus, de-abia 
aşteaptă să vă prindă SRl-ul şi alte chestii inventate, ca să-i 
satisfac curiozitatea bolnăvicioasă a lui Șerban. loan Crăciun a 
rămas uimit. loan Crăciun, printre altele, e un tip, după părerea 
mea, foarte inteligent, rătăcit, nu ştiu cum dracu' s-a rătăcit acolo, 
dar are profesionalism, dar e prost dirijat și probabil că-l plătesc 
bine, nu ştiu cum stă el acolo. George Șerban e obsedat de regii 
din astea de servicii de informaţii. A început să spună despre 
perioada din vară, când SRI şi „Renaşterea bănățeană" ar fi 
infiltrat o grămadă de oameni la ei și era cât pe-aci să-i spargă, 
să-i nenorocească și să-i dezbine şi atunci a preluat el puterea. 
Atunci mi-a explicat că în momentul respectiv a hotărât să 
formeze un serviciu intern - așa-l numeşte el. Serviciul intern 
l-au format din Geroge Lână (e locotenentul lui) şi Lucian Szabo. 
Ăstia doi lucrau să depisteze infiltrările. La un moment dat, am 
discutat foarte atent cu loan Crăciun și cu Botoi, care mi se pare 
un băiat muncitor, dar depășit de dimeniuni. Am discutat şi i-am 
spus: Domnule, nu aveţi impresia că sunteţi cariați de această 
obsesie a infiltrărilor? Asta n-am înţeles, obsesia asta fantastică, 
cred că au tot timpul informatori printre ei. 

— Totuși, problemele dumneavoastră majore nu se referă la 
Societatea „Timișoara', ci sunt de altă natură. Eu vă aştept să le 
discutăm. Vă întreb însă dacă nu vi se par și acestea foarte grave și 
dacă nu aveţi intenţia de a sesiza organele în drept? 

— Deja mă depăşesc dimensiunile problemei, vorba lui 
Botoi, în sensul că eu nu sunt stat în stat și nici nu vreau să 
depăşesc atribuţiile unor organe care sunt puse, totuși, oficial. 


Trebuie deci să iau legătura cu ele. 

— Bine, și în funcţie de ce hotărâre luaţi, vom purta 
următoarele dialoguri. 

PROCLAMAȚIA DE LA TIMIȘOARA 

Populaţia orașului Timișoara a fost inițiatoarea revoluţiei 
române. Între 16 şi 20 decembrie 1989, ea a purtat de una 
singură, un înverşunat război cu unul dintre cele mai puternice şi 
mai odioase sisteme represive din lume. A fost o încleștare 
cumplită pe care noi, timişorenii, o cunoșteam la adevăratele ei 
proporţii. De-o parte populaţia neînarmată, de cealaltă parte 
Securitatea, Miliția, Armata și trupele zeloase de activiști ai 
partidului. Toate metodele şi mijloacele de reprimare s-au 
dovedit însă neputincioase în faţa dorinței de libertate a 
timişorenilor și hotărârii lor de a învinge. Nici arestările, nici 
molestările, nici chiar asasinatele în masă nu iau putut opri. 
Fiecare glonţ tras a adus pe baricadele revoluţiei alți o sută de 
luptători. Și am învins. În 20 decembrie 1989, Timişoara a intrat 
definitiv în stăpânirea populaţiei, transformându-se într-un oraș 
liber în mare a închisoare care devenise în acela zile România. 
Din acea zi, întreaga activitate din oraș a fost condusă, de la 
tribuna din Piaţa Operei, de către Frontul Democrat Român, 
exponent în acel moment al revoluţiei de la Timişoara. În acea zi, 
armata a fraternizat cu demonstranțţii, hotătând să apere 
împreună cu ei victoria obţinută. În 21 decembrie, în Piaţa 
Operei, peste o sută de mii de glasuri scandau: „Suntem gata să 
murim!" 

O serie de fapte întâmplate în România, îndeosebi după 28 
ianuarie 1990, vin în contradicţie cu idealurile Revoluţiei de la 
Timișoara. Aceste idealuri nici nu au fost aduse la cunoștința 
opiniei publice româneşti de către mass-media centrală, decât 
parțial şi confuz. În asemenea condiţii, noi, participanţii 
nemijlociți la toate evenimeentele din 16 și 22 decembrie 1989, 
ne vedem nevoiţi să explicăm întregii națiuni pentru ce au pornit 
timişorenii revoluţia, pentru ce au luptat şi mulţi şi-au jertfit 
viaţa, pentru ce suntem în continuare hotărâți să luptăm cu orice 


preţ şi împotriva oricui, până la victoria deplină. 

Revoluţia de la Timișoara a fost încă din primele ei ore, nu 
doar anticeauşistă ci şi categoric anticomunistă. În toate zilele 
Revoluţiei s-a scandat, de sute de ori: „Jos comunismul!". În 
consens cu aspirația sutelor de milioane de oameni din estul 
Europei, am cerut și noi abolirea imediată a acestui sistem social 
totalitar şi falimentar. Idealul Revoluţiei noastre a fost și a rămas 
reîntoarcerea la valorile autentice ale democraţiei și civilizaţiei. 

La Revoluţia de la Timişoara au participat toate categoriile 
sociale. Pe străzile Timișoarei au căzut, seceraţi de gloanţe, unul 
lângă altul, muncitori, intelectuali, funcționari, studenți, elevi, 
copii şi chiar locuitori ai satelor, veniţi în sprijinul Revoluţiei. 
Suntem categoric împotriva tehnicii, tipic comuniste, de 
dominație prin învrăjbirea claselor și categoriilor sociale. Pe 
temeiul ideologiei „luptei de clasă" s-au urcat la putere bolșevicii 
în 1917, pe acelaşi temei, nomenclatura comunistă română a 
instigat după 1944 o clasă socială împotriva alteia, a dezbinat 
societatea pentru a o supune mai ușor. Avertizăm împotriva 
pericolului repetării acestei triste istorii şi chemăm muncitorii, 
intelectuali, studenții, țăranii şi toate categoriile sociale la un 
dialog civilizat şi constructiv, pentru a reface neîntârziat unitatea 
din timpul Revoluţiei. Trebuie plecat de la realitatea că toate 
aceste categorii sociale au fost oprimate în regimul comunist și 
niciuna nu doreşte astăzi răul celorlalte. 

La Revoluţia de la Timişoara au luat parte oameni din toate 
categoriile de vârstă. Chiar dacă tineretul a fost preponderent, 
este drept să recunoaștem că oameni de toate vârstele s-au bătut 
cu aceeași dârzenie pentru cauza Revoluţiei. Lista victimelor, deşi 
incompletă, este o dovadă în acest sens. 

Pentru victoria Revoluţiei din Timişoara s-au jertfit, alături 
de români, și maghiari, şi germani, și sârbi şi membri ai altor 
grupări etnice care de secole conlocuiesc în orașul nostru paşnic, 
în bună înţelegere. Timişoara este un oraş românesc şi european, 
în care naţionalităţile au refuzat și refuză naționalismul. Invităm 
pe toţi șovinii din România, indiferent că sunt români, maghiari 


sau germani, să vină la Timişoara, la un curs de reeducare în 
spiritul toleranţei şi al respectului reciproc, singurele principii 
care vor domni în viitoarea casă a Europei. 

Încă în data de 16 decembrie, prin primele ore ale 
Revoluţiei, una dintre lozincile cele mai des scandate a fost: 
„Vrem alegeri libere!". Ideea pluralismului a fost şi a rămas una 
dintre cele mai scumpe timișorenilor. Suntem convinși că fără 
partide politice puternice nu poate exista o democraţie autentică, 
de tip european. Cu excepţia celor extremiste, de stânga sau de 
dreapta, toate partidele au drept la existența în cetatea 
Timişoarei. În orașul nostru nu au fost atacate și devastate sediile 
partidelor politice, niciunul dintre membrii acestora nu a fost 
ameninţat, insultat sau calomniat. Membrii partidelor politice 
sunt concetăţenii noştri, sunt colegii noştri de muncă, sunt 
prietenii noștri care au opinii politice. Democraţia europeană 
înseamnă libera exprimare a opiniilor politice, dialogul civilizat 
între exponenţii lor și competiţia loială pentru cucerirea 
adeziunii politice și, implicit, a puterii de stat. 

Am fi acceptat în sistemul democraţiei românești și 
Partidul Comunist Român, dacă el nu ar fi fost compromis total şi 
definitiv de către nomenclatura sa, degenerând în fascism roşu. 
În ţările est europene în care partidele comuniste şi-au păstrat 
minima decenţă, societatea le contestă din principiu, dar le 
tolerează în fapt. La noi, partidul comunist a ajuns însă până la 
genocid şi, prin aceasta, s-a autoexclus din societate. Nu-l vom 
tolera nici în principiu, nici în fapt, indiferent sub ce denumire ar 
încerca să renască. 

După patru decenii de educaţie şi propagandă exclusiv 
comunistă, există în conştiinţa tuturor românilor prejudecăţi 
aparținând acestei ideologii. Existenţa lor nu este o vină pentru 
purtător. Manipularea lor, însă, de către grupuri interesate în 
renașterea comunismului și reinstaurarea lui la putere este un 
act contrarevoluţionar. Pe lista de lozinci, multiplicată la xerox şi 
împărţită în 28 ianuarie demonstranțţilor în Piața Banu Manta din 
Bucureşti, se aflau şi slogane vechi de 45 de ani. Identificarea, de 


pildă, a partidelor „istorice" cu partide vânzătoare de ţară este un 
astfel de slogan şi constituie o calomnie. Dimpotrivă, activiștii 
comuniști de acum 45 de ani, dintre care unii au și astăzi funcţii 
importante în conducerea ţării, se fac vinovaţi de trădarea 
României şi aservirea ei U.R.S.S. ului. Ei sunt cei care scandau 
atunci: „Stalin și poporul rus libertate ne-au adus!" şi nu membrii 
partidelor „istorice”. Aceștia din urmă s-au opus transformări 
României într-un satelit al Moscovei și unii au plătit cu viața 
această îndrăzneală. Se impune redactarea de urgenţă a unei 
scurte, dar corecte, istorii a perioadei 1944-1950 şi difuzarea ei 
în tiraje de masă. 

Timişoara a pornit Revoluţia împotriva întregului regim 
comunist și întregii sale nomenclaturi şi nicidecum pentru a servi 
ca prilej de ascensiune politică unui grup de dizidenţi 
anticeaușiști din interiorul P.C.R.ului Prezenţa acestora în fruntea 
țării face moartea eroilor din Timișoara zadarnică. l-am fi 
acceptat poate în urmă cu zece ani, dacă la Congresul al XII-lea al 
partidului s-ar fi alăturat lui Constantin Pârvulescu și ar fi 
răsturnat clanul dictatorial. Dar n-au făcut-o, deşi aveau prilejul, 
şi funcții importante, care le acordau prerogative. Dimpotrivă, 
unii chiar au ascultat de ordinul dictatorului de a-l huli pe 
dizident. Lașitatea lor din 1979 ne-a costat încă zece ani de 
dictatură, cei mai grei din toată perioada, plus un genocid 
dureros. 

Ca o consecință a punctului anterior, propunem ca legea 
electorală să interzică pentru primele trei legislaturi consecutive 
dreptul la candidatură, pe orice listă, al foştilor activişti 
comuniști și al foștilor ofițeri de Securitate. Prezenţa lor în viața 
politică a țării este principala sursă a tensiunilor şi suspiciunilor 
care frământă astăzi societatea românească. Până la stabilizarea 
situaţiei şi reconcilierea naţională, absenţa lor din viaţa publică 
este absolut necesară. 

Cerem, de asemenea, ca în legea electorală să se treacă un 
paragraf special care să interzică foştilor activişti comuniști, 
candidatura la funcția de preşedinte al țării. Președintele 


României trebuie să fie unul dintre simbolurile despărțirii 
noastre de comunism. A fi fost membru de partid nu este o vină. 
Știm cu toţii în ce măsură era condiţionată viaţa individului, de la 
realizarea profesională până la primirea unei locuinţe, de 
carnetul roșu şi ce consecințe grave atrăgea predarea lui. 
Activiştii au fost însă acei oameni care şi-au abandonat profesiile 
pentru a sluji partidul comunist și a beneficia de privilegiile 
materiale deosebite oferite de acesta. Un om care a făcut o 
asemenea alegere nu prezintă garanţiile morale pe care trebuie 
să le ofere un Preşedinte. Propunem reducerea prerogativelor 
acestei funcţii, după modelul multor ţări civilizate ale lumii. 
Astfel, pentru demnitatea de Preşedinte al României ar putea 
candida şi personalități marcante ale vieţii culturale și ştiinţifice, 
fără o experienţă politică deosebită. 

Tot în acest context, propunem ca prima legislatură să fie 
de numai doi ani, timp necesar întăririi instituțiilor democratice 
şi clarificării poziţiei ideologice a fiecăruia dintre multele partide 
apărute. 

De-abia atunci am putea face o alegere în cunoștință de 
cauză, cu cărțile pe faţă. 

Timișoara nu a făcut revoluţie pentru salarii mai mari sau 
pentru avantaje materiale. Pentru acestea era suficientă o grevă. 
Suntem toți nemulţumiţi de sistemul de salarizare, există și în 
Timişoara categorii de muncitori care lucrează în condiţii extrem 
de grele şi sunt prost plătiți (vezi, de pildă, cazul celor ce 
muncesc în turnătorii sau în industria detergențţilor) şi, totuși, 
niciun colectiv nu a făcut grevă pentru mărirea lefurilor și nu și-a 
trimis delegaţi să trateze cu guvernul revendicări materiale 
exclusive. Majoritatea timişorenilor știu ceea ce toți economiștii 
se străduie în aceste zile să aducă ţării la cunoştinţă: mărirea în 
acest moment a salariilor ar declanșa automat inflația, aşa cum 
s-a întâmplat în unele state est europene. lar inflația odată 
pornită, sunt necesari ani de eforturi pentru a o stopa. Numai 
creşterea producţiei, deci a cantității de marfă aflată pe piață va 
permite, în paralel, creşterea generală a nivelului de salarizare. În 


plus, pentru bugetul sărac al României, prioritare trebuie să fie 
acum cheltuielile destinate restabilizăârii unui nivel minim de 
civilizație. Se impun, de pildă, investiții urgente în domeniul 
asistenţei medicale și salubrităţii. 

Deşi milităm pentru reuropenizarea României, nu dorim 
copierea sistemelor capitaliste occidentale, care își au 
neajunsurile și inechităților lor. Suntem însă categoric în 
favoarea ideii de inițiativă particulară. Fundamentul economic al 
totalitarismului a fost atotputernicia proprietăţii de stat. Nu vom 
avea niciodată pluralism politic fără pluralism economic. S-au 
găsit însă şi voci care, în spirit comunist, să asimileze inițiativa 
privată cu „exploatare" şi pericolul catastrofei de a apare oameni 
bogaţi. Se speculează în acest sens invidia leneșului și teama de 
muncă a fostului privilegiat din întreprinderile comuniste. 

Dovadă că timişorenii nu se tem de privatizare este faptul 
că mai multe întreprinderi şi-au anunţat deja intenţia de a se 
transforma în Societăți anonime pe acțiuni. pentru ca aceste 
acțiuni să fie totuși cumpărate pe bani curaţi, ar trebui înființate 
în fiecare oraș comisii de inventariere a averilor foştilor 
privilegiați ai puterii, corupției şi penuriei. De asemenea, 
acțiunile unei întreprinderi se cuvin oferite spre cumpărare în 
primul rând lucrătorilor ei. 

Considerăm constructivă și ideea, mai radicală, a 
privatizării prin împroprietărirea tuturor lucrătorilor unei 
întreprinderi cu un număr egal de acțiuni, statul urmând să 
păstreze numai acel procent de fonduri care să-i asigure 
controlul activităţii. În felul acesta, s-ar oferi tuturor lucrătorilor 
şanse egale de prosperitate. Dacă cei leneşi şi-ar pierde şansa, nu 
s-ar putea totuși plânge de discriminare. 

Timișoara este hotărâtă să ia în serios şi să se folosească de 
principiul descentralizării economice și administrative. S-a şi 
propus excperimentarea în județul Timiș a unui model de 
economie de piață, pornind de la capacităţile sale puternice și de 
la competenţa specialiştilor de care dispune. Pentru atragerea 
mai uşoară şi mai rapidă a capitalului străin, îndeosebi sub formă 


de tehnologie și materii prime speciale, şi pentru crearea de 
societăți mixte, cerem și pe această cale înființarea la Timişoara a 
unei filiale a Băncii de Comerţ Exterior. O parte din câștigurile în 
valută ale părții române din aceste societăți mixte va intra în 
salariile muncitorilor, într-un procent ce va fi negociat, de la caz 
la caz, cu liderii sindicali. Plata unei părți din salariu, în valută va 
asigura o bună cointeresare materială a muncitorilor. În plus, 
pașapoartele nu vor mai fi carnete bune doar de ţinut în sertar. O 
altă consecință pozitivă ar fi scăderea cursului valutar la bursa 
liberă, ceea ce ar atrage după sine creşterea imediată a nivelului 
de trai. 

După căderea dictaturii au fost invitaţi în ţară toți românii 
plecaţi în exil, pentru a pune umărul la reconstrucția României, 
Unii s-au şi întors, alţii și-au anunţat intenţia de a o face. Din 
păcate, instigați de forțe obscure, s-au găsit şi oameni care să 
hulească pe exilaţii întorși, să-i califice trădători, să-i întrebe 
tendențios ce au mâncat în utlimii zece ani. Este o atitudine care 
nu ne face cinste. În disperarea care ne-a stăpânit în ultimii 
patruzeci de ani, poate că nu a fost român căruia să nu-i fi trecut 
prin minte, măcar o dată, să scape de mizerie luând calea exilului. 
Mulţi dintre românii aflați astăzi departe de ţară au plecat după 
persecuții politice şi chiar după ani grei de închisoare. Ar fi 
ruşinos din partea noastră să-i hulim și noi cu vorbele activiştilor 
comunişti de odinioară. Exilul românesc înseamnă sute de 
profesori eminenți care predau la cele mai mari universităţi din 
lume, mii de specialiști preţuiţi la cele mai puternice firme 
occidentale, zeci de mii de muncitori calificați pe tehnologiile cele 
mai avansate. Să fim mândri de ei și să transformăm răul în bine, 
făcând din trista şi dureroasa diasporă românească o forță 
înnoitoare pentru România. Timișoara îi așteaptă cu dragoste pe 
toți existații români. Sunt compatrioţii noștri și, azi mai mult ca 
niciodată, avem nevoie de competenţa lor, de europenismul 
gândirii lor şi chiar de sprijinul lor material. De asemenea, 
cultura română va fi întreagă numai după ce se reintegrează în ea 
cultura din exil. 


Nu suntem de acord cu stabilirea zilei de 22 decembrie ca 
zi naţională a României. În felul acesta se eternizează persoana 
dictatorului, de fiecare dată sărbătorindu-se un număr de ani de 
la căderea lui. În majoritatea țărilor care şi-au legat ziua 
naţională de o revoluţie, ziua aleasă este cea a declanșării 
mişcării revoluționare, fiind astfel glorificat curajul poporului 
român de a se ridica la luptă. Un singur exemplu: ziua națională a 
Franţei este 14 iulie, ziua când, în 1789, a început Marea 
Revoluţie franceză prin dărâmarea Bastiliei. În consecință, cerem 
instituirea zilei de 16 Decembrie ca zi naţională a României. 
Astfel, copiii, nepoţii şi strănepoții noștri vor celebra curajul 
poporului de a înfrunta opresiunea, și nu căderea unui tiran 
nemernic. Cu excepţia ziarului „România liberă", presa, radioul şi 
televiziunea din 

București aproape că au uitat de revoluţia de la Timişoara. 
Evenimentele comentate ca revoluționare sunt numai cele din 
21-22 decembrie. Ne închinăm cu pietate în fața eroilor 
bucureșteni, ca şi în fața eroilor din Lugoj, Sibiu, Braşov, 
Târgu-Mureș, Cluj, Arad, Reşiţa și din toate celelalte oraşe care au 
avut nevoie de martiri pentru a cuceri libertatea. Ne doare și ne 
revoltă însă politica centrală de minimalizare a Revoluţiei 
noastre, evidentă și prin efortul de diminuare a numărului 
morților. Noi am fost pe străzile Timişoarei în zilele Revoluţiei şi 
ştim că numărul lor este mai mare decât cel anunţat oficial. Îi 
asigurăm însă pe acei care astăzi tăinuiesc adevărul că nu vom 
înceta lupta până când nu vor fi aduși în faţa instanţei, în calitate 
de complici la genocid. 

Această Proclamaţie s-a născut din necesitatea de a aduce 
la cunoștiința naţiunii române adevăratele idealuri ale revoluţiei 
de la Timișoara. A fost o revoluţie făcută de popor și numai de el, 
fără amestecul activiştilor şi securiștilor. A fost o revoluţie 
autentică şi nu o lovitură de stat. A fost categoric anticomunistă 
şi nu doar anticeaușistă. La Timişoara nu s-a murit pentru ca 
activiștii comuniști din rândurile doi şi trei să treacă în frunte şi 
unul din participanţii la genocid să fie numit de către aceștia 


ministru de interne. Nu s-a murit pentru ca dezbinarea socială şi 
naţională, cultul personalităţii, cenzura mass-media, 
dezinformarea, amenințările telefonice și scrise şi toate celelalte 
metode comuniste de constrângere să fie practicate în văzul 
lumii, în timp ce nouă ni se cere pasivitate în numele stabilității 
sociale. Această Proclamaţie se adresează în primul rând celor 
care au primit revoluţia cadou şi se miră de ce suntem 
nemulțumiți, de vreme ce dictatura a căzut, s-au abrogat o serie 
de legi proaste şi a mai apărut şi câte ceva prin prăvălii. Acum 
ştiu de ce suntem nemulţumiţi: nu acesta a fost idealul revoluţiei 
de la Timișoara. 

Noi, autorii acestei  Proclamaţii, participanți la 
evenimentele din 16 și 22 decembrie 1989, nu considerăm 

Revoluția încheiată. O vom continua paşnic, dar ferm. După 
ce am înfruntat şi am învins, fără ajutorul nimănui, unul dintre 
cele mai puternice sisteme represive din lume, nimeni și nimic nu 
ne mai poate intimida. 

11 martie 1990 

„LEGEA TICU DUMITRESCU” 

Către 

BIROUL PERMANENT AL SENATULUI 

ROMÂNIEI 

Subsemnaţii senatori  Constantin-Ticu Dumitrescu şi 
Nicolae Cerveni, vă înaintăm „Proietul de lege privind accesul la 
propriul dosar şi desconspirarea Securității ca Poliție politică” 

Proiectul are la bază inițiativa legislativă a senatorului 
Constantin-Ticu Dumitrescu din anul 1993, urmată de proiectul 
„Vasile Văcaru”(1995) şi a unui grup de deputați din PNL (1997). 

Implicarea unor personalități de mare valoare ca 
reprezentanți ai societății civile (Ana Blandiana, Gabriel Liiceanu, 
Alex. Patapievici) dovedeşte ca aceată problemă preocupă în mod 
deosebit opinia publică din țara noastră). 

Reamintim şi faptul că domnul Claudiu Iordache a cerut, 
încă din 1992, verificarea dosarelor de Securitate pentru deputați 
şi senatori. 


Faţă de toate acestea, solicitam, în temeiul 

Regulamentului Senatului, procedura de urgenţă, în ceea ce 
priveşte prezenta propunere legislativă. 

De asemenea, vă rugăm ca în temeiul aceluiaşi Regulament 
al Senatului să propuneţi votarea prezentei propuneri legislative 
prin apel nominal. 

13 martie 1997 

Constantin-Ticu Dimitrescu Niculae Cerveni 

Lege privind accesul la propriul dosar și deconspirarea 
Securităţii ca Poliţie politică. 

„Noţiunea privind foştii informatori” adoptată în 1990 de 
Parlament este fundamentul teoretic al acestei iniţiative 
legislative. 

Pentru o motivație completă a prezentului proiect, 
iniţiatorul consideră necesar să precizeze următoarele: 

Nevoia de adevăr, care constituie dezideratul major al 
poporului român eliberat de dictatura comunistă, nu se poate 
împlini fără deconspirarea Securităţii ca poliție politică. 

Se impune, de asemenea, ca fiecare persoană să aibă acces 
la propriul dosar dacă a fost urmărită de Securitate pentru 
convingerile sale anticomuniste sau antisovietice. 

Adoptarea acesti legi constituie dovada respectării 
angajamentelor internaționale asumate de România şi 
garantează exercițiul dreptului de acces la informațiile de interes 
public, consacrat atât de Constituția României cât și de 
documentele internaționale adoptate în materia drepturilor 
omului. 

Proiectul urmăreşte informarea opiniei publice cu privire 
la activitatea fostelor organe de securitate, prin identificarea, 
studierea și valorificarea arhivelor. 

Se asigură protecția individuală împotriva șantajului, 
înlăturându-se posibilitatea manipulării informaţiilor deţinute de 
Securitate cu privire la activitatea publică şi privată a persoanei. 

Scopul proiectului nu este unul punitiv. Se urmărește 
detensionarea climatului social și ordonarea societății româneşti 


pe criterii de moralitate, esenţiale tranziției spre structurile 
democratice. 

RAPORT 

la propunerea legislativă privind accesul la propiul 
dosar şi deconspirarea Securităţii ca Poliţie politică 

Prin adresa L4 din 13 ianuarie 1997, Comisia juridică, de 
numiri, disciplină, imunităţi și validări a fost sesizată în fond cu 
propunerea legislativă privind dreptul cetățenilor români de a 
lua cunoștină de conținutul dosarelor întocmite de fostele organe 
ale Securităţii, inițiate de domnul senator Vasile Văcaru. 

Prin adresa L 121 din 3 martie 1997, Comisia juridică, de 
numiri, desciplină, imunităţi și validări a fost sesizată în fond cu 
propunerea legislativă prind accesul la dosarele întocmite până 
la 24 februarie 1992, de către fostele organe de Securitate, 
inişiată de domnul senator Niculae Cerveni, urmând să elaborăm 
un raport comun împreună cu Comisia de apărare, ordine publică 
şi siguranță naţională. 

Cu adresa L 239 din 21 marie 1997, Comisia juridică, de 
numiri, disciplină, imunităţi şi validări a fost sesizată în fond cu 
propunerea legislativă privind accesul la propriul dosar și 
deconsiparea Securităţii ca Poliţie politică inițiată de domnii 
senatori Constantin Ticu Dumitrescu şi Niculae Cerveni. 

Comisia juridică lunând în dezbartere propunerile 
legislative enunțate mai sus, în unanimitate a hotărât să fie 
transmise pentru avizare Consiliului Legislativ. 

Cu nota nr. 261/12.04.1997 Consiliul Legislativ a sugerat 
Comisiei juridice oportunitatea unificării într-un singur proiect 
legislativ, cu acordul iniţiatorilor, a tuturor propunerilor 
legislative ţinând seama că acestea au același obiectiv şi cu soluții 
asemănătoare. 

Comisia juridică a transmis acest punct de vedere al 
Consiliului legislativ inițiatorilor. care au fost de acord cu 
unificarea propunerilor legislative care de fapt s-a materializat 
într-un proiect unic. 

În şedinţa din 23 aprilie a.c., Comisia juridică a analizat şi 


amendat proiectul unic pe care l-a transmis din nou spre avizare 
cu adresa nr. XXIII/299/1997, Consiliului legislativ. 

De asemenea, în data de 29.IX. 1997 cu același număr, în 
conformitate cu art. 110 (1) din Constituţie a transmis proiectul 
unic Guvernului României pentru informare şi punct de vedere, 
ținând cont de cheltuielile bugetare pe care le implică acest 
proiect. 

Cu adresa nr. D.419/30.06.1997 Consiliul Legislativ a 
transmis avizul nr. 424 din 30.06. a.c. prin care în temeiul art. 2 
alin. a din Legea nr. 73/1993 şi art. 48 (2) din Regulamentul de 
organizare și funcționare al Consiliului Legislativ, avizează 
favorabil propunerea legislativă privind accesul la propriul dosar 
şi deconsipirarea Securităţii ca poliţie politică. 

În sedinţele Comisiei juridice din 17 septembrie, 8, 14 şi 15 
octombrie au fost luate în dezbatere toate observaţiile Consiliului 
Legislativ și unde a fost cazul s-au făcut reformulări, adăugiri sau 
eliminări de texte. 

Cu adresa E 262 din 21.X. 1997 am primit amendamentele 
propuse de Guvern în şedinţa din 17 octombrie - amendamente 
pe care și le-a însușit domnul sen. Mircea Ionescu Quintus. 

În şedinţele din 5.12 şi 19 noiembrie a.c. au fost luate în 
dezbatere acest amendamente de către Comisie rezultând textul 
proiectului pe care-l anexăm la prezentul raport și pe care-l 
supunem dezbaterii plenului Senatului. Comisia juridică a 
aprobat această ultimă formă a proiectului de lege cu 10 (zece ) 
voturi „pentru” și 1 (unul) vot „împotrivă”. 

Nota bene 

La propunerea legislativă s-a mai făcut o intervenţie de 
către domnul Doru Braia, membru al Societăţii Civile Timişoara 
prin care se solicită prelungirea perioadei prevăzută de art. 1 (1), 
respectiv intervalul 1945 - 3 noiembrie 1996. 

Acest amendament a fost preluat şi susținut de domnii 
senatori loan Burghelea și Niculae Cerveni în ședința Comisiei 
juridice din 12 noiembrie a.c. 

Cu 10 (zece) voturi „pentru” și 1 (unul) vot „împotrivă” 


Comisia juridică a respins acest amendament. 

Potrivit art. 72 şi 74 din Constituţie, legea este ordinară. 

București, 24 noiembrie 1997 

Președinte, Răsvan Dobrescu ; secretar Octavian Opriș 

LEGE 

privind accesul la propriul dosar și deconspirarea 
Securităţii ca poliţie politică 

Puterea comunistă instaurată în România în perioada 6 
martie 1945 - 22 decembrie 1989 a exercitat în special prin 
organele Securităţii Statului, ca poliţie politică, o permanentă 
teroare împotriva cetățenilor ţării, a drepturilor și libertăţilor lor 
fundamentale. Acesta îndreptățește accesul la propiul dosar și 
deconspirarea Securității ca poliție politică, în condițiile 
prevederilor prezentei legi. 

Art.1 (1) Orice cetățean român cu domiciliul în ţară sau în 
străinătate, ori străin care în intervalul 1945-1989 a avut 
cetățenie română are dreptul de acces la propriul dosar întocmit 
de fostele organe ale Securităţii, ca poliţie politică, până la data 
de 22 decembrie 1989. Acest drept se exercită la cerere și constă 
în studierea nemijlocită a dosarului, eliberarea de copii de pe 
actele dosarului și de acte doveditoare despre cuprinsul 
dosarului. 

De drepturile prevăzute în alin. 1 beneficiază și soțul 
supraviețuitor şi rudele până la grul II inclusiv ale persoanei 
decedat, în afară de cazul când acesta a dispus altfel. 

Exercitarea drepturilor prevăzute în alin. 1 și 2 se face 
personal sau prin prezentant cu procură specială și autentică. 

Art.2 (1) Pentru a asigura dreptul de acces la informațiile 
de interes public, orice cetățean român cu domiciliul în ţară sau 
în străinătate, precum şi presa scrisă şi audiovizuală, partidele 
politice, organizațiile neguvernamentale legal  constuite, 
autoritățile şi instituțiile publice au dreptul de a fi informați la 
cerere, în legătură cu calitatea de agent sau de colaborator al 
fostelor organe de securitate a persoanelor care ocupă 
următoarele funcții: 


— Preşedintele României; 

— deputat şi senator; 

— membru al Guvernului, secretar de stat și funcţionar 
public de la director de minister în sus și asimilaţii acestor 
funcţii: 

— secretarii generali şi secretarii generali adjuncţi ai 

Camerelor Parlamentului, consilierii  prezidenţiali şi 
ministeriali; 

— prefect, subprefect, director de prefectură, primar, 
viceprimar, preşedinte şi vicepreşedinte al Consiliului județean şi 
al municipiului București, şefii serviciilor descentralizate în 
judeţe: 

— director şi director adjunct al Serviciului Român de 
Informaţii și Direcţiei de Informaţii Externe. 

— lucrător al serviciilor de informaţii interne, cu excepţia 
angajaţilor civili care îndeplinesc atribuţii administrative; 

— Inspector General al Poliţiei, Inspector General adjunct, 
şefii inspectoratelor județene și adjuncţii acestora, directori 
generali, director, şef de serviciu şi șef de birou la nivel central și 
județean; 

— funcţie de conducere în garda Financiară; j) - personalul 
diplomatic și consular cu excepţia celor care îndeplinesc funcţii 
tehnice şi administrative; k) - judecător şi procuror la instanţe şi 
parchete civile și militare; 

— judecător la Curtea Constituţională; m) - președinte și 
vicepreşedinte al Curţii de Conturi, procuror şi judecător 
financiar; n) - președinte și preşedinte de secţie la Consiliul 
Legislativ; o) - Avocatul Poporului şi adjuncţii acestuia; q) - 
membru în Consiliul Naţional al Audiovizualului; p) - director 
general şi director în Serviciile publice de Televiziune şi Radio, r) 
- Guvernator al Băncii Naţionale, președinte, vicepreședinte de 
bancă și membrii Consiliul de administraţie; s) - preşedintele 
Academiei Române; ș) - rector, prorector, decan, prodecan și șef 
de catedră din învățământul superior; t) - director şi inspector 
şef din învățământul preuniversitar: 


t) - președinte, vicepreşedinte şi secretar general de 
partide politice sau ai unei organizații neguvernamentale şi 
asimilaţii acestor funcţii; u) - membrii cu funcţii de conducere ai 
Statului major General sau ai statelor generale ale categoriilor de 
forțe armate precum și comandanții de mari unităţi sau 
echivalent; 

— ierarhii cultelor religioase recunoscute de lege până la 
nivel de preot precum și asimilaţii lor de la Parohiile din ţară și 
străinătate. 

Acest drept se poate exercita față de persoanele care ocupă 
funcţiile enumerate în aliniatul 1 la data începerii funcționării 
Consiliului Naţional pentru Studierea Arhivelor Securităţii. 

Art. 3” Persoanele care candidează, spre a fi alese sau 
numite, într-una din funcţiile prevăzute de art.2. sunt obligate să 
facă o declaraţie scrisă, pe proprie răspundere, privind 
apartenența sau neapartenența ca agent sau colaborator al 
fostelor organe de securitate ca poliție politică. După alegere sau 
numire, verificarea este obligatorie pentru persoanele care au 
fost alese sau numite în demnități sau funcţii politice. 

Art.4” Verificările solicitate se sistează dacă persoana care 
îndeplineşte una din funcţiile enumerate în art. 2 alin.1 
demisionează sau, după caz, renunţă la candidatură ori numire în 
termen de 15 zile de la data comunicării solicitării acestor 
verificări. 

Art.5” Dispoziţiile art. 45 şi alin.2 al Legii nr.14 din 1992 
privind organizarea și funcționarea Serviciului Român de 
Informații şi ale art. 20 alineatul 2 li art. 22 cu referire la anexa 6 
din Legea nr. 16/1996 a Arhivelor Naţionale nu sunt aplicabile 
dosarelor la care se referă art.1 și datelor solicitate în temeiul art. 
2 al prezentei legi, care nu pot fi considerate că privesc siguranța 
naţională a României. 

Art.6. (1) Este agent al fostelor organe de Securitate în 
sensul folosit de prezenta lege orice persoană care a îndeplinit 
calitatea de lucrător operativ, inclusiv acoperit al fostelor organe 
de Securitate în perioada 1945-1989. 


Este colaborator al fostelor organe de Securitate în sensul 
folosit de art.2 persoana care a figurat în evidențele Securității 
statului ca rezident, deținător de locuinţă consipativă sau casă de 
întâlniri, informator, colaborator, indiferent dacă și-a exercitat 
activitatea informativă în stare de libertate sau detenție, în exil, 
sub nume de cod conspirativ, retribuit sau nu. 

Art.7.(1) Pentru aplicarea prevederilor prezentei legi se 
înființează Consiliul pentru Studierea Arhivelor Fostei Securităţi, 
cu sediul în București. 

(2) Consiliul este un organism autonom, cu personalitate 
juridică, supus controlului Parlamentului, căruia îi prezintă 
rapoarte anuale sau la cererea acestuia. 

Art.8. (1) Consiliul este condus de un Colegiu compus din 9 
membri, numiți de Parlament, cu votul majorității 
parlamentarilor prezenţi, pentru un mandat de 4 ani. 

Colegiul Consiliului îşi alege dintre membrii săi un 
preşedinte, un vicepreşedinte şi un secretar, în termen de 15 zile 
de la constituirea sa. Colegiul Consiliului lucrează în prezenţa a 
cel puţin două treimi din numărul membrilor și adoptă decizii cu 
majoritatea voturilor. Votul este nominal. 

Candidaurile pentru Colegiul Consiliului se depun la Biroul 
permanent al Senatului în cel mult 20 de zile de la intrarea în 
vigoare a prezentei legi. În cel mult 30 de zile de la data expirării 
termenului de depunere a candidaturilor, Biroul permanent al 
Senatului validează candidatuile, pe baza raportului Comisiei 
juridice, de numiri, disciplină, imunităţi şi validări a Senatului. 

Candidaţii depun copia fișei de antecedente penale și o 
declarație pe proprie răspundere cu privire la neapartenenţa și 
necolaborarea cu fostele organe de securitate, care vor fi 
verificate de Comisia juridică, de numiri, disciplină, imunităţi şi 
validări. După efectuarea verificărilor, Comisia juridică, de 
numiri, disciplină, imunităţi şi validări propune prin raport 
Biroului permanent validarea sau invalidarea candidaturilor. 

Din Colegiul Consiliului nu pot face parte agenţii sau 
colabolatorii fostelor organe de securitate, astfel cum sunt 


definiţi în art. 5, şi nici persoanele care au suferit condamnări 
pentru infracțiuni de drept comun chiar dacă a intervenit 
amnisitia sau reabilitarea. Calitatea de membru al Colegiului 

Consiliului este incompatibilă cu exercitarea oricărei 
funcţii publice sau private exceptând cea de parlamentar? 

Consiliul funcționează pe baza unui regulament adoptat de 
Colegiul Consiliului în termen de 30 de zile de la data constituirii 
sale și care se publică în Monitorul Oficial. 

La investirea în funcție, membrii Colegiului Consiliului 
depun următorul jurământ în fața Parlamentului? 

„Jur să respect Constituţia și legile ţării, drepturile și 
libertăţile fundamentale ale omului, să-mi îndeplinesc cu 
conștiinciozitate, onoare și fără părtinire îndatoririle ce-mi 
revin. Așa să-mi ajute Dumnezeu”. 

Art.9” Consiliul îşi elaborază propriul proiect de buget, 
care se aprobă de Parlament şi face parte din bugetul de stat. 

Ar.10. (1) Consiliul este organizat la nivel naţional şi 
funcționează într-o structură unică. 

În termen de 30 de zile de la intrarea în vigoare a prezentei 
legi, Consiliul General al Municipiului Bucureşti va asigura 
spaţiile corespunzătoare desfășurării activităţii 

Consiliului. 

Art.11. (1) Consiliul are următoarea structură: 

Direcţia secretariat-administrativ și de relaţii cu publicul; 

Direcţia arhivistică; 

Direcţia de verificare și analiză; 

Direcţia de cercetare. 

(2) Direcţiile enumerate în alin.1 lit.a) și c) exercită 
activitățile necesare reealizării drepturilor prevăzute în art.1 şi 2 
ale prezentei legi. Direcţia de cercetare studiază şi cercetează 
activitățile şi metodele specifice ale fostelor organe de securitate 
şi pot organiza dezbateri publice. 

Art.12” Colegiul Consiliului angajează personal potrivit 
organigramei, cu respectarea prevederilor art. 8, alin.5 din 
prezenta lege. 


Art.13” Pentru realizarea dreptului de acces la propriul 
dosar, persoana îndreptăţită conform art.1 se adresează Consiliul 
printr-o cerere scrisă. Consiliul va răspunde solicitării în termen 
de 30 de zile. 

Art.14” Persoanele îndreptăţite pot solicita Consiliului, în 
condiţiile art.1, următoarele: 

consultarea dosarelor sau a oricăror materiale întocmite 
până la 22 decembrie 1989 de fostele organe de securitate; 
eliberarea unor copii ale actelor aflate în acest dosare ori 
materiale; eliberarea unor adeverinţe privind apartenenţa ori 
neapartenența, colaborarea ori necolaborarea cu fostele organe 
de securitate. 

Art.15.(1) Conţinutul adeverinţelor eliberate potrivit art.14 
lit.c) poate fi contestat în fața Colegiului Consiliului, în termen de 
30 de zile de la comunicare. 

Contestaţia va fi soluționată de Colegiul Consiliului în 
termen de 60 de zilee de la înregistrare. 

Decizia Colegiului Consiliului poate fi atacată în termen de 
30 de zile de la comunicare la Curtea de Apel București, potrivit 
procedurii contenciosului administrativ. Art.16. (1) Dreptul de 
acces în informaţiile de interes public prevăzut în art.2. se 
exercită de către persoana fizică sau persoana juridică 
îndreptăţită, printr-o cerere adresată Consiliului. 

Prin această cerere se poate solicita eliberarea unui act din 
care să rezulte dacă a avut sau nu calitatea de agent sau de 
colaborator al fostelor organe de securitate privitor la persoanle 
care ocupă, sau sunt propuse a fi numite în funcţiile enumerate la 
art. 2. 

Verificările pot fi declanșate şi la cererea persoanelor care 
ocupă funcţiile prevătute de art.2. 

Pe baza cererilor primite potrivit alin.1, Consiliul verifică 
documentele deținute, indiferent de forma lor, și înștiințează 
deîndată persoana prevăzută la art.2, în vederea exercitării 
drepturilor prevăzute în art.3. 

Menţionarea unei persoane într-o evidență a fostelor 


organe de securitate poate servi la stabilirea calității de agent sau 
colaborator numai în măsura în care se coroborează cu alte 
probe, cum ar fi: angajamentul scris şi semnat de cel în cauză, 
precum şi condiţiile în care acesta a fost obținut, rapoarte, 
sinteze informative, înscrisuri olografe și alte documente din 
arhivele Securității. 

În termen de 15 zile de la primirea cererilor, Consiliul 
citează în vederea audierii persoana cu privire la care s-au 
solicitat verificări, potrivit procedurii stabilite prin Regulament. 
Lipsa nejustificată a persoanei citate, nu împiedică declanşarea și 
finalizarea verificărilor solicitate. 

După finalizarea verificărilor, care nu pot dura mai mult de 
60 de zile de la data primirii cererii, Consiliul comunică în scris 
solicitantului dacă persoana cu privire la care s-a cerut 
verificarea dacă a fost sau nu agent sau colaborator al fostelor 
organe ale Securităţii, în sensul definit la art. 5. (1) împotriva 
comunicării eliberate protrivit art. 16 alin. 4, solicitantul sau 
persoana cu privire la care s-a cerut verificarea se poate adresa 
Colegiului Consiliului, printr-o contestaţie, în termen de 15 zile 
de la primirea comunicării. Colegiul Consiliului reexaminează 
documentaţia care a stat la baza comunicării și, în termen de 30 
de zile de la depunerea contestaţiei, adoptă o decizie, care se 
comunică atât solicitantului, cât și persoani cu privire la care s-au 
efectuat verificări, indiferent de autorul contestaţiei. Decizia 
Colegiului Consiliului poate fi atacată în termen de 30 de zile de 
la comunicare la Curtea de Apel București potrivit procedurii 
contenciosului administrativ. 

În vederea adoptării deciziei, Colegiul Consiliului audiază 
persoana cu privire la care s-au cerut verificări și utilizează 
documentația depusă de acesta sau de solicitant. Documentaţia 
inițială poate fi completată. Persoana față de care se efectuează 
verificări are dreptul să consulte documentele care au stat la 
baza comunicării contestate. lipsa nejustificată a persoanei cu 
privire la care s-au cerut verificări nu împiedică adoptarea unei 
decizii. 


Art.18. Consiliul publică în Monitorul Oficial, partea a III-a 
comunicările necontestate în termen sau deciziile definitive ale 
Colegiului Consiliului, în termen de 10 zile de la data expirării 
termenului de contestaţie ori, după caz, al comunicării deciziei. 

Art.19. Colegiul Consiliului dă publicității informaţiile şi 
documentele care atestă implicarea fostelor organe d securitate 
şi a Partidului Comunist în săvârșirea unor infracțiuni grave 
cotra vieţii, integrităţii fizice și pshice și libertăţii persoanelor, 
precum şi a unor acte de trădare a intereselor naționale. 

Art.20. În cazurile de morţi neelucidate despre care există 
indicii că au fost săvârşite în legătură cu activitatea fostelor 
organe de securitate, Consiliul oferă informaţii din proprie 
inițiativă sau pe baza unei cereri scrise din partea moștenitorilor 
celor dispăruți. 

Art. 21. În scopul stabilirii adevărului istoric, Consiliul pune 
la dispoziţia istoricilor documente și informaţii complete cu 
privire la structura, metodele și activităţile fostelor organe de 
securitate. 

Art.22. (1) Serviciul Român de Informaţii, Ministerul de 
Interne, Ministerul Justiţiei, Ministerul Apărării Naţionale, toate 
fondurile arhivistice și orice alte instituţii publice sau private au 
obligația să predea Consiliului în cel mult 30 de zile de la 
constituirea acestuia, Colegiului Consiliului toate arhivele și 
documentele fostelor organe de securitate, inclusiv sintezele 
întocmite de acesta. În afara documentelor scrise, se vor mai 
preda înregistrările audio și video, disketele, fotografiile, filmele 
şi microfilmele, precum și orice alte documente, indiferent de 
suportul lor fizic. 

Obligația prevăzută în alin.1 revine şi persoanelor fizice 
care deţin astfel de documente. 

Sunt răspunzători pentru predarea arhivelor și 
documentlor coducătorii instituţiilor menţionate în alin.1 

Instituțiile publice prevăzute în alin.1 au obligaţia de a 
preda, odată cu arhivele și dotările tehnice arhivistice aferente. 

Spațiile în care se află arhivele Securităţii ce fac obiectul 


prezentei legi se atribuie Consiliului prin hotărâre de guvern. 

Art.23. Directorii sau persoanele aflate la conducerea 
instituțiilor prevăzute în art.21, alin.1 răspund, potrivit legii, 
pentru nerespectarea obligaţiilor stabilite de prezenta lege. 
Art.24. Sediul Consiliului precum și sediile arhivelor beneficiază 
de pază permanentă cu titlu gratuit, asigurată de 
Comandamentul Trupelor de Jandarmi. 

Art. 25. La încetarea activităţii Consiliului pentru Studierea 
Arhivelor Fostei Securităţi, fondul arhivistic şi documentar 
constituit pe baza prezentei legi se predă spre conservare 
Arhivelor Statului, 

Art.25,26,27 şi 28 sunt identice cu cele din varianta 
Senatului. 

PARLAMENTUL ROMÂNIEI SENATUL 

LEGE 

privind accesul la propriul dosar și deconspirarea 
Securităţii, ca poliţie politică 

Senatul adoptă prezentul proiect de lege 

Puterea comunistă instaurată în România în perioada 6 
martie 1945 - 22 decembrie 1989 a exercitat, în special prin 
organele Securităţii Statului, ca poliţie politică, o permanentă 
teroare împotriva cetățenilor ţării, a drepturilor și libertăţilor lor 
fundamentale. Aceasta îndreeptăţește accesul la propriul dosar și 
deconspirarea Securității ca poliție politică, în  condișiile 
prevederilor prezentei legi. 

Art.1. (1) Orice cetățean român cu domiciliul în ţară sau în 
străinătate, ori străin care în intervalul 1945 a avut cetăţenie 
română are dreptul de acces la propriul dosar întocmit de fostele 
organe ale Securităţii, ca poliție politică. Acest drept se exercită la 
cerere şi constă în studierea nemijlocită a dosarului, eliberarea 
de copii de pe actele dosarului și de acte doveditoare despre 
cuprinsul dosarului. 

De drepturile prevăzute în alin. (1) beneficiază și soțul 
supraviețuitor şi rudele până la gradul II inclusiv ale persoanei 
decedat, în afară de cazul când acesta a dispus altfl. 


Exercitarea drepturilor prevăzute în alin. (1) şi (2) se face 
personal sau prin prezentant cu procură specială și autentică. 

Art.2 (1) Pentru a asigura dreptul de acces la informațiile 
de interes public, orice cetățean român cu domiciliul în ţară sau 
în străinătate, precum şi presa scrisă şi audiovizuală, partidele 
politice, organizațiile neguvernamentale legal  constuite, 
autoritățile și instituțiile publice au drepotul de a fi informați la 
cerere, în legătură cu calitatea de agent sau de colaborator al 
fostelor organe de securitate a persoanelor care ocupă 
următoarele funcții: 

— Preşedintele României; 

— deputat şi senator; 

— membru al Guvernului, secretar de stat, director de 
minister și asimilații acestor funcții: 

— secretarii generali şi secretarii generali adjuncți ai 

Camerelor Parlamentului, consilierii  prezidenţiali şi 
ministeriali; 

— prefect, subprefect, director de prefectură, primar, 
viceprimar, președinte şi vicepreședinte al Consiliului Judeţean și 
al municipiului București, şefii serviciilor descentralizate în 
judeţe: 

— director şi director adjunct al Serviciului Român de 
Informații și al Serviciului de Informaţii Externe. 

— lucrător al serviciilor de informaţii interne, cu excepţia 
angajaţilor civili care îndeplinesc atribuţii administrative; 

— inspector general al Poliţiei, inspector general adjunct, 
director general, director, şef de serviciu şi șef de birou la nivel 
central şi judeţean, precum şi ofițeri şi subofițeri angajaţi ai 
Ministerului de Interne; 

— persoanele cu funcţie de conducere în Garda Financiară; 

— personalul diplomatic şi consular cu excepţia celor care 
îndeplinesc funcții tehnice şi administrative; 

— judecător și procuror la instanţe şi parchete civile și 
militare; 

— judecător la Curtea Constituţională; 


— preşedinte şi vicepreședinte al Curţii de Conturi, 
procuror și judecător financiar; 

— preşedinte şi preşedinte de secţie la Consiliul Legislativ; 

— Avocatul Poporului şi adjuncţii acestuia; 

— membru în Consiliul Naţional al Audiovizualului; 

— patroni, directori, redactori șefi, redactori din serviciile 
publice sau private de televiziune şi radio sau presă, după caz, 

— guvernator al Băncii Naționale, preşedinte, 
vicepreședinte de bancă și membrii consiliul de administraţie; 

— membru, membru corespondent, membru de onoare 
sau secretar al Academiei Române; ș) - rector, prorectorii, 
secretarul ştiinţific al Senatului și decanii din instituţiile de 
învățământul superior de stat și privat; 

— directori și inspectori şefi din învățământul 
preuniversitar: 

ț) - preşedinte, vicepreşedinte şi secretar general de 
partide politice sau ai unei organizații neguvernamentale și 
asimilații acestor funcții; 

— personalul militar și civil cu funcții de conducere din 
Ministerul Apărării Naţionale și din Statele Majore ale 
Comitetelor de forțe armate, precum și comandanții de mari 
unități sau echivalente; 

— ierarhii cultelor religioase recunoscute de lege până la 
nivel de preot, precum și asimilaţii lor de la parohiile din ţară și 
străinătate. 

— director al Direcţiei de Poştă și Telecomunicaţii, şefi de 
serviciu de Poştă şi de Telecomunicații, șefi de centrală 
telefonică; y) - persoanele cu funcţii de conducere în direcțiile 
sanitare județene, în spitale județene, municipale şi orășenești, în 
Colegiul Medical, în instituții de psihiatrie şi medicală, medic 
psihiatru și medic legist; z) - persoanele cu funcții de conducere, 
inclusiv membru al consiliului de administraţie, în regiile 
autonome, societățile comerciale cu capital integral sau majoritar 
de stat, precum și în institutele și centrele de cercetare și 
proiectare. 


Acest drept se poate exercita față de persoanele care ocupă 
funcţiile enumerate în aliniatul 1 la data începerii funcționării 
Consiliului Naţional pentru Studierea Arhivelor Securităţii. 

Exercitarea dreptului prevăzut la alin. (2) încetează în 
condiţiile prevăzute de prezenta lege. 

Prezentarea denaturată a datelor din dosarul de securitate 
în scopul discreditării constituie infracțiune și se pedepsește cu 
închisoare de la 6 luni la 5 ani. 

Art. 3. (1) - Persoanele care candidează, spre a fi alese sau 
numite, într-una din funcţiile prevăzute de art.2. sunt obligate să 
facă o declaraţie scrisă, pe proprie răspundere, privind 
apartenența sau neapartenența ca agent sau colaborator al 
fostelor organe de Securitate ca poliție politică. După alegere au 
numire, verificarea este obligatorie pentru persoanele care au 
foat alese sau numite în demnități sau funcţii politice. 

Prin poliție politică se înțeleg acele structuri ale Securităţii 
create în scopul menținerii puterii discreţionare a fostului Partid 
Comunist Român, prin suprimarea sau îngrădirea drepturilor și 
libertăţilor fundamentale ale omului. 

Consiliul Naţional pentru Studierea Arhivelor Fostei 
Securităţi va da publicităţii datele de identitate, inclusiv numele 
conspirative şi funcţiile deținute, ale ofițerilor şi subofițerilor de 
Securitate, activi sau acoperiţi, implicaţi în activități de poliție 
politică. 

Participarea persoanelor implicate în activități de poliţie 
politică se stabilește pe bata datelor, probelor și indiciilor 
existente în dosarele ce fac obiectul cercetării. 

Art.4” Verificările solicitate se sistează dacă persoana care 
îndeplineşte una din funcţiile enumerate în art. 2 alin.(1) 
demisionează sau, după caz, renunţă la candidatură ori numire în 
termen de 15 zile de la data comunicării solicitării acestor 
verificări. 

Art.5” Dispoziţiile art. 45 şi alin.(2) al Legii nr. 14/1992 
privind organizarea și funcționarea Serviciului Român de 
Informaţii şi ale art. 20 alineatul (2) şi art. 22 cu referire la anexa 


6 din Legea Arhivelor Naţionale nr. 16/1996 nu sunt aplicabile 
dosarelor la care se referă art.1 și datelor solicitate în temeiul art. 
2 al prezentei legi, care nu pot fi considerate că privesc siguranța 
națională a României. 

Art.6. (1) Este agent al fostelor organe de Securitate în 
sensul folosit de prezenta lege orice persoană care a îndeplinit 
calitatea de lucrător operativ, inclusiv acoperit al fostelor organe 
de Securitate în perioada 1945-1989. 

Este colaborator al fostelor organe de Securitate în sensul 
folosit de art.2 persoana care a figurat în evidențele Securității 
Statului ca rezident, deținător de locuinţă consipativă sau casă de 
întâlniri, informator, colaborator, indiferent dacă și-a exercitat 
activitatea informativă în stare de libertate sau detenție, în exil, 
sub nume de cod conspirativ, retribuit sau nu. 

(3) Se consideră colaborator al fostelor organe de 
securitate persoana care a transmis sau a înlesnit transmiterea 
de informații, note, rapoarte sau alte acte prin care se denunţau 
activitatea sau atitudinile potrivnice regimului comunist și prin 
care s-au încălcat drepturile și libertăţile fundamentale ale 
omului. 

Art.7.(1) Pentru aplicarea prevederilor prezentei legi se 
înființează Consiliul Naţional pentru Studierea Arhivelor Fostei 
Securităţi, cu sediul în Bucureşti. 

Consiliul este un organism autonom, cu personalitate 
juridică, supus controlului Senatului, căruia îi prezintă rapoarte 
anuale sau la cererea acestuia. 

Art.8. (1) Consiliul este condus de un Colegiu numit de 
Senat, cu votul majorităţii senatorilor, pentru un mandat de 4 ani, 
la propunerea grupurilor parlamentare, potrivit configurației și 
ponderii lor. Senatul se pronunţă printr-un singur vot asupra 
listei cuprinzând numele şi prenumele persoanelor desemnate. 

Candidaturile pentru Colegiul Consiliului se depun la 
Biroul Permanent al Senatului în cel mult 20 de zile de la intrarea 
în vigoare a prezentei legi. în cel mult 30 de zile de la data 
expirării termenului de depunere a candidaturilor. Biroul 


permanent al Senatului validează candidaturile, pe baza 
raportului Comisiei juridice, de numiri, disciplină, imunităţi și 
validări a Senatului. 

Colegiul Consiliului este compus dintr-un număr minim de 
9 membri, numiţi în condiţiile prevederilor alin. (1). Consiliul își 
alege dintre membrii săi un președinte, un vicepreşedinte şi un 
secretar, în termen de 15 zile de la constituirea sa. Colegiul 
Consiliului lucrează în prezența a cel puţin două treimi din 
numărul membrilor şi adoptă decizii cu majoritatea voturilor. 
Votul este nominal. 

Candidaţii depun copia fișei de antecedente penale și o 
declarație pe proprie răspundere cu privire la neapartenenţa și 
necolaborarea cu fostele organe de Securitate, care vor fi 
verificate de Comisia juridică, de numiri, disciplină, imunităţi şi 
validări a Senatului. După efectuarea verificărilor, Comisia 
juridică, de numiri, disciplină, imunităţi și validări propune prin 
raport Biroului Permanent validarea sau  invalidarea 
candidaturilor. 

Din Colegiul Consiliului nu pot face parte agenții sau 
colabolatorii fostelor organe de securitate, astfel cum sunt 
definiți în art. 6, ai altor servici secrete străine, ai altor structuri 
informative interne şi străine și organizații ce au desfășurat şi 
desfășoară activităţi care contravin drepturilor și libertăţilor 
fundamentale ale omului și nici persoanele care au suferit 
condamnări pentru infracțiuni de drept comun, chiar dacă a 
intervenit amnistia sau reabilitarea. Calitatea de membru al 
Colegiului Consiliului este incompatibilă cu exercitarea oricărei 
funcţii publice sau private. 

Consiliul funcționează pe baza unui regulament adoptat de 
Colegiul Consiliului în termen de 30 de zile de la data constituirii 
sale și care se publică în Monitorul Oficial. 

La investirea în funcție, membrii Colegiului Consiliului 
depun următorul jurământ în fața Senatului. 

„Jur să respect Constituţia şi legile ţării, drepturile și 
libertăţile fundamentale ale omului, să-mi îndeplinesc cu 


conștiinciozitate, onoare și fără părtinire îndatoririle ce-mi 
revin. Așa să-mi ajute Dumnezeu". 

Art.9” Consiliul îşi elaborază propriul proiect de buget, 
care se aprobă de Senat şi face parte din bugetul de stat. 

Ar.10. (1) Consiliul este organizat la nivel naţional şi 
funcționează într-o structură unică. 

În termen de 30 de zile de la intrarea în vigoare a prezentei 
legi, Consiliul General al municipiului București va asigura 
spaţiile corespunzptoare desfășurării activităţii 

Consiliului. 

Art.11. (1) Consiliul are următoarea structură: 

Direcţia secretariat-administrativ și de relaţii cu publicul; 

Direcţia arhivistică; 

Direcţia de verificare și analiză; 

Direcţia de cercetare. 

Direcţiile enumerate în alin.(1) lit.a) şi c) exercită 
activitățile necesare realizării drepturilor prevăzute în art.1 și 2 
ale prezentei legi. Direcţia de Cercetare studiază și cercetază 
activitățile şi metodele specifice ale fostelor organe de securitate 
şi pot organiza dezbateri publice. 

Art.12” Colegiul Consiliului angajează personal potrivit 
organigramei, cu respectarea prevederilor art. 8, alin.(5) din 
prezenta lege. 

Art.13” Pentru realizarea dreptului de acces la propriul 
dosar, persoana îndreptăţită conform art.l se adresează 
Consiliului printr-o cerere scrisă. Consiliul va răspunde solicitării 
în termen de 30 de zile. 

Art.14” Persoanele îndreptăţite pot solicita Consiliului, în 
condiţiile art.1, următoarele: 

consultarea dosarelor sau a oricăror materiale întocmite 
până la 22 decembrie 1989 de fostele organe de securitate; 
eliberarea unor copii ale actelor aflate în acest dosare ori 
materiale; eliberarea unor adeverinţe privind apartenenţa ori 
neapartenenţa, colaborarea ori necolaborarea cu fostele organe 
de securitate. 


Art.15.(1) Conţinutul adeverinţelor eliberate potrivit art. 
14 lit.c) poate fi contestat în fața Colegiului Consiliului, în termen 
de 30 de zile de la comunicare. 

Contestaţia va fi soluționată de Colegiul Consiliului în 
termen de 60 de zile de la înregistrare. 

Decizia Colegiului Consiliului poate fi atacată în termen de 
30 de zile de la comunicare la Curtea de Apel București, potrivit 
procedurii Contenciosului Administrativ. Art.16. (1) Dreptul de 
acces în informaţiile de interes public prevăzut în art.2. se 
exercită de către persoana fizică sau persoana juridică 
îndreptăţită, printr-o cerere adresată Consiliului. 

Prin această cerere se poate solicita eliberarea unui act din 
care să rezulte dacă a avut sau nu calitatea de agent sau de 
colaborator al fostelor organe de Securitate, privitor la 
persoanele care ocupă, sau sunt propuse a fi numite în funcţiile 
enumerate la art. 2. 

Verificările pot fi declanșate şi la cererea persoanelor care 
ocupă funcţiile prevăzute de art.2. 

Pe baza cererilor primite potrivit alin.(1), Consiliul verifică 
documentele deţinute, indiferent de forma lor, şi înştiințează de 
îndată persoana prevăzută la art.2, în vederea exercitării 
drepturilor prevăzute în art.3. 

Calitatea de agent sau colaborator se stabileşte de către 
Consiului Naţional pentru Studierea Arhivelor Fostei Securităţi 
prin menţiunile din evidenţele fostelor organe de Securitate 
coroborate cu orice alte probe, cum ar fi: angajamentul scris și 
semnat de cel în cauză, precum și condiţiile în care acesta a fost 
obţinut, rapoarte, sinteze informative, înscrisuri olografe şi alte 
documente din Arhivele Securităţii. 

În termen de 15 zile de la primirea cererilor, Consiliul 
citează, în vederea audierii, persoana cu privire la care s-au 
solicitat verificări, potrivit procedurii stabilite prin 

Regulament. Lipsa nejustificată a persoanei citate, nu 
împiedică declanșarea și finalizarea verificărilor solicitate. 

După finalizarea verificărilor, care nu pot dura mai mult de 


60 de zile de la data primirii cererii, Consiliul comunică în scris 
solicitantului dacă persoana cu privire la care s-a cerut 
verificarea a fost sau nu agent sau colaborator al fostelor organe 
ale Securităţii, în sensul definit la art.5. 

Art.17. (1) Împotriva comunicării, eliberate protrivit art. 
16 alin. (4), solicitantul sau persoana cu privire la care s-a cerut 
verificarea se poate adresa Colegiului Consiliului, printr-o 
contestaţie, în termen de 15 zile de la primirea comunicării. 
Colegiul Consiliului reexaminează documentaţia care a stat la 
baza comunicării şi, în termen de 30 de zile de la depunerea 
contestaţției, adoptă o decizie, care se comunică atât 
solicitantului, cât şi persoanei cu privire la care s-au efectuat 
verificări, indiferent de autorul contestaţiei. Decizia Colegiului 
Consiliului poate fi atacată în termen de 30 de zile de la 
comunicare la Curtea de Apel București potrivit procedurii 
contenciosului administrativ. 

În vederea adoptării deciziei, Colegiul Consiliului audiază 
persoana cu privire la care s-au cerut verificări și utilizează 
documentația depusă de acesta sau de solicitant. Documentaţia 
inițială poate fi completată. Persoana față de care se efectuează 
verificări are dreptul să consulte documentele care au atat la 
baza comunicării contestate. Lipsa nejustificată a persoanei cu 
privire la care s-au cerut verificări nu împiedică adoptarea unei 
decizii. 

Art.18. Consiliul publică în Monitorul Oficial, partea a III-a 
comunicările necontestate în termen sau deciziile definitive ale 
Colegiului Consiliului, în termen de 10 zile de la data expirării 
termenului de contestaţie ori, după caz, al comunicării deciziei. 

Art.19. Colegiul Consiliului dă publicității informaţiile şi 
documentele care atestă implicarea fostelor organe de 

Securitate și a Partidului Comunist Român în săvârșirea 
unor infracțiuni grave contra vieţii, integrității fizice și psihice şi 
libertăţii persoanelor, precum și a unor acte de trădare a 
intereselor naţionale. 

Art.20. În cazurile de morţi neelucidate despre care există 


indicii că au fost săvârşite în legătură cu activitatea fostelor 
organe de Securitate, Consiliul oferă informaţii din proprie 
inițiativă sau pe baza unei cereri scrise din partea moștenitorilor 
celor dispăruți. 

Art. 21. În scopul stabilirii adevărului istoric, Consiliul pune 
la dispoziţia istoricilor documente şi informaţii complete cu 
privire la structura, metodele și activităţile fostelor organe de 
Securitate, în condiţiile legii şi ale regulamentului Consiliului. 

Art.22. (1) Colegiul Consiliul are drept de acces neîngrădit 
la toate documentele privitoare la exercitarea drepturilor 
prevăzute în prezenta lege, create de fostele organe de 
Securitate, cu excepţia celor care privesc siguranța națională, 
potrivit legii. 

Documentele create de fostele organe de Securitate se 
păstrează și se studiază la sediile deţinătorilor, la data întrării în 
vigoare a prezentei legi. 

Serviciul Român de Informaţii, Ministerul de Interne, 
Ministerul Justiţiei, Ministerul Apărării Naţionale, şi orice alte 
instituții publice sau private care dețin asemenea documente 
sunt obligate să asigure acest drept de acces, la cererea Colegiului 
Consiliului. 

Drepturile prevăzute la alin.(1) se referă şi la înregistrările 
audio şi video, dischete, fotografiile, filmele și microfilmele. 

Neîndeplinirea obligațiilor prevăzute la  aliniatele 
precedente atrage, după caz, răspunderea penală, civilă sau 
administrativă a conducătorilor organelor şi instituțiilor 
respective, potrivit legii 

Sunt răspunzători pentru predarea arhivelor şi 
documentlor coducătorii instituțiilor menționate în alin.(1) 

Instituțiile publice prevăzute în alin.1 au obligația de a 
preda, odată cu arhivele și dotările tehnice arhivistice aferente. 

Art.23.(1) Nerespectarea prevederilor prezentei legi de 
către personalul Consiliului atrage, potrivit legii, răspunderea 
penală, civilă, contravențională și disciplinară, după caz. 

Infracțiunile de fals şi distrugere de acte, săvârşite de către 


Personalul Consiliului se pedepsesc, potrivit legii penale, 
maximul pedepsei majorându-se cu doi ani. 

Eliberarea de adeverințe, documente sau copii ale acestora 
din dosare, sau informaţii despre acestea, în alte condiţii decât 
cele prevăzute în prezenta lege, constituie infracțiune și se 
pedepsește cu închisoare de la 6 luni la 5 ani. 

Darea spre publicitate a unor date sau informaţii din 
dosare, necorespunzătoare adevărului, de natură a leza viaţa, 
demnitatea, onoarea sau reputaţia unei persoane constituie 
infracțiune şi se pedepseşte cu închisoare de la 3 luni la 3 ani. 

Art.24. Sediul Consiliului precum și sediile arhivelor 
beneficiază de pază permanentă cu titlu gratuit, asigurată de 
Comandamentul Trupelor de Jandarmi. 

Art. 25. La încetarea activității Consiliului pentru Studierea 
Arhivelor Fostei Securităţi, fondul arhivistic şi documentar 
constituit pe baza prezentei legi se predă spre conservare 
Arhivelor Naţionale. 

Art.26. Consiliul Naţional pentru Studierea Arhivelor Fostei 
Securităţi își desfăşoară activitatea pe o perioadă de patru ani, cu 
posibilitatea prelungirii prin lege. 

Art.27. Nerespectarea sau încălcarea prevederilor 
prezentei legi atrage răspunderea disciplinară, civilă, 
contravențională sau penală, după caz 

Art.28. Serviciul Român de Informații, Serviciul de 
Informații Externe şi Direcția de Informații Militare au obligația 
de a pune la dispoziția Comisiei juridice, de numiri, disciplină, 
imunităţi şi validări a Senatului materialele solicitate cu privire la 
persoana candidaților primului Colegiul al Consiliului. 

Acest proiect de lege a fost adoptată de Senat în ședința din 
25 iunie 1998] cu respectarea prevederilor articolului 74 
alineatul (1) din Constituţia României. 

BIROUL PARLAMENTAR NR. 212 DEPUTAT P.N.T.C.D. - 
MIHAIL NICA 

LEGE PRIVIND ACCESUL LA PROPRIUL DOSAR ȘI 
DECONSPIRAREA SECURITĂȚII CA POLIȚIE POLITICĂ 

Text în varianta Camerei Deputaţilor 

TEZA LEGII: 

Puterea comunistă instaurată în România începând cu data 
de 6 martie 1945 a exercitat, în special prin organele Securităţii 
Statului ca poliție politică, o permanentă teroare împotriva 
cetăţenilor ţării, a drepturilor și libertăţilor lor fundamentale. 
Aceasta îndreptățește accesul la propriul dosar şi deconspirarea 
Securităţii, ca poliție politică, în condiţiile prezentei legi. 

TEMA I: ÎNFIINŢAREA CONSILIULUI NAȚIONAL PENTRU 
STUDIEREA ARHIVELOR SECURITĂȚII 

Art. 6.(1) Pentru aplicarea prevedeirlor prezentei legi se 
înființează Consiliul Naţional pentru Studierea Arhivelor 
Securităţii, ca poliție politică, cu sediul în București. 

Consiliul este un organism autonom cu personalitate 
juridică, supus controlului Parlamentului. Anual sau la cererea 
Parlamentului, Consiliul prezintă rapoarte. 

Art.7. (1) Consiliul este condus de un Colegiu compus din 
11 membri. 

Membrii Colegiului sunt numiți de Parlament, la 
propunerea grupurilor parlamentare, potrivit configurației 
politic a celor două Camere, pe bata raportului comun, întocmit 
de comisiile juridice ale Camerei Deputaţilor şi Senatului, în 
sedința comună, pentru un mandat de 6 ani. Mandatul poate fi 
reînnoit o singură dată. 

Propunerile nominale pentru Colegiul Consiliului se depun 
la Birourile permanente ale Camerei Deputaţilor şi Senatului, de 
către liderii grupurilor parlamentare, în limita numărului de 
locuri stabilit potrivit alin. (1) și alin. (2), în cel mult 10 zile 
calendaristice de la intrarea în vigoare a prezentei legi, care le 
trimite comisiilor juridice. Propunerile vor fi însoţite de: 
curriculum vitae, copiile fidele de pe fişe de antecedente penale, 
de declaraţiile pe proprie răspundere ale candidaţilor, în sensul 
că nu se încadrează în prevederile art. 4 alin.(2) - (5), respectiv 
că nu au aparținut şi nu au colaborat cu organele de Securitate. 


Comisiile juridice ale Camerei Deputaţilor şi Senatului vor 
audia în sedința comună și vor verifica îndeplinirea condiţiilor 
impuse candidaţilor prin prezenta lege; candidaturile vor fi 
avizate individual. Raportul comun cuprinzând rezultatul 
audierilor se înaintează Birourilor permanente ale celor două 
Camere, în termen de 10 zile calendaristice de la primirea listelor 
de candidați. 

Candidaţii care nu îndeplinesc condiţiile prevăzute în 
prezenta lege vor fi înlocuiţi, la cererea comisiilor juridice ale 
celor două Camere, de către grupurile parlamentare care i-au 
propus. Noile propuneri se înaintează în termen de 5 zile de la 
comunicarea făcută de Birourile permanente ale celor două 
Camere, către grupurile parmentare. Locurile rămase vacante ca 
urmare a  nedepunerii de candidați de către grupurile 
parlamentare în termenul de 5 zile, se redistribuie între restul 
grupurilor parlamentare, potrivit configurației prevăzută de alin. 
(2). 

Camera Deputaţilor și Senatul, întrunite în ședință comună, 
pe baza raportului comun al Comisiilor juridice, se pronunţă prin 
vot asupra listei de candidaţi pentru Colegiul Consiliului, în cel 
mult 10 zile calendaristice de la data depunerii raportului 
Comisiilor juridice. Votul se exprimă prin apel nominal: 

Colegiul Consiliului îşi alege dintre membrii săi un 
președinte, un vicepreședinte şi un secretar, în termen de 5 zile 
de la constituirea sa. Colegiul Consiliului lucrează în prezenţa a 
cel puţin două treimi din numărul membrilor și adoptă decizii cu 
majoritatea voturilor membrilor prezenţi. Dezbaterile Colegiului 
Consiliului nu sunt publice. 

Din Consiliu și Colegiul Consiliului nu pot face parte agenții 
sau colaboratorii organelor de Securitate astfel cum sunt definiţi 
în prezenta lege, cei ai altor servicii secrete străine, ai altor 
structuri informative interne și străine şi ai altor organizații ce au 
desfășurat și desfăşoară activităţi care contravin drepturilor şi 
libertăţilor fundamentale ale omului. De asemenea, nu pot face 
parte persoanele care au suferit condamnări pentru infracțiuni 


de drept comun, chiar dacă au foat amnistiate sau reabilitate. 
Calitatea de membru al Colegiului Consiliului nu poate fi acordată 
persoanelor care au făcut sau fac parte din partide politice. 

Consiliul funcționează în temeiul unui regulament adoptat 
de Colegiul Consiliului în termen de 30 de zile de la data 
constituirii sale și care se publică în Monitorul Oficial al 
României. 

La investirea în funcție, membrii Colegiului Consiliului 
depun următorul jurământ în fața Parlamentului: 

„Jur să respect Constituţia și legile ţării, drepturile și 
libertăţile fundamentale ale omului, să-mi îndeplinesc cu 
conștiinţiozitate, onoare și fără părtinire îndatoririle ce-mi 
revin în calitate de membru al Colegiului Consiliului. Așa să- 
mi ajute Dumnezeu! ” 

Art.23. Serviciul Român de Informaţii, Serviciul de 
Informaţii Externe, Ministerul Apărării Naţionale, Ministerul de 
Interne, Ministerul Justiţiei şi Ministerul Public au obligaţia de a 
pune la dispoziția comisiilor juridice ale Camerei Deputaţilor şi 
Senatului materialele solicitate cu privire la persoana 
candidaților primului Colegiu al Consiliului Naţional constituit 
potrivit art.7. 

Art.7q. (1) În cazul în care, ulterior alegerii Consiliului, se 
constată că unul din membrii acestuia nu îndeplinește condiţiile 
prevăzute în prezenta lege, se procedează la revocarea 
mandatului ei la o nouă alegere. Verificarea îndeplinirii 
condiţiilor se face la cererea oricărei persoane, de către Curtea 
Supremă de Justiţie. 

(2) Revocarea se pronunţă de Curtea Supremă de Justiţie, 
în complet de 3 judecători, ci citarea părților. Decizia pronunțată 
poate fi atacată cu recurs, în termen de 10 zile de la pronunţarea 
deciziei. Recursul se judecă în complet de 7 judecători, cu citarea 
părților. 

În ambele faze Curtea Supremă de Justiţie soluţionează 
aceste cauze cu celeritate. 

Art.8. (1) Consiliul îşi elaborează proiectul de buget 


propriu pe care îl înaintează Guvernului în vederea includerii lui 
în bugetul de stat. 

(2) Președintele Colegiului Coniliului este ordonator 
principal de credite. 

Art.9. (1) Consiliul este organizat la nivel național şi 
funcționează într-o structură unică. 

(2) În termen de 30 de zile de la intrarea în vigoare a 
prezentei legi, Consiliul General al municipiului Bucureşti va 
sigura spaţiile corespunzătoare desfășurării activităţii 

Consiliului. 

Art.20. Consiliul Naţional pentru Studierea Arhivelor 
Securităţii își desfășoară activitatea pe o perioadă de 6 ani, cu 
posibilitatea prelungirii acesteia, prin hotărârea Parlamentului. 
Art. 19. Sediul Consiliului, precum şi sediul propriei sale arhive 
beneficiază de pază permanentă cu titlu gratuit, asigurată de 
Comandamentul Trupelor de Jandarmi. 

TEMA II : CONSTITUIREA ARHIVEI CONSILIULUI 
NAȚIONAL PENTRU STUDIEREA ARHIVELOR 

seCurității 

Art. 18. (1) Colegiul Consiliului primeşte în gestiune toate 
documentele privitoare la exercitarea drepturilor prevăzute de 
prezenta lege, deținute de organele de securitate, cu excepția 
celor care privesc siguranța națională, potivit legii. 

Documentele, prevăzute al alin. (1), precum și orice copii 
ale acestora, se păstrează şi se studiază la sediile deţinătorilor, de 
la data intrării în vigoare a prezentei legi, membrii Colegiului 
având acces neîngrădit. 

Serviciul Român de Infomațţii, Ministerul de Interne, 
Ministerul Justiţiei, Ministerul Apărării naționale, Arhivele 
Naţionale și orice alte instituții publice sau private. precum și 
persoanele fizice, care deţin asemenea documente sunt obligate 
să asigure acest drept de acces şi să le predea, la cererea 
Colegiului Consiliului. 

Drepturile şi obligaţiile prevăzute la alin.(1), (2) și se 
referă şi la înregistrările audio și video, dischete, fotografii, filme 


şi microfile. 

Neîndeplinirea obligaţiilor prevăzute la alineatele 
prevăzute la alinatele precedente atrage, după caz, răspunderea 
penală, administrativă, civilă sau disciplinară, după caz, a 
conducătorilor organelor, instituţiilor şi prsoanelor fizice 
respective. 

Stabilirea în concret a dosarelor care privesc siguranța 
naţională, prevăzute la alin.(1), se va face de comun acord de 
Cosiliul Național pentru Studierea Arhivelor Securității, 
împreună cu conducerea Serviciului Român de Informaţii. În caz 
de divergență, hotărârea va fi adoptată de Consiliul Superior de 
Apărarea a ţării. 

Art. 21. (1) La încetarea activității Consiliului Naţional 
pentru Studierea Arhivelor Securităţii, fondul arhivistic şi 
documentar constituit pe baza prezentei legi se predă spre 
conservare Arhivelor Naţionale. 

De asemenea, se transferă Arhivelor Naţionale sediile şi 
dotările  Consilului Național pentru Studierea Arhivelor 
Securităţii. 

Art. 24. Orice alte prevederi în vigoare contrare 
reglementărilor prezentei legi privind regimul documentelor, nu 
pot fi invocate pentru a împiedica aplicarea acesteia. 

TEMA III : ACCESUL CETĂŢEANULUI LA PROPRIUL DOSAR 
ÎNTOCMIT DE ORgAnNELE SECURITĂȚII CA POLIȚIE POLITICĂ. 

Art. 1. (1) Orice cetățean român sau cetățean străin care 
după 1945 a avut cetăţenie română are dreptul de acces la 
propriul dosar întocmit de organele Securităţii, ca poliţie politică. 
Acest drept se exercită la cerere şi constă în studierea nemijlocită 
a dosarului, eliberarea de copii de pe actele dosarului și de pe 
înscrisurile doveditoare despre cuprinsul dosarului. 

Totodată persoana, subiect al unui dosar din care rezultă 
că a fost urmărită de organele Securităţii Statului, ar dreptul, la 
cerere, să afle identitatea agenţilor de securitate și a 
colaboratorilor, care au contribuit cu informaţii la completarea 
acestui dosar. 


De drepturile prevăzute la alin. (1) şi (2) beneficiază soțul 
supreviețuitor şi rudele până la gradul II inclusiv ale persoanei 
decedate, în afară de cazul când aceasta a dispus altfel. 

Exercitarea drepturilor prevăzute la alin.(1), (2) şi (3) se 
face personal sau prin reprezentant cu procură specială și 
autentică. 

Art. 10. Pentru realizarea dreptului de acces la propriul 
dosar, persoana îndreptăţită conform art.l se adresează 
Consiliului printr-o cerere scrisă. Consiliul va răspunde solicitării 
în termen de 30 de zile. 

Art.11. (1) Persoanele îndreptăţite pot solicita Consiliului, 
în condiţiile art. 1, următoarele: 

consultarea dosarelor sau a oricăror materiale întocmite 
până la 22 decembrie 1989 de organele de Securitate; eliberarea 
unor copii ale înscrisurilor aflate în aceste dosare ori materiale; 
eliberarea unor  adeverințe privind apartenența ori 
neapartenența, colaborarea ori necolaborarea cu organelor de 
securitate. 

(2) Nu se eliberează copii de pe aceste înscrisuri ale 
dosarului, al căror conținut poate afecta major o terță persoană, 
decât în următoarele condiţii: 

cu acordul scris al persoanei ce poate fi afectată major sau 
al moştenitorilor legali; asigurând o copie care nu cuprinde 
pasajele privitoare la o terță persoană. ce poate fi afectată major. 

Art. 12. (1) Conţinutul adeverinţelor eliberate potrivit art. 
11 alin. (1) lit.c) poate fi contestat la Colegiul Consiliului, în 
termen de 30 de zile de la comunicare. 

Contestaţia va fi soluționată de la Colegiul Consiliului în 
termen de 60 de zile de la înregistrare. 

Decizia Colegiului Consiliului poate fi atacată, în termen de 
30 de zile de la comunicare, la Curtea de Apel în competenţa 
căreia îşi are domiciliul contestatarul. 

Art. 16. În cazurile de dispariţii neelucidate despre care 
există indicii că s-au produs în legătură cu activitatea organelor 
de securitate, Consiliul oferă informaţii din proprie inițiativă sau 


pe baza unei cereri scrise din partea moștenitorilor prezumtivi ai 
celor declaraţi dispăruți. 

Art.15. (1) Consiliul Naţional pentru Studierea Arhivelor 
Securităţii va publica în Monitorul Oficial al României, partea a 
III-a, datele de identinate, inclusiv numele conspirative şi 
funcţiile deţinute ale ofițerilor şi subofițerilor de securitate, activi 
sau acoperiţi, implicaţi în activităţi de poliție politică. Art.5. 
Dispoziţiile art. 45 alin. (2) din Legea nr. 14(1992 Privind 
organizarea și funcționarea Serviciului Român de Informaţii și 
ale art. 20 alin. (2) şi art. 22 cu referire la Anexa nr.6 din Legea 
Arhivelor Naţionale nr. 16/1996 nu sunt aplicabile dosarelor la 
care se refera art.l. și datelor solicitate în temeiul art.2 al 
prezentei legi, are nu pot fi considerate că privesc siguranța 
națională a României. 

Art. 24. Orice alte prevederi legale în vigoare contrare 
reglementărilor prezentei legi privind regimul documentelor, nu 
pot fi invocate pentru a împiedica aplicarea acesteia. 

TEMA IV: DECONSPIRAREA SECURITĂȚII ȘI 

ACCESUL LA INFORMAȚIILE DE INTERES PUBLIC 

Art. 4. (1) Prin poliţie politică se înțeleg toate acele 
structuri ale Securităţii create prin instaurarea și menţinerea 
puterii totalitar-comuniste, precum și pentru suprimarea sau 
îngrădirea drepturilor şi libertăţilor fundamentale ale omului. 

Este agent al organelor de securitate, ca poliţie politică, în 
sensul folosit de prezenta lege, orice persoană care a îndeplinit 
calitatea de lucrător operativ, inclusiv acoperit, al organelor de 
securitate în perioada 1945-1989. 

este colaborator al organelor de securitate, ca poliție 
politică, în sensul prezentei legi, persoana care: 

a fost retribuită sau recompensată în alt mod pentru 
activitatea desfășurată în această calitate; a fost deținător de 
locuință conspirativă sau de casă de întâlnire; a fosr rezident al 
Securităţii, în sensul prezentei legi; orice altă persoană care a dat 
informații prin care s-a adus, nemijlocit sau prin organe, atingere 
drepturilor și libertăţilor fundamentale ale omului. Informaţiile 


din declaraţiile date în timpul anchetei de către persoana 
reținută sau arestată pentru motive politice privind cauza pentru 
care a fost cercetată, judecată și condamnată nu fac obiectul 
acestei prevederi. 

Se consideră colaborator al organelor de securitate, ca 
poliție politică şi persoana care a transmis sau a înlesnit 
transmiterea de informaţii, note, rapoarte sau alte acte prin care 
se denunțau activitatea sau atitudinile potrivnice regimului 
totalitar comunist, de natura să aducă atingere drepturilor şi 
liberăţilor fundamentale ale omului. 

Sunt asimilați colaboratorilor prevăzuţi la art. 4 alin. 

persoanele care au avut competenţe decizionale, juridice 
sau politice, ori prin abuz de putere politică au luat decizii la 
nivel central ori local, cu privire la activitatea Securităţii sau cu 
privire la activitatea alor structuri de represiune ale regimului 
totalitar comunist. 

Implicarea în activitatea de poliție politică a persoanelor 
prevăzute de art. 2 se stabilește pe baza datelor, probelor şi 
indiciilor existente în dosarele ce fac obiectul cercetării, precum 
şi prin orice înscrisuri prezentate de orice persoană interesată în 
cazul lipsei, alterării sau descompletării dosarului. 

Art.2. (1) Pentru a asigura dreptul de acces la informaţiile 
de interes public, orice cetățean român cu domiciliul în ţară au în 
străinătate, precum și presa scrisă și audiovizuală, partidele 
politice, organizaţiile neguvernamentale legal constituite, 
autorităţile și instituţiile publice au dreptul de a fi informați, la 
cerere, în legătură cu calitatea de agent sau de colaborator al 
organelor Securității a persoanelor care au ocupat, ocupă sau 
candidează pentru a fi alese ori numite în următoarele demnități 
sau funcţii: 

Președintele României; deputat sau senator; membru al 
Guvernului, secretar de stat, subsecretar de stat, secretar general, 
secretarii generali adjuncţi din Guvern și din ministere, directori 
în ministeri şi asimilați ai acestor funcţii; secretari generali şi 
secretari generali adjuncți ai camerelor Parlamentului, directorii 


departamentelor celor două camere, consilierii prezidenţiali și de 
stat; prefect, subprefect, secretar general și director în 
prefectură, secretar general al Consiliului judeţean şi al Consiliul 
General al municipiului Bucureşti, primar, viceprimar, consilier 
județean, consilier în Consiliul General al municipiului Bucureşti, 
şefii serviciilor descentralizate în județe; directorul şi adjuncţii 
săi la Serviciul Român de Informaţii, Serviciul de Informații 
Externe, Serviciul de Protecţie și Pază şi Serviciul de 
Telecomunicaţii Speciale; inspector general al Poliţiei, inspector 
general adjunct, director general, director, şef de serviciu și şef 
de birou la nivel central şi județean, preum şi ceilalți ofițeri și 
subofițeri angajați ai Ministerului de Interne; persoanele cu 
funcţii de conducere, la nivel naţional și judeţean, în Garda 
Financiară şi în organele vamale; judecătorii și magistraţii 
asistenți de la Curtea Supremă de Justiţie și de la Curtea 
Constituţională, procurorii de la parchetul de pe lângă Curtea 
Supremă de Justiţie, judecătorii, procurorii şi prim-grefierii la 
instanţele şi parchetele civile și militare, avocaţii și notarii 
publici; președintele, vicepreședinţii, judecătorii, consilierii de 
conturi, procurorii financiai şi prim-grefierul de la Curtea de 
Conturi; președintele și preşedintele de secţie la Consiliul 
Legislativ, membrii Consiliului Legislativ, persoanele cu funcţii de 
coducere din Fondul Proprietății de Stat, preşedinţii şi membrii 
ai Consiliului Concurenţei, ai Comisiei Naţionale de Valori 
Mobiliare, ai Comisiei Naţionale pentru Statistică și Oficiului 
Naţional de Cadastru, Geodezie şi Cartografie; 

Avocatul Poporului şi adjuncţii acestuia; membru în 
Consiliul Naţional al Audiovizualului; membru în consiliile de 
administrație ale societăților publice de radio și televiziune, 
patron, director, redactor şf, redactor în serviciile publice sau 
private de televiziune, radio sau presa scrisă, analiști politici şi 
asimilații acestora, după caz; guvernator al Băncii Naţionale, 
preşedinte, vicepreședinte de bancă și membrii Consiliul de 
administrație din sectorul bancar; membru, membru 
corespondent, membru de onoare sau secretar al Academiei 


Române; r) rector, prorector, secretar ştiinșțific al Senatului, 
decan, prodecan, şef de catedră, cadru didactic universitar în 
instituţșiile de învățământ superior de stat şi privat; s) inspector 
general sau adjunct, inspector de specialitate al Inspectoratului 
Şcolar județean, director de liceu ori grup școlar, precum și 
director în istituțşiile de cultură la nivel național, județean și 
municipal; ș) preşedinte, vicepreşedinte, secretar general și 
ceilalți membri ai organelor de conducere statutare ale 
partidelor politice, la nivel național și județean sau ai unei 
organizații neguvernamentale şi asimilarii acestor funcţii; t) 
personalul militar și civil cu funcţii de conducere din Ministerul 
Apărării Naţionale și din statele majore ale categoriilor de forțe 
ale armatei, precum și comandanții de unităţi sau echivalente; ț) 
ierarhii și şefii cultelor religioase recunoscute de lege până la 
nivel de preot inclusiv, precum și asimilați lor de la parohiile din 
țară şi străinătate; u) președinte, vicepreședinte și secretar 
general de organizaţii patronale şi sindicale reprezentative la 
nivel național și asimilării acestor funcţii, precum și ceilalți 
membri ai conducerilor executive respective; director al Direcţiei 
de Poștă și Telecomunicaţii, şefi de serviciu de Poștă și de 
Telecomunicaţii, șefi de centrală telefonică; x) persoanele cu 
funcție de conducere din direcţiile sanitare judeţene, direcţiile 
județene de sănătate publică şi a municipiului Bucureşti, din 
Colegiul Medicilor din România, din casele de asigurări de 
sănătate, directorii de spitale, precum și medicii psihiatri, 
anatomopatologii şi medicii legi şti; z) Persoanele cu funcții de 
conducere, inclusiv membru al Consiliului de Administraţie în 
regii, companii şi societăți comerciale, având ca obiect activități 
de interes public sau strategic, precum și membrii conducerii 
fundațiilor, asociaţiilor și filialelor care activează pe teritoriul 
României, inclusiv fondatorii acestora; z) persoanele care dețin 
titlul de revoluționar sau luptător cu merite deosebite în 
Revoluţia din decembrie 1989. Art.3. (1) Persoanele care 
candidează spre a fi alese sau numite într-una din demnităţile 
sau funcţiile prevăzute la art.2. sunt obligate să facă o declaraţie 


autentică, pe proprie răspundere, potrivit legii penale, privind 
apartenența sau neapartenența ca agent sau colaborator al 
organelor de securitate, ca poliție politică. Înainte de alegere sau 
numire, verificarea se face din oficiu, pentru persoanele care 
candidează pentru a fi alese sau numite în demnităţile sau 
funcţiile prevăzute a art.2. lit. a), b) şi 

; de asemenea, verificarea este obligatorie şi pentru 
persoanele care au fost alese sau numite în respectivele 
demnități sau funcţii publice, inclusiv pentru cele aflate în 
exercițiul respectivelor demnități sau funcţii la data intrării în 
vigoare a legii, în cazul în care aceasta nu s-a făcut în timpul 
candidaturii. 

Declaraţia prevăzută la alin. (1) se va depune o dată cu 
cererea de numire sau declaraţia de acceptare a candidaturii. 

Verificările se sistează dacă persoana care exercită una din 
demnităţile sau funcţiile enumerate la art.2. demisionează sau, 
după caz, renunţă la candidatură ori numire în termen de 15 zile 
de la data comunicării sau solicitării acestor verificări. 

Pentru candidaţi verificarea se face, în mod obligatoriu, în 
ordinea prezenţei pe listă. Rezultatele verificării vor fi publicate 
imediat în Monitorul Oficial al României și puse la dispoziţia 
mijloacelor de informare în masă. 

În vederea verificării, Biroul Electoral Central sau local, 
după caz, va comunica în 24 de ore listele candidaţilor Colegiului 
Consiliului Naţional, care va transmite în termen de 7 zile. 

Art. 3q. (1) Verificările solicitate se vor face respectând 
următoarea ordine de priorităţi: 

persoanele candidate în alegeri, în ordinea prevăzută la 
art.2; persoanele ce urmează să fie numite într-una din funcţiile 
şi demnităţile prevăzute la art.2, la nivel naţional; persoanele ce 
urmează să fie numite într-una din funcţiile și demnităţile 
prevăzute la art.2. la nivel local. 

(2) ţinând seama de prioritățile de mai sus, prin 
regulamentul propriu de funcționare, Consiliul va da o ordine de 
priorități pentru toate funcţiile și demnităţile prevăzute la art.2. 


Art.13. (1) Dreptul de acces la informațiile de interes public 
prevăzute la art.2. se exercită de către persoana fizică sau 
persoana juridică  îndreptăţită printr-o cerere adresată 
Consiliului. 

Prin această cerere se poate solicita eliberarea unui act din 
care să rezulte dacă a avut sau nu calitatea de agent sau de 
colaborator al organelor de securitate, privitor la pesoanele care 
au ocupat, ocupă sau sunt propuse a fi numite în funcţiile 
enumerate la art.2. 

Verificările pot fi declanșate şi la cererea persoanelor care 
ocupă funcțiile prevăzute de art.2. pentru propriul dosar. 

Pe baza cererilor primite potrivit alin. (1), Consiliul verifică 
probele deţinute, indiferet de forma lor și înşiințează de îndată 
persoana în vederea exercitării drepturilor, prevăzute la art.3. 

Calitatea de agent sau colaborator se stabileşte de către 
Consiliul Naţional pentru Studierea Arhivelor Securităţii prin 
probele aflate în evidenţele organelor de securitate coroborate 
cu probe, cum ar fi: angajamentul scris şi semnat de cel în cauză, 
rapoarte, sinteze informative, înscrisuri olografe și dovezi, 
indiferent de suportul pe care s-ar afla, din arhivele statului. 

În termen de 30 de zile de la primirea cererilor Consiliul 
citează, în vederea audierii, persoana care a solicitat, precum și 
persoana cu privire la care s-au solicitat verificări, potrivit 
procedurii stabilite prin regulament. Declanșarea și finalizarea 
verificărilor solicitate se pot face și în lipsa persoanlor legal 
citate. 

După finalizarea verificăilor, care nu pot dura mai mult de 
60 de zile de la dat primirii cererii, Consiliul comunică în scris 
solicitantului dacă persoana cu privire la care s-a cerut 
verificarea a fost sau nu agent sau colaborator al organelor 
securităţii, în sensul stabilit de prezenta lege, 

Art. 14. (1) Împotriva comunicării, eliberate potrivit art. 
13, alin. (4), solicitantul sau persoana cu privire la care s-a cerut 
verificarea se poate adresa Consiliului Colegiului, printr-o 
contestaţie, în termen de 15 zile de la primirea comunicării. 


Colegiul Consiliului reexaminează documentaţia care a stat baza 
comunicării și, în termen de 30 de zile de la depunerea 
contestaţiei, adoptă o decizie, care se comunică în termen de 10 
zilee atât solicitantului, cât şi persoanei cu privire la care s-au 
efectuat verificări, indiferent de autorul contestaţiei. Decizia 
Colegiului Consiliului poate fi atacată în termn de 30 zile de la 
comunicare la Curtea de Apel, secția civilă, în competenţa căreia 
îşi are domiciliul contestatarul . 

(2) Curtea de Apel judecă în ședință secretă în complet de 3 
judecători. Participarea procurorului este obligatorie. Hotărârea 
este definitivă şi irevocabilă. Actele și lucrările dosarelor au 
regim secret. 

(3) În vederea adoptării deciziei, Colegiul Consiliului 
audiază perdsoana cu privire la care s-au cerut verificări și 
utilizează documentaţia depusă de aceasta sau de solicitant. 
Documentaţia inițială poate fi completată. Persoana față de care 
se efectuează verificări are dreptul să consulte documentele care 
au stat la baza comunicării contestate. Lipsa persoanei legal 
citate nu împiedică adoptarea unei decizii. 

Art.15. (1) Consiliul publică în monitorul Oficial al 
României, partea a III-a, comunicatele rămase definitive, prin 
necontestare sau rămase definitive prin hotărâre a Curţii de Apel. 

Consiliul Naţional pentru Studierea Arhivelor Securităţii va 
publica în Monitorul Oficial al României, partea a III-a, datele de 
identitate, inclusiv numele conspirative și funcţiile deţinute, ale 
ofițerilor şi subofiţerilor de securitate, activi sau acoperiţi, 
implicaţi în activități de poliţie politică. 

Consiliul Naţional dă publicităţii informaţiile și docmentele 
care atestă implicarea organelor de securitate şi a altor structuri 
politice şi represive ale regimului totalitar comunist în săvârşirea 
unor infracțiuni grave contra vieţii, integrităţii fizice sau psihice 
şi libertăţii persoanelor, precum și a unor acte de trădare a 
intereselor naţionale. 

Prevederile alin. (2) sunt aplicabile în mod corespunzător 
şi cu prvire la persoanele prevăzute la art.4 alin.(5). 


Art.16. În cazurile de dispariţii neelucidate despre care 
există indicii că s-au produs în legătură cu activitatea organelor 
de securitate, Consiliul oferă informaţii din proprie inițiativă sau 
pe baza unei cereri scrise din partea moștenitorilor prezumtivi ai 
celor declaraţi dispăruți. 

Art. 17. În scopul stabilirii adevătului istoric, Colegiul 
Consiliului pune la dispozişţioa cercetătorilor, acreditaţi în acest 
sens, documente și informaţii complete cu privire la structura, 
metodele şi activitățile organelor de securitate, în condiţiile legii 
şi ale regulamentului Consiliului. 

Art.5” Dispoziţiile art. 45, alin. (2) al Legii nr.14 din 1992 
privind organizarea și funcționarea Serviciului Român de 
Informații şi ale art. 20 alineatul (2) şi art. 22 cu referire la avexa 
6 din Legea nr.16/1996 a Arhivelor Naţionale nu sunt aplicabile 
dosarelor la care se referă art.1 și datelor solicitate în temeiul art. 
2 al prezentei legi, care nu pot fi considerate că privesc siguranța 
naţională a României. 

Art. 24. Orice alte prevederi în vigoare contrare 
reglementărilor prezentei legi privind regimul documentelor, nu 
pot fi invocate pentru a împiedica aplicarea acesteia. 

TEMA V: SANCŢIUNI ȘI DISPOZIŢII DIVERSE 

Art. 22. (1) Nerespectarea prevederilor prezentei legi de 
către alte persoane decât cele prevăzute la art. 18, atrage, de 
asemenea, răspunderea penală, civilă, administrativă sau 
disciplinară, după caz. 

Sustragerea, tăinuirea, falsificarea, contrafacerea, 
deteriorarea sau distrugerea dosarelor, registrelor și a oricăror 
documente ale Securității se pedepsesc potrivit legii penale, 
maximul pedepsei majorându-se cu 2 ani. 

Eliberarea de adeverinţe, documente sau copii ale acestora, 
din dosare sau informaţii despre acestea, în alte condiţii decât 
cele prevăzute de lege, constituie infracțiune şi se pedepseşte cu 
închisoare de la 6 luni la 5 ani. 

Darea spre publicitate a unor date sau informaţii din 
dosare, necorespunztoare adevărului, de natură a leza viaţa, 


demnitatea, onoarea sau reputaţia unei persoane constiuie 
infracțiune şi se pedepseşte cu închisoare de la 3 luni la 3 ani. 

Prezentarea denaturată a datelor din dosarul de securitate 
în scopul discredirății sau nedeconspirării constituie infracțiune 
şi se pedepseşte cu închisoare de la 6 luni la 5 ani și interzicerea 
dreptului de a mai lucra în domeniul arhivelor. Art.5." 
Dispoziţiile art. 45 şi alin.2 al Legii nr.14 din 1992 privind 
organizarea și funcționarea Serviciului Român de Informaţii și 
ale art. 20 alineatul (2) şi art. 22 cu referire la anexa 6 din Legea 
nr.16/1996 a Arhivelor Naţionale nu sunt aplicabile dosarelor la 
care se referă art.1 și datelor solicitate în temeiul art. 2 al 
prezentei legi, care nu pot fi considerate că privesc siguranța 
naţională a României. 

Art. 24. Orice alte prevederi în vigoare contrare 
reglementărilor prezentei legi privind regimul documentelor, nu 
pot fi invocate pentru a împiedica aplicarea acesteia. 

Acest proiect de lege a fost adoptat de Camera 
Deputaţilor în ședința din 10 iunie 1999, cu respectarea 
prevederilor Articolului 74 alineatul (1) din Constituţia 
României. 

